
INTRODUCERE
OZN – UN FENOMEN REAL?
a auzul acestei întrebări, majoritatea dintre noi afişăm un zâm bet nonşalant, dar, ce-i drept, pe an ce trece, tot mai puţini au această reacţie. Numărul celor care devin martori oculari ai fenomenelor OZN este în continuă creştere. Ei sunt cei care pot a- firma că OZN-urile există.
Datorită ufologilor, existenţa OZN-urilor nu mai este o incertitudine; datorită muncii lor, cunoştinţele noastre în acest domeniu sunt astăzi mult mai vaste. Cărţile ce tratează diferitele incidente în care sunt implicate OZN-uri i-au determinat pe cercetători să afirme că în spatele evenimentelor OZN se ascund una sau mai multe specii inteligente, extraterestre. Chiar dacă aceste afirmaţii sunt oportune, bazându-se pe multe investigaţii, subiectul rămâne deocamdată unul tabu, care se poate aborda doar ca o ipoteză, definită prin expresia englezească Extra-Terrestrial Hypothesis (ipoteza existenţei extraterestrilor), prescurtat ETH.
Dacă presupunem că OZN-urile sunt doar mijloacele de transport ale extraterestrilor, se iveşte automat o serie de întrebări retorice: de unde au venit ei? Cu ce scop au venit? etc. Dezlegarea acestor întrebări cheie constituie cea mai semnificativă parte a cercetărilor ufologilor.
Dispunem, oare, de suficiente elemente şi dovezi care ar putea fi piatra de temelie a soluţionării concrete a acestei enigme? Cu toate că ne stă la dispoziţie o bază de date însemnată şi o bună parte din teoriile enunţate sunt plauzibile, supoziţiile sunt, deocamdată, confuze şi contradictorii. Materialele adunate încă confirmă existenţa mai multor enigme, care nu şi-au găsit răspunsuri relevante. Un astfel de element neelucidat rămâne comportamentul agresiv al unor extraterestri.
Deşi în seria întâlnirilor de gradul III nu sunt puţine incidentele în care extraterestrii au fost remarcaţi ca nişte fiinţe duşmănoase, e- xistă, totuşi, o seamă de relatări ce atestă contrariul. Unele accidente

aviatice, iradierea etc. Îşi regăsesc cauzele în incidente neprevăzute care îi au protagonişti pe extraterestri, aceştia aflându-se doar în i- postaza de autoapărare. Dar, totuşi, ce explicaţie s-ar putea găsi pentru mutilarea animalelor sau oamenilor şi dispariţiile misterioase ale unor semeni de-ai noştri?
Este un lucru cert că extraterestrii au o tehnologie mult mai e- voluată decât a noastră, iar străinii ar fi putut ocupa de mult Pământul, dacă acesta ar fi fost scopul lor. Însă, invazia extraterestrilor nu a avut loc. Sau da? Dacă este aşa, infiltrarea extraterestrilor pe Pământ s-a petrecut doar într-o formă vagă, despre care omul de rând nu ştie nimic, eventual serviciile secrete guvernamentale ar putea deţine date ultrasecrete în acest sens. Dar nu dispunem de informaţii certe şi nu putem face afirmaţii categorice.
Dacă însumăm informaţiile referitoare la acţiunile OZN-urilor ne cuprinde un sentiment de nesiguranţă, ca şi cum Pământul ar fi periodic asaltat de asemenea fenomene. Se naşte, astfel, o ipoteză ce reflectă convingerea că în perioadele în care au loc aceste valuri, vizitatorii vin pe Pământ pentru a îndeplini o misiune, despre care noi, pământenii, nu avem cunoştinţă şi care va lua sfârşit la o dată, de asemenea, necunoscută de noi. Incursiunile extraterestrilor sunt urmate de perioade de repaos, mai lungi, apoi OZN-urile „năvălesc” din nou, brusc, iar opinia publică este bombardată cu o sumedenie de ştiri transmise de mass-media. Cu toate că informaţiile ce au ca subiect extraterestrii sunt spectaculoase, nu sunt relevante pentru cercetarea OZN-urilor şi, totodată, sunt insuficiente pentru ufologi. Ştirile, însă, nu rămân fără răsunet, căci masele largi ale societăţii reacţionează subiectiv, acceptând ca atare faptele relevate şi tratând acest subiect la modul general.
Astăzi, majoritatea dintre noi cunoaştem termenul de OZN şi acceptăm, cu mai multă sau mai puţină convingere, existenţa vieţii extraterestre. Oricum, putem spune că deja s-a realizat un salt spectaculos în acceptarea acestei teorii, unii dintre noi considerând OZN-urile ca aparate de zbor ale altor civilizaţii, extraterestre, şi nu nişte obiecte de zbor neidentificate.

Pe scurt, sondajele de opinie efectuate relevă că pământenii conştientizează faptul că extraterestrii exercită o activitate proprie, acţionând conform unui program bine stabilit.
Conform afirmaţiilor mai multor ufologi, valurile de apariţii OZN argumentează deopotrivă ETH, iar evenimentele pot fi asociate cu variaţiile din planul social, politic şi militar ale zonei respective, în concordanţă cu observaţiile constante ale undelor.
La începutul anilor ’50, fusese deja confirmată existenţa undelor OZN, iar în anii ’90, sursele, capacitatea de dispersie şi caracteristicile acestor unde erau bine conturate. În zilele noastre, fenomenul OZN de pe teritoriul Mexicului ţine în suspans ufologii. Variaţiile acestor invazii au fost definite pe parcursul ultimului secol.
între 1942-1944, în Europa şi Asia s-au înregistrat apariţii OZN, care atunci fuseseră numite foo-fighters. În 1946, în estul Europei au fost depistate nişte rachete ciudate, apoi teritoriul Greciei a ajuns în centrul atenţiei ufologilor. În 194?, a izbucnit febra OZN în SUA, apoi s-a extins şi asupra Europei Centrale. Ca urmare, după o pauză relativ scurtă, în 1952 OZN-urile au năvălit din nou deasupra Ame- ricii, dar au fost remarcate deopotrivă şi în Asia, mai cu seamă în
1953, în perioada războiului din Coreea.
între anii 1952-1954, în vestul Europei, cu precădere deasupra Franţei, au fost confirmate apariţii succesive de OZN-uri, ca apoi, la sfârşitul anului 1954, vestea invadării de către extraterestri să cuprindă întreaga lume, începând cu America Latină, SUA, până în Italia şi Anglia.
în 1957, anul lansării primului satelit Sputnik, în Brazilia şi SUA s-au observat din nou OZN-uri. În 1959, Australia, apoi în 1962, Brazilia şi SUA au fost din nou scena unor invazii OZN.
în 1964, în America, s-a declanşat un nou val de apariţii OZN, care a culminat în anii 1966-67. Între timp, în 1965, în Australia şi Brazilia s-a semnalat o serie de apariţii de obiecte zburătoare neidentificate, dar între 1966-68, aproape toate ţările europene (Peninsula Balcanică, România, Ungaria, vestul Europei şi Anglia) au fost afectate de acest fenomen straniu.

în 1968, deasupra teritoriului Vietnamului, s-a înregistrat prezenţa a numeroase OZN-uri, iar în 1973, în America, Anglia şi Japonia, s-a declanşat un alt val de invazii OZN. Între 1977-78, vizitatorii extraterestri şi-au făcut apariţia deasupra Rusiei şi Ţărilor Arabe, evenimente care au fost succedate de un nou val OZN, iar începând din 1981, locuitorii din URSS, Anglia şi SUA au foct deopotrivă martorii apariţiei OZN-urilor.
între 1982-86, interesul publicului a fost atras de un OZN de o formă ciudată, observat în valea râului Hudson, din Statele Unite ale Americii, iar în anii 1983-1984, în Norvegia, s-a semnalat apariţia mai multor obiecte zburătoare. Începând cu evenimentele de la Gulf Breeze (SUA), din 1987, s-a inaugurat o nouă etapă a ufologiei. Este perioada celor mai senzaţionale şi mai numeroase apariţii OZN.
în 1988, în America de Sud, China, URSS şi Anglia, în 1989 în Franţa, Belgia, Ungaria, apoi în 1990 în aproape întreaga lume, numărul martorilor oculari ai acestoi’fenomene a crescut spectaculos, iar această situaţie s-a menţinut neschimbată până în zilele noastre. Astăzi, numărul apariţiilor OZN este mai mic uecât în anii 1989-1991, dar, cu toate acestea, semnalările cu privire la apariţia extraterestrilor sunt destul de numeroase.
în perioada celui de-al doilea război mondial, piloţii militari au fost martorii mai multor apariţii ale unor aparate de zbor neidentificate, de formă sferică, ce emiteau o lumină puternică, apoi, începând din 1952, zonele unde se aflau baze militare au fost des vizitate de aparate de zbor neidentificate, dar, de astă-dată, de forme discoi- dale. Aşadar, folosirea aparatelor radar a devenit principială, deoarece acestea monitorizau toate obiectele de zbor care intrau în zonele lor de control. Din 1950, întâlnirile de gradul III au fost din ce în ce mai des semnalate, iar la sfârşitul anului, evenimentele bizare ce-i aveau protagonişti pe extraterestri au devenit omnicunoscute. Se semnalau tot mai multe reiat Vi de la martorii oculari, care au fost implicaţi în întâlniri de gradul III, mai cu seamă pe autostrăzi. În u- nele dintre cazuri, motorul automobilelor s-a oprit brusc, ceea ce ştiinţa consideră a fi un efect electromagnetic. În anii ’60, au continuat

relatările despre întâlniri cu extraterestri, momentul culminant fiind atins la sfârşitul anilor ’60, când ufonauţii s-au arătat nestingheriţi în locuri şi situaţii neprevăzute, în faţa martorilor oculari terifiaţi. Ştiinţa care cercetează OZN-urile avea deja înscrise în statisticile sale mai multe forme de obiecte zburătoare, ce se perindau în atmosfera terestră: tipul saturnian, forme alungite şi forme rotunde, asemănătoare unei pălării etc.
Fenomenul a luat amploare în anii ’70. Chiar dacă şi până atunci existau relatări despre incidente în urma cărora numeroşi oameni au fost răpiţi de către extraterestri, fiind luaţi cu forţa şi duşi la bordul navei, unde erau supuşi unor ciudate experimente, în această perioadă, numărul evenimentelor de acest gen a sporit considerabil.
La începutul anilor ’80, au fost semnalate cazuri în care străini misterioşi au cutezat să pătrundă în locuinţe şi să răpească persoane pentru a le duce la bordul aparatului lor de zbor. Deja se remarcaseră mai multe genuri de apariţii ale extraterestrilor, însă întâlnirile de gradul III au intrat într-un declin numeric. Ca o noutate, se evidenţia apariţia obiectelor zburătoare triunghiulare şi schimbarea comportamentului extraterestrilor. După bizarul fenomen OZN din văile râurilor Hessdalen şi Hudson, în 1987, obiectele zburătoare neidentificate au invadat atmosfera terestră, dorind parcă să atragă atenţia opiniei publice. Procentul întâlnirilor de gradul III şi IV a devenit alarmant, crescând de la 2%, cât reprezentau în anii ’80, la 20% din totalul fenomenelor OZN.
O caracteristică a evenimentelor OZN din anii ’90 este că subiecţii întâlnirilor de gradul III şi IV rămân afectaţi de incidente, căpătând afinităţi paranormale şi capacităţi de vindecare miraculoasă şi nu este mic. Numărul celor care afirmă că au stabilit chiar şi o legătură psihică şi mentală cu extraterestrii. Aceştia din urmă sunt numiţi de ufologie oameni-contact, iar problematica acestor cazuri o vom aborda în viitorul volum al acestei cărţi.
O serie de ufologi au relevat inteligenţa extraterestrilor. Conform părerii lor, extraterestrii veniţi pe Pâmânt sunt interesaţi de anumite aspecte tehnologice şi strategice, cum ar fi:
11
Dosarele OZN 2: EXTRATERESTRII
— Transportul terestru, acvatic şi aerian
— Mijloacele de transport motorizate
— Programele spaţiale
— Înarmarea şi urmările ei
— Experimentele militare
— Războaiele, chiar şi conflictele armate de mai mică amploare
— Baze strategice.
— Baze aeriene, forţe de apărare aeriene
— Producerea energiei
— Industria petrolieră
— Centralele nucleare
— Minele de uraniu
— Animale domestice
— Oameni
Ufologii au remarcat o serie de fenomene ciudate.
Unul dintre acestea este „fereastra” OZN, semnificând acele teritorii unde prezenţa OZN-urilor a fost remarcată cu o oarecare regularitate. O seamă de cercetători afirmă că aceste zone prezintă a- nomalii gravitaţionale, dereglări ale câmpului magnetic terestru, care permite aterizarea navelor extraterestre. Conform altor păreri, aceste ferestre sunt punţi dimensionale, care realizează legătura dintre diferitele dimensiuni ale lumilor paralele.
în 1954, psihologul şi scriitorul francez Aime Michel a prezentat o ipoteză cunoscută sub numele de Teoria Dreptei. Cercetătorul francez a semnalat pe hartă diferite puncte de larg interes în perioada invaziei OZN din 1954, locuri în care au aterizat obiecte zburătoare, iar rezultatele obţinute au fost acceptate de ufologi ca element semnificativ pentru cercetările OZN. Pe harta Franţei, punctele apariţiilor OZN au format o linie dreaptă între localităţile Bayonne şi Vichy. Aime Michael a ajuns la concluzia că OZN-urile acţionează pe Pământ în linie dreaptă, asemănătoare experimentelor care s-ar efectua de către pământeni pentru a cartografia o planetă. Pământul este cercetat de către extraterestri de-a lungul unei drepte, care, la rândul ei, este inclusă în triunghiuri care se repetă cu anumită regularitate.

Vârfurile triunghiurilor corespund punctelor de aterizare a OZN-urilor. În decursul analizelor efectuate asupra fenomenului OZN din
1954, din Franţa, s-a demonstrat că probabilitatea aterizării OZN-urilor în aceste puncte este de 1:10 faţă de pura întâmplare.
Elementele descrise mai sus conferă veridicitate ipotezei conform căreia există viaţă extraterestră, aceasta fiind singura viabilă în problematica OZN-urilor. Însă, argumentele susţinătoare ale ETH-ului încă nu s-au epuizat. OZN-urile au fost considerate obiecte zburătoare ce provin dintr-o civilizaţie extraterestră, încă de la începutul anilor ’50, fapt ce a determinat forurile guvernamentale, forţele aeriene şi de navigaţie militară, FBI-ul şi CIA-ul să acorde atenţie primordială elucidării acestui subiect. Dar, cercetările s-au soldat în multe cazuri cu eşecuri, dând naştere unor neînţelegeri între aceste organizaţii, cercetările dovedindu-se a fi, în cele din urmă, o acţiune enigmatică, informaţiile ultrasecrete obţinute nefiind împărtăşite între grupurile de cercetători. Un exemplu elocvent o reprezintă relaţiile deteriorate dintre CIA şi FBI, împrejurare în care populaţia a fost privată de informaţii concrete, recepţionând doar ştirile emise de mass-media, deseori înclinate în direcţia orientării acestor publicaţii, în timp ce opinia publică a rămas dezinformată, CIA şi Serviciul de Informaţii al Forţelor Aeriene şi-a pus realmente problema ETH-ului. Pentru elucidarea acestui fenomen, în cercetarea OZN-urilor au fost implicaţi şi câţiva oameni de ştiinţă, însă rezultatele s-au lăsat aşteptate, cel puţin de către opinia publică. Cert este faptul că cercetările din domeniul OZN au fost efectuate în condiţii strict secrete, în spatele uşilor închise.
Se presupune că guvernul Statelor Unite nu numai că acceptă originea extraterestră a OZN-urilor, ci face aluzie chiar la stabilirea unor legături cu extraterestrii, în vederea schimbului de experienţă în cadrul unui program cosmic.
Cu toate că pare de domeniul ştiinţifico-fantasticului, în zilele noastre există scurgeri de informaţii ultrasecrete, care oferă indicii într-un nou caz Watergate, de astă-dată cosmic. Ipoteza Existenţei Extraterestre este susţinută de relatări privind întâlnirile de gradul

III şt IV. Acestea tratează subiecte cum ar fi fiinţele extraterestre u- manoide, cu însuşiri biologice, ale căror apariţii se află în strânsă legătură cu OZN-urile. Această constatare a determinat definirea lor ca ufonauţi. La început, au fost numiţi humanoizi, iar evenimentele în care erau implicaţi erau cunoscute ca incidente humanoide. Denumirea de ufonauţi datează din 1978, deci de circa 20 de ani.
Deja avem numeroase informaţii despre OZN-uri, datorită muncii asidue depuse de renumitul astronom dr J. Allen Hynek, fondatorul Centrului de Cercetări OZN, cunoscut sub numele de CUFOS (Center for UFO Studies, Chicago). CUFOS deţine o bază de date foarte vastă despre evenimentele OZN, denumită UFOCAT, realizată de dr David R. Saunders. HUMCAT este un catalog complex, care cuprinde o serie de date referitoare la evenimentele umanoide, acesta fiind rezultatul activităţii remarcabile a doi ufologi, Ted Bloecher şi David Webb, membri ai consiliului director al Grupului Educaţional Humanoid, din cadrul Mutual UFO Network (MUFON, Reţeaua U- nită de Cercetări OZN, Seguin, Texas). Datele au fost cumulate în 1979, de atunci, paginile catalogului fiind îmbogăţite, astfel că, în momentul de faţă conţine peste 2000 de evenimente humanoide, semnalate de-a lungul timpului.
Baza de date a HUMCAT prezintă ufonauţii ca pasageri ciudaţi ai OZN-urilor şi acordă o atenţie deosebită cercetării acestora. Din dosarele HUMCAT reiese clar că evenimentele humanoide au fost mai intense în perioada invaziilor OZN mai ample, iar din anul 1973, numărul relatărilor umanoide a crescut constant.
HUMCAT face distincţie între subiecţii întâlnirilor de gradul III şi IV şi comportamentul acestora. Prin această distincţie, se pot elimina cu uşurinţă trăsăturile comune ale relatărilor. Comportamentul umanoizilor în timpul unei întâlniri de gradul III se caracterizează prin următoarele trăsături generale:
— Stau lângă mijloacele de transport sau acţionează în jurul a- cestora
— Se retrag dacă sunt observaţi
— Adună probe de plante, sol şi apă

— Se apropie de animale, analizându-le, fără a intra în contact direct cu acestea
l
— Se apropie şi analizează martorii oculari, reacţionând la comportamentul acestora
— Opresc automobilele şi cercetează pasagerii
— După caz, pot reacţiona violent, făcând presiuni asupra martorilor, cu intenţia de a-i răpi
Caracteristicile răpirilor şi comportamentul umanoizilor în timpul răpirilor pot fi definite în mod asemănător. În capitolele ce urmează vom aminti şi aceste aspecte.
Desigur, prin intermediul HUMCAT, au putut fi descrise şi alte trăsături ale umanoizilor, cum ar fi îmbrăcămintea sau înfăţişarea acestora, forma şi statura misterioaselor fiinţe. Cu toate că trăsăturile biologice ale străinilor se înscriu pe o scală foarte variată, se pot distinge, totuşi, trei figuri elementare. Bineînţeles, există mici diferenţe şi în cadrul acestor grupe, cu privire la culoarea pielii, ochilor, forma acestora, forma capului etc. Diferenţele, însă, nu pot contesta existenţa umanoizilor; e bine de amintit că şi specia umană are reprezentanţi diferiţi, atât în ceea ce priveşte culoarea pielii cât şi alte trăsături fizice. Să ne gândim doar la diferenţa evidentă dintre boşimanii africani, de statură mică, şi tipul scandinav. Să ne închipuim că suntem locuitorii unei planete şi privim stupefiaţi cum a- terizează o navă extraterestră, din care coboară navigatorii, iar printre ei desluşim un boşiman, un japonez, un scandinav şi un negru a- merican, cu o statură robustă. Locuitorii planetei străine ar fi de bună seamă tulburaţi de diferenţele dintre specii, fiind greu de crezut că aceste persoane pot proveni de pe aceeaşi planetă.
Deci, cele trei tipuri de’huţnanoizi definite de HUMCAT sunt:
Humanoizii de statură mică. De regulă, au înălţimi cuprinse între 90-130 cm, un trup suplu, mărimea capului fiind mult prea mare în comparaţie cu corpul. Din punctul de vedere al proporţie1 cap- corp, dimensiunile corespund unui embrion uman de cinci luni. Este tipul cel mai frecvent întâlnit. Forma capului lor este alungită, în formă de pară, ochii sunt mari, migdalaţi, iar gura mică, fără buze. Nasul şi urechile sunt reduse la nişte simple fante.

S-a afirmat că Watergate-ul cosmic a avut legătură cu acest tip de umanoizi. Conform unor surse de specialitate, majoritatea umanoizilor răniţi sau ucişi în urma confruntărilor cu omul se încadrau în categoria acestui tip. Unele informaţii provenite de la autopsiile efectuate pe victimele extraterestre ne dezvăluie că greutatea lor este în jur de 18 kg. Faptul că au creierul mare, cu foarte multe circum- voluţiuni, dovedeşte că sunt înzestraţi cu o inteligenţă aparte, rezultatul unei evoluţii de mai multe milioane de ani. Ochii dispuşi oblic, fără pupile, semnifică faptul că senzorii lor vizuali sunt mai evoluaţi decât cei ai omului, aceste fiinţe putând avea o acuitate vizuală clară şi pe întuneric. Braţele lor sunt lungi şi subţiri, iar în prelungirea lor se află palma, cu o încheietură foarte fină, terminându-se cu patru-şa- se degete lungi. Tegumentul acestor umanoizi este elastic, dar foarte dur. Câţiva ufologi consideră că pielea lor are rol în metabolismul bazat pe fotosinteză. În lichidul corporal incolor nu s-a semnalat prezenţa globulelor roşii. Un aspect deosebit este lipsa organelor genitale care să-i diferenţieze în mascul şi femelă. Autopsiile au relevat că inima şi plămânii alcătuiesc un tot unitar, iar în stomacul lor s-a descoperit un organ asemănător glandei tiroide, al cărui rol încă nu s-a putut stabili. Vârsta lor este aproximată la 2000 de ani. Aceste fiinţe sunt numite generic EBE (Extraterrestrial Biological Entities – fiinţe biologice extraterestre), dar în limbaj comun sunt cunoscute şi sub numele de „cei gri”, datorită coloraturii tegumentului.
Fiinţe umanoide. Au o înălţime medie de 150-180 cm, dar nu puţine sunt şi cele care depăşesc 2 metri. Înfăţişarea şi comportamentul lor sunt asemănătoare cu ale oamenilor. Au trăsături mai fine, uneori fiind chiar frumoase. Câteodată, nici nu se pot deosebi de pământeni; seamănă mai cu seamă cu tipul omului scandinav, datorită înălţimii, tenului alb şi părului blond. Genurile feminin şi masculin sunt uşor de diferenţiat. Ochii lor sunt mai mari decât ai omului, migdalaţi, uşor oblici, de regulă albaştri. Conform declaraţiilor mai multor martori oculari, ochii lor seamănă cu cei ai pisicilor, unii afirmând că sunt de culoare roz. Sunt mult mai „sociabili” decât primul tip de extraterestri. Dacă acest gen de umanoizi nu s-ar asocia cu u-

fonauţii, ar putea fi consideraţi oameni obişnuiţi. Părerea unor ufo- logi înclină spre convingerea că purtarea lor prietenoasă este derutantă şi că unii ufonauţi de acest gen a. U reuşit să se infiltreze deja în rândul pământenilor. Se presupune că aceştia urmăresc ca, în timp, să acapareze conducerea celor mai importante instituţii.
Aceste fiinţe sunt denumite „genul blond”. Conform declaraţiilor ufologilor, aceştia au capacităţi paranormale şi telepatice, iar de câteva ori, martorii oculari au declarat că aveau asupra lor nişte instrumente şi aparate ciudate, care ar fi putut fi folosite atât la răpiri, cât şi pentru anestezierea omului.
Cea de-a treia categorie a ufonauţilor este cea a uriaşilor. Aceştia au o înălţime medie de 220-360 cm, dar s-au primit informaţii şi despre fiinţe ce depăşeau patru metri. Acest tip cu trăsături groteşti nu reprezintă un gen aparte, bine definit. Deoarece nu au fost implicaţi în întâlniri de gradul IV şi nu figurează nici în amintitul caz Watergate, existenţa lor este improbabilă. Câteva apariţii ale acestui tip au fost semnalate într-un procent infim, de doar 10% din totalul, întâlnirilor de gradul III, fapt pentru care ufologii nu pot prezenta date concrete despre această categorie a umanoizilor. Corpul lor este robust, acoperit de păr, semănând cu cel al lui Yeti. Se poate spune că înfăţişarea lor seamănă cu cea a celor gri (primul tip prezentat), având peste trei metri înălţime.
Matematicianul român Mandics Gyorg a adunat date privitoare la diferite evenimente OZN, cuprinzându-le într-un catalog, denumit Enciclopedia fiinţelor extraterestre, în care sunt descrise peste 200 de tipuri de ufonauţi. Aspectul cel mai important al lucrării sale a fost că în paginile catalogului său se regăsesc doar descrieri ale fiinţelor despre care avea informaţii certe, bine fundamentate. Cercetătorul precizează originea informaţiilor, care vin să certifice datele cuprinse.
Fizicianul spaniol Vicente Juan Ballester-Olmos, asociat al reprezentanţei din Valencia al firmei Ford, s-a consacrat ani de-a rândul prelucrării informaţiilor referitoare la evenimente OZN. În 1987, în colaborare cu Juan Femandez Peris, a editat Enciclopedia întâlnirilor

de gradul III, în volum fiind descrise toate rezultatele obţinute în urma cercetărilor. Ediţia cuprinde atât descrieri detaliate ale câtorva sute de cazuri, cât şi date statistice. Peste 40% din evenimentele prezentate au ca subiect ufonauţii de statură mică, şi-anume cei gri, iar în 50% din cazuri face referire la tipul umanoid al ufonauţilor. Restul de 10% se referă la ufonauţii uriaşi şi alte fiinţe neconcordante cu tipurile amintite în paginile anterioare. Din analizele statistice prezentate rezultă că majoritatea ufonauţilor cercetaţi aparţin categoriei EBE şi celei de tip umanoid. Analizele demonstrează că ambele tipuri de ufonauţi sunt capabile de răpiri, dar acţionează după metode proprii şi, cu siguranţă, cu scopuri diferite.
Aproape în toate cazurile analizate, pământenii răpiţi de ufonauţi au fost supuşi analizelor medicale. „Cei gri” supun martorul răpit unui „tratament” misterios, apropiind de subiect un aparat de formă tubulară, ce emite un fascicul instens de lumină, care imobilizează şi, uneori, anesteziază pacientul, iar în urma intervenţiei suferite, subiectul rămâne cu sechele la nivelul sistemului nervos, pierzându-şi cunoştinţa. Martorii care au fost supuşi unei asemenea intervenţii nu-şi mai amintesc nimic din incident; ei sunt apoi trataţi corespunzător, de specialişti, şi, în timp, reuşesc să reconstituie fragmente din cele petrecute la bordul navei.
în general, EBE denotă un comportament indiferent. Ei nu sunt nici prietenoşi, dar nici refractari, tratând pământenii răpiţi ca pe nişte cobai. Întâlnirile sunt pasive, foarte rar existând comunicare între subiecţi.
Comportamentul ufonauţilor înalţi, de tip umanoid, este total diferit. Doar în 30% din incidente a fost relevată utilizarea fascicului paralizant. De cele mai multe ori lucrează mental, determinând martorii să urce la bordul navei lor, aceştia neputându-se opune unei forţe inexplicabile. Sunt fiinţe sensibile, deseori atenţionând martorul asupra catastrofelor ce pândesc omenirea, transmiţând prin intermediul acestora nişte mesaje ce servesc interesul pământenilor. Avem cunoştinţă despre un astfel de mesaj prin care ufonauţii au tras un semnal de alarmă pentru scăderea nivelului de poluare a Pământului.

Protagoniştii relatărilor despre ufonauţi sunt de cele mai multe ori, cei gri şi cei blonzi

Deseori, aceşti martori dobândesc capacităţi paranormale, extra- senzoriale (ESP). Cu toate că şi aceşti ufonauţi efectuează experimente pe oamenii răpiţi, intervenţiile lor nu sunt chinuitoare, ca şi cele practicate de cei gri. De multe ori, ei încearcă să-i liniştească, să-i încurajeze pe pământeni, lucru ce pare deosebit de „uman”. În multe cazuri, oamenii supuşi tratamentului umanoizilor capătă capacităţi de vindecare miraculoasă. Aceşti ufonauţi au cunoştinţă, deopotrivă, de tratamentul celor gri, dar ei se delimitează vădit de comportamentul acestora, spunând că au intenţii bune. Relatările privind humanoizii şi metodele lor de răpire diferă în aşa măsură, încât s-ar putea spune că cele două tipuri de ufonauţi aparţin unor civilizaţii cosmice distincte.
însă, au existat situaţii controversate, în care omul răpit de extraterestri, odată ajuns pe navă, a întâlnit două categorii de ufonauţi: tipul gri şi tipul umanoid, fapt ce a determinat ufologii să afirme că cele două tipuri de ufonauţi sunt delegaţii uneia şi aceleiaşi civilizaţii extraterestre. Poate că, odată cu trecerea timpului, se vor obţine date concrete, care să confirme această constatare, însă întâlnirile de gradul III şi IV mai trebuie analizate.
La început, cercetătorii incidentelor OZN nu au acordat atenţia cuvenită acestor răpiri. În introducere am amintit, deja, că în anii ’60 ufonauţii au fost socotiţi doar pasageri ciudaţi ai OZN-urilor, ca apoi, odată cu sporirea numărului incidentelor OZN, în anii ’70, martorii oculari, supuşi ulterior hipnozei, să facă dezvăluiri senzaţionale despre acele fiinţe extraterestre. Pe baza acestor informaţii, ufologii au ajuns la concluzia că extraterestrii acţionează conform unui plan stabilit, aceştia având capacitatea de a provoca tulburări de memorie celor „trataţi”. În acelaşi timp, relatările au pus în lumină certitudinea că evenimentele petrecute la bordul navei au fost percepute de către subiecţi ca un fapt real, cel puţin din punct de vedere psihic. Întrebarea care se iveşte este: aceste incidente au aspecte reale şi din punct de vedere fizic?
Ufologia a realizat un salt spectaculos cu ocazia mediatizării unor incidente relatate de câţiva martori. Acest fapt a determinat apariţia

a tot mai multor persoane care să confirme certitudinea acestor întâmplări, contribuind în mare măsură la acumularea datelor şi informaţiilor din domeniul ufologiei.
Această situaţie a luat amploare în anii 1987-1988, când afirmaţiile scriitorului Whitley Strieber au trezit interesul opiniei publice. Era un lucru senzaţional ca o persoană publică să-şi ia angajamentul şi răspunderea să declare în faţa miilor de cititori că a fost victima unei răpiri OZN, în ciuda faptului că la adresa sa au început să apară numeroase critici. A fost acuzat de declaraţii false şi de intenţia de a obţine beneficii materiale. Cert este, însă, că Strieber nu era singura persoană publică ce s-a încumetat să afirme acest lucru.
Numele lui Budd Hopkins este des asociat cu domeniul întâlnirilor de gradul IV. Cartea sa, Timpul pierdut (Missing Time), apărută în 1981, este considerată şi în zilele noastre cel mai elocvent studiu al fenomenului OZN. Hopkins a colaborat cu psihiatri şi psihologi, efectuând o analiză foarte amănunţită a cazurilor de răpiri. HUMCAT are în evidenţele sale peste 300 de cazuri de răpiri, iar numărul a- cestora este în continuă creştere. Hopkins, prin analizele sale, a descoperit mai multe elemente caracteristice, care, după toate probabilităţile, fac referire la răpiri. A accentuat că, în majoritatea cazurilor de răpiri, cei care au fost subiecţii acestor incidente şi-au pierdut memoria şi, ca urmare, nu pot recunoaşte tratamentul la care au fost supuşi, subconştientul lor înregistrând momentul respectiv ca fiind timp pierdut. În aceste cazuri, martorul nu poate distinge dimensiunile timpului real, acesta ajungând la destinaţie mai târzivi decât ar fi fost normal. Jenny Randles, renumita cercetătoare britanică, înclină în favoarea analizării factorului OZN. Acest fenomen apare în timpul vizualizării unui OZN, martorul ocular având senzaţia că în jurul său se produc modificări ale mediului, îşi pierde luciditatea şi, de asemenea, noţiunea timpului. (Această schimbare de stare se produce brusc, situaţie descrisă şi în povestea Vrăjitorul din Oz, unde personajul principal, Dorothy, se confruntă cu o astfel de schimbare a mediului).
Martorii afirmau că, în aceste cazuri, cuprinşi de un sentiment de împăcare, se cufundă într-o lume ireală, calmă; apoi, la întoarcere,

nu aveau nici urmă de îndoială că ar fi părăsit, vreodată, locul lor. Fenomenul Oz este demn de teată atenţia, deoarece pare o stare provocată, presupunându-se că scopul acesteia este distragerea atenţiei individului de la impulsurile exterioare, ale mediului, astfel încât martorul să-şi concentreze întreaga atenţie doar la procesele derulate în subconştientul său, proces a cărui urmare este inducerea unei stări de satisfacţie deplină, împăcarea totală cu sine. O stare mai potrivită nici că ar putea exista, pentru efectuarea în bune condiţii a răpirii. Inchipuiţi-vă cum ar reacţiona un individ puternic, robust, dacă ar fi conştient că este pe cale să fie răpit. Cu siguranţă, ar riposta violent. Ufologii au pus în lumină şi un alt aspect interesant: de numeroase ori, individul răpit devine un „zburător”, plutind uşor în aer, până la nava extraterestrilor.
Dar, oare, putem accepta relatările despre răpiri ca o dovadă fizică? Este deja unanim acceptat că răpirile sunt reale din punct de vedere psihologic, lucru demonstrat de cercetători, însă aspectul lor fizic rămâne, deocamdată, o probabilitate. Budd Hopkins a afirmat că intervenţiile chirurgicale la care au fost supuşi martorii, după spusele lor, ar trebui să aibă nişte urme fizice vizibile. Şi, într-adevăr, nu s-a înşelat. Majoritatea persoanelor analizate prezentau înţepături şi tăieturi abia vizibile, despre care martorul nu putea da relaţii, dar care corespund ca descriere cu intervenţia chirurgicală la care fusese supus în OZN, după cum relevă şi tratamentul hipnotic. De atunci, au mai apărut şi alte dovezi palpabile, de exemplu, rămăşiţele unor sonde, denumite generic implanturi, care au fost introduse de ufo- nauţi în orificiile nazale sau sub tegumentul pacientului, cu ajutorul acestora putându-se urmări activitatea subiectului.
Aceste dovezi, însă, nu au fost considerate concludente de unii ufologi, la fel ca teza lui Hopkins, care susţine că străinii folosesc gene umane pentru îmbunătăţirea speciei lor. În cartea Intruşii, apărută în 1987, Hopkins abordează alte cazuri şi aduce în atenţia publicului o descoperire stupefiantă. Conform părerii sale, răcirile martorilor sunt regulate, în unele cazuri străinii răpind acelaşi individ de mai multe ori, iar incidentul afectează nu numai familia, ci şi rudele a

cestora, fapt ce dovedeşte caracterul conştient al planificării genetice. Dacă relatările au la temelie elemente şi date reale, atunci vizitatorii
— Şi anume „cei gri” – manipulează embrioni umani, prelevându-i şi producând un hibrid om-extraterestru.
Ipoteza este deosebit de bizară şi stupefiantă, dar, înainte de a ne asuma dreptul de a a comenta această afirmaţie, haideţi să aflăm câteva lucruri în legătură cu activitatea seculară – poate chiar milenară – a vizitatorilor Terrei.

semeni cazurilor de observare a obiectelor zburătoare nei dentificate, întâlnirile cu ufonauţii au loc, de cele mai multe ori, în spaţii deschise. Evenimente bizare, misterioase, cu nave spaţiale extraterestre, pot surveni cu totul imprevizibil, mai cu seamă seara, în timpul unei plimbări obişnuite sau în timpul unei călătorii cu maşina pe şosea. Se poate ca în drum spre casă, după lăsarea serii, să observaţi o lumină stranie, foarte puternică. Uneori, dacă vă aflaţi întâmplător prin curte, chiar dacă afară s-a întunecat, să vă cadă privirea din întâmplare asupra unui aparat zburător ciudat, ce pare a fi un OZN.
Dar cum decurg lucrurile dacă un asemenea aparat aterizează tocmai în grădina casei, iar din navă coboară nişte fiinţe ciudate, cu o fizionomie mult diferită de cea a noastră, se îndreaptă către dumneavoastră şi… nu par tocmai prietenoase? Oare, cu ocazia unei întâlniri de gradul III, ufonauţii intenţionează întotdeauna să-i răpească pe cei observaţi?
Conform datelor pe care ufologia le deţine, nu toate evenimentele de acest gen s-au soldat cu răpiri. Uneori, extraterestrii ignoră în totalitate prezenţa pământeanului şi afişează o indiferenţă inexplicabilă, părând preocupat doar de anumite aspecte ale mediului. Însă, câteodată, OZN-urile au aterizat vădit intenţionat, atunci când au observat „martorul”.
Uneori, aparatele aterizează pur şi simplu, fără a se putea aprecia motivele. În asemenea cazuri, ufonauţii nu se arată şi ne rezervăm dreptul de a nu face afirmaţii despre aceste incidente, pentru a nu oferi explicaţii nefondate sau controversate.
Această ediţie abordează tema vizitatorilor extraterestri, cazurile semnalate pe parcursul ultimului secol, relatările noastre bazându-se pe descrierile martorilor oculari şi ale subiecţilor unor întâlniri de gradul III.
Caracteristica evenimentelor abordate este că aproape toate s-au petrecut sub cerul liber, dar există, totuşi, un procent destul de semnificativ de cazuri care s-au „desfăşurat” la bordul aparatelor de zbor extraterestre.

UN MISTERIOS CAZ DE DISPARIŢIE
i
25 decembrie 1903, Szuhapatak, Ungaria
Deşi implicarea extraterestrilor în evenimentele de mai jos nu este deloc clară, acest caz dovedeşte modul în care dispariţia fără urmă a unor oameni ajunge să fie pusă pe seama OZN-urilor.
în seara zilei de Crăciuii a anului 1903, la Szuhapatak (Szuha- baranka), în jurul orei 20,00, Petrovszki Ivan a fost trimis de soţia sa după apă, la fântâna din curte. Cam pe la aceeaşi oră, preotul satului, care fusese să facă o vizită la un bolnav, se întorcea la parohia aflată vizavi de casa familiei Petrovszki. Preotul tocmai deschidea poarta, când, spre marea sa uimire, a observat o lumină puternică aprinzându-se în urma sa şi iluminând tot satul. Preotul, căutând sursa de lumină, s-a întors şi a văzut un obiect misterios, plutind în jurul fântânii familiei Petrovszki. La un moment dat, acel obiect ciudat şi-a intensificat brusc luminozitatea, după care s-a ridicat în văzduh şi a dispărut pe cerul înstelat. D-na Petrovszki a ieşit din casă în mare grabă şi a început să-şi strige disperată soţul, dar acesta nu mai era de găsit. A doua zi dimineaţă, procurorul Dr. Agoston Gabor (sosit de la Huszt) a audiat martorii şi a consemnat totul într-un proces verbal. În aceste relatări se menţiona şi faptul că în jurul fântânii rămăsese o urmă misterioasă, un cerc întunecat, cu un diametru de şase metri, în interiorul căruia zăpada se topise. Încă în aceeaşi zi, trupele de ordine, aflate sub conducerea ofiţerului Kovacs, au cercetat toată zona, dar n-au găsit nicio urmă de-a lui Petrovszki Ivan, care n-a mai apărut, de altfel, niciodată.
URME ÎN DEŞERT 1924, Irak
Conform surselor din acea vreme, doi piloţi cu experienţă ai Forţelor Aeriene Regale engleze au dispărut definitiv, în timpul unui zbor de rutină deasupra deşertului din Irak. La prima vedere, întâmplarea

nu pare a avea nimic neobişnuit, în afară de tragismul ei, dar la o cercetare mai amănunţită apar numeroase elemente ciudate.
Piloţii Steward şi Day porniseră într-un zbor scurt de la baza RAF, dar din cauza unei defecţiuni la motor, au fost nevoiţi să facă o aterizare forţată în deşertul irakian. Operaţiunea de căutare a celor doi a fost încununată de succes, în prima fază, echipa de salvare găsind după scurt timp epava avionului. Apoi, la câţiva km de la locul accidentului se distingeau clar urme de paşi, semn că amândoi supra- vieţuiseră accidentului şi că porniseră pe jos prin nisipul fierbinte. Mergând însă pe urmele paşilor, echipa de salvare avea să facă o descoperire înspăimântătoare. Intr-un anumit punct al itinerariului celor doi piloţi, urmele de paşi dispăreau brusc, de parcă fuseseră tăiate, lăsând impresia că cei doi fuseseră ridicaţi în aer. Cu toate acestea, nu s-au găsit urme care să ateste că se dusese vreo luptă sau că se petrecuse un altfel de incident. Cazul a rămas o enigmă până-n ziua de azi. Cei doi piloţi n-au mai fost văzuţi niciodată şi probabil nu se va afla niciodată care a fost motivul dispariţiei lor. O altă ciudăţenie a acestui caz este aceea că echipa de salvare n-a putut găsi nicio defecţiune la motorul avionului. Şi atunci, se pune în mod firesc întrebarea: ce anume i-a determinat pe cei doi piloţi, de altfel foarte experimentaţi, să aterizeze forţat în inima deşertului, departe de zonele locuite, riscându-şi astfel viaţa?
MISTER PE OCEAN
12 august 1934
Această relatare aparţine unui cititor al revistei „Szines UFO” şi a fost trimisă la redacţie, fiind publicată într-unul din numere. Redăm ciudata întâmplare, fără niciun fel de modificări.
"Mă numesc Osvath Laszlo şi sunt posesorul unei diplome de inginer electromecanic, fiind absolvent al Academiei de Marină din Genova. M-am angajat ulterior ca mecanic-şef pe un vas de 22.000 tone tdw la o societate italiană de navlosire. Pe 12 august 1934, navigam de la Genova spre Singapore, prin strâmtoarea Gibraltar, când

a avut loc următoarea întâmplare: ne aflam pe mare de aproape două săptămâni. Într-o seară frumoasă de vară, cu cerul înstelat, pe la zece fără un sfert stăteam pe puntea de comandă, lângă timonier, deşi nu eram de serviciu. Pe partea dreaptă a punţii, rezemată de balustradă, stătea soţia ofiţerului responsabil cu bucătăria, admirând marea. Câteodată, nevestele ofiţerilor primesc dreptul de a-şi întovărăşi soţii pe drum. Femeia era însărcinată în luna a treia, având deja doi copii, pe care îi lăsase în grija surorii ei, la Genova. Alături de soţia ofiţerului se aflau doi maşinişti italieni, iar de cealaltă parte, doi marinari italieni. La un moment dat, cu totul pe neaşteptate, în partea din dreapta, sus, la o înălţime de circa 2-300 m, a apărut un obiect zburător de culoare albă, care semăna cu un Zeppelin, dar a- vea o lungime mai mică decât cea a vaporului nostru, ce măsura 140 m. Obiectul răspândea o lumină extrem de puternică, aşa că tot ceea ce cuprindea haloul luminos emanat de acesta (nava şi marea din jurul ei) era luminat ca în miezul zilei. După aceea, ca la un semn, din obiectul plutitor a fost proiectat asupra femeii un fascicul de lumină orbitor. Fenomenul a durat numai 2-3 secunde, iar când lumina s-a stins, femeia nu se mai afla pe vas. Ne-am gândit că ameţise din cauza luminii puternice şi căzuse în mare. Pe vas a început să se creeze panică, iar soţul ei, care nu se afla pe punte în timpul evenimentelor, a intrat într-o stare de şoc. Am dat imediat ordin către cei din sala maşinilor: cu toată puterea înapoi 150-200 m! Am căutat apoi femeia până dimineaţa, dar n-am reuşit s-o găsim. În ciuda acestei tragice întâmplări, am fost nevoiţi să ne continuăm călătoria, iar la înapoierea în portul Genova, căpitanul vasului a raportat incidentul la căpitănia portului. Deoarece nu puteam să-l lăsăm pe soţul femeii să meargă singur acasă, eu şi un ofiţer de rangul I l-am condus, pentru a fi alături de el, în caz că ar fi avut nevoie de ajutor. Cei doi copii ai săi se jucau veseli în grădină şi, spre stupoarea noastră, când am intrat în casă, am dat cu ochii de… soţia ofiţerului, care, supărată, şi-a întâmpinat bărbatul cu reproşuri: „Mi-ai promis că mă duci în această călătorie, iar tu ai plecat singur şi m-ai lăsat aici.” Bărbatul nu înţelegea deloc ce se întâmplă şi tot încerca să se scuze, spunându-i

că, de fapt, fuseseră tot timpul împreună. La rândul nostru, i-am confirmat femeii că ne-am întâlnit zilnic pe vas şi că am luat masa împreună.
în dimineaţa în care noi ajunsesem în port, femeia se trezise în patul ei de acasă, conform spuselor surorii sale. Despre cele întâmplate anterior nu-şi mai aducea deloc aminte şi susţinea într-una că ea se aflase acasă pe toată durata călătoriei. Soţul a întrebat-o apoi ce s-a întâmplat cu fătul, căci trecuseră două luni şi jumătate de la plecarea vaporului şi sarcina trebuia să se cunoască. Femeia s-a arătat surprinsă, spunându-i soţului ei că nu înţelege de unde până unde ar fi trebuit să fie ea gravidă. Ziarele din acea vreme au semnalat e- venimentul, dar, cum se întâmplă de fiecare dată, orice minune durează doar trei zile. Pe atunci nu se auzise de OZN-uri şi, deci, nimeni nu a făcut legătura cu aceste fenomene.
După această întâmplare am mai rămas în serviciul navigant vreme de doi ani, după care m-am întors acasă. Până acum n-am mai povestit nimănui ce mi s-a întâmplat, ca să nu fiu luat drept nebun. Dar mă gândeam adeseori care ar fi putut fi explicaţia fenomenului. Numai acum, după atâţia ani, când am început să mă preocup mai îndeaproape de viaţa extraterestră, mi-am dat seama de posibilitatea ca la baza acestei întâmplări să se fi aflat fenomenul OZN.
O ÎNTÂMPLARE BIZARĂ vara anului 1942, Anglia
Bemard este un bărbat în vârstă de 50 ani şi are o căsnicie fericită. Iniţial a fost angajat al RAF (Forţele Aeriene Engleze), după care s-a angajat în cadrul căilor ferate, pentru ca în anii ’50 să devină infirmier la un spital, loc în care a continuat să lucreze până de curând. Cei care îl cunosc îl consideră un om serios şi inteligent.
Viaţa aparent banală a lui Bemard este marcată de existenţa unei preocupări obsesive pentru dezlegarea unui secret, din cauza căruia a trebuit să consulte mai mulţi medici şi psihiatri. A apelat şi la autorul acestei cărţi, cerându-i ajutorul, pentru a convinge medicii că

întâmplările prin care trecuse erau adevărate. În ceea ce mă priveşte, nu am putut decât să confirm că amintirile lui şocante puteau fi privite prin prisma faptului că se mai înregistraseră anterior multe întâmplări asemănătoare.
în timpul celui de-al doilea război mondial, Bernard cunoscuse o fetiţă, care se numea Angela Shine. La vremea aceea, Angela avea 12 ani, iar Bernard, 14. Într-o zi din vara anului 1942, cei doi s-au plimbat pe un deal, unde au descoperit câteva cartuşe goale, rămase după nişte exerciţii militare. Bernard îşi aminteşte această întâm plare în felul următor: „Acolo, am simţit pentru prima dată în viaţă o linişte sufletească deplină. Stăteam amândoi în iarbă, când în apropiere s-a auzit dintr-o dată un glas bărbătesc: «Sunt aici!» Cel care spusese aceste lucruri mai era însoţit de încă un bărbat. Văzându-i pe cei doi, ne-am ridicat. Unul dintre bărbaţi s-a apropiat şi a îngenunchiat lângă noi. Celălalt nu s-a mişcat. Străinii au discutat între ei, au făcut nişte observaţii ciudate, au spus nişte numere şi au folosit expresii neobişnuite. «Sunt copii frumoşi, aşa-i?» a întrebat unul dintre ei, la un moment dat”. Bernard nu prea şi-i mai aduce aminte, dar reţine faptul că erau simpatici şi induceau un puternic sentiment de pace şi linişte interioară. Nici el, nici Angela n-au putut să-şi amintească dacă hainele pe care le purtau cei doi oameni aveau culori ţipătoare sau strălucitoare.
Apoi, străinii cei misterioşi au avertizat copiii să nu povestească nimănui despre această întâlnire, orice s-ar întâmpla. I^-au promis că vor reveni. Când Bernard a întrebat de unde veniseră, unul dintre ei a arătat în sus, spre cer şi a spus numai atât: de acolo. A mai adăugat ceva, pe o voce scăzută, dar, după 40 de ani de la petrecerea a- cestor evenimente, Bernard nu-şi mai aduce aminte care era sensul acestor cuvinte. Pe urmă, cei doi străini le-au cerut copiilor să se întindă pe iarbă şi să doarmă. Aceştia au făcut aşa cum li se spusese, au închis ochii şi au simţit cum îi înconjoară o căldură puternică, a- semănătoare celei emanate de soare într-o zi caniculară. Pentru scurtă vreme, Bernard şi Angela au fost dezorientaţi şi n-au ştiut ce se întâmplă, apoi se pare că au adormit, deoarece nu-şi mai amintesc de

cât momentul în care s-au ridicat de pe iarbă şi au început să coboare de pe deal.
Când au ajuns la prima clădire, s-au întâlnit cu o persoană care le-a spus să se grăbească spre casă. Bernard a observat atunci că avea o pată ciudată, de culoare vineţie, pe braţ, pe partea opusă cotului, de parcă ceva l-ar fi pişcat sau i-ar fi înţepat pielea. Mult mai târziu avea să afle că pe acolo trece una dintre arterele importante ale sistemului circulator.
Când i-a arătat Angelei „vânătaia”, ea a descoperit că avea o pată asemănătoare în acelaşi loc de pe braţ.
Acasă au fost întâmpinaţi cu uşurare, dar după ce spaima părinţilor a trecut, au fost luaţi la întrebări şi au fost surprinşi să vadă că nu-i crede nimeni că doar se plimbaseră pe deal. Neîncrederea părinţilor provenea mai ales din faptul că Bernard şi Angela nu lipsiseră numai câteva ore, ci o zi şi o noapte.
Nu la mult timp după aceea, Angela s-a întors la Londra, iar Bernard nu a mai revăzut-o niciodată. În schimb, a rămas marcat pentru tot restul vieţii de ciudata întâmplare pe care o trăiseră împreună şi a încercat mereu să îi dezlege taina. Însă, deoarece întâmplarea are câteva momente atipice, care o fac cu adevărat ciudată şi pentru ca enigma să poată fi definitiv elucidată, ar fi foarte important să putem vorbi şi cu Angela.
PRIMUL CAZ DIN ANGLIA septembrie 1942, Newbiggin, Anglia
Mult timp, Albert Lancashire a fost urmărit de amintirea unei întâmplări ciudate, petrecută cu mult timp în urmă, întâmplare al cărei sens i s-a revelat definitiv în anul 1976, datorită unoc vise cel puţin la fel de ciudate. Spre deosebire de alte cazuri, lui Albert Lancashire i-a fost clar încă de la început că în septembrie 1942 a văzut un OZN.
Evenimentul s-a întâmplat pe când se afla în serviciu de gardă la o bază radar secretă, situată la nord de Newbiggin. Iniţial n-a văzut

decât o lumină ciudată, apropiindu-se dinspre mare şi s-a gândit că ar putea fi vorba despre o nouă armă secretă. A ieşit din ghereta în care se afla, pentru a putea vedea mai bine ce se întâmplă, dar, spre surprinderea sa, în acel moment, asupra lui a fost proiectat un fascicol de lumină galbenă şi în clipa imediat următoare a simţit că pluteşte.
Următorul lucru de care îşi aminteşte a fost acela că se afla din nou în faţa gheretei, puţin ameţit şi dezorientat, şi că în zare se putea vedea un aparat ciudat, care se îndepărta de el. Restul evenimentelor petrecute în intervalul de timp dintre ridicarea sa în aer şi momentul în care a redevenit conştient, a rămas ascuns ani de-a rândul în subconştientul său, fără a putea să afle ce i se întâm-plase de fapt.
Această stare a durat până în anul 1976, când o serie de vise, care s-au repetat vreme de mai multe luni, i-au dezvăluit care era sensul celor petrecute în toamna anului 1942. Imaginile onirice refăceau, de fapt, filmul evenimentelor, respective, inclusiv secvenţele pe care Albert nu şi le mai amintea.
Iată ce au revelat acestea: după acea repriză de „levitaţie”, pe care am definit-o în primul capitol ca fiind efectul Poplins, Albert s-a trezit într-o încăpere. Aici a văzut o femeie cu o fizionomie apropiată de cea asiatică, stând pe un pat.
Femeia era înaltă, cu un corp bine proporţionat şi doar forma mai puţin rotunjită a feţei şi ochii enormi, migdalaţi, indicau faptul că nu era de origine europeană. Albert nici nu s-a gândit că acea femeie s-ar putea să nu aparţină speciei umane.
La un moment dat, în încăpere a intrat un bărbat care purta un costum alb, mulat pe corp. Acesta i-a pus pe ochi o pereche de o- chelari şi, din acel moment, Albert nu-şi mai aminteşte decât cum a fost scos dintr-un vehicul în faţa gheretei de pază şi cum se uita uimit după obiectul care se îndepărta.
Cazul său a fost studiat de Organizaţia Britanică de Cercetare a Fenomenului OZN (BUFORA) şi, după părerea specialiştilor din cadrul acestei organizaţii, el este primul englez care a intrat în contact cu vizitatorii extraterestri.

BIZARELE FĂPTURI DIN ADÂNCUL PĂDURII vara anului 1944, Le Verger, Franţa
Relatarea acestei întâmplări, care a constituit cu certitudine prima întâlnire de gradul III din Franţa, a fost publicată în 1972 într-o revistă franceză despre OZN-uri, Lumieres dans la nuit (Lumini în noapte), de către cercetătorul francez Fernand Lagarde.
Protagonista întâmplării este o fetiţă de 13 ani, Madeleine Ar- noux, care în acea după-amiază se dusese cu bicicleta în pădurea a- propiată, pentru a culege fragi.
Nici nu intrase bine în pădure, când a observat un obiect argintiu de mărimea unui automobil de mic litraj. A sprijinit bicicleta de un pom şi s-a apropiat de obiectul bizar, în jurul căruia se aflau nişte omuleţi cu o înfăţişare ciudată. Ceea ce a frapat-o pe micuţa Madeleine Amoux, atunci când a văzut bizarele făpturi coborâte din OZN, a fost faptul că indivizii nu erau mai înalţi de un metru. Fetiţa, spe- riindu-se la vederea acelor fiinţe îmbrăcate în veşminte stranii, de culoare maro, a luat-o la fugă spre bicicletă, dar, înainte de a reuşi să se pună la adăpost, a simţit că paralizează şi nu mai poate să facă nicio mişcare. Nu ştie cât a durat această stare, deoarece pierduse noţiunea trecerii timpului. N-a mai putut vedea nici acel vehicul ciudat şi nici fiinţele care se aflau lângă el, deoarece era întoarsă cu spatele la aceştia.
După ce a ieşit din starea de paralizie, s-a întors speriată, cu gândul să vadă ce e în spatele ei, dar obiectul argintiu şi străinii aceia misterioşi dispăruseră fără urmă.
TAINA DIN VÂRFUL MUNTELUI
13 august 1947, Villa Santina, Italia întâmplarea de mai jos a fost relatată de un martor ocular, un profesor din Milano, pe nume Luigi Johannis Rapuzzi. Una dintre marile pasiuni ale acestuia (în afară de aceea de a scrie nuvele SF) erau excursiile montane.
33
Dosarele OZN 2: EXTRATERESTRII
în ziua în care s-a petrecut întâmplarea respectivă, pornise cu rucsacul şi cu pioletul la munte, unde avea să trăiască cea mai incredibilă aventură din viaţa lui. Aflându-se pe pantele alpine, profesorul a văzut în apropiere un obiect ciudat aterizând şi, când s-a apropiat, pentru a afla despre ce este vorba, a văzut două fiinţe ciudate ieşind din interiorul acestuia.»,
Fiinţele respective aveau înălţimea cam de 90 cm şi o înfăţişare neobişnuită. Nu aveau podoabă capilară, capul era disproporţionat de mare, faţă de restul trupului, iar chipul părea mutilat, lipsa septului nazal şi ochii foarte mari dându-i un aspect hidos.
Profesorul s-a speriat, văzând că acele făpturi ciudate se apropie de el şi a ridicat pioletul, pentru a se apăra de un eventual atac din partea acestora. Atunci, una din fiinţe a ridicat braţul şi a proiectat aşupra băiatului un fascicul de raze luminoase, care i-au paralizat orice mişcare.
Rapuzzi a fost cuprins de o stare de somnolenţă care i-a atenuat capacitatea senzorială şi nu-şi mai aduce aminte cât a durat această situaţie (factorul Oz). Când şi-a revenit, n-a mai văzut nici străinii cei ciudaţi, nici vehiculul, dar nu-şi putea da seama când şi cum au reuşit aceştia să dispară, deoarece se aflaseră mereu în imediata lui apropiere şi, în plus, zona era lipsită de orice obstacole care ar fi putut împiedica vizibilitatea.
S-a întors în sat, împleticindu-se, şi a povestit întâmplarea ciudată prin care trecuse. Întrucât pe atunci nu existau cercetători care să se ocupe de problema OZN-urilor, profesorul n-a reuşit decât să stârnească curiozitatea sătenilor.
De-abia în primăvara anului 1964, întâmplarea a fost publicată în presă, devansând astfel cazurile asemănătoare, care aveau şi ele să fie ulterior mediatizate pe larg în întreaga lume (cum ar fi cele a- le lui Betty şi Barney Hill sau cel al brazilianului Villas Boas).
Totuşi, Rapuzzi n-a fost supus niciodată unei hipnoze regresive, care să confirme (sau să infirme) presupunerea că fiinţele umanoide l-ar fi răpit şi l-ar fi supus unei operaţii de spălare a creierului, pentru a-i şterge din memorie amintirea celor întâmplate în interiorul OZN-ului.

AVENTURA DIN GOLFUL SAWBILL 2 iulie 1950, lacul Steep Rock, Ontario, Canada
Acest caz de întâlnire cu un OZN a fost relatat în revista Fate, la începutul anilor ’50.
Inginerul-şef al minei de fier din Steephrock pornise într-o excursie, împreună cu soţia sa. Au hotărât să-şi instaleze cortul în zona retrasă şi liniştită a golfului Sawbill, nu departe de mal. Incet-încet începuse să se întunece. Tocmai se pregăteau de culcare când, deodată, aerul începu să vibreze, după care au auzit sunete ciudate venind dinspre golf. Au ieşit din cort şi, căutând sursa sunetelor, s- au îndreptat spre golf.
S-au căţărat pe o stâncă şi, spre marea lor uimire, au zărit un obiect ciudat care plutea pe apă. Vehiculul semăna cu două farfurii puse una peste alta, iar pe margini era prevăzut cu hublouri cu rame negre, amplasate la o distanţă de 1 m unul faţă de celălalt. Cei doi au privit consternaţi farfuria zburătoare. Avuseseră de mai multe ori prilejul să audă despre astfel de nave extraterestre, dar până atunci nu luaseră niciodată în serios existenţa lor. Pentru a vedea mai bine despre ce este vorba, s-au retras în spatele stâncii şi de acolo s-au uitat la obiect.
în partea superioară a hiperbolidului se afla o cupolă glisantă, care la un moment dat s-a deschis, lăsând să coboare 10 omuleţi de circa 120 cm înălţime. Aceştia se mişcau sacadat, purtând combinezoane şi căşti asemănătoare celor de astronaut. Cei doi au putut observa că pe pieptul fiecărui individ strălucea o cutie argintie. Când au terminat lucrul, au intrat în interiorul vehiculului, iar OZN-ul a decolat, producând acel sunet ciudat, pe care cei doi îl auziseră şi la început, şi a dispărut din câmpul lor vizual. Deşi obiectul şi bizarele fiinţe se aflaseră la o depărtare mai mare de 200 m, ei au putut să determine cu aproximaţie şi dimensiunea OZN-ului, raportându-l la copacii de pe malul golfului.
Avea o formă lenticulară, înălţimea sa maximă era de circa 4-5 m, iar cea minimă de 3 m. Diametrul era de aproape 15 m.

VIZITATORII LUI SHEILA 4 februarie 1951, Withdean, comitatul Sussex într-o dimineaţă, pe la ora şase şi jumătate, Sheila, o tânără englezoaică, ieşise să se plimbe prin grădină, cu gândul să se mai destindă. Dar plimbarea avea să se dovedească a fi până la urmă o adevărată aventură. Spre surprinderea ei, la un moment dat, a observat un obiect ciudat, de culoare argintie. Din interiorul obiectului răz- bătea o lumină verde, pulsatorie. La scurtă vreme, din interiorul o- biectului au ieşit trei fiinţe stranii, scunde de statură, îmbrăcate în nişte salopete ciudate, de culoare kaki. Făpturile se deplasau într-un mod ciudat, parcă levitând. S-au îndreptat plutind spre fata care încremenise de spaimă, dar, la un moment dat, s-au întors brusc spre vehiculul din care ieşiseră. Mişcările omuleţilor erau cel puţin la fel de ciudate ca înfăţişarea lor; iar întoarcerea bruscă a acestora se petrecuse ca o scenă dintr-un film derulat invers. După ce fiinţele misterioase au dispărut în interiorul navei, aceasta şi-a luat zborul, rotindu-se în jurul propriei axe. Mulţi ani după aceea, în 1970, Sheila (care între timp se mutase în Perth, în vestul Australiei) avea să mai trăiască încă o întâlnire de gradul II. Se întorcea acasă, noaptea, în jurul orei două, când, dinspre dealurile de lângă drum a apărut brusc o lumină strălucitoare, puternică. Pentru a evita coliziunea cu vehiculul care emitea acea lumină, Sheila a fost nevoită să facă un viraj strâns şi să iasă de pe şosea. Apoi a coborât din maşină şi a mai a- pucat să vadă cum OZN-ul dispare la orizont.
OARE CHIAR S-AU ÎNŞELAT?
i
septembrie 1951 – Australia
Membrii tribului Urmatiera, din centrul Australiei, au raportat autorităţilor că observaseră cum un obiect strălucitor, de formă dis- coidală, a aterizat lângă un alt obiect asemănător, care stătea pe pământ. După spusele lor, ambele obiecte aveau cam aceeaşi dimen

siune, diametrul de circa 10-15 m, iar grosimea de 2,5-3 m. Deoarece le-a fost frică să se apropie, aborigenii s-au ascuns după stâncile de pe deal şi de acolo au observat evenimentele. Ei au’povestit apoi că, la câteva minute după ce a aterizat, o fiinţă care semăna cu un omuleţ a ieşit din a doua navă şi a intrat în prima. Hainele străinului erau de un argintiu strălucitor, iar capul îi era sferic şi strălucea de parcă ar fi purtat cască. Peste scurt timp, obiectul în care se urcase fiinţa s-a ridicat în aer cu un zgomot uşor, ce semăna cu un bâzâit uniform. La scurtă vreme după aceea, a fost urmat de celălalt OZN, care a dispărut, la fel ca primul, în depărtare.
Frank Edwards făcea ulterior următoarea observaţie: „N-ar avea niciun rost să ne gândim la motivele pentru care fiinţa a trecut dintr-un vehicul în celălalt. Sunt foarte puţine şanse ca ipotezele noastre, oricare ar fi ele, să poate fi dovedite cu argumente. Oricum, cazul a ajuns la cunoştinţa autorităţilor numai la şapte luni după întâmplare şi astfel nu s-a mai putut face altceva, decât să se chestioneze aborigenii. Este de remarcat faptul că aceşti băştinaşi primitivi, care nu auziseră şi nu citiseră niciodată despre farfurii zburătoare, au descris obiectele şi fiinţele umanoide până în cele mai mici amănunte. În ceea ce priveşte posibilitatea ca ei să se fi înşelat, respectiv, să fi căzut pradă unor halucinaţii vizuale, putem remarca faptul că descrierile făcute de aceştia coincid până în cele mai mici amănunte cu alte descrieri de acest tip. A vorbi despre o posibilă coincidenţă, despre purul joc al întâmplării în acest caz, ar însemna ca, în faţa unor fenomene aparent inexplicabile, să adoptăm politica struţului, refuzând aprioric ideea că aceste întâmplări s-au petrecut cu adevărat.”
MONSTRUL DIN FLATTW00DS
12 septembrie 1952, Flattwoods, Virginia, SUA
într-o seară de toamnă, un grup de tineri ce se plimbau prin împrejurimile localităţii lor, au văzut la un moment dat un meteorit incandescent, care s-a prăbuşit în spatele dealurilor din apropiere. Tinerii, împreună cu mama unuia dintre ei, Mrs. May, s-au apropiat

de locul cu pricina, unde, spre marea lor surpriză, au văzut un OZN sferic, de mărimea unei case. Pentru a desluşi mai bine ce se întâmplă, un băiat şi-a pus în funcţiune lanterna şi, la lumina aruncată de aceasta, au putut vedea o fiinţă ciudată. Străinul era un umanoid, îmbrăcat în haine strălucitoare. Trăsăturile feţei nu se puteau vedea, deoarece purta cască. În schimb, se putea distinge culoarea tenului şi a mâinilor, care era de un roşu închis, în timp ce ochii deosebit de mari, care se puteau distinge prin cască, erau de un portocaliu pătrunzător. Ceea ce i-a speriat foarte tare pe tineri era înălţimea individului, de peste 4 m. Când acea făptură ciudată a simţit că este observată, s-a ridicat repede şi, plutind la o jumătate metru de sol, a pornit spre grupul de tineri. Asta era însă prea mult pentru ei, aşa că au luat-o la fugă înspăimântaţi, încercând să ajungă cât mai departe de uriaşul OZN şi de pasagerul său înfricoşător.
CAZUL ROESTENBERG 21 octombrie 1954, Ranton, Staffordshire, Anglia
Jessie Roestenberg (30 de ani), este mama a doi copii. Într-o după-amiază, la cinci fără un sfert, a auzit un zgomot ciudat venind din afara casei şi a ieşit afară să vadă ce este. Se gândea că ar putea fi un avion supersonic şi era curioasă, deoarece pe atunci aşa ceva era o raritate. Dar, spre stupoarea ei, a zărit un vehicul argintiu de formă discoidală, care plutea deasupra casei. Nu reuşea nicidecum să-şi dea seama ce putea să fie acel obiect. Nu mai auzise niciodată de OZN-uri şi se uita mirată la acea aeronavă stranie, pe ale cărei margini se puteau vedea o serie de hublouri. Uitându-se cu mai multă atenţie, a observat că, printr-unul dintre aceste hublouri, o studiază două fiinţe ciudate, cu o înfăţişare misterioasă. Din câte putea vedea, acestea a- veau un ten de culoare foarte deschisă şi purtau nişte salopete. Aveau părul blond şi lung, care le ajungea până la umeri. Şi bărbia lor era ciudată: părea prea ascuţită. Socotind cu aproximaţie, statura lor era medie. Aceste două fiinţe stranii se uitau fix la Jessie. Femeia vru să le facă un semn cu mâna, dar, în acel moment a simţit cum pune

Se spune că între anii 1957-1960, extraterestrul Val Thor a fost chiriaşul camerei 4D-717, aflată la et. I al sediului Pentagonului stăpânire pe ea o senzaţie inexplicabilă. Timpul se oprise parcă în loc, iar corpul îi fu cuprins de furnicături. Avea senzaţia că pluteşte în aer, dar reuşi să-şi păstreze cunoştinţa pe tot parcursul acestei ciudate întâmplări, privind încontinuu la uriaşa farfurie zburătoare. La un moment dat, a fost cuprinsă de o stare ciudată de nelinişte şi, i- mediat după aceea, a simţit că iese din starea de semihipnoză în care se cufundase. Imediat ce şi-a recăpătat stăpânirea de sine, a început să se îngrijoreze pentru copiii ei.
A alergat numaidecât în casă, unde împreună cu copiii ei, de şase şi opt ani, au căutat cu înfrigurare un loc în care să se ascundă pentru a fi în siguranţă.
După puţin timp, zgomotul a dispărut, iar familia a revenit în încăpere, ieşind din ascunzătoare. S-au uitat pe geam şi au văzut OZN-ul în timp ce se îndepărta în zbor, trecând deasupra pădurii din depărtare şi cercetând terenul cu un fascicul de lumină roşie.
La câţiva ani după acest caz, Jessie a mai văzut o dată străinii, aceştia apărându-i brusc în faţă, de parcă s-ar fi întrupat din neant.
39
Dosarele OZN 2: EXTRATERESTRII
La puţin timp după aceea a remarcat că începuse să sufere de anumite tulburări ale percepţiei senzoriale, stare care s-a dovedit, însă, a fi una pasageră. Mult mai mult timp a persistat, însă, senzaţia că este permanent ţinută sub observaţie de doi umanoizi blonzi, de statură medie.
ATACUL CREATURILOR MISTERIOASE 10 decembrie 1954, Venezuela
Următoarea întâmplare, petrecută în apropierea unui dfum puţin circulat, îi are drept eroi principali pe doi vânători în vârstă de 19 ani, Lorenzo Flores şi Jesus Gomez. Era noaptea târziu, când un o- biect care semăna cu un disc a aterizat lângă ei, făcându-i pe cei doi să se oprească uimiţi şi să asiste neputincioşi la incredibilele fapte care au urmat. Din misteriosul vehicul au coborât patru indivizi de statură mică.
Aceştia aveau înălţimea de circa un metru şi tot corpul le era acoperit de păr. Cu paşi siguri au pornit spre tineri. Din atitudinea lor belicoasă se putea deduce că vroiau să îi răpească. Cei doi vânători s-au retras speriaţi, iar Lorenzo l-a lovit cu puşca pe primul individ, care aproape că pusese mâna pe Jesus. „Parcă am lovit o stâncă; puşca s-a şi spart, de altfel” – şi-a adus el aminte mai târziu. Atunci, Jesus a leşinat şi, în timp ce Lorenzo încerca să-l trezească, fiinţele au dispărut. Toată întâlnirea a durat doar câteva minute, dar urmările ei erau mai mult decât vizibile. Băieţii aveau multe zgârieturi pe corp, răni, care demonstrau că atacul nocturn al ciudatelor făpturi nu era deloc o halucinaţie. Jesus şi Lorenzo au ajuns la poliţie răniţi, agitaţi, cu îmbrăcămintea ruptă, şi au relatat oamenilor de ordine ce li s-a întâmplat.
Aceştia au ascultat, însă, cu vădită neîncredere păţania tinerilor şi le-au răspuns că era posibil să fi fost atacaţi de nişte animale sălbatice, zgârieturile de pe corpul lor demonstrând acest lucru. Cât despre nava extraterestră, aceasta n-a reuşit decât să stârnească ilaritate în rândul poliţiştilor.

CAZUL JESUS PAZ 16 decembrie 1954, San Carlos, Venezuela
Un grup de trei tineri se întorceau acasă cu maşina de la un dineu, când unul dintre ei, Jesus Paz, i-a rugat pe ceilalţi să oprească în parc, pentru că se ivise o „mică problemă de ordin fiziologic”.
A coborât şi a dispărut în întuneric, dar, după puţin timp, ceilalţi doi l-au auzit strigând înspăimântat după ajutor.
Alergând spre el, l-au găsit zăcând într-o baltă de sânge, cu cămaşa sfâşiată. În depărtare se vedeau doi indivizi foarte scunzi de statură, îndreptându-se în fugă spre un vehicul în formă de disc care se afla în parc. Cei doi au intrat grăbiţi înăuntru, după care obiectul s-a ridicat în aer, scoţând un zumzet ciudat şi a dispărut la orizont.
Cei doi tineri şi-au luat pe braţe prietenul şi l-au dus rapid la spitalul orăşenesc. Nu-şi puteau închipui ce se întâmplase cu el, deoarece acesta se afla încă într-o puternică stare de şoc.
Rănile nu erau foarte grave; se vedeau numai câteva zgârieturi lungi, sângerânde, paralele cu coloana vertebrală.
Paz şi-a revenit în scurt timp şi a povestit că păşea pe lângă un rond de flori, când aproape că a căzut şi s-a împiedicat de o mogâl- deaţă ce aducea întrucâtva cu un omuleţ al cărui corp părea acoperit cu o pilozitate abundentă.
Lângă acest personaj ciudat se mai afla unul, semănându-i leit, care, prin atitudinea şi gesturile sale, dădea impresia că se cufundase în studiul florilor, ce păreau a fi nişte specii complet necunoscute pentru el.
Jesus Paz s-a speriat foarte tare la vederea celor doi omuleţi ciudaţi şi s-a întors cu spatele, pentru a o lua la fugă. A început să strige din răsputeri, dar, mai înainte de a apuca să facă măcar un singur pas, a simţit cum ceva îi sfâşie spatele, după care a primit o lovitură puternică în ceafă şi şi-a pierdut cunoştinţa.
Tot ceea ce îşi mai aminteşte după aceea e că s-a trezit într-un pat de spital.

UN EXTRATERESTRU LA PENTAGON
1957, Washington, SUA
în 1957, americanii aveau să se confrunte cu un caz deosebit. La mijlocul lunii martie, un OZN a aterizat la 14 mile spre sud de Pentagon Boulevard, din Washington, sub privirile a doi poliţişti care îşi făceau rondul în cartierul Alexandria.
Cei doi poliţişti au putut vedea cum din OZN a coborât un bărbat înalt, bine făcut, care s-a îndreptat direct spre maşina lor. Extraterestrul a salutat poliţiştii într-o engleză perfectă şi i-a rugat să-l ducă la Ministerul Forţelor Armate, mai scurt, la Pentagon. După o scurtă, dar agitată deliberare, ministrul adjunct al Forţelor Armate a fost de acord să se întâlnească cu străinul, iar acesta a fost dus în sediul celebrei instituţii. După discuţiile care au avut loc aici, străinul a fost dus prin tunelul subteran secret, care leagă Pentagonul de Casa Albă, la preşedintele american de atunci, Dwight Eisenhower, care l-a primit împreună cu Richard Nixon – cel ce avea să devină mai târziu preşedintele SUA. Ciudata „întâlnire la nivel înalt” a durat o oră şi, la sfârşitul ei, Valiant (pe scurt Val) Thor – acesta era numele străinului – a fost declarat VIP (Very Important Person), adică persoană extrem de importantă şi, fiind tratat ca atare, a fost condus înapoi în Pentagon, unde a fost cazat în camera 4D-717 de la etajul I, care din acea zi a devenit căminul străinului. Uşa era în permanenţă foarte bine păzită de gardieni, dar aceştia păzeau mai degrabă încăperea de potenţialii intruşi, deoarece, în ceea ce-l priveşte, Val Thor putea părăsi oricând Pentagonul, fără a putea fi oprit. Se spune, de pildă, că ar fi intrat în contact şi cu factorii de decizie ai ONU, instituţie unde ar fi ţinut, de altfel, un discurs secret. După propriile lui relatări, venea de pe planeta Venus, ai cărei locuitori, semenii lui, trăiesc în oraşe subterane. Se spune că acest musafir enigmatic al Pentagonului a rămas pe Terra până în 16 martie 1960. Cel care a spart până la urmă tăcerea a fost un ofiţer al Pentagonului, pe nume Har- ley Andrew Byrd. Bineînţeles, dezvăluirile făcute de acesta n-au fost confirmate pe cale oficială.

UN CAZ ÎNSPĂIMÂNTĂTOR
1958, India
Despre India se ştie că a fost scena mai multor întâlniri de gradul II sau III, dar puţini ştiu că unul dintre cazurile cele mai înspăimântătoare, în ceea ce priveşte contactul pământenilor cu o civilizaţie extraterestră, s-a întâmplat aici.
Din păcate, martorii oculari – dintre care unul este om de afaceri
— Nu au contribuit în niciun fel la aducerea acestui caz la cunoştinţa opiniei publice. Povestea lor a devenit cunoscută datorită unui cercetător din cadrul organizaţiei engleze BUFORA, pe nume Mike Wootten. Acesta a cercetat personal cazul, a discutat cu omul de afaceri şi cu partenerul său, care fusese, de asemenea, martor la acest eveniment.
Incidentul a avut loc într-o regiune din sudul Indiei. Cei doi martori erau într-o călătorie de afaceri când, ziua, în amiaza mare, au observat un OZN. Acesta avea dimensiuni relativ mici şi emitea o lumină strălucitoare. Trecuseră doar câteva secunde de la observarea ciudatului obiect, când acesta a început brusc să coboare în direcţia unei pajişti din apropiere. În zonă se mâi aflau şi doi băieţi, care se jucau, iar aceştia au zărit şi ei obiectul, înspăimântându-se atunci când aeronava a aterizat nu departe de ei. Imediat după aterizare, s-a deschis dintr-o dată o uşă ca o trapă, prin care au coborât 4 indivizi mici de statură. Înălţimea pasagerilor OZN-ului nu atingea niciun metru, iar omului de afaceri i s-a părut că umblă extrem de greoi şi că fac nişte mişcări la fel de dificil de coordonat. Ce s-a întâmplat mai departe nu se cunoaşte cu certitudine, singurul lucru sigur fiind acela că extraterestrii i-au luat cu ei pe cei doi băieţi. Poate că lipsa amănuntelor poate fi explicată prin faptul că extraterestrii i-au supus pe ceilalţi doi martori cunoscutei de-acum operaţiuni de spălare a creierului, pentru a şterge din memoria acestora cele întâmplate în acea după-amiază. În aceste condiţii, este foarte greu să descoperim adevărul, dar Mike Wootten nu s-a îndoit de veridicitatea întâmplării, singurul său regret fiind acela că n-a putut afla mai multe

detalii despre circumstanţele în care s-a petrecut răpirea. Dar cu aceasta cazul nu a luat sfârşit. Momentul cel mai îngrozitor urma să vină. Cei doi băieţi care se jucaseră în apropiere şi care fuseseră răpiţi de către străini au apărut în curând. Unul dintre ei va fi găsit mort
— Cu trupul mutilat. Mai multe organe îi fuseseră îndepărtate (prelevate) cu o precizie chirurgicală. Celălalt băiat a avut mai mult noroc, săpând aparent nevătămat din întâlnirea cu OZN-ul, dar se afla într-o stare de şoc extrem de puternică. Nu scotea niciun cuvânt şi se uita tot timpul fix în faţă, cu o expresie de groază întipărită pe chip. A fost dus imediat la spital, dar n-a mai putut fi salvat. După cinci zile a murit şi el, şi astfel detaliile cazului n-au mai fost niciodată aflate.
CAZUL DIN NOUA GUINEE
26 iunie 1959, Boiana, Papua – Noua Guinee
Această întâlnire, care constituie cel mai cunoscut caz din Noua Guinee, s-a desfăşurat pe parcursul a patru ore şi jumătate, timp în care toate detaliile au fost notate „pe viu”, cu o precizie uimitoare, de unul din martori, părintele William Both Gill, preot anglican, conducătorul misiunii anglicane din Boiana.
Relatarea sa a fost confirmată de alţi 37 de oameni, dintre care 25 adulţi, care au consemnat în scris veridicitatea faptelor menţionate într-un document conţinând 11 pagini de către părintele Gill.
Conform acestui document, în acea zi, după cină, părintele Gill a făcut o plimbare în jurul parohiei sale, când pe cer, deasupra strălucitoarei planete Venus, a observat un obiect care lumina intermitent. În acel moment, a atras atenţia celorlalţi membri ai misiunii care erau în apropiere – printre care profesorul Eric Kqdawara – asupra obiectului luminos care se apropia rapid de Terra, oprindu-se la un moment dat la o înălţime de circa 100 m. Martorii oculari au putut observa acum că obiectul avea un diametru de 10-12 m şi era prevăzut cu patru picioare de aterizare şi cu o cupolă de 6 m diametru şi 3 m înălţime. În depărtare, sub plafonul de nori, mai pluteau

trei asemenea obiecte, la o distanţă egală între ele, dar acestea nu s-au apropiat deloc de Pământ, păstrând distanţă pe tot parcursul întâlnirii. Din câte şi-au putut da seama martorii oculari, se părea că deasupra cupolei transparente se afla şi un fel de punte, care era străjuită de un parapet circular. Din când în când, primul OZN trimitea semnale luminoase (albastre) spre cer. După puţin timp, s-au putut vedea şi pasagerii (cu aspect umanoid) ai vehiculului extraterestru. Iniţial erau doi, apoi a mai apărut unul şi, ulterior, un al patrulea. De fapt, ciudaţii pasageri se succedau pe rând, schimbându-se unul pe celălalt pe puntea aeronavei. De fiecare dată, insă, pe platforma circulară nu se aflau mai mult de patru inşi.
Aceste ciudate fiinţe erau în mod vădit preocupate de ceva anume – nota părintele Gill. Din gesturile pe care le făceau se putea deduce că montau, respectiv, reglau o anumită aparatură. "La un moment dat, una dintre aceste misterioase făpturi s-a aplecat peste parapet, lăsând impresia că ne studiază cu atenţie. Am început să-i fac semn cu mâna şi, spre surprinderea mea, extraterestrul mi-a întors salutul, imitându-mi gestul. Apoi, unul dintre colegii mei de misiune a început să gesticuleze cu ambele mâini, primind la rândul său un răspuns identic din partea celor de pe aeronavă. În scurtă vreme, toţi cei din grupul în care mă aflam au început să îi salute amical, prin gesturi, pe extraterestri, iar aceştia le întorceau saluturile cu gesturi la fel de joviale. Apoi, cu ajutorul unei lanterne (deoarece începuse să se întunece), unul dintre noi a început să transmită semnale morse spre OZN. În acel moment, ca şi cum ar fi dorit să vadă mai bine ce se întâmplă, aeronava extraterestră s-a apropiat şi mai mult de sol, dar, în ciuda aşteptărilor noastre, nu a aterizat. La scurtă vreme după aceea, extraterestrii care se aflau pe puntea OZN-ului au dispărut în interior şi n-au mai apărut. Aproape în acelaşi timp, obiectul a porţ^it încet, zburând în cercuri deasupra taberei. În zilele următoare a apărut deasupra şcolii acelaşi OZN – sau unul asemănător – dar niciodată nu a coborât atât de jos, încât pasagerii săi să poată fi văzuţi de pământeni.
Părintele Gill a transmis cele văzute de membrii misiunii la ataşa tul Forţelor Aeriene Australiene. Acesta a luat legătura cu For

ţele Aeriene Americane, care au oferit imediat o potenţială explicaţie a celor petrecute. În opinia specialiştilor americani, părintele Gill şi ceilalţi au confundat strălucitoarea planetă Venus şi stelele din imediata ei vecinătate de pe bolta cerească, cu nişte OZN-uri. Din cauza faptului că au contemplat o lungă perioadă de timp ace^le lumini, au avut la un moment dat halucinaţii vizuale. La aceasta s-a mai adăugat şi faptul că şi-au sugerat unul altuia că obiectele sunt de natură extraterestră (respectiv obiecte artificiale, aparţinând unei civilizaţii din spaţiul cosmic), ceea ce a stimulat şi mai mult imaginaţia membrilor grupului de martori oculari. Explicaţia nu iese, de altfel, din nota obişnuită a celor care se oferă de obicei pentru a lămuri nişte fenomene de acest tip. Dar mai trebuie amintit că astronomul J. Allen Hynek, consilierul în materie de fenomene OZN al Forţelor Aeriene Americane, a vizitat şi el misiunea, la un interval de 15 ani de la petrecerea celor relatate. El i-a chestionat pe toţi martorii oculari care se mai aflau în viaţă la momentul respectiv. După încheierea anchetei, Hynek a declarat: „Eu unul, n-am văzut până acum stele sau planete care să coboare până la o altitudine de 100 m, nici n-am auzit ca ele să emită lumini dirijate spre plafonul de nori, după cum se relatează că s-au petrecut lucrurile în cazul de faţă.” Şi atunci, care ar putea fi explicaţia?
PÂINEA LUI SIM0NT0N
18 aprilie 1961, Eagle River, Wisconsin, SUA
SUA se poate lăuda cu întâmplări incredibile în domeniul apariţiilor OZN, la fel ca Europa sau America de Sud. Oricât de incredibil ar părea cazul lui Joe Simonton, un bărbat în vârstă de 50 de ani, pentru mulţi această întâlnire constituie unul din cele mai „a- micale” contacte de gradul III. În acea zi de aprilie, Simonton stătea în faţa casei sale, când a auzit un zgomot asemănător celui care îl face un pneu pe asfaltul ud. Ceea ce era, însă, ciudat era faptul că zgomotul venea de undeva de sus. Căutând sursa sunetului a văzut deasupra casei sale un obiect discoidal, de culoare argintie, care a coborât

încet, părând că vrea să aterizeze pe iarba din faţa casei. OZN-ul care avea un diametru de circa 20 m, plutea deja la o înălţime de numai 10 m faţă de sol, când s-a deschis o uşă asemănătoare unei trape. În dreptul uşii care culisase în jos a apărut imediat un extraterestru cu aspect uman, îmbrăcat într-o salopetă ciudată. Străinul i-a înmânat < lui Simonton o… cană obişnuită, rugându-l să i-o umple cu apă. Între timp, o mulţime de oameni se adunaseră pentru a se uita mai îndeaproape la OZN şi la ciudatul său pasager, care, printr-un gest prietenos i-a mulţumit lui Simonton pentru apa oferită. Apoi s-a întors şi a dat să intre înapoi în aeronava cu care venise. Atunci, Simonton s-a uitat curios în interiorul OZN-ului, unde, spre marea lui uimire, a văzut un alt individ, asemănător cu primul, care părea să prepare ceva pe un aparat cu un aspect ciudat. I-a făcut semn străinului că vrea şi el o bucată din acel preparat, de vreme ce le oferise apă. La fel de firesc, extraterestrul i-a oferit patru bucăţi din preparatul care avea aspectul şi consistenţa unor biscuiţi de campanie, după care i-a făcut un semn prietenos de salut. Uşa OZN-ului s-a închis, iar obiectul s-a ridicat brusc, dispărând din raza vizuală a oamenilor, care rămăseseră muţi de uimire. Deşi întregul episod nu a durat mai mult de câteva minute, acesta a constituit unul dintre cele mai senzaţionale cazuri de acest fel pentru presa din acele vremuri.
Simonton a mâncat unul dintre acei biscuiţi, pe un al doilea l-a păstrat, iar pe ceilalţi doi i-a pus la dispoziţia cercetătorilor pasionaţi de ufologie, care l-au asaltat literalmente, imediat după petrecerea neobişnuitului eveniment. Din analizele efectuate, n-a reieşit, însă, că preparatul ar fi neapărat de origine extraterestră. Compoziţia biscuiţilor era una aproape banală: făină, zahăr şi grăsimi.
VIZITATORI ÎN NOAPTE
19 august 1962, Brazilia
Rivalino Mafra locuia într-una din micile aşezări în care oamenii se ocupau cu exploatarea zăcămintelor de pietre preţioase. Cazul lui a fost relatat într-o ştire dintr-un ziar local, care însă n-a reuşit să

stârnească interesul presei internaţionale. În felul acesta, întâmplarea nu a fost multă vreme în atenţia opiniei publice.
în acea zi de august, după ce predase puţinele pietre semipreţi- oase de ametist şi safir pe care le scosese din interiorul minei, se îndrepta spre casă pe o cărare din pădure, când atenţia i-a fost atrasă de prezenţa unor omuleţi cu o înfăţişare bizară, care păreau a săpa o groapă în apropierea unui pâlc de copaci. Fiinţele aveau o piele de o ciudată culoare cenuşie şi ochi mari, negri. Probabil că aveau şi o acuitate vizuală deosebită, deoarece, deşi era întuneric, l-au observat foarte repede pe Mafra şi s-au ascuns imediat în pădure, lăsându-l pe acesta complet dezorientat de tot ceea ce îi fusese dat să vadă. Continuându-şi drumul spre casă, Mafra a ieşit din pădure şi a observat cu stupoare două puncte luminoase strălucind pe cer, care l-au însoţit pe tot parcursul drumului său, de parcă ar fi dorit să vadă unde locuieşte. Surescitat de cele întâmplate, Mafra a povestit familiei sale întâlnirea cu omuleţii cenuşii şi le-a arătat apoi luminile roşii plutind pe cer, observând cu acest prilej că luminiţele se apropiaseră şi mai mult de sol. La puţină vreme după aceea, OZN- urile au dispărut, dar, în cursul după-amiezii, acestea au mai putut fi văzute o dată. OZN-urile erau de tipul celor „satumiene”, adică aveau o formă elipsoidală şi păreau înconjurate de un inel. Înainte de a dispărea din nou la orizont, aeronavele au descris un cerc larg deasupra casei. Cu acestea, Mafra a crezut că întâmplarea se încheiase, dar avea să-şi dea ulterior seama că, de fapt, se înşelase, în timpul nopţii, membrii familiei sale au fost treziţi de nişte zgomote suspecte. Mafra s-a uitat precaut afară, dar n-a văzut nimic. Atunci s-au uitat şi ceilalţi membri ai familiei, încercând să vadă de unde vin acele zgomote ciudate. Dintr-o dată, foarte aproape de ei, au putut zări în întuneric silueta unui individ mic de statură, în urma căruia au mai apărut apoi încă alte două, asemănătoare. Aveau înălţimea de circa jumătate de metru sau puţin mai mult de atât şi toţi erau îmbrăcaţi în robe negre. Atunci când şi-au dat seama că au fost văzuţi, indivizii au dispărut rapid, zgomotele au încetat, iar familia s-a retras din nou în locuinţă. În zori, fiul cel mare, Raymundo, a ieşit

în curte să caute urmele vizitatorilor nocturni. N-a găsit nimic, dar a observat surprins două OZN-uri satumiene plutind în spatele casei. Se aflau la mică altitudine şi păreau a fi cel puţin la fel de mari ca şi clădirea. Unul era de un alb incandescent, iar celălalt nu putea fi observat decât datorită conturului său închis. Raymundo l-a strigat pe tatăl său, care a ieşit numaidecât în curte. În acel moment, o ceaţă de culoare galbenă i-a înconjurat trupul şi, în faţa ochilor uimiţi ai lui Raymundo, Mafra a fost ridicat în aer şi aspirat parcă în interiorul OZN-ului strălucitor. Imediat după aceea, cele două obiecte au luat altitudine şi au dispărut în spatele pădurii care se afla în apropiere. Băiatul, îngrozit, i-a chemat pe ceilalţi membri ai familiei, i-a anunţat ce se întâmplase, după care a alergat disperat la poliţie. După o deplasare la faţa locului, poliţia a anunţat secţia de cercetări a armatei şi au început căutările care au ţinut săptămâni în şir. Dar Rivalino Mafra n-a mai apărut niciodată. La fel ca mulţi alţii care au trăit întâlniri cu extraterestri, a dispărut pentru totdeauna în neant.
INCIDENTUL DIN S0CC0R0 24 aprilie 1964, Soccoro, New Mexico, SUA
întâlnirea cu un OZN a poliţistului Lonnie Zamora, în vârstă de 30 de ani, din Soccoro, este unul din exemplele clasice ale unei întâlniri de gradul IO, tip de întâlnire pe care majoritatea cercetătorilor OZN îl consideră ca fiind una din cele mai convingătoare dovezi ale vizitelor civilizaţiilor extraterestre.
Cazul este interesant deoarece imediat după derularea faptelor s-au făcut fotografii cu locul incidentului, fotografii care aveau să constituie argumente importante în susţinerea veridicităţii acestei întâmplări.
Conform relatărilor, Zamora pornise după-masă la ora şase fără un sfert în urmărirea unui automobil care rula cu o viteză prea mare. Între timp, însă, atenţia i-a fost atrasă de o bubuitură puternică, urmată imediat de apariţia pe cer a unei limbi de foc albăstrii i-porto- calie. Crezând că a explodat depozitul ce se afla în acea zonă, a încetat

să mai urmărească maşina care încălcase regulile de circulaţie şi a urcat cu automobilul său pe coama dealului aflat la distanţa de 1,5 km, ca să vadă ce s-a întâmplat. Atunci a observat un obiect alb strălucind în nuanţe argintii metalizate, aflat în apropierea unui ochi de apă, la circa 250 m depărtare de el. Lângă obiect se aflau două persoane pe care le-a considerat iniţial a fi adulţi de statură mică. Presupunând că obiectul este o maşină răsturnată, a coborât de pe deal, perioadă în care denivelările solului i-au ascuns privirilor obiectul respectiv. Între timp, a reuşit să raporteze la comandament că, din cauza unui presupus accident, va părăsi automobilul de serviciu pentru a întreprinde cercetări. Când s-a apropiat de obiect, a observat uimit că cei doi indivizi dispăruseră. A început să se apropie ceva mai grăbit, moment în care a auzit venind dinspre obiect un zgomot ce se accentua treptat. Aproape imediat după aceea, aparatul a început să se ridice încet de la sol. Văzând aceste lucruri, Zamora a luat-o la fugă spre maşina sa, dar s-a împiedicat şi a căzut. S-a ridicat repede, dar nu a mai putut vedea decât cum obiectul pluteşte la trei metri înălţime şi începe să se îndepărteze cu mare rapiditate. În momentul în care s-a aflat la numai câţiva metri de depozitul amintit, Zamora a putut distinge aproape toate detaliile OZN-ului. N-a văzut nici uşi, nici hublouri, doar un semn ciudat care părea pictat pe o parte a OZN-ului. Din partea inferioară ieşeau două picioare, ca nişte trenuri de aterizare. Datorită rapidităţii cu care s-a îndepărtat OZN-ul, Zamora n-a putut observa mai multe amănunte. În urma cercetărilor efectuate ulterior, s-a stabilit că indivizii erau îmbrăcaţi în combinezoane albe şi păreau că repară ceva la vehicul. Ulterior, pe locul în care aterizase OZN-ul, s-au găsit multe urme, dintre care cele mai interesante au fost patru amprente care fixau unghiurile u- nui romb imaginar.
Aceste urme aveau diametrul de circa 15 cm şi adâncimea de 5 cm, aşa cum se poate observa şi pe fotografiile făcute la faţa locului de către inspectorul Charez.
Acest caz a fost considerat multă vreme a fi cel mai veridic eveniment OZN. Pentru mulţi, acest caz este interesant deoarece în a

ceeaşi zi, în Tiugadui, statul New York, a avut loc un caz asemănător. Martorul ocular a fost un fermier local, pe nume Gary Wilcox.
în timp ce Zamora doar a zărit străinii, în cazul Wilcox, cercetat de Jim şi Coral Lorenzen, fondatorii şi conducătorii APRO (Aerial Phenomena Research Organization), străinii îmbrăcaţi în robe s-au prezentat ca fiind locuitori ai planetei Marte şi s-au arătat extrem de interesaţi de calitatea solului şi de speciile de plante cultivate în acea zonă.
ROBOTI ŞI UMANOIZI
i»
4 septembrie 1964, Cisco Grove, California, SUA
Donald Schrum, un tânăr de 28 de ani, avea o pasiune mai puţin obişnuită, vânătoarea cu arcul prin pădurile din apropiere. Aflat în acea zi la vânătoare, împreună cu prietenii săi, Schrum avea să trăiască o întâmplare extrem de ciudată. Deoarece era destul de departe de cea mai apropiată aşezare şi pentru că rămăsese singur în pădure după ce se despărţise de amicii săi, s-a hotărât ca, pentru a nu se rătăci şi mai mult, să îşi petreacă noaptea într-un copac. Se lăsase deja întunericul, când a observat pe cer o lumină care se apropia încet, în zig-zag. A crezut că se apropie un elicopter şi a aprins rapid un foc, ca să atragă atenţia asupra sa. Începuse să spere că nu va mai fi nevoit să-şi petreacă noaptea în pădure.
Lumina se apropia’tot mai mult. Până la urmă, se pare că semnalele luminoase transmise de Schrum fuseseră observate, deoarece aceasta a început să-şi schimbe direcţia de deplasare, îndreptându-se spre locul unde se afla tânărul. Dar când obiectul care emitea acea lumină strălucitoare a ajuns la 40-50 m înălţime şi s-a oprit deasupra copacilor, Schrum şi-a dat seama că nu vede un elicopter. Obiectul era oval, dar, din cauza luminii extrem de puternice, n-a putut să-i desluşească exact forma. Tânărul vânător s-a speriat şi, uitând de foc, s-a urcat rapid în copac. După puţin timp, doi umanoizi şi o fiinţă asemănătoare cu un robot s-au apropiat de copac, încercând să-l determine pe Schrum să coboare. La un moment dat, strania maşinărie

cu aspect umanoid a proiectat un jet de gaze de culoare albicioasă, printr-un orificiu aflat în partea sa superioară, cam acolo unde ar fi trebuit, spune D. Schrum, să i se afle gura. Efectul acestui gaz a fost instantaneu: tânărul şi-a pierdut cunoştinţa şi nu şi-a revenit decât într-un târziu. Avea puternice dureri de cap şi greţuri, dar a putut observa totuşi că cele trei creaturi extraterestre se mai aflau încă a- colo, sub copac. În disperare de cauză, a început să scapere câteva beţe de chibrituri şi să le arunce pe jos, sperând că va reuşi să sperie vizitatorii. Aceştia nu păreau însă deloc intimidaţi de stratagema primitivă a tânărului Schfum. Nemaiavând altă soluţie, acesta a început să tragă cu arcul în cele trei făpturi bizare. La un moment dat a reuşit să lovească „robotul” acela ciudat, care s-a dovedit a fi destul de vulnerabil. Ca şi cum săgeata ar fi reuşit să-i distrugă câteva contacte electrice de sub carcasă, robotul s-a prăbuşit pe spate, împrăştiind în jurul său o mulţime de scântei. Schrum n-a apucat însă să-şi savureze victoria, deoarece la scurtă vreme a apărut un nou robot, care a proiectat încă un nor de gaz alb asupra băiatului. Acesta şi-a pierdut din nou cunoştinţa, iar când şi-a venit în fire, a observat îngrozit că cei doi umanoizi se urcau în copacul în care se afla el. A leşinat din nou, iar când s-a dezmeticit, umanoizii dispăruseră fără urmă. Se lumina deja de ziuă, când, ameţit, a pornit în căutarea camarazilor săi, pe care i-a găsit curând. Un alt camarad al său care, de asemenea, se pierduse de grup şi îşi petrecuse noaptea într-un copac, a sosit în acelaşi timp. După ce Schrum a povestit întâmplările înfricoşătoare din acea noapte, a aflat că şi celălalt camarad rătăcit a văzut OZN-ul luminos, dar că nu se întâlnise cu umanoizii.
MESAJUL EXTRATERESTRILOR BLONZI
*
7 august 1965, San Pedro de Los Altos, Venezuela
Nu avem de ce să ne îndoim de veridicitatea relatării următoare, deoarece evenimentul a avut trei martori credibili, doi oameni de afaceri şi un medic de renume. Acesta este doar primul dintre argumente. Al doilea este că dovezile celor întâmplate au fost verificate

foarte rapid, de către cunoscutul ufolog – experimentatul Horacio Gonzales Ganteaume. Datorită faptului că încă nu auzise de un caz asemănător, a acordat atenţie fiecărui detaliu. Mai mult, relatarea întâmplării nu a fost motivată nici de dorinţa de publicitate şi senzaţional, deoarece în perioada imediat următoare producerii evenimentului, la cererea martorilor, nu s-a dat publicităţii nimic despre acesta. Cazul a fost adus la cunoştinţa publicului abia în anul 1969, în nr. 15/2 al revistei „Flying Saucer Review”.
în seara zilei de 7 august 1965, cei trei martori se aflau la o fermă, la 40 km la sud de Caracas, când au observat cum o sferă luminoasă, apărută din neant, coboară încet, emiţând un zgomot monoton, ca un zumzet. Unul dintre ei a vrut să o ia la fugă, dar medicul l-a oprit propunându-i să aştepte împreună să vadă ce se întâmplă.
Sfera plutea deasupra solului, la o distanţă relativ mică, direc- ţionând spre suprafaţa pământului un fascicul luminos. În acest tunel de lumină au apărut două fiinţe umanoide, având o înălţime de 2 m, un păr lung, blond-auriu, şi ochi foarte mari. Creaturile se îndreptau direct spre grupul de bărbaţi, iar pentru a le atenua teama, li s-au adresat telepatic, cu o voce liniştitoare, repetând mesajul: „Noi vă vorbim, nu vă fie frică.” în aceste condiţii, mânat de curiozitate, medicul şi-a învins teama şi a îndrăznit să le pună şi el câteva întrebări străinilor. Răpunsurile le-au fost transmise tot telepatic, iar mesajul a fost receptat şi de cei doi oameni de afaceri.
„Venim din constelaţia Orion. Suntem aici să cercetăm psihicul uman şi să-l adaptăm cerinţelor rasei noastre. De asemenea, studiem posibilităţile de încrucişare cu pământenii”.
Străinii le-au mai comunicat celor trei bărbaţi că ştiu şi despre ceilalţi „vizitatori” de dimensiuni mici, care vin din altă constelaţie, dar că nu le cunosc intenţiile.
Creaturile de pe Orion s-au manifestat paşnic pe toată durata întâlnirii. Le-au transmis pământenilor informaţii în legătură cu performanţele tehnice ale echipamentelor lor de zbor şi, totodată, le-au prezentat şi câteva aspecte privitoare la concepţia lor despre univers.

Această întâmplare vine să sublinieze opinia conform căreia planeta noastră ar fi vizitată de două rase diferite de extraterestri, având scopuri diferite. Informaţia privitoare la activitatea desfăşurată de vizitatorii străini, interesaţi de psihicul umân, a atras atenţia ufologilor abia în anii ’80. Dar pentru a considera acestă supoziţie veridică, ar trebui cercetate mult mai multe cazuri.
ATACUL DE LA FERMĂ 21 august 1965, Hopkinsville, Kentucky, USA
în legătură cu răpirile efectuate de extraterestri s-au avansat numeroase ipoteze, în urma analizei unui număr mare de cazuri. Astfel, au ieşit în evidenţă o serie de întâmplări în care victimele alese au împiedicat străinii să-şi realizeze planurile, folosind uneori mijloace nu tocmai paşnice. Unul din cele mai cunoscute evenimente de acest fel a avut loc la ferma Sutton. În acea seară, membrii familiei Lang- ford, opt adulţi şi trei copii, au observat un obiect strălucitor aterizând în apropierea casei lor. În acelaşi moment, câinii de la fermă au început să latre neliniştiţi. Doi dintre bărbaţi s-au dus la uşă şi au văzut înspăimântaţi cum trei fiinţe înfricoşătoare se apropiau plutind deasupra solului. Creaturile erau scunde, înălţimea lor nedepăşind 1 m, şi purtau haine de culoare argintie. Aveau braţe lungi şi puternice, iar degetele, prevăzute cu gheare ascuţite, erau unite printr-o membrană. Aveau capul mare şi ochii enormi, galbeni. Văzând că se îndreaptă direct spre casa lor, cei doi bărbaţi au pus mâna pe arme – o puşcă de calibrul 12 mm şi un pistol de calibrul 5,5 mm.
Când fiinţele s-au aflat suficient de aproape, fermierii au deschis focul asupra acestora, împuşcând-o pe una dintre ele. Creatura a căzut la pământ, dar imediat a sărit în picioare şi, împreună cu însoţitorii săi, au fugit înspre obiectul din care probabil au coborât, aflat în apropiere. Speriaţi, membrii familiei s-au încuiat în casă şi au stins toate luminile. Dar, după scurt timp, străinii au reapărut şi au înconjurat casa. S-au urcat şi pe acoperiş, fiind evidentă intenţia lor de a pătrunde înăuntru. Atunci, cei doi bărbaţi au ieşit în curte şi

au deschis din nou focul asupra străinilor. Timp de 20 de minute, au tras mai mult de 50 de cartuşe asupra străinilor şi câte un zgomot metalic semnala când unul dintre ei era atins. La un moment dat, la fel de misterios, străinii s-au retras, dispărând în noapte. Familia Langford a mai aşteptat în linişte încă două ore, iar după ce s-au liniştit şi câinii, au urcat cu toţii în două maşini şi s-au dus la sediul poliţiei din Hopkinsville, unde au relatat cele întâmplate o- fiţerului Russell Greenwell.
Declaraţiile martorilor au fost date publicităţii, iar cazul a fost cercetat de renumiţi specialişti în domeniul fenomenelor OZN, ca Frank Edwards sau dr J. Allan Hynek, care au catalogat întâmplarea ca pe un exemplu elocvent de agresivitate nejustificată din partea pământenilor în relaţiile cu extraterestrii.
Se pare că autorii volumului au ignorat total cazurile în care străinii acţionau violent, aparent la fel de nejustificat. Dar în cazul descris mai sus, pe baza rezumatului prezentat, se poate deduce că intenţia străinilor era, aproape singur, răpirea membrilor familiei Langford.
STRĂINII AU RIPOSTAT
13 august 1967, Sao Paulo, Brazilia
Cazul tragic al fermierului în vârstă de 41 ani, Ignazio de Sousa, a constituit un motiv de dispută între ufologi.
Fermierul a deschis focul asupra a trei creaturi umanoide, care au coborât dintr-un OZN cu diametrul de 30 m, ce aterizase lângă cărarea ce ducea spre ferma Goias.
Vehiculul ciudat semăna cu o farfurie întoarsă cu gura în jos, iar deasupra avea un fel de cupolă prevăzută cu o uşă dreptunghiulară. Cum am mai spus, imediat după aterizare, din OZN au coborât trei fiinţe ciudate. Erau complet lipsite de păr, iar una dintre ele a început să gesticuleze înspre Soussa, care se uita înfricoşat, împreună cu soţia sa, la străinii care se apropiau. După ce şi-a trimis soţia în casă, fermierul şi-a luat puşca şi a tras asupra celei mai apropiate dintre creaturi. Când arma s-a declanşat, din OZN s-a ripostat în mod instan-

Vizitatorii aveau înălţimea de 1 m şi purtau haine argintii. Aveau braţe lungi şi puternice, iar degetele, prevăzute cu gheare, erau unite între ele printr-o membrană. Aveau capete uriaşe şi ochi enormi, galbeni

taneu. Din direcţia cupolei, a fost emisă o rază luminoasă de culoare verde, care l-a imobilizat pe Soussa, timp în care vizitatorii s-au retras în OZN. Brusc, aparatul s-a ridicat şi a dispărut. După incident, fermierul s-a simţit rău zile întregi. Îi era greaţă şi ameţea. Cum starea i se înrăutăţea continuu, a fost transportat într-un spital din Sao Paulo, unde a murit după două luni, de leucemie. Boala a fost provocată de o iradiere de origini necunoscute. Cazul a fost cercetat şi de autorităţile militare braziliene, dar rezultatele investigaţiilor n-au fost încă făcute publice.
EXTRATERESTRUL „MĂCELAR” Ianuarie 1968, Bolivia
D-na Flores era o femeie văduvă, simplă, care se ocupa cu creşterea oilor. Într-o dimineaţă de ianuarie, din anul 1968, s-a dus, ca de obicei, să-şi hrănească animalele. Când a ajuns la ţarc, a văzut înspăimântată cum deasupra acestuia, la mică înălţime, plutea un aparat discoidal, iar întreg ţarcul, împreună cu animalele, era acoperit de un fel de plasă. Sub folia transparentă a zărit un individ de circa 110 cm înălţime, care îi decima oile cu o unealtă ce semăna cu o rangă. Majoritatea animalelor erau deja moarte, iar femeia a început să arunce cu pietre în ciudata fiinţă, crezând că este un hoţ. Atunci, străinul a fugit spre un aparat asemănător cu un radio, aflat în mijlocul ţarcului, şi a rotit un fel de buton de reglare, moment în care plasa a început să se strângă. Văzând asta, d-na Flores a luat o bâtă ce e- ra sprijinită de uşa ţarcului, cu care obişnuia să mâne animalele, şi a fugit furioasă spre străin. În acelaşi timp, umanoidul a luat aparatul şi a urcat în obiectul discoidal care plutea deasupra. OZN-ul s-a ridicat tot mai mult, însoţit de un zgomot slab, şi a dispărut sub privirile uimite ale femeii. D-na Flores s-a uitat neputincioasă la urmele masacrului şi a alergat rapid la poliţie. Cercetările au fost conduse de ofiţerul Rogelio Ayala. O echipă de poliţişti a descins la locul faptei şi a evaluat rezultatele straniului măcel. Pasagerul pitic al OZN-ului a masacrat 34 de oi, dar cel mai uimitor a fost faptul că

din corpul fiecărui animal lipsea câte o bucăţică din stomac, intestine, ficat, glande endocrine etc. Hoţul a fost interesat mai mult de părţile corpului responsabile cu digestia, iar mostrele erau parcă prelevate cu un bisturiu foarte ascuţit. Nu s-a descoperit motivul morţii animalelor, deoarece pe corpul lor nu s-au găsit nici urmă de tăieturi, înţepături, răni prin împuşcare sau electrocutare. Cadavrele au fost duse într-un centru special, pentru autopsie, iar femeia a fost chestionată de mai multe ori, chiar şi de instanţe superioare ale armatei. Rezultatele autopsiilor şi ale cercetărilor efectuate de poliţie n-au fost aduse niciodată, integral, la cunoştinţa opiniei publice. Dar fermierii din zonă au tras concluzii rapide: au organizat un sistem de pază eficient, pentru a-şi menţine şeptelul şi aşa sărăcăcios.
CAZUL PICTORULUI
10 iunie 1968, Buenos Aires, Argentina în Buenos Aires, capitala Argentinei, pictorul Benjamin Solari Parravicini era o personalitate faimoasă şi recunoscută încă din anii ’60. În 1968, în ciuda vârstei de 70 ani, era extrem de sănătos, viguros şi vesel, întotdeauna zâmbea, iar simţul umorului l-a făcut celebru. Spunea despre sine că este parapsiholog şi telepat.
Reporterii unui cotidian au aflat dintr-o discuţie la o cafenea că renumitul pictor a avut o aventură incredibilă cu un OZN şi l-au rugat să povestească cele petrecute. Solari a ezitat la început, dar până la urmă a invitat ziariştii la el acasă.
„N-am vrut să discut această problemă în faţa opiniei publice şi n-am anunţat nici autorităţile – a declarat Solari Parravicini – ca să nu se creadă că m-am ţicnit sau că sunt un mincinos. Am discutat numai cu prietenii despre acest incident.”
întreaga poveste a început în zorii unei zile, când, după un spectacol de teatru şi obişnuita cină la restaurant, am pornit încet înspre casă, împreună cu câţiva prieteni. Era înjur de ora 3,00, Era tare frig şi oraşul era acoperit de o ceaţă deasă. La un colţ, ne-am întâlnit cu un individ care arăta normal, dar care ne-a atras totuşi atenţia, pentru

că în ciuda gerului, purta numai un sacou, şi acela era transparent, astfel încât i se vedea corpul. S-a îndreptat spre noi, de parcă ar fi vrut să stea de vorbă. A spus ceva cu o voce groasă, răguşită, în timp ce gesticula şi arăta spre obeliscul din centrul oraşului, dar fără să înţelegem ceva. Prietenul meu, Bonfante, şi cu mine am încercat să vorbim cu el în mai multe limbi, dar degeaba. Pe urmă, bărbatul s-a întors şi a plecat. Ne-a atras atenţia vestimentaţia sa ciudată, deoarece nu mai văzuserăm astfel de sacouri. Am observat că străinul nu avea pupile, iar ochii îi erau foarte deschişi la culoare şi inexpresivi, de parcă ar fi fost orb. Ne-am hotărât să-l urmărim; ne-am gândit că poate-i nebun şi s-a rătăcit. De ce să mergem după el? — au obiectat prietenii mei. Cu toate acestea, am continuat să-l urmărim, dardintr- o dată i-am pierdut urma."
După câteva zile, a început un nou capitol în seria întâlnirilor cu bărbatul acela misterios, îmbrăcat în ciudatul său sacou transparent.
„Intr-o dimineaţă, pornisem către casă, după o noapte întreagă petrecută într-un restaurant. Zona era pustie, nu am observat nicio persoană prin preajmă. M-am gândit că ar fi bine să ocolesc acele străzi, deoarece acolo auzisem că fuseseră jefuiţi mulţi oameni, astfel că am pornit spre locuinţa mea, pe o stradă mai lată şi bine iluminată, Avenida 9 de Julio. Deodată m-am trezit faţă în faţă cu persoana a- ceea îmbrăcată atât de bizar, pe care o mai văzusem zilele trecute, când eram împreună cu prietenii. Avea părul blond şi ochi de o culoare deosebit de deschisă. Mi s-a adresat exact aşa cum făcuse şi la prima noastră întâlnire, dar acum” cuvintele" sale erau asociate cu nişte gesturi largi. Mi-am zis că personajul acesta vrea să mă doboare la pământ şi să mă jefuiască, aşa că am strâns mai bine umbrela în mâini, gândindu-mă că aş putea fi nevoit să o folosesc ca pe o armă, în scop de autoapărare. După aceea însă, m-am gândit că ar fi mai bine dacă aş da bir cu fugiţii, căci individul era mai înalt şi părea mult mai puternic decât mine. Am încercat să alerg, dar, spre surprinderea mea, nu am reuşit. Parcă aş fi devenit stană de piatră, nu mai simţeam decât cum o amorţeală ciudată îmi imobilizează picioarele. Apoi mi-am pierdut cunoştinţa.

Când m-am trezit, am observat că mă aflam într-un dispozitiv ce semăna cu o aeronavă, care plutea deasupra oraşului. În faţa mea se afla o imensă balustradă. Am privit în jos şi am văzut lumina din capătul obeliscului şi umbrele negre ale clădirilor. Am observat că în navă se aflau doi străini care semănau cu bărbatul cu sacou transparent. Amândoi aveau părul blond. S-au apropiat de mine şi şi-au pus mâinile pe umărul meu. Am înţeles din căldura gestului lor că astfel mă salutau. Fiinţele străine mi-au vorbit mai întâi într-un stil asemănător cu cel al fiinţei care mă adusese acolo. După aceea, spre imensa mea surprindere, au început să-mi vorbească într-o spaniolă ireproşabilă. „Fii liniştit, nu dorim decât să călătoreşti împreună cu noi. Te-am vizitat pentru că tu ai darul telepatiei. Am fost aici de multe ori, vrem să-ţi arătăm nişte lucruri despre existenţa cărora niciun pământean nu a aflat încă.”
Am auzit un zgomot ciudat, după care un dispozitiv de forma unui clopot s-a lăsat peste noi. Am înţeles din felul cum se purtau acum cei doi, că aeronava o pornise la drum. La scurtă vreme după aceea, am observat că oraşul rămăsese mult în urma noastră. Cu o viteză aproape ireală, prin faţa ochilor mei se perindau cu’repeziciune imagini stranii în culorile roşu şi albastru. Ne-am ridicat apoi la o înălţime tot mai mare, până când am putut vedea Pământul plutind pe cerul înstelat, de parcă ar fi fost o minge aruncată de un copil în valurile mării. Unul dintre pasagerii OZN-ului a strigat: „Cristia- nia! Cristiania!” – şi a arătat către Pământ, după care, în timp ce înaintam, spunea: „Acolo sunt Roma, Madridul, Moscova, America şi Munţii Anzi, munţii ţării tale.” Am fost destul de timorat, dar totuşi am fost deosebit de atent la toate detaliile. În cele din urmă, ne-am întors în punctul din care plecasem. Cei doi ufonauţi, care vorbeau spaniola, şi-au pus mâinile pe umărul meu, în semn de rămas bun. Unul dintre ei mi-a spus sec: „Nu peste mult timp, va veni vremea…”
Mi-am pierdut din nou cunoştinţa şi când mi-am revenit, eram din nou pe strada Avenida 9 de Julio, iar noul meu prieten cu vocea ciudată era alături de mine. Mă aflam puţin mai departe de locul de unde fusesem luat. Ufonautul cu sacou transparent a încercat să

îmi spună ceva, dar, brusc, s-a speriat. În aer, zburau către noi bucăţele de hârtie în flăcări. Străinul a strigat alarmat şi a dispărut.
Atunci am observat că nu departe de mine, un camion care transporta pâine explodase şi începuse să ardă, iar focul se extinsese şi în brutăria aflată în apropiere. Am vrut să mă duc către locul incendiului, dar eram încremenit; nu puteam să mă mişc. Un poliţist mi-a făcut semn să mă duc la el, dar nici acum nu am reuşit. S-au adunat o mulţime de oameni, după care a apărut şi proprietarul brutăriei. El a strigat disperat către poliţist că nu ştie din ce cauză a izbucnit focul şi că el nu a avut niciodată probleme de acest fel. Pompierii reuşiseră între timp să stingă focul. În cele din urmă, am ajuns acasă, cu un mers greoi. Timp de trei zile m-am simţit groaznic, de parcă cineva m-ar fi lovit în moalele capului.
Solari Parravicini şi-a servit musafirii cu cafea, după care a continuat povestirea aventurii sale cu OZN-ul. După ce am „prelucrat” cât de cât întâmplările, am început să scriu mesajul pe care doreau să ni-l transmită extraterestrii. În timp ce scriam, am auzit o voce, care parcă îmi dicta textul.
„Către Pământ se îndreaptă o planetă, pe nume KIEV, cu care se va ciocni, dacă oamenii nu descoperă o modalitate care să o deturneze din calea sa. Altfel, Pământul va fi victima unei uriaşe catastrofe, în mâinile unui spaniol pe nume San Martin se află o piatră ciudată, acoperită cu hieroglife. Această piatră este foarte importantă pentru noi. Şi pentru voi, de altfel.”
Locuitorul de pe Venus m-a rugat să predau acest mesaj unei persoane din Madrid, pe nume Femando Cesma, care frecventează adeseori localul Cafe Lyon.
Am rugat-o pe o prietenă de-a mea, pictoriţa Victorina Duran, care a lucrat împreună cu maestrul Salvador Dali) din Madrid, să ’ se intereseze în legătură cu acest lucru. Victorina Duran mi-a răspuns că nici localul, nici bărbatul pe nume Cesma, nu există. După cinci zile am primit o altă scrisoare de la ea, în care se afla un şerveţel cu inscripţia Cafe Lyon. Cofetăria care purta acest nume fusese demolată, iar în locul ei există acum un cinematograf. Pictoriţa l-a găsit

şi pe domnul Cesma. Ea a spus că există şi piatra cu hieroglife. Acest lucru l-a descoperit împreună cu Emestina, o altă prietenă de-a mea, care trăieşte în Madrid. Eu am corespondat multă vreme cu Feman- de Cesma. Articolele referitoare la cercetările sale au fost publicate în ziare, în numeroase ţări.
De aici, de pe terasa locuinţei mele – şi-a continuat povestirea Solari Parravicini – cercetăm cerul, în grup, împreună cu ziarişti şi artişti. Şi ei au fost martorii acestei intense activităţi OZN deasupra Zonei noastre. Soţia unui prieten de-al meu, pictor şi el, a leşinat când un OZN a zburat la o altitudine neaşteptat de mică.
încă o întâmplare foarte ciudată a avut loc în casa mea. Îi aveam ca musafiri pe vecinul meu, Baldesari, şi fiica lui. Discuţia noastră a fost întreruptă de o melodie de-a lui Chopin, fără însă ca cineva să fi atins clapele pianului din salon. Timp de trei ore, am ascultat fascinaţi concertul susţinut de un artist invizibil.
PICNIC LA MARGINEA DRUMULUI August 1968, Budapesta, Ungaria
A fost o seară caldă, cu un cer înstelat, când Janos M., la ora zece fără un sfert, a ajuns acasă. Abia a intrat în casă, a simţit că ceva sau cineva îl îndeamnă la o plimbare în pădurea din apropiere. A ieşit din casă şi parcă tras de o forţă invizibilă, s-a îndreptat cu paşi mari către pădure. După ce a străbătut deja jumătate din pădure, a ajuns la o curbă. Pe o parte a drumului se afla o pădure întunecată de brazi. Peste curbă se vedeau luminile caselor de vacanţă, când, dintre brazi, au apărut două fiinţe umanoide. Erau la o distanţă de 40 m de Janos M. Ambele aveau o înălţime de 120 cm. Purtau o uniformă albă şi, după toate aparenţele, îl aşteptau.
Janos M. Privea încremenit spre marginea pădurii, de unde au ieşit la scurtă vreme şi alte fiinţe, la fel de micuţe. Păreau foarte bucuroase de această întâlnire. În total, erau şase străini, care continuau să îl aştepte, dând parcă semne de nerăbdare, în timp ce Janos M. Nu îndrăznea să se apropie, rămânând pe partea dreaptă a drumului.
63
Dosarele OZN 2: EXTRATERESTRII
în cele din urmă, s-a apropiat foarte încet, după care a trecut pe lângă acele făpturi ciudate de care nu-l mai despărţea acum decât poteca.
„Atunci când au văzut că nu trec drumul, că nu mă duc înspre ei, le-a dispărut zâmbetul de pe faţă. S-au uitat surprinşi şi cu tristeţe spre mine” – a spus ulterior Janos M., în declaraţia sa.
Pe când se îndepărta de extraterestri, a simţit că este urmărit cu paşi repezi de către un alt străin. Întorcând capul, a văzut o creatură de 2 m înălţime, cu aspect uman, de constituţie stenică, având o piele cenuşie, brăzdată de riduri adânci. A grăbit pasul, dar, cu toate a- cestea, îl simţea pe străin din ce în ce mai aproape. Fiinţa era în spatele său la o jumătate de metru şi, cu toate că ar fi vrut să fugă, nu a reuşit s-o facă.
Atunci, în disperare de cauză, a decis să se întoarcă pe neaşteptate, să-l doboare pe extraterestru şi după aceea să fugă. Dar n-a mai apucat să-şi pună în practică această idee, deoarece a simţit că organismul său nu mai răspundea la comenzi. Coloana vertebrală şi gâtul deveniseră rigide, nu le mai putea mişca, doar picioarele i se mai mişcau, mecanic, de parcă cineva pusese stăpânire pe trupul său, transformându-l, practic, într-un adevărat robot. A înaintat astfel o vreme, fără a se putea opune în vreun fel intenţiei acelei forţe nevăzute. Îşi aduce aminte doar că, după un timp, amorţeala i-a dispărut; a continuat să meargă pe acelaşi drum, dar străinul continua să-l urmărească, la circa 15 m distanţă.
Gândurile lui Janos M. Erau din ce în ce mai tulburi: „Nu o să reuşească”, şi-a zis, dar nici măcar nu ştia precis ce ar fi trebuit să-i reuşească străinului. Apoi şi-a întors capul şi s-a uitat îndelung la extraterestru. Fiinţa şi-a ridicat capul, ochii îi străluceau. „Dar dacă, totuşi, i-a reuşit?” – s-a întrebat atunci Janos. N-a mai avut curajul să-şi ducă gândul până la capăt şi a pornit către casă.
Nu putea alerga, mergea ca şi cum nimic nu s-ar fi întâmplat, simţind că puterile încep să-l părăsească încetul cu încetul. De-abia acasă a realizat unde a fost şi cu cine se întâlnise de fapt. Cel mai ciudat i s-a părut a fi faptul că ceasul său arăta deja ora două fără un sfert, ceea ce însemna că aventura sa din pădure durase exact patru ore.

Relatarea conţine multe elemente interesante, dintre care cel mai important ar fi acela că nu a avut loc observarea propriu-zisă a unui OZN, ci numai aceea a posibililor săi pasageri.
Este adevărat că în cazul acesta nu există motive care să ne ducă cu gândul la răpire – masa de operaţie, „analizele” medicale, încercarea de a comunica, dar putem presupune că Janos M. A fost victima unei „răpiri” într-un sens mult mai subtil al cuvântului, toate detaliile întâmplării (paralizia, lunga perioadă de inconştienţă, urmată de amnezie), depunând mărturie în sprijinul acestei explicaţii.
ÎNTÂLNIRE CU FINAL TRAGIC 7 ianuarie 1970, Imjărvi, Finlanda întâlnirea de gradul III, cu final tragic, a pădurarului de 36 ani, Heinonen Aamo, şi a prietenului său, gospodarul de 38 de ani Viljo Esko este cunoscută în aproape toată lumea.
Cei doi prieteni erau nişte schiori amatori înfocaţi. În ziua respectivă, se pregăteau pentru un concurs, pe pârtia amenajată chiar de ei, la circa 2 km de sat. Ceasul arăta ora trei şi jumătate după-ma- să, iar soarele apusese deja. Deasupra poieniţei unde se odihneau cei doi, pâlpâiau numai câteva stele. Deodată a apărut pe cer o lumină puternică. După câteva clipe, a virat şi, într-un mod ciudat, a început să se prăbuşescă direct spre poieniţă. Dar când a ajuns la 40 m înălţime, avea deja o viteză foarte mică, aproape că plutea. Ajuns la numai 15 m de pământ, aparatul putea fi văzut de-acum cât se poate de clar. Cei doi schiori au văzut doar partea de jos a obiectului, care era în formă de cerc, cu un diametru de 3 m. Au văzut, de asemenea, trei semisfere aşezate la distanţe egale în partea de jos a OZN-uliii (era prin urmare un OZN de tip Adamslei).
Obiectul, învăluit într-un halou de lumină roşie, s-a apropiat şi mai mult, astfel că cei doi au putut observa şi partea superioară, care avea forma unui clopot.
Brusc, un fascicul de lumină a ţâşnit din partea inferioară a OZN-ului, care nu avea un diametru mai mare de 1 m. În interiorul

coloanei luminoase s-a profilat silueta Unei fiinţe. Cei doi prieteni s-au uitat cu atenţie la ufonautul care se afla doar la câţiva metri de ei. Străinul avea 90-100 cm înălţime, braţele şi picioarele îi erau deosebit de subţiri, iar pe cap purta o cască, astfel că obrajii nu i se vedeau. Era îmbrăcat într-un costum verde, cizmele îi ajungeau până la genunchi şi purta nişte mănuşi albe, până la coate. În mână ţinea ceva care semăna cu un aparat de fotografiat. A stat câteva clipe neclintit, uitându-se direct în ochii celor doi schiori surprinşi. Atunci, Heinonen a făcut probabil o mişcare bruscă – nici ulterior nu şi-a putut aminti exact ce anume a făcut – când străinul a ridicat cutia şi a direcţionat-o către Heinonen. Din cutie a fost emisă o lumină galbenă, iar din fasciculul de lumină au ţâşnit scântei violete, verzi „roşii, asemeni unui foc de artificii. După aceasta, OZN-ul s-a ridicat şi a produs un fel de ceaţă incandescentă, care a acoperit poieniţa. Fasciculul de lumină s-a risipit şi, în timp ce ceaţa se depunea, OZN- ul a reuşit să se facă nevăzut.
Cei doi prieteni au început să discute agitaţi despre cele întâmplate, grăbindu-se să-şi împacheteze lucrurile, nemaidorindu-şi decât să ajungă cât mai repede acasă. Nu cu mult timp după ce au pornit, Heinonen a leşinat. Viljo şi-a cărat prietenul acasă, în satul aflat la
2 km distanţă, de unde un vecin de-al lor l-a dus la spitalul din Hei- nola.
în spital, dr Pauli Kajanoja i-a consultat pe cei doi. El a putut recomanda numai calmante contra paraliziei lui Heinonen, cu ajutorul cărora acesta s-a vindecat în câteva săptămâni, dar celelalte simp- tome au persistat: pielea roşie şi umflată, tensiunea scăzută. Astfel că Heinonen a fost nevoit să stea acasă, în pat, timp de patru luni de zile, iar starea lui s-a agravat continuu. Nu mai avea poftă de mâncare şi adeseori suferea de grave tulburări ale echilibrului nervos. Cel mai grav era însă faptul că suferea destul de des pierderi de memorie. Mergea, de pildă, undeva, şi pur şi simplu nu mai ştia unde se află şi de unde a venit. Mai târziu, aceste simptome îngrijorătoare au apărut şi în cazul lui Viljo. Atunci, doctorul Kajanoja, suspectând o contaminare cu radiaţii, i-a trimis pentru analize la Helsinki. Aici,

între alţii, au fost consultaţi şi de dr Matti Tuuri, profesor la Universitatea de Medicină din Helsinki. El a stabilit că cei doi suferă de pe urma unei contaminări radioactive, probabil cu raze X. Deoarece în Helsinki nu existau mijloace care să ajute la vindecarea lor, doctorul i-a sfătuit să se ducă în Suedia, la Institutul Karolinska, unde funcţiona o secţie renumită în întreaga Europă, în care se tratau astfel de boli.
Aici, medicii au făcut tot posibilul pentru salvarea vieţilor celor doi, dar numai Viljo a mai putut fi vindecat.
în ianuarie 1971, la un an după întâlnirea lui cu OZN-ul, Heino- nen a murit în patul său din clinica Institutului Karolinska.
Astfel, cazul care a devenit cunoscut sub numele de Incidentul de la Heinola, se numără printre cele, destul numeroase, care au avut un final tragic. Aceste cazuri, al căror număr depăşeşte deja 300, sunt denumite întâlniri de gradul cinci.
AVENTURA DIN PASCAGOULA
11 octombrie 1973, Pascagoula, Mississippi, SUA
Cazul celor doi muncitori de la un şantier naval, Charles Hickson (45 de ani) şi Calvin Parker (19 ani), este unul dintre cele mai importante dintre cele care au constituit ulterior „invazia de OZN-uri” din America, în anul 1973. Acest caz iese în evidenţă prin faptul că ambii martori oculari îşi amintesc în mod identic cele întâmplate şi prin aceea că observaţiile lor au fost raportate imediat la poliţia locală.
Cei doi, Hickson şi Parker, pescuiau adeseori în locul lor preferat, în Pascagoula. Dar, în acea zi de joi, au fost întrerupţi din distracţia lor prin apariţia unui OZN. Bărbaţii, care pescuiau la capătul digului portuar, au auzit mai întâi un zgomot monoton, apoi au observat un obiect care emitea o lumină albastră şi care se apropia lent de ei. Aeronava a coborât la circa 10 m, în dreapta, în spatele lor, şi a început să plutească nu departe de locul în care se aflau cei doi. Aceştia s-au uitat încremeniţi spre obiectul gigantic, care avea un diametru de 30 m. La un moment dat, s-a deschis o uşă prin care au ieşit trei

străini cu un ten de o ciudată culoare cenuşie. Pielea celor trei extraterestri era brăzdată de riduri adânci, mâinile semănau cu nişte cleşti, iar pe cap, în locul urechilor şi al nasului, aveau doar nişte excrescenţe hidoase.
Când a văzut străinii, Parker şi-a pierdut cunoştinţa, iar Hickson a încremenit. După aceea, extraterestrii i-au dus pe cei doi bărbaţi la bordul navei spaţiale şi i-au aşezat pe o masă. Între timp, Parker şi-a revenit şi s-a uitat consternat la ufonauţii care semănau cu nişte roboţi.
Hickson a declarat la rândul său că putuse observa cum fuseseră examinaţi cu maximă atenţie de către un ochi electronic. După această „consultaţie”, care s-a terminat foarte repede (după cca 20 de minute), cei doi s-au trezit din nou pe malul fluviului. Apoi, OZN-ul a dispărut la orizont, iar cei doi bărbaţi speriaţi s-au îndreptat repede către poliţia locală. Aici, şeriful Fred Diamond şi detectivul Glen Ryder au ascultat zguduiţi declaraţiile muncitorilor. Anchetatorii au încercat să-i încurce cu întrebări capcană, pentru a putea obţine dovada faptului că nu spuneau adevărul, dar ei nu au spus nimic contradictoriu.
Cei doi bărbaţi răpiţi nu au ştiut că spusele lor sunt înregistrate pe bandă de magnetofon şi ascultate în camera alăturată de detectivul Tom Huntley. Odată lăsaţi singuri, aceştia au discutat între ei despre ciudata întâmplare. În vocea lor se simţea încă tensiunea. Următorul dialog este un fragment din înregistrări:
„Parker (P): Ar trebui să mă duc acasă, să mă culc sau ar trebui să mă duc la un medic, ar trebui să fac ceva…
Hickson (H): Niciodată nu am văzut ceva asemănător. Nu pot să cred şi nici oamenii nu vor crede.
P: Am simţit, parcă mi-ar fi îngheţat mâinile şi nu puteam să mă mişc. S-a întâmplat exact aşa, parcă aş fi călcat peste un blestemat de şarpe cu clopoţei.
H: Ştiu, fiule, ştiu…"
în acest moment, Hickson a fost chemat afară din cameră, iar Parker a rămas singur, adăugând ca pentru el: "Nu-mi vine să cred…

Vai, Doamne, este groaznic… Acum sunt sigur că, acolo sus, există Dumnezeu…"
Poliţia a început o serie de ample cercetări şi a executat controale pentru verificarea nivelului radioactiv, atât la faţa locului, cât şi în cazul celor două personaje. Rezultatele acestor analize au ajuns repede la cunoştinţa reprezentanţilor presei, care au difuzat ştiri contradictorii. Importanţa cazului este subliniată şi de faptul că în foarte scurtă vreme de la petrecerea acestui incident, au ajuns la faţa locului fostul consilier al forţelor aeriene în legătură cu fenomenul OZN, dr J. Allen Hyneck şi profesorul James Harder, consilierul ştiinţific al APRO, venit din Los Angeles, California. Cei doi reputaţi specialişti i-au interogat pe Hickson şi Parker şi, bineînţeles, pe poliţişti. Şeriful Diamond a declarat următoarele: „Cei doi martori au fost de acord să facă un test cu detectorul de minciuni. Pe Charles l-a zguduit această întâmplare. Un om matur, de 45 de ani, nu plânge decât dacă i se întâmplă ceva groaznic. Şi Calvin… l-am auzit rugându-se atunci când credea că nu-l aude nimeni. Ei sunt nişte băieţi simpli din provincie. Niciunul nu are o fantezie atât de bogată, încât să născocească o astfel de poveste şi niciunul nu este atât de viclean, încât să pună în practică un astfel de plan. Dacă mint cu-adevărat, atunci locul lor este printre marile stele de la Hollywood…”
Hynek şi Harder nu s-au lăsat influenţaţi de spusele lui Diamond şi i-au supus pe cei doi bărbaţi la un test cu detectorul de minciuni, în biroul lor din New Orleans. Hickson şi Parker au trecut testul cu brio, cu toate că tehnicianul, Scott Glasgow, a încercat să demonstreze cu orice preţ că cei doi simulează. În final, atât a putut să spună: „Oamenii aceştia spun adevărul.”
Hynek s-a lăsat convins, dar Harder a ţinut să efectueze şi o şedinţă de hipnoză regresivă, după care a convocat o conferinţă de presă, unde a declarat că trăirile celor doi au fost cât se poate de reale. Un sentiment de frică atât de puternic nu poate fi simulat sub hipnoză. Pe cei doi muncitori i-a impresionat adânc retrăirea evenimentelor. Harder a declarat foarte ferm că bărbaţii au fost într-adevăr răpiţi de extraterestri. Hynek a fost mai prudent. El ştia că pe Parker

l-au zguduit foarte mult atât cele întâmplate, cât şi încercările de după aceste evenimente, trecând printr-o cădere psihică şi fiind nevoit să urmeze tratamente psihiatrice.
Charles Hickson s-a dovedit o fire mai puternică. Peste câţiva ani s-a aflat că a refuzat o ofertă de zeci de mii de dolari a unui studio, pentru dreptul de a turna un film, având la bază povestea lor. Astfel, a demonstrat lumii întregi că nu a fost o întâmplare născocită în scopul de a obţine bani de pe urma acesteia.
DEMONII CU OCHI SCÂNTEIETORI 25 octombrie 1973, Greensburg, Pennsylvania, SUA
Stan Gordon, conducătorul grupului de cercetători din Westmore- land, Anglia, este unul dintre cei mai cunoscuţi ufologi care a analizat cazul invaziei de OZN-uri din 1973, din Anglia.
în octombrie, Gordon şi grupul său au primit o invitaţie neobişnuită din partea poliţiei SUA, conform căreia, la o fermă din apropierea Greensburg-ului au avut loc evenimente ciudate. Astfel, câţiva membri ai grupului, aflaţi sub conducerea lui Gordon, s-au dus imediat la faţa locului, unde au descoperit un incident cu adevărat interesant.
Un fermier, pe nume Steven Pulaski, a observat un obiect luminos, care a aterizat în apropiere. Pulaski i-a alertat şi pe vecinii săi şi împreună cu ei s-a îndreptat spre obiectul care plutea foarte aproape de suprafaţa Pământului. S-au adunat vreo 15 persoane. Pulaski a fost primul care, cu arma în mână, s-a apropiat de OZN-ul de formă lenticulară, cu un diametru de 30 m. Atunci, vecinii din spatele său l-au atenţionat, strigându-i că două fiinţe uriaşe se apropie de el. Cei doi extraterestri aveau o înălţime de 230-260 cm şi trupul acoperit cu păr cenuşiu închis. Ochii lor străluceau în întuneric, aveau braţe deosebit de lungi şi se apropiau încet de fermier. Pulaski, văzând fiinţele şi auzind strigătele vecinilor, a tras speriat câteva focuri de armă asupra străinilor. Extraterestrii nu păreau afectaţi de focurile de armă şi continuau să se apropie. Pulaski a ţintit de data aceasta
70
STRĂINII DIN SPAŢIU
exact şi a tras din nou, îndreptându-şi arma spre făptura cu înălţime mai mare.
„Când l-am nimerit, monstrul acela bizar a început să urle” – îi povestea ulterior Pulaski lui Stan Gordon. "Fiinţa şi-a ridicat braţul drept şi, în momentul acela, nava spaţială a decolat, iar monştrii s-au întors şi au pornit lent către pădurea din apropiere. Niciunul dintre noi nu i-a urmărit. Până când ne-am revenit, dispăruseră în pădure.
RĂPIREA FRANCESCĂI 1974, Navegantes, America de Sud în relatările provenite din America de Sud se întâlnesc multe cazuri în care vizitatorii veniţi de pe alte planete sunt deosebit de a- gresivi. Şi în rândurile de mai jos este descris un astfel de eveniment; veridicitatea sa rămâne însă greu de demonstrat.
într-o zi, un bărbat împreună cu soţia sa se aflau la pescuit pe lângă Navegantes, când un OZN de formă lenticulară a aterizat în apropierea lor. Obiectul avea maximum 3 m înălţime şi un diametru de 8-10 m. Pe partea laterală s-a deschis la un moment dat o uşă, prin care au ieşit trei fiinţe uriaşe, care se mişcau deosebit de repede.
Aceştia au prins-o pe tânăra femeie, care se numea Francesca, şi, sub privirile soţului, care nu se mai putea mişca din cauza fricii, au dus-o la bordul navei spaţiale. OZN-ul a decolat în câteva secunde şi, împreună cu femeia, a dispărut la orizont. Bărbatul a raportat zguduit întâmplările la poliţie, dar, în ciuda cercetărilor efectuate, soţia sa nu a fost găsită niciodată…
AMINTIRI IMPRIMATE ÎN SUBCONŞTIENT
i
1974, Jundabyne, Australia
Următorul caz a fost descris de Mark Moravec, distinsul cercetător australian în domeniul fenomenului OZN. La 24 septembrie 1974, un muzician de 19 ani şi un băieţel de 11 ani se aflau la vână

toare în munţii Snowy, în apropiere de Jundabyne, când la orizont a apărut deodată un glob mare de lumină albă. Au putut auzi cum obiectul emitea un zgomot monoton. În afară de acest zgomot, domnea o linişte profundă, care ne duce cu gândul la prezenţa „factorului Oz”. Povestea s-ar fi sfârşit aici, dacă în 1983, băieţelul, ajuns acum un tânăr de 20 de ani, nu ar fi început să aibă nişte vise ciudate. În timpul somnului, retrăia evenimentul petrecut în urmă cu 9 ani şi îşi aducea aminte de toate detaliile. Ulterior, a descoperit că este înzestrat cu puteri paranormale. În vis, tânărul se vedea cum pluteşte către obiect (efectul Poppins). Era ca un film derulat cu încetinitorul. Se făcea că plutea într-o încăpere mare, în stare de imponderabilitate, după care a fost aşezat pe o masă. Lângă el au apărut nişte fiinţe înalte, suple, cu pielea cenuşie, care au început să-l examineze. I-au aşezat nişte aparate pe corp, pentru a măsura, se pare, câmpul electromagnetic din jurul trupului.
Colegul său mai în vârstă, muzicianul, s-a opus. De aceea a fost dus într-o altă încăpere, iar când l-au adus înapoi, arăta ca şi cum ar fi fost sub influenţa narcoticelor. Cei doi au trăit o viaţă întreagă cu sentimentul că au fost nişte „cobai” pentru fiinţe venite de pe altă planetă. Mark Marovec a declarat că, în acele momente, lui nu i-a fost frică, dar că totul s-a petrecut atât de repede şi de neaşteptat, încât i-a creat un sentiment acut de confuzie.
După cum lesne se observă, şi incidentul acesta este un caz tipic de răpire. Mulţi cercetători s-au arătat nedumeriţi cu privire la faptul că în Australia astfel de cazuri sunt foarte rare. Deoarece în niciunul dintre cazuri nu a fost aplicată hipnoza, ufologii trebuie să se mulţumească doar cu puţinele declaraţii care au fost făcute cunoscute. Dar oare de ce nu s-a aplicat hipnoza în cazul celor doi tineri?
După părerea lui Mark Marovec, cercetătorii respectivi nu aveau încredere în metoda hipnozei regresive. Prin cazul prezentat mai sus s-a încercat să se demonstreze că amintirea evenimentelor respective nu poate fi ştearsă din memoria subiecţilor, indiferent dacă extraterestrii aplică sau nu narcotizarea acestora. Aceste amintiri rămân imprimate adânc în subconştient şi sfârşesc prin a ieşi la lumină, fie în

vise, fie în timpul şedinţelor de hipnoză regresivă. Cu toate acestea, în cazul celor doi apare şi posibilitatea erorii, deoarece în ziua următoare, ei au observat în acelaşi loc, timp de o oră şi jumătate, un glob luminos, despre care s-a aflat ulterior că era o stea.
Dar ce văzuseră, totuşi, în noaptea precedentă? Au fost induşi în eroare de steaua aceea ori s-au întâmplat cu totul alte evenimente? Şirul întrebărilor ar putea să continue, la fel ca în legătură cu majoritatea cazurilor din Australia. Un lucru este sigur. Aceste cazuri de răpiri, cu OZN-uri, cu vizitatori din alte lumi, nu sunt evenimente izolate şi nu sunt nici simple născociri.
O CĂLĂTORIE BIZARĂ
5 ianuarie 1975, Baltia Blanca, Argentina
Se pare că Bahia Blanca este o localitate vizitată frecvent de extraterestri. Răpirea muncitorului feroviar, în vârstă de 28 de ani, Car- los Alberto Diaz, este unul dintre cele mai faimoase astfel de cazuri din Argentina. Datorită cercetărilor făcute de grupul de experţi în domeniul OZN, condus de Pedro Bomario, acest caz a devenit cunoscut în întreaga lume.
Tânărul Carlos lucra ca ospătar. În zorii zilei de 5 ianuarie, în jurul orei patru după-amiază, se îndrepta spre casă, întorcându-se de la locul de muncă.
La un moment dat a auzit un zgomot monoton – apărut şi în alte relatări – după care a văzut un fascicul de lumină orbitoare care s-a îndreptat spre el. În momentul următor a paralizat total şi a simţit cum începe să se ridice de la pământ, plutind spre acel obiect ciudat (efectul Poppins). Nu-şi aduce aminte când sau ce a emis lumina şi ce anume l-a atras acolo sus, pentru că şi-a pierdut cunoştinţa. Următoarea amintire este aceea că se afla într-o încăpere, ventilată prin nişte orificii din podea. În acea încăpere se aflau trei fiinţe ciudate, cu aspect umanoid. Aveau o înălţime de circa 170 cm, cu braţele foarte scurte, iar capul – mult mai mic decât al unui om. Purtau îmbrăcăminte galben-aurie, iar tegumentul feţei lor părea de o culoare ver

zuie. Trăsăturile feţei nu se vedeau foarte clar, ca şi cum ar fi purtat un fel de mască. Deodată, Carlos a început să sufere de ameţeli şi fu cuprins de greaţă, când una dintre fiinţe s-a apropiat de el pe neaşteptate. A examinat bărbatul, indiferent şi tăcut, şi, cu ajutorul unui aparat, i-a prelevat câteva fire de păr, fără să-i producă nicio durere. La fel ca alţi martori, Carlos l-a atins pe extraterestru şi a avut senzaţia că îşi trece mâna peste o foaie de pergament. Străinul s-a aplecat apoi deasupra bărbatului, iar acesta şi-a pierdut din nou cunoştinţa. Când şi-a revenit, se afla pe o stradă. Soarele răsărise deja. Nu a putut afla care era ora exactă, pentru că ceasul i se oprise la ora 3,50. În clipa imediat următoare, o maşină a frânat lângă el, iar şoferul, crezând că omul acela (Carlos) suferise un accident de maşină, l-a dus la spitalul feroviar din Retiro. Pe drum, Carlos a aflat şi cât era ceasul: 7,35. În aceeaşi clipă, a realizat zguduit că se îndreaptă spre Retiro, un oraş lângă Buenos Aires, care se află la 500 km de locul unde fusese orbit de raza de lumină!
Când le-a povestit medicilor ce i s-a întâmplat, aceştia i-au făcut nişte analize medicale şi psihiatrice, dar în afară de şuviţa de păr lipsă, nu au constatat nimic deosebit. A fost anunţată şi poliţia, care s-a deplasat la faţa locului, apoi au sunat-o şi pe soţia lui Carlos, care era foarte îngrijorată şi intenţiona să sune la poliţia locală. Vestea că soţul ei este sănătos, a liniştit-o, dar a fost foarte surprinsă auzind că acesta se află la 500 km de Bahia Blanca. Nu a stat prea mult pe gânduri şi s-a dus după soţul ei. A ajuns acolo chiar în seara aceea.
Carlos a fost supus mai multor examinări şi a fost interogat de poliţie. Analizele au arătat că firele de păr fuseseră extrase împreună cu rădăcinile capilare. Unul dintre medici s-a declarat deosebit de sceptic cu privire la declaraţia tânărului. Nu a putut să creadă că la ora 16,00, Carlos era încă în Bahia Blanca. L-au sunat pe proprietarul restaurantului unde Carlos lucra ca ospătar. Acesta a declarat că angajatul său a părăsit localul după ora 15,00. Carlos şi-a adus aminte că are în servietă ediţia de dimineaţă a ziarului local, care fusese adus în restaurant nu cu mult timp înainte de închidere. Această dovadă a fost acceptată până şi de medicul neîncrezător.

Ştirea că Diaz a fost răpit de extraterestri, s-a răspândit repedţk dar el nu a făcut nicio publicitate cazului şi nu a declarat nimic presei. „Dacă nu aş fi fost chiar eu eroul acestei întâmplări, dacă cineva mi-ar fi povestit, cu siguranţă nu aş fi crezut.” Cercetătorilor fenomenului OZN, care l-au invitat să le ofere amănunte, le-a povestit cu plăcere cele întâmplate. Văzând că aceştia îl înţeleg şi îl cred, a încercat să-i ajute în munca lor. „Nu ştiu dacă oamenii mă cred sau nu, dar este sigur că întâmplările povestite de mine sunt adevărate.”
Diaz a mai fosţ supravegheat de medici câteva zile, dar, văzând că tulburările sufleteşti şi tensiunea s-au risipit imediat după întâlnirea cu cercetătorii şi după îndelungatele discuţii cu soţia sa, a fost lăsat acasă.
VIZITATORII MISTERIOSI
i
15 februarie 1975, Reunion, Oceanul Indian
Insula Reunion face parte din grupul de insule Mascarenhas din Oceanul Indian şi se află sub autoritate administrativăfranceză. Este situată la vest de Madagascar, în imediata apropiere a insulelor Mauritius.
La vremea respectivă, a făcut senzaţie ştirea că locuitorii de pe micuţa insulă au fost vizitaţi de OZN-uri.
Eroul principal al povestirii, vânzătorul Antonio Severin, în vârstă de 21 de ani, era considerat un om serios, de încredere, şi nimeni nici nu s-a gândit măcar că ar fi născocit această poveste.
în după-amiaza acelei zile de februarie, Severin a observat un obiect ciudat, staţionat pe câmpul din apropiere. Pe partea laterală a aparatului, care strălucea în mod ciudat, s-a deschis o trapă prin care, la un moment dat, a ieşit un grup de omuleţi ciudaţi.
Extrem de speriat, Severin s-a ascuns în desişul din apropiere şi a început să-i privească, încercând să-şi dea seama care ar fi putut fi scopul prezenţei lor în acele locuri. A observat cum câteva dintre acele bizare creaturi au ridicat de jos nişte bulgări de pământ, părând că îi analizează.,

În timp ce unii dintre ei păreau absorbiţi de această activitate, Sţii au început să cerceteze cu atenţie împrejurimile. Unul dintre aceştia l-a descoperit pe Severin şi, fără a părea că stă prea mult pe gânduri, a proiectat un fascicul de lumină asupra tânărului, care, în urma acestui fapt, şi-a pierdut temporar cunoştinţa.
Când şi-a revenit, nu mai vedea nimic şi nu putea să vorbească. A încercat să se îndrepte spre casă, mergând pe bâjbâite, dar a fost găsit şi ajutat de un grup de locuitori ai insulei. Aceştia l-au dus acasă şi au anunţat poliţia.
Cu timpul, starea tânărului a început să se amelioreze, iar poliţiştii au putut să-i asculte declaraţia, arătându-se însă foarte neîncrezători. Au examinat totuşi zona unde a aterizat nava, dar nu au descoperit nicio urmă. Severin a fost tratat mult timp după aceea de un psihiatru, dr Henri, care a declarat că simptomele pe care le prezintă acesta dovedesc că pacientul său a fost supus la nişte şocuri puternice. Şocul putea fi provocat de nişte factori reali, a spus dr Henri, deoarece halucinaţiile nu au un efect atât de puternic.
Cazul a apărut însă mult mai târziu în revista franceză de specialitate „Lumieres dans la nuit”, fiind prezentat de căpitanul Legros şi colonelul Lobet, care, la acea vreme, se aflau pe insulă în interes de serviciu. Cei doi ofiţeri au cercetat cazul timp de câteva săptămâni, mergând de mai multe ori la locul de aterizare a extraterestrilor. Este adevărat că nu există dovezi „palpabile” ale întâmplării respective şi nici alţi martori oculari care ar fi putut susţine veridicitatea apariţiei OZN-ului, dar cei doi cercetători consideră evenimentele ca fiind reale. Ei îl consideră, de altfel, pe Severin un tânăr echilibrat, care nu s-ar preta la născocirea unor asemenea poveşti.
călugării negri Primăvara anului 1975, Hajmâsker, Ungaria
Misterul incidentului de la Hajmâsker nu a fost dezlegat nici până astăzi. Cazul a fost cercetat de mai multe societăţi, atât din Ungaria, cât şi din afara hotarelor acestei ţări.

într-o seară din primăvara anului 1975 (în aprilie sau mai), comandantul unităţii militare de la Hajmâsker a fost anunţat că două santinele au dispărut din post. Deoarece la baza militară funcţiona un aparat prin care se puteau trimite şi se puteau intercepta semnale de pe un satelit artificial militar, comandantul a declanşat imediat alarma şi trupele speciale au pornit în căutarea celor două santinele. Unul dintre cei doi soldaţi a fost găsit sub o tufă, în apropiere. Era inconştient, iar după ce şi-a revenit, dădea semne de nervozitate şi teamă inexplicabile. Repeta fără încetare că bunul lui camarad fusese răpit de călugării negri. Tânărul a fost transportat de urgenţă la spitalul militar, unde a fost interogat de mai mulţi superiori. Membrii familiei l-au putut vizita numai peste şase luni. Mama lui a declarat ulterior că şi atunci a vorbit numai despre micuţii călugări negri şi că încă îi era teamă ca aceştia să nu-l răpească şi pe el. După opinia multor cercetători ai fenomenului OZN, „călugării negri” nu fuseseră de fapt decât binecunoscuţii ufonauţi în costume de astronaut, de culoare neagră.
Cercetătorii nu au reuşit însă să demonstreze că evenimentul s-a produs cu adevărat sau nu.
CAZUL DE LA ALAM0G0RD0.,
13 august 1975, Alamogordo, New-Mexico, SUA
Charles L. Moody fusese plutonier în cadrul Forţelor Aeriene A- mericane. Între hobby-urile sale figura şi astronomia.
în seara aceea de august, după ce şi-a terminat serviciul, s-a deplasat cu maşina spre împrejurimile oraşului Alamogordo, pentru a observa câţiva meteoriţi. Este binecunoscut faptul că în mijlocul lunii august, în cazul în care cerul este senin, se pot observa meteoriţii care pătrund în atmosfera Pământului. Moody a ales un loc mai întunecos de la marginea urbei, pentru a nu fi deranjat de luminile o- raşului. Nu a aşteptat nicio jumătate de oră, când a putut vedea un obiect discoidal, care zbura la altitudine joasă. Când obiectul s-a apropiat la o distanţă foarte mică, Moody a încercat să se îndepăr

teze, dar motorul maşinii nu mai funcţiona. Atunci a auzit un zgomot puternic, s-a uitat în sus şi şi-a dat seama că OZN-ul este foarte aproape. I se părea că obiectul are mici hublouri prin care nişte omuleţi stranii se uită la el. Lumina navei şi sunetul acela ciudat l-au tulburat şi l-au umplut, totodată, de spaimă. Din fericire, însă, obiectul a zburat mai departe şi a dispărut în înălţimile cerului. La puţină vreme, ameţeala aceea neobişnuită care îl cuprinsese, a dispărut şi, spre surprinderea lui, a observat că şi motorul maşinii re- intrase în funcţiune, astfel că a putut ajunge acasă destul de repede. Aici şi-a dat seama cu stupoare că „vânătoarea de meteoriţi” durase aproape două ore şi jumătate, cu toate că, incluzând şi drumul, nu i se părea să fi lipsit mai mult de o oră. Pur şi simplu nu îşi putea da seama ce s-a întâmplat timp de o oră şi jumătate.
Din câte a putut observa, pasagerii OZN-ului purtau îmbrăcăminte neagră, mulată pe corp. Un singur membru al echipajului era îmbrăcat distinct, într-o salopetă albă-argintie. Culoarea pielii lor a- vea o ciudată nuanţă cenuşie. Nu aveau deloc podoabă capilară. Moody a mai observat şi că au gura mică, asemănătoare unei fante, şi ochi uriaşi. Capul le era disproporţionat de mare, comparativ cu trupul. Cazul acesta este unul particular şi datorită faptului că Moody şi-a putut reaminti la un moment dat, spontan, fără a se supune hipnozei, ceea ce se întâmplase în intervalul de timp care se scursese între întâlnirea sa cu extraterestrii şi reîntoarcerea acasă. Îşi amintea că OZN-ul aterizase şi că omuleţii aceia îl răpiseră, aducându-l la bordul navei şi aşezându-l pe o masă de operaţie. Nu a putut face nicio mişcare, în schimb a intrat în legătură telepatică cu ufo- nauţii. În timp ce unul dintre vizitatori îl examina cu ajutorul unui aparat ciudat, i-a comunicat că fusese puţin rănit din cauza faptului că se împotrivise, dar că rana era superficială şi că se va vindeca uşor. După ce l-au examinat cu mare atenţie, l-au condus prin încăperile navei şi i-au arătat unele detalii de construcţie. În tot. Acest timp, au continuat să comunice prin telepatie. Extraterestrii i-au cerut lui Moody tot felul de informaţii, insistând mai ales asupra celor referitoare la modul de funcţionare al radarelor. I-au spus că acesta pro

duce adeseori defecţiuni în sistemul de navigaţie al aparatelor lor, provocându-le multe probleme. Apoi l-au informat pe plutonier că nu sunt capabili să se apere împotriva armelor atomice. După aceea, au adăugat că, în viitor, vor mai încerca să intre în legătură cu omenirea, dar nu aşa cum îşi închipuie pământenii. Legătura dintre oameni şi extraterestri se va stabili într-un timp mai îndelungat.
A doua zi, a simţit o mâncărime ciudată în zona inferioară a spatelui. Medicii au diagnosticat că suferă de o inflamaţie a pielii. Lângă coloana vertebrală s-a descoperit o urmă de înţepătură de ac, greu de sesizat la o privire mai superficială, despre a cărei origine Moody nu a putut oferi niciun fel de explicaţii. În următoarele două luni, Moody a început să se confrunte cu un fenomen ciudat: încetul cu încetul, i-au revenit în memorie evenimentele petrecute în acea noapte, adică tot ceea ce s-a relatat mai sus. Cazul plutonierului este un exemplu concludent cu privire la faptul că nu de fiecare dată trebuie utilizată hipnoza regresivă. În multe cazuri, amintirile unor astfel de evenimente apar spontan. Această întâmplare poate servi şi drept contraargument pentru cei care cred că numai hipnoza declanşează procesele de amintire, influenţând eventual şi conţinutul acestora. Scepticii susţin că cel care hipnotizează influenţează răspunsurile subiectului cu sau fără voia lui, astfel că persoana hipnotizată va spune ceea ce vrea să audă cercetătorul. În cazul lui Moody nu poate fi însă vorba despre aşa ceva, deoarece el şi-a amintit cele întâmplate fără ajutorul hipnozei.
DE LA CHALUS PÂNĂ LA ISFAHAN aprilie 1976, Chalus-lsfahan, Iran
Se pare că în 1976, mai multe OZN-uri au cercetat cu atenţie zona Golfului Persic, făcându-şi apariţia în mai multe rânduri deasupra Iranului. Între aceste cazuri s-au înregistrat şi mai multe întâlniri de gradul trei şi patru. Dintre toate acestea, se remarcă neobişnuitul caz al lui Gholam Raze Bazargani, care locuia la nord de Teheran, în orăşelul Chalus, de pe malul Mării Caspice.

Tânărul de 19 ani făcea parte dintr-o familie bogată şi respectabilă. Vineri, într-o zi de Sizdehbedar, a hotărât să facă o plimbare în pădurea din apropiere.
în timp ce străbătea pădurea, a observat pe cer un aparat ciudat, care zbura spre el şi care s-a oprit la un moment dat chiar deasupra sa. OZN-ul a plutit fără a emite niciun sunet, la o altitudine mică, deasupra lui Bazargani, care n-a mai putut face nicio mişcare, dar fără a-şi pierde, totuşi, cunoştinţa.
Imobilizat fiind, a privit neputincios la cele patru creaturi ciudate care pluteau spre el. Micuţii umanoizi l-au prins şi l-au dus la bord, unde l-au supus unei examinări minuţioase. La un moment dat a – leşinat şi nu şi-a mai amintit nimic altceva decât că s-a trezit în zorii zilei, dar nu în pădurea din Chalus, ci într-un loc pustiu. În depărtare se vedea conturul unui oraş şi, cu mari eforturi, a reuşit să ajungă până acolo.
A aflat cu uimire că se află în Isfahan, un oraş situat la 500 km sud de Chalus, că trecuseră două zile de la momentul întâlnirii sale cu OZN-ul, două zile din care nu-şi amintea nimic. În toată această perioadă, poliţia din Chalus îl căutase, mobilizându-şi toate forţele, pe tânărul dispărut fără urmă, dar în zadar.
Bazargani, fără bani şi acte, s-a prezentat la poliţia din Isfahan, de unde a fost transportat la spital pentru analize. Povestea lui a fost primită cu neîncredere, fiind imediat transferat la secţia de psihiatrie, dar, cu toate acestea, medicii nu au depistat disfuncţionalităţi de natură psihică.
Totodată, independent de declaraţia lui Bazargani, au sosit relatări despre apariţia unor misterioase obiecte zburătoare, deasupra unor aşezări apropiate de Isfahan, respectiv Marvine şi Lanjau.
După ce Bazargani a mai petrecut o zi la poliţie, apoi în spitalele Leul Roşu şi Poporul Soarelui, s-a reîntors acasă la Chalus, unde familia îl aştepta cu nerăbdare.
După cum s-a demonstrat ulterior, cazul de la Isfahan nu a constituit decât un preambul al invaziei de OZN-uri, care urma să aibă loc în lunile următoare în Iran.

GIGANŢII DIN INSULELE CANARE
i
22 iunie 1976, Insulele Canare în Europa, relatările despre extraterestrii gigantici sunt relativ rare. Între altele, şi din acest motiv este foarte interesantă declaraţia făcută de personalul corvetei Atrevida din cadrul Marinei Militare Spaniole.
De pe nava ancorată în apropiere de Insulele Canare, membrii echipajului au observat în ziua de 22 iunie 1976, un OZN cu totul deosebit. Obiectul avea forma unui glob şi plutea deasupra mării, la o distanţă de 100 m de navă. Diametrul globului a fost estimat la 30 m. Mult mai înspăimântătoare erau însă cele două fiinţe ciudate, cu o înălţime de circa 3 m, care se aflau pe un podium plutitor. Fiinţele aveau aspect umanoid. Căpitanul navei le-a descris astfel în raportul său către comandantul Marinei Militare Spaniole: „Erau foarte suple, aveau braţe lungi, iar picioarele lor erau foarte scurte, comparativ cu trupul. Capul le era acoperit de un fel de cască, motiv pentru care nu le-am putut observa prea bine chipul.”
Căpitanul a anexat la raportul său detaliat numeroase schiţe, după care se poate reconstrui acel ponton plutitor. În aceste desene se poate vedea şi un obiect ciudat, de forma unui tub de neon, care e- mitea o lumină albăstruie.
VIZITATORI LA RAFINĂRIA DE PETROL 21 ianuarie 1977, St. Bernard Parish, Louisiana, SUA
Astăzi se cunosc numeroase cazuri în care martorii oculari ai a- pariţiei unui OZN nu au pomenit de vizitatori, respectiv nu au susţinut că trăiseră o întâlnire de gradul III, dar unele detalii ne conduc totuşi la concluzia că există o latură a evenimentelor de care martorii nu-şi aduc aminte, nu pot sau nu au curajul să vorbească. Acestea sunt denumite în limbajul de specialitate al ufologilor „situaţii limită”. Cu toate că nu există dovezi clare despre existenţa vizitatorilor în aceste împrejurări, mulţi cercetători susţin că observarea OZN-ului în atari circumstanţe poate fi asociată cu o întâlnire de gradul patru.

Cu situaţii limită de acest gen ne putem întâlni pe toate continentele Pământului, inclusiv în America de Nord.
În seara zilei de 21 ianuarie, în jurul orei nouă fără un sfert, un pescar a căzut victimă unei astfel de situaţii limită. Acesta se afla în barca sa, când, la un moment dat, pe malul apei a apărut brusc un cerc de foc, care a început să se apropie încet, luminând totul cu lumina sa incandescentă. Odată ajuns în apropierea lui, zgomotul făcut de ciudatul obiect a încetat brusc, iar zona s-a cufundat într-o linişte profundă (factorul Oz). Bărbatul a simţit o căldură puternică stră- bătându-i trupul, dar totul nu pare să fi ţinut mai rriult de câteva secunde. Apoi, la fel de brusc, lumina s-a stins, iar pe cer nu se mai vedea decât un obiect de mici dimensiuni, luminos, care a dispărut la orizont. Încetul cu încetul, lucrurile au reintrat în normal. Pescarului i s-a asociat un prieten, iar partida de pescuit a continuat. La scurtă vreme, obiectul care emitea lumină a reapărut şi s-a îndreptat din nou, plutind, spre barcă. Iar s-a instalat acea linişte apăsătoare şi întregul proces desfăşurat anterior s-a repetat. Deşi motorul funcţiona, barca nu reuşea să înainteze, ca şi cum ar fi fost prizoniera unui foarte puternic câmp gravitaţional.
Cercetările efectuate ulterior au demonstrat că barca nu ar fi putut fi oprită de obstacole naturale, deoarece canalul fusese curăţat nu cu mult timp în urmă.
OZN-ul avea formă sferică şi un diametru de circa 6 m. Cei doi bărbaţi îl priveau uimiţi, nevenindu-le să-şi creadă ochilor. Deodată, obiectul a pornit către rafinăria de petrol din apropiere. Când vehiculul s-a distanţat, barca a ţâşnit din loc, ca aruncată dintr-un resort. Părea că forţa aceea necunoscută care o reţinuse până atunci, a dispărut. Din inerţie, pescarul şi prietenul său au căzut pe spate, dar s-au ridicat imediat, pentru a privi din nou după OZN. Nava luminoasă a ajuns deasupra rafinăriei şi s-a oprit. Paznicul de noapte al companiei petroliere a observat şi el obiectul, dar s-a pierdut cu firea şi nu a reţinut amănunte pe care să le poată relata ulterior. Era ceva cu totul nou pentru el şi nu ştia ce are de făcttt în asemenea situaţii. OZN-ul a continuat să plutească, emiţând un fascicul de lumină. Nici

pescarii, nici paznicul nu au avut curajul să se apropie. Obiectul a mai plutit timp de 30 de minute în apropiere, după care a dispărut din nou la orizont. Cazul a fost cercetat în amănunţime de către cercetătorii de la MUFON. Cei trei martori oculari au fost interogaţi independent unul de celălalt. S-a constatat că unul dintre pescari nu-şi aminteşte ce s-a întâmplat cu el timp de 20 minute, înainte de a se fi întâlnit cu prietenul său. Această perioadă se încadrează în intervalul de timp corespunzător primei vizite a OZN-ului. Hipnoza regresivă nu a avut efectele scontate în acest caz, deoarece ulterior s- a descoperit că pescarul nu este un medium bun şi că, prin urmare, este imposibil de adus în stare de hipnoză.
MISTERIOSUL CAZ AL CAPORALULUI VALDES 25 aprilie 1977, Putre/Arica, Chile
De fiecare dată când se discută despre cele mai interesante cazuri OZN din America de Sud, se pomeneşte şi despre misterioasa dispariţie şi reapariţie a caporalului Armando Valdes Garrido.
Neobişnuita întâmplare a început la ora trei şi cincizeci de minute, după miezul nopţii, în zona montană Pampa Luscuma, în partea de nord a statului Chile. Aici era cantonată patrula compusă din şapte persoane, condusă de caporalul Valdes. În postul de santinelă era soldatul Rosales, care a observat două luminiţe aterizând nu departe de tabăra lor. I-a alertat imediat pe Armando Valdes şi colegii săi, care dormeau lângă focul de tabără. Caporalul era un militar cu experienţă. A stins focul şi i-a aşezat pe soldaţii din patrulă în poziţie de luptă, deoarece bănuia că în zonă aterizase un avion al traficanţilor. S-au apropiat încet de lumini, încercând să exploateze la maximum protecţia asigurată de configuraţia terenului şi de întuneric. Obiectul nu era însă un avion, ci o aeronavă de provenienţă necunoscută, cu o formă ciudată. Emitea o lumină albăstruie şi părea învăluit în ceaţă. Atunci, pe neaşteptate, şi-a făcut apariţia şi un al doilea OZN- Acesta a plutit o vreme pe cer, apoi s-a apropiat foarte încet şi, la o distanţă de 500 m de grupul de soldaţi, a aterizat. Staţia radio

devenise inutilizabilă, iar Valdes s-a văzut pus în situaţia de a lua cât mai repede o decizie. În lipsă de alte soluţii mai pragmatice, a strigat în direcţia celor două OZN-uri: „Dispăreţi imediat! în numele Domnului, vă poruncesc să dispăreţi.” Soldaţii se pregătiseră deja şi pentru un schimb de focuri. Au aşteptat’câteva minute, apoi Valdes s-a ridicat şi a pornit către obiect. Ulterior, a fost incapabil să explice de ce a luat această decizie. „Ceva înfricoşător mi-a atras atenţia… Parcă lumina ar fi comunicat cu mine într-un fel.”
Valdes a fost văzut apropiindu-se de OZN, după care a dispărut. Nu a rămas mult timp, cel puţin după ceasul soldaţilor. După 15 minute, la ora patru şi jumătate, Valdes a reapărut în spatele soldaţilor care îl chemau. „Părea a fi în transă”, îşi amintesc soldaţii. „Nu i-am auzit paşii când s-a întors, cu toate că în liniştea nopţii, în general, se aude dacă cineva se apropie” ’)- a declarat unul dintre membrii patrulei. Valdes s-a uitat la ei, dar părea că nu-i mai recunoaşte. „îşi legăna capul înainte şi înapoi, repetând mereu:” Lumina… Lumina „. Deosebit de ciudat a fost şi faptul că Valdes a rămas în această stare mai mult de două ore. Între timp, OZN-urile au dispărut, dar membrii patrulei au rămas foarte îngrijoraţi de starea caporalului lor, care continua să repete la nesfârşit:” Nu ştii cine suntem şi de unde venim, dar în scurt timp ne vom întoarce."
Soldaţii nu au acordat mare atenţie sensului cuvintelor lui Valdes, în schimb au observat cu uimire că Valdes are barbă, cu toate că se bărbierise în dimineaţa anterioară. Le-a mai atras atenţia şi un alt fapt interesant. Ceasul lui Valdes se oprise la ora patru şi jumătate, dar indicatorul pentru dată arăta cu cinci zile mai mult. După dispariţia OZN-urilor, patrula, împreună cu caporalul, s-a întors imediat la Putre. Aici, cazul lor a ajuns şi la urechile învăţătorului Pedro Ara- neda. Acesta, cu o deosebită meticulozitate, a început o cercetare o- biectivă. I-a interogat pe toţi membrii grupului şi s-a deplasat şi la faţa locului. În concluziile sale a confirmat că Valdes avea o barbă de 6-7 zile. A constatat, de asemenea, că membrii grupului erau într-o puternică stare de şoc, aproape de panică. Înregistrările făcute de Araneda sunt, până azi, cele mai bune dovezi ale incidentului Valdes.
84
STRĂINII DIN SPAŢIU
Şapte oameni au declarat în unanimitate că Valdes a dispărut pentru 15 minute, pornind spre OZN-ul ţinut de ei sub observaţie timp de patru ore. Valdes nu şi-a adus aminte (nici azi nu-şi aminteşte) ce s-a întâmplat cu el în timpul dispariţiei sale. Îşi aminteşte numai faptul că ceva l-a îndemnat să se apropie de OZN. „Din momentul acela nu am mai simţit nimic” – a declarat el învăţătorului Araneda. „Ceilalţi au spus că am dispărut, parcă aş fi fost vrăjit. Îmi aduc aminte că am simţit că mi-e somn… Mi s-a părut că mă prăbuşesc într-o fântână adâncă, rotundă… Din acel moment nu-mi mai amintesc nimic.”
Cazul a fost raportat la comandamentul militar din Africa al unităţii din care făcea parte patrula comandată de Valdes, unde au fost declanşate alte cercetări. Rezultatul acestora a fost rezumat într-o declaraţie foarte atent formulată, care nu spunea nimic concret şi esenţial. Araneda nu a primit iniţial aprobare pentru a-şi publica reportajul în presă. Prima relatare despre cazul Valdes a apărut în cel mai citit cotidian din Chile, „El Mercurio”, de-abia în numărul din 19 mai 1977. În acest reportaj au fost incluse şi fragmente din înregistrarea lui Araneda. Această relatare a fost urmată de alte cercetări oficiale şi semioficiale, care au ajuns la o concluzie comună: caporalul Armando Valdes a dispărut fără urmă în data de 25 aprilie 1977, dimineaţa la ora 4 şi 15 minute, când se apropia de un OZN. A reapărut peste 15 minute într-o stare de şoc, cu o barbă care crescuse inexplicabil în tot acest interval de timp, ca şi cum ar fi trecut 6-7 zile.
SEX COSMIC
3 martie 1978, Frâgata Pelotas, Brazilia
Subiectul acestei răpiri este un tânăr de 18 ani, Jose Alvaro. Acesta se îndrepta spre casa tatălui său, când, pe neaşteptate, a fost lovit de un fascicul de lumină albăstruie. În urma contactului cu acea rază luminoasă, tânărul şi-a pierdut instantaneu cunoştinţă. Când şi-a revenit, o voce îi şoptea în ureche: „Misiune îndeplinită”. În faţa ochilor i-au apărut nişte imagini din război, care păreau atât de reale, încât i-au creat impresia că se află în mijlocul luptelor. După numai câteva

momente, a realizat că se află exact pe locul unde fusese atins de raza de lumină. Era ora 4 dimineaţa, deci fusese în stare de inconştienţă toată noaptea. Cel puţin aşa credea el, până în momentul în care cazul său a ajuns la urechile unui cercetător local, Luis da Rosario. Acesta l-a vizitat pe tânărul Jose şi l-a dus la cunoscutul psiholog dr Palmer Carapecos, După două săptămâni de la petrecerea evenimentelor, Jose Alvaro şi-a reamintit toate cele întâmplate, sub hipnoză, înainte de a se recurge la hipnoză, mama băiatului a declarat cercetătorilor că are nişte vise ciudate, conform cărora fiul său va deveni tată, dar nepotul ei se va naşte într-o lume îndepărtată.
În urma şedinţei de hipnoză, a ieşit la iveală faptul că evenimentele care se petrecuseră în intervalul de timp în care tânărul fusese inconştient, susţin visele mamei. Alvaro şi-a amintit că a ajuns într-o încăpere stranie, unde îl aştepta o fiinţă înaltă, cu păr argintiu, de sex feminin. Femeia avea ochi mari, migdalaţi, şi era deosebit de zveltă. L-a dezbrăcat pe Alvaro, l-a condus într-o altă încăpere, unde i-a masat corpul, după care a avut contact sexual cu acesta. După aceea, femeia i-a spus băiatului că urmează să mai primească şi alte misiuni de îndeplinit, dar că despre acestea va afla numai la timpul potrivit.
Cercetările nu s-au încheiat aici. Rosario a reuşit să găsească şi alţi martori oculari, care au susţinut cu propriile lor mărturii declaraţia tânărului. T
Doi zidari se aflaseră în apropiere de locul unde raza de lumină provocase paralizia băiatului. Ei au declarat că, în noaptea aceea, deasupra casei lor au observat nişte lumini ciudate. Un alt bărbat a povestit că, înainte de ora 4 dimineaţa, îl văzuse pe Alvaro culcat la pământ, dar a crezut că acesta este beat şi nu s-a atins de el.
SUVENIR DIN ALTĂ LUME 30 august 1978, Gobernador Dupuy, Argentina
Cazul lui Miguel Fernandez, un tăietor de lemne în vârstă de 23 de ani, constituie unul dintre cele mai misterioase cazuri de răpire, deoarece el a adus cu sine un obiect de la bordul OZN-ului. Există

şi alte dovezi ale răpirii, dar care sunt ţinute deocamdată în cel mai strict secret.
Femandez lucra într-o poieniţă, iar la un moment dat a plecat să cerceteze bucata de pădure care trebuia defrişată în zilele următoare. În acel moment, o navă de o formă bizară s-a apropiat de el. Obiectul care emana raze de lumină albastre, s-a oprit la o altitudine de 10 m şi din el a ieşit plutind o fiinţă umanoidă de statură riiică. Femandez nu a mai avut timp să fugă. Umanoidul l-a imobilizat cu o rază de lumină, după care l-a dus la bordul navei. Aici, cu ajutorul unui aparat straniu, l-au interogat pe tăietorul de lemne, după care l-au aşezat pe o masă. I-au examinat mai ales braţele, iar după efectuarea acestor analize, l-au îmbăiat într-o soluţie lipicioasă. I-au făcut cadou o cutie ciudată şi l-aţi debarcat la 40 km de poieniţa unde se afla. Cu obiectul acela misterios în mână, Femandez s-a prezentat la poliţia din San Luis şi a relatat întâmplarea incredibilă prin care trecuse. Aici, fără a-i oferi tânărului prea multe explicaţii, i-au spus că se poate întoarcă acasă.
Ulterior, cazul a devenit o ştire de senzaţie în ziarele din Buenos Aires, dar poliţia a blocat toate actele referitoare la acest incident şi nu a pomenit niciun cuvânt despre cutie. Au oferit doar nişte informaţii despre analizele făcute acelei soluţii lipicioase. Probabil este un dezinfectant, au spus ei. Mai multe informaţii nu au reuşit să afle nici cei mai ambiţioşi ziarişti. Nu se cunoaşte nici ce soartă a avut Femandez după acest eveniment, nici locul unde se păstrează cutia misterioasă.
UN AUTOMOBIL INTERESANT 17 septembrie 1978, Torrita di Siena, Italia
Cazul care urmează este numai unul petrecut în timpul a ceea ce s-a numit ulterior invazia de OZN-uri. Incidentul a avut loc în a doua jumătate a anului 1978, în Italia.
într-o zi de septembrie, la ora 20,00, o femeie împreună cu fiul său au observat un glob roşu plutitor, care lumina întreaga zonă.

Globul a coborât apoi spre sol, moment în care s-a produs o pană de electricitate care a avut drept efect stingerea tuturor luminilor din case. Cei doi martori au văzut apoi cum un bărbat se urcă în automobilul său, porneşte motorul, dar nu reuşeşte să înainteze decât câţiva metri, pentru că imediat, deasupra maşinii, s-a ivit un obiect strălucitor. Luminile şi motorul maşinii s-au oprit iar. Apoi, tot deasupra automobilului, la doar 0,5 m altitudine, a apărut un obiect mai mic, de culoare portocalie, cu diametrul de 3 m. Pe partea laterală a a- cestuia s-a deschis o trapă, prin care au ieşit câţiva umanoizi, având o înălţime de aproximativ 2 m, îmbrăcăminte verde şi căşti cu antene. Aceştia s-au îndreptat către maşina care se oprise acolo. S-au învârtit în jurul automobilului, părând a fi mai interesaţi de aceasta decât de persoanele care se aflau înăuntru. Apoi s-au întors în OZN-ul care a decolat brusc, producând un zgomot puternic, asemănător cu cel al unei explozii.
Pe carosabil s-au găsit trei cercuri carbonizate, cu diametrul de 50 cm, aflate la patru metri distanţă între ele. Proveneau, în mod e- vident, de la cele trei coloane luminoase.
DOSARUL ZANFRETTA
6 decembrie 1978, Marzano di Torrigiia, Italia
Dintre cele câteva cazuri semnalate în Italia, cel mai renumit este cel al paznicului de noapte Fortunato Zanfretta, care a fost răpit în mai multe rânduri de nişte creaturi ciudate, pe care le-a descris ca fiind foarte înalte.
Primul său contact cu aceste creaturi a avut loc în noaptea de 6 decembrie 1978, când, în timp ce patrula, făcându-şi rondul obişnuit, a observat, într-una din curţi, câteva lumini stranii. A încercat să a- nunţe centrala prin radio, dar fără succes, staţia sa de emisie-recepţie nefuncţionând, constatând ulterior că acelaşi lucru se întâmplase cu maşina sa. Luând arma în mână, a intrat în curte, luminându-şi calea cu o lanternă. Se furişa cu grijă pe lângă perete, când, la un moment dat, ceva l-a împins, trântindu-l la pământ. Ridicându-se, a observat

Sub hipnoză, Zanfretta a povestit cum creaturile gigantice l-au dus într-o cameră rotundă, luminoasă, unde i s-a pus pe cap o cască fierbinte, provocându-i dureri îngrozitoare

Ia lumina lanternei, o creatura înfiorătoare, de aproximativ 3 metri înălţime; Zanfretta s-a speriat atât de tare, încât a scăpat lanterna şi a început să alerge înnebunit spre maşina lui. În acel moment, a fost orbit de lumina gălbuie, puternică, emisă de un obiect triunghiular ce apăruse din spatele unei clădiri din apropiere. Motorul maşinii, însă, nu a pornit şi atunci a cerut prin radio ajutorul colegilor săi; aceştia au sosit la faţa locului în jurul orei 1.00, găsindu-l pe Zanfretta întins pe o pajişte din apropiere, într-o stare de semiconstientă.
La data de 23 decembrie, Zanfretta a fost supus unei terapii prin hipnoză. El a povestit cum nişte creaturi foarte înalte l-au dus într-o cameră rotundă, iluminată intens, unde i-au pus pe cap o cască fierbinte, care i-a provocat dureri puternice. Tânărul a descris creaturile ca având pielea verde, iar ochii, de culoare galbenă, aveau formă triunghiulară. Hipnoza a trebuit să fie întreruptă în acel moment, întrucât Zanfretta era foarte tulburat de aceste amintiri.
Cel mai interesant element al cazului este că, la numai cinci zile de la tratamentul prin hipnoză, în timp ce cercetările se aflau în toi, Zanfretta a fost victima unei noi răpiri.
În seara zilei de 28 decembrie, la ora 23 şi 48 de minute, la câţiva kilometri de Torriglia, a pierdut controlul asupra automobilului pe care-l conducea. Prin staţia de radio-emisie, Zanfretta a raportat că maşina ia viteză pe drumul ceţos de munte şi nu o poate opri. *
După câteva minute, a anunţat că maşina s-a oprit, totuşi, şi că intenţionează să coboare pentru a vedea mai bine o lumină ciudată.
Şi în acest caz; cercetătorii ajunşi la fata locului după o oră l-au găsit pe Zanfretta zăcând inconştient lângă maşină. Cu toate că ploua torenţial, îmbrăcămintea bărbatului era complet uscată. Din pistolul său lipseau şase gloanţe, iar pe marginea nisipoasă, umedă, a drumului se vedeau câteva urme de tălpi, de aproximativ 50 cm. Când s-a trezit, Zanfretta era confuz şi s-a observat că avea faţa ca arsă de soare.
în cursul unei noi şedinţe de hipnoză, tânărul a declarat că a fost dus Ia bordul unei nave extraterestre, unde a fost dezbrăcat şi consultat cu nişte instrumente ciudate Creaturile i-au pus câteva între

bări şi i-au dat, la rândul lor, câteva informaţii. Acestea au fost dezvăluite la 6 februarie 1979, în urma unei narco-analize efectuate cu pentotal de sodiu, la Centrul pentru Sănătate din Milano. Conform acestor informaţii, vizitatorii aparţin unei rase pe cale de dispariţie din galaxia noastră şi vor să colonizeze Pământul. Zanfretta avea de îndeplinit două roluri: pe de o parte era obiectul lor de studiu, iar pe de alta, era omul de legătură dintre pământeni şi vizitatori, la fel ca mulţi alţi martori oculari, aleşi prin aceleaşi metode…
UN OZN DEASUPRA UNEI BRUTĂRII martie 1979, Sheffield, Yorkshire, Anglia
Acest caz este unic prin locul în care a fost semnalat: deasupra unei zone’intens populate. Unul din martorii oculari, o asistenţă medicală în vârstă de 32 de ani, stătea la poveşti cu o cunoştinţă, pe trotuar, lângă o cabină telefonică. La un moment dat, deasupra brutăriei din apropiere, a apărut un disc gri, bombat în partea superioară. În interiorul obiectului, cele două femei au observat două creaturi, care priveau spre pământ. Una, parcă le studia pe ele, iar cealaltă creatură stătea nemişcată, cu mâinile la spate. Zona era destul de liniştită şi deloc aglomerată, astfel încât femeile au avut posibilitatea să studieze obiectul în voie. Cei doi străini erau îmbrăcaţi în ceva asemănător costumelor de schi şi aveau un păr lung, gri. În timpul întâlnirii, pe stradă nu a trecut nicio maşină, ceea ce se datorează, probabil, factorului Oz, despre care am mai vorbit.
După observarea OZN-ului, asistenta a constatat că i se întâmplă lucruri^iudate: auzea zgomote, în casă obiectele se mişcau singure, iar în câteva rânduri, i-a apărut imaginea soţului ei, decedat. Aceste fenomene sunt efecte secundare caracteristice întâlnirilor de gradul trei şi ele povestesc mai mult despre cel ce a observat decât despre fenomenul observat în sine.
Cu excepţia unui singur caz din cele prezentate, tuturor celorlalte le este caracteristic faptul că au avut loc în zone urbane. Este incredibil că OZN-urile şi creaturile ciudate „se plimbă” în voie deasupra
91
Dosarele OZN 2: EXTRATERESTRII
brutăriilor şi, cu toate acestea, sunt observate doar de un număr limitat de oameni. Şi, totuşi, aşa stau lucrurile. Probabil, nu este întâmplător că, în majoritatea cazurilor, martorii povestesc despre o linişte de mormânt, care-i învăluie în momentele respective.
În final, merită subliniat că în Poole şi Sheffield au avut loc întâmplări aproape identice. În ambele localităţi, OZN-urile văzute au fost descrise la fel, având aceleaşi caracteristici: în interiorul acestor farfurii zburătoare au fost observate câte două fiinţe, care parcă studiau persoanele şi oraşele pe care le survolau. Aceste cazuri au avut loc independent unul de celălalt, deci este exclus ca relatările să fi avut aceeaşi sursă de inspiraţie. Cu toate acestea, au foarte multe trăsături comune. Să fie doar o simplă coincidenţă?
CREATURILE DE CRISTAL
4 august 1979, Toronto, Ontario, Canada
Cazul fetiţei Sarah H., în vârstă de 14 ani, a devenit în zilele noastre cunoscut pe plan mondial şi părerea a numeroşi cercetători este că e o dovadă clară a faptului că ufonauţii, în cadrul unei acţiuni de răpire, iau cu ei nu unul, ci mai mulţi oameni.
în acea vară, Sarah a avut, în mod repetat, întâlniri cu OZN-uri, până când, la una din aceste întâlniri, nişte creaturi ciudate, cărora nu le-a văzut chipul, au târât-o pe un câmp mare. Aici se afla un OZN în formă de săgeată, din care au coborât alte patru creaturi. Acestea s-au apropiat de fetiţă, moment în care Sarah a leşinat.
Mai târziu, fetiţa a povestit membrilor Asociaţiei canadiene de Cercetare a OZN-urilor că s-a trezit la bordul navei. Apoi, le-a arătat câteva urme de înţepături pe braţul ei. La locul aterizării OZN-ului, cercetătorii au găsit dovezi fizice, care veneau în sprijinul depoziţiei fetiţei.
Sub hipnoză, Sarah a relatat că la bordul navei a întâlnit şi un bărbat de aproximativ 40 de ani, care i-a spus că este dintr-un alt o- raş din Canada. A mai văzut şi o pisică, despre care a aflat, pe baza informaţiilor primite pe cale telepatică de la vizitatori, că se afla în

navă doar pentru scurt timp. Sarah nu a putut da o descriere detaliată a creaturilor din navă.
Ufonauţii erau în număr de şapte şi, după spusele fetiţei, erau transparenţi. Aceştia i-au spus că sunt creaturi de cristal şi că se hrănesc cu lumină. I-au promis lui Sarah că în 1990, când va împlini vârsta de 25 de ani, se vor întoarce şi o vor căuta din nou, pentru că atunci nu era destul de matură pentru scopurile lor. În orice caz, fetiţei i s-au luat probe de sânge, după care, înainte să o lase pe Pământ, au dus-o într-o călătorie prin spaţiu, ocazie cu care Sarah a văzut Terra de sus.
ÎN CORIDORUL TIMPULUI 21 septembrie 1979, Sztum, Polonia
Cazul lui Miroslaw Goralski şi al lui Krysztof Kobus, petrecut în Polonia, este cel mai straniu caz OZN şi, graţie cunoscutei redactore Emilia Popik, membră a „Asociaţiei Cercetătorilor OZN” din Gdansk, astăzi este cunoscut în numeroase ţări ale lumii.
Cei doi bărbaţi lucraseră în grădina lui Goralski până în jurul orei 21,00, după care, tocmai când curăţau uneltele, a aterizat foarte a- proape de ei un OZN. (Unul dintre ei a descris obiectul zburător ca având formă inelară, iar celălalt, care îl văzuse din alt unghi, a spus că semăna, mai degrabă, cu patru triunghiuri argintii, unite printr-o cruce. Simultan cu aterizarea obiectului, ambii bărbaţi au avut senzaţia că le vuieşte capul şi au auzit nişte zgomote asurzitoare.
Când s-au apropiat să vadă de mai aproape obiectul misterios, au fost învăluiţi de o lumină albă, difuză. Au fost cuprinşi de o forţă asemănătoare cu cea pe care o simţim când ne ridicăm în aer cu o viteză foarte mare. Kobus a văzut apoi un spectru caleidosqopic de culori şi l-a cuprins un sentiment straniu: avea senzaţia că în conştiinţa lui pătrunseseră gânduri aparţinând altor fiinţe.
Goralski a început să pună întrebări presupuselor creaturi, de la care, printr-o modalitate misterioasă, poate prin telepatie, a primit câteva frânturi de răspunsuri.

— Ce este materia? — a întrebat Goralski.
— Cea mai importantă caracteristică a materiei este aceea că e capabilă să interfereze cu alte forme de materie, a răspuns vocea misterioasă. Goralski s-a aplecat peste marginea zonei ceţoase şi a văzut că sub el se întindea oraşul. Apoi, i-au fost prezentate o succesiune de imagini, ca şi cum ar fi trecut printr-un coridor al timpului, imagini în care apăreau oameni îmbrăcaţi în haine de epocă. Apoi, brusc, totul a luat sfârşit. Au avut o senzaţie asemănătoare cu o cădere de la o înălţime de 30 de metri şi s-au trezit în grădina lui Goralski.
Acesta a alergat până în câşă şi s-a uitat la ceas. Era 21 şi 30 de minute, adică întreaga întâmplare a durat mai puţin de o jumătate de oră. Cei doi au fost supuşi unor investigaţii psihologice, care au arătat că sunt persoane sănătoase mental şi cu o personalitate normal dezvoltată. Dar strania întâmplare a curmat viaţa normală de până atunci a celor doi bărbaţi.
EXTRATERESTRII GIGANTICI
i
15 august 1981, Mutare, graniţa dintre Zimbabwe şi Mozambic
Mare parte din suprafaţa Africii de Sud şi Africii Centrale este acoperită de junglă deasă şi este departe de orice urmă de civilizaţie, în data de 15 august 1981, 20 de muncitori se întorceau seara spre casă, când, deasupra cărării pe care mergeau, au văzut plutind o sferă strălucitoare. Misteriorul obiect lumina întreaga femţă La Rochelle şi, cu excepţia conducătorului, toţi membrii echipei s-au speriat şi au fugit. Conducătorul grupului se numea Clifford Muchena şi povestea sa este, probabil, cea mai cunoscută întâmplare cu OZN-uri din Africa. Cynthia Hind, coordonatoarea asociaţiei MUFON, a bătut cale lungă pentru a sta de vorbă cu Muchena, iar efortul i-a fost răsplătit pe măsură.
Muchena a povestit cum sfera luminoasă s-a ridicat, s-a transformat apoi într-un disc luminos şi a plutit deasupra clădirilor din gospodărie. Era atât de luminos, încât Clifford a declanşat alarma de incendiu.

Nu după mult timp, în faţa discului s-au putut desluşi trei siluete foarte înalte. Mai întâi, Clifford a crezut că sunt muncitorii săi, dar, observând ciudata lor îmbrăcăminte, şi-a dat seama că ceva nu e în regulă. A pornit spre ei, pentru a-i certa că l-au speriat în aşa hal. În momentul când li s-a adresat, străinii s-au întors spre el şi, cu ajutorul unui fascicul foarte puternic de lumină, l-au doborât la pământ. Clifford a zăcut pe jos, ameţit, o perioadă nedeterminată de timp, iar când şi-a revenit, nu mai era nici urmă de străini sau de vehiculul lor.
E interesant că, de această dată, OZN-ul şi vizitatorii au fost zăriţi de mai multe persoane. Clifford a descris fasciculul paralizant destul de amănunţit, iar această descriere corespunde în totalitate cu altele de acest gen, cum ar fi cel din povestea lui Antonio Severin. În mod sigur, Clifford nu avea cum să cunoască relatarea acestuia, în primul rând pentru că muncitorul nu cunoştea decât limba locală, maşona, iar în această limbă nu s-a tradus nicio carte despre OZN-uri, apărută în Occident.
Chiar şi Clifford, a relatat numeroase detalii ale întâmplării, folosind gestica, deoarece vocabularul său nu era îndeajuns de bogat pentru a descrie tot ceea ce a văzut. De exemplu, nu a putut preciza culoarea costumaţiei vizitatorilor, astfel că a scos din buzunar un medalion de culoare argintie, semnalând astfel că străinii purtau costume argintii.
Cynthia a mai discutat şi cu alte persoane care văzuseră misterioasele creaturi. Mulţi au spus că au văzut o făclie, deşi nimic de acest gen nu ar fi putut ilumina un teritoriu atât de mare.
Explicaţia Cynthiei, cum că muncitorii şi ceilalţi martori ar fi văzut creaturi extraterestre, au refuzat-o în întregime. Nici nu voiau să audă de aşa ceva, iar când cercetătoarea a încercat să-i convingă că omul a ajuns deja pe Lună, au răspuns că acest lucru îl poate face doar Dumnezeu.
Probabil că muncitorii şi-au făcut o părere asemănătoare şi despre vizitatorii misterioşi şi nu este exclus ca Muchena şi confraţii lui să nici nu fie prea departe de adevăr.

AVENTURA DIN MALAEZIA Iunie 1982, Malaezia
Moswati era o fetiţă de 12 ani. Într-o zi de vară, la ora 10,00, s-a dus la pârâul din apropierea casei lor, să spele rufele.
La un moment dat, o creatură care avea aproximativ înălţimea lui Moswati, s-a apropiat de ea. Mai târziu, fetiţa nu şi-a amintit nici chipul, nici amănunte despre îmbrăcămintea creaturii. Brusc, lumea înconjurătoare a încetat parcă să mai existe.
Toate acestea sunt caracteristice factorului Oz. Creatura, ce părea a fi de sex feminin, s-a apropiat binevoitoare de Moswati şi a invitat-o în lumea ei, invitaţie pe care fetiţa a trebuit să o accepte, după cum a declarat ea mai târziu.
Moswati nu a simţit niciun fel de frică, nici măcar atunci când, în mod inexplicabil, într-o secundă, a ajuns într-un loc splendid, puternic iluminat.
Despre cele întâmplate aici nu-şi aminteşte nimic, doar că avea senzaţia că timpul a zburat odată cu ea. Poate că cele spuse mai sus sună destul de straniu, dar, în lumina întâmplărilor ulterioare, pare a fi cea mai potrivită expresie pe care fetiţa a putut-o folosi pentru a descrie cele întâmplate. Părinţii şi-au căutat fetiţa disperaţi şi, în cele din urmă, au găsit-o zăcând inconştientă în acel loc, unde, după spusele ei, s-a întâlnit cu ciudata creatură. Toate acestea s-au întâmplat, însă, după două zile, deşi, pentru Moswati, nu a fost decât o excursie scurtă de tot.
Cei cu experienţă în domeniul OZN-urilor pot descoperi cu u- şurinţă caracteristicile comune, tipice tuturor cazurilor de răpire de către extraterestri, pe baza cărora putem să semnalăm similitudinile între acest caz şi multe altele.
Iar posibilitatea ca fetiţa malaeziană să fi citit cărţi în limba engleză şi apoi pe baza lor să fi inventat propria-i poveste, o putem exclude din start.
Moswati nu este singura care, după cum încercăm să dovedim şi prin această carte, a participat la o călătorie în timp.

VIZITATORI DIN LUMEA AGALI 14 decembrie 1983, Chapeco, Brazilia
Antonio Tesca, fost crainic la „Radio Chapeco”, se ocupa acum cu creşterea animalelor. După spusele sale, la data de 14 decembrie, nişte creaturi umanoide/ cu pielea deschisă la culoare şi ochi mig- dalaţi, l-au târât în interiorul unui OZN, care aterizase în apropierea fermei sale. Printre aceste creaturi, se afla una de sex feminin, care i-a spus că o cheamă Cabala şi că venise dintr-o lume numită Agali. Prin mesaje transmise, după câte se pare, telepatic, Antonio a fost informat că, atunci când va sosi vremea, îi va ajuta pe aceşti străini să-şi ducă planurile la bun sfârşit. Apoi, Antonio a fost adus din nou la el acasă, iar OZN-ul a dispărut, lăsând în urma lui limbi de foc. Antonio zăcea slăbit pe iarbă şi a simţit cum căldura emanată de OZN la decolare i-a ars spatele. A rămas mult timp întins pe jos, gândindu-se la cele întâmplate, dar nici mai târziu nu a înţeles perfect, cum ar fi putut tocmai el să-i ajute pe acei străini.
Cazul lui Antonio a fost supus unor teste amănunţite. Dr. Walter Buhler a cercetat locul întâmplării în repetate rânduri, căutând dovezi fizice şi detalii care să contrazică cele povestite de Antonio. Un alt medic, dr. Julio Zawadscki, a consultat arsurile de pe spatele lui Antonio, dar nu a putut stabili sursa care a produs plăgile, cu atât mai mult cu cât pacientul nu avea febră şi nici alte simptome caracteristice pacienţilor cu arsuri. Nu a avut de ales şi a acceptat varianta lui Antonio, cum că radiaţiile emise de OZN l-au ars în momentul decolării.
Cu toate acestea, cazul lui Antonio Tesca este învăluit în mister, asemeni majorităţii cazurilor de răpire de acest gen.
NEPORTIVIREA
12 AUGUST 1983, ALDERSHOT, HAMPSHIRE, ANGLIA
Alfred Burtoo era de zeci de ani un pescar împătimit. Relatările despre OZN-uri îl lăsau indiferent şi nici nu auzise despre ele mai
97
Dosarele OZN 2: EXTRATERESTRII
mult decât un om obişnuit. După ce a devenit unul dintre cei care au pus piciorul într-o navă extraterestră, nu a dorit să-şi câştige faima, povestind cele trăite de el, nu a vrut să tragă niciun fel de foloase de pe urma celor întâmplate.
A declarat doar următoarele:
„Oricine a construit acea maşinărie, a făcut o treabă bună.”
Totul a început la ora 1 şi 15 minute, când pescuia, însoţit de câinele său într-un râu, din apropierea unei cazărmi militare, aflate în apropiere de locuinţa sa. Deşi vremea era plăcută, ceaiul fierbinte pe care îl băuse îi căzuse bine şi tocmai îşi turna încă o cană, când a zărit pe cer o sferă luminoasă.
Obiectul a început să coboare încet, apoi a aterizat destul de a- proape de el, stingându-şi luminile. Câinele mârâia tot mai neliniştit, iar Alfred s-a ridicat şi s-a apropiat să vadă mai bine ciudatul obiect.
Din interiorul navei au coborât două creaturi de 120 cm înălţime. Vizitatorii erau îmbrăcaţi în haine verzi, iar faţa le era acoperită de o vizieră, astfel încât pescarul nu a putut vedea niciun detaliu. I-au făcut semn să se apropie, conducându-l în interiorul OZN-ului.
Aici, Alfred a văzut o undă luminoasă de culoare gălbuie. O voce l-a rugat să stea în raza luminii galbene şi el s-a supus. Lumina a devenit brusc pulsatilă, în timp ce-i măsura tot corpul. Cele două creaturi au reapărut şi l-au întrebat pe cale telepatică ce vârstă are.
„Am 77 de ani, a răspuns mândru bătrânul, pentru că, de fapt, arăta mult mai tânăr.”
Lumina galbenă s-a stins şi cei doi omuleţi i-au spus lui Alfred că poate pleca, pentru că este considerat bolnav şi necorespunzător scopurilor lor, fiind mai în vârstă decât cei de care ar avea ei nevoie. Bătrânul a coborât scările şi, când s-a uitat înapoi, a văzut cum o- biectul emite o lumină puternică şi un sunet de tonalitate înaltă, ri- dicându-se în aer şi dispărând, apoi, în noapte.
Atunci, Alfred, ca şi cum nu s-ar fi întâmplat nimic, s-a îndreptat spre câinele său, să-l liniştească, şi a continuat să pescuiască.
Oricât de neobişnuit ar părea, în numeroase cazuri, persoanele implicate s-au comportat la fel de calm. Mai târziu, Alfred, întrebat

i
Vizitatori în mijlocul satului 9 ianuarie 1987, Jozsa, Ungaria
Satul Jozsa, aflat la jumătatea drumului dintre Debrecen şi Hajduboszormeny, a devenit cunoscut datorită cazurilor frecvente de apariţii de OZN-uri. Una dintre cele mai interesante întâlniri de gradul trei din Ungaria s-a petrecut tot aici. În acea noapte de vineri, un membru al echipei de întreţinere a drumurilor pe timp de iarnă se afla pe şoseaua principală ce leagă oraşele Debrecen şi Hajduboszormeny, când, pe arătura acoperită de pete de zăpadă, a zărit un OZN. Obiectul, ce avea diametrul de 15 metri, aterizase între două căpiţe de fân. De jur-împrejur avea gemuleţe rotunde. Uşa OZN-ului era deschisă şi se vedea clar în interior o scăriţă, pe care stătea o siluetă, iar, lângă vehicul, erau alte două siluete. Toţi trei vizitatorii aveau o costumaţie de culoare întunecată. La vederea OZN-ului şi al extraterestrilor, paznicul s-a speriat şi a fugit.
fiind dacă nu i-a fost teamă că i s-ar fi putut întâmpla ceva, a dat următorul răspuns:
— Ce mai poate păţi un om la vârsta mea? Mor doar o singură dată… Nu mă interesează câtuşi de puţin dacă sunt crezut sau nu, dar eu am intrat în maşinăria aceea… Nu mi-ar fi păsat, chiar dacă m-ar fi luat cu ei. Nu aş fi putut păţi altceva, decât acelaşi lucru, ca şi cum aş fi ieşit în stradă şi m-ar fi călcat o maşină…
VIZITATORI ÎN PARCUL DE LA VORONEJ 19 septembrie 1989, Voronej, Rusia
Evenimentele de la Voronej sunt considerate în Occident ca fiind cel mai renumit caz OZN din Rusia, deoarece au fost prezentate pe larg până şi de agenţia de presă TASS, cunoscută ca fiind extrem de rezervată în ceea ce priveşte ştirile de senzaţie.
în legătură cu acest caz, depoziţiile martorilor sunt extrem de contradictorii, căci în perioada cuprinsă între sfârşitul lunii septembrie – 28 octombrie 1989 şi s-au înregistrat şase aterizări de OZN-uri în „Parcul de Vest” din Voronej.

Oricât de multe inadvertenţe ar fi conţinut relatările, ele au, totuşi, un punct comun, şi anume faptul că prima aterizare a avwt loc în data de 19 septembrie, când mai mulţi băieţi, cu vârstă cuprinsă între 13 şi 16 ani, dintr-o şcoală din apropiere, tocmai jucau fotbal în parc. Evenimentul a fost relatat de patru elevi: Lena Sarochina, Vasia Surin, Volodea Starcev şi Alioşa Niconov.
în timp ce tinerii jucau fotbal, au observat o perdea de ceaţă de culoare roz, care se apropia dinspre casele din vecinătate. În centrul perdelei de ceaţă a apărut brusc o sferă roşie. Băieţii au atras atenţia câtorva trecători asupra evenimentului, iar aceştia s-au oprit şi au urmărit şi ei cele ce s-au întâmplat. Norul roz s-a oprit deasupra parcului, în timp ce sfera a început să coboare, încet deasupra copacilor, care s-au îndoit sub greutatea ei. În acel moment, toată lumea a fugit, căutându-şi un adăpost printre tufişuri sau la baza unor copaci.
Din OZN şi-a făcut imediat apariţia o creatură de cel puţin trei metri înălţime. Străinul era înconjurat de un halou luminos, mâinile îi atârnau până la genunchi, iar capul îi era imobil, părând că este doar o continuare a umerilor. Cei mai interesanţi erau, însă, cei trei ochi ai creaturii. Doi erau aşezaţi ca la păsări, pe părţile laterale ale capului, iar al treilea sus, pe frunte. OZN-ul a mai coborât puţin, apoi străinul, în compania unui robot mic, a păşit pe sol. În mâini ţinea o cutie viu colorată, pe care a apăsat ceva, după care cutia a dispărut. A observat un băieţel care nu a reuşit să se ascundă şi l-a imobilizat cu privirea, apoi a făcut să dispară un tânăr de pe alee, cu ajutorul unei maşinării, asemănătoare unui pistol.
între timp, robotul umbla mecanic, prin parc. După toate acestea, extraterestrul şi robotul au urcat în sferă, care s-a ridicat de la sol, dispărând în înaltul cerului. Băieţelul paralizat şi-a revenit, iar tânărul dispărut cu câteva minute în urmă, a reapărut, ca şi cum nimic nu s-ar fi întâmplat. Imediat a apărut un al doilea OZN, de forma unei farfurii.
Din acesta au coborât două creaturi de înălţimea unui om obişnuit, dar care aveau pielea foarte ridată. S-au îndreptat spre un stâlp de iluminat, când au ajuns lângă el unul dintre cei doi l-a atins, stâl

pul dispărând pur şi simplu. Cele două creaturi s-au întors în navă şi OZN-ul a dispărut.
Aterizările acestor obiecte sunt dovedite doar de existenţa unor adâncituri în sol, radioactive, şi de două pietre misterioase. Sunt confirmate de depoziţia celor patru tineri.
101
SPAIMA ÎN NOAPTE
Întâlnirile cu extraterestrii şi, mai ales, răpirile au loc cel mai adesea noaptea, în timp ce ne aflăm la bordul unei maşini. Câţi dintre dumneavoastră nu au condus noaptea pe o şosea părăsită, când întunericul e apăsător, iar în lumina farurilor apare, din când în când, câte un animal rătăcit?
Motorul maşinii scoate neîncetat acelaşi zgomot monoton, până ajungem acasă. Dar, ce se întâmplă dacă motorul dă rateuri, se opreşte şi lumea ce ne înconjoară se cufundă în întuneric? În majoritatea cazurilor, ne gândim la o defecţiune tehnică, până când pe cerul înstelat sau chiar în faţa noastră, îşi face apariţia un obiect zburător ciudat. Dacă se întâmplă aşa ceva, putem fi siguri că, în cel mai scurt timp, vor apărea şi pasagerii ciudatului vehicul. Iar după toate acestea, nu ne rămâne decât să sperăm că nu vom fi victimele unei răpiri.
Chiar dacă am văzut luminile doar câteva minute, nu putem fi absolut siguri că între timp nu am fost răpiţi. Chiar şi aşa se poate întâmpla ca în viaţa noastră să existe minute sau chiar ore în care nu ne putem aminti ce s-a întâmplat şi pe care să le fi petrecut la bordul unui OZN.
Acestor răpiri nu le sunt caracteristice doar elementele descrise anterior. Putem fi victime ale unei răpiri dacă maşina noastră părăseşte brusc solul, ridicându-se în aer şi gonind nebuneşte spre o direcţie pe care nu noi am ales-o. Apoi, ca şi cum nimic nu s-ar fi întâmplat, suntem din nou pe drum, apăsăm pedala de acceleraţie şi ne dăm seama doar mult mai târziu că ceva s-a întâmplat, totuşi. Ceva fantastic, supraomenesc. Şi, pentru a veni în sprijinul acestei ipoteze, observăm că între timp am parcurs o sută de kilometri, informaţie susţinută de timpul scurs şi de cantitatea de benzină consumată.
Cea mai înfiorătoare caracteristică a acestor răpiri care au loc noaptea pe şosele nu este faptul că se pot întâmpla oricui, ci că ele ies la iveală doar după mulţi ani.
Răpirile nocturne nu au loc în mod obligatoriu pe şosele. După cum reiese din exemplele adunate şi prezentate de noi, în afara

automobiliştilor singuratici, pot fi răpite şi persoanele care lucrează noaptea pe câmpuri, agricultorii, în special, care rămân câteodată singuri, expunându-se acestui pericol.
RELAŢIE DE PRIETENIE
anul 1951, Munţii Drankensteen, Republica Africa de Sud întâmplarea relatată în cele ce urmează reprezintă un caz tipic de întâlnire cu extraterestrii umanoizi. Martorul ocular este un inginer englez, care în acel moment lucra în localitatea Paarl, situată lângă oraşul Cape Town. Această întâmplare a fost adusă la cunoştinţa opiniei publice după mai bine de 20 de ani de la data petrecerii evenimentului, în 1978, de către Juan Benitez.
Inginerul respectiv, să-l numim John, tocmai se ducea să-şi testeze maşina, după ce o reparase singur. A pornit, noaptea, spre munţii din apropiere şi, la un moment dat, maşina a început să dea din nou semne că se va defecta. John a tras pe dreapta şi a ridicat capota, pentru a încerca să remedieze defecţiunea. În acel moment, din întuneric, a ieşit un individ, ce avea un accent ciudat, şi i-a cerut apă. John nu avea apă în maşină, dar i-a propus să-l ducă până la pârâul din a- propiere. După ce a terminat de reglat motorul, s-au urcat amândoi în maşină şi au pornit la drum. În timp ce conducea, John şi-a observat cu atenţie pasagerul. Avea în jur de 160 cm înălţime, era chel, purta un halat maro, ca cel pe care-l poartă laboranţii. În câteva minute au ajuns la pârâu şi, după ce au luat apă într-un recipient de plastic, John şi-a dus pasagerul la locul unde se întâlniseră. A coborât din maşină, să-şi ia rămas bun, şi atunci a observat vehiculul disco- idal ce aştepta în întuneric. Străinul l-a invitat pe John la bord, unde, în centrul obiectului, pe o masă, stătea întins un om rănit. Străinul cel ciudat i-a explicat lui John că aveau nevoie de apă, deoarece colegul lor suferise nişte arsuri, adăugând că îi sunt foarte recunoscători pentru ajutorul acordat. În acel moment, John şi-a dat seama că se afla la bordul unei farfurii zburătoare. La întrebarea sa despre cum

funcţionează obiectul, străinii i-au explicat cu lux de amănunte cum înving gravitaţia prin crearea unui câmp de forţă magnetică, ceea ce face posibilă deplasarea OZN-ului. Întrebându-i de unde au venit, vizitatorii au arătat simplu spre cer. După ce i-au mulţumit încă o dată pentru ajutor, l-au rugat să se întoarcă degrabă la maşina lui, pentru a nu fi rănit în timpul decolării OZN-ului.
John s-a’ântors acasă tulburat de cele întâmplate. El consideră cazul ca fiind unul din cele mai importante evenimente din viaţa sa.
EXTRATERESTRUL AGRESIV
14 noiembrie 1954, Caracas, Venezuela
Oricât de incredibilă ar fi povestea şoferului Gustave Gonzales şi a însoţitorului său, Jone Ponce, se pare că nu este singura relatare despre nişte creaturi mici, păroase, ce au un comportament agresiv.
În acea noaptea, pe la ora 2,00, Gonzales şi Ponce se aflau într-o suburbie a Caracas-ului, când, după o curbă, au observat că drumul era blocat de un obiect strălucitor. Acesta avea o formă discoidală, un diametru de 3-4 metri şi plutea deasupra asfaltului la aproximativ
2 metri înălţime.
Cei doi au coborât din maşină şi s-au apropiat de OZN, când, din întuneric, a apărut brusc un omuleţ foarte scund, acoperit în întregime cu păr, care s-a îndreptat spre ei. N-au mai avut timp să fugă, pentru că în câteva secunde omuleţul se afla chiar în faţa lor. Gonzales l-a apucat şi l-a ridicat în aer. În următoarea secundă, străinul a lansat atacul. L-a doborât pe şofer la pământ şi s-a năpustit asupra lui. Gonzales a încercat să se ridice, dar creatura nu l-a lăsat, ţinându-l foarte strâns. Gonzales a observat că la capătul degetelor sale scurte, omuleţul avea nişte gheare foarte ascuţite. Şi-a scos cuţitul şi a încercat să-l înfigă în umărul omuleţului, dar cuţitul a ricoşat, ca şi cum s-ar fi izbit de metal. Încăierarea a continuat şi Ponce tocmai se gândea să intervină şi el, când, din OZN, a apărut o altă creatură. Aceasta a întors spre ei un obiect cilindric, orbindu-i cu o rază luminoasă foarte intensă. Când cei doi şi-au revenit, OZN-ul se ridicase

deja de la sol. Bărbaţii au alergat spre camionul lor, în spatele căruia staţiona o maşină. Şoferul acesteia – un medic cunoscut din Caracas
— A fost martor la cele întâmplate şi le-a propus stupefiat celor doi să raporteze cazul la poliţie. Gonzales şi Ponce s-au dus imediat la cea mai apropiată secţie de poliţie, unde oamenii legii au crezut că au de-a face cu doi nebuni. Medicul, însă, a susţinuf întreaga lor mărturie. Ce-i drept, a cerut ca numele lui să fie ţinut secret1, dar, având în vedere cele întâmplate, credem că nu este de mirare…
INCREDIBILA AVENTURĂ A LUI ANTONIO VILLAS BOAS
15 octombrie 1957, Minas Gerais, Brazilia întâmplarea relatată de Antonio Villas Boas, un fermier în vârstă de 23 de ani, este considerată în istoria OZN-urilor ca fiind prima care are şi implicaţii sexuale.
Cazul s-a petrecut la 90 km de localitatea Sao Francisco de Sales. Cu o săptămână înainte, Boas şi fratele său mai mare au văzut lumini ciudate, iar cu o noapte înainte, în timp ce arau, tractorul lor a fost învăluit de o lumină puternică.
în noaptea cu pricina, Antonio era singur. În jurul orei 1,00 a observat un obiect ce emitea o lumină roşie intensă, care a coborât încet spre pământ, la capătul arăturii, apoi s-a ridicat, oprindu-se la aproximativ 50 de metri deasupra tractorului. OZN-ul avea formă ovoi- dală şi emitea o lumină foarte puternică. OZN-ul a aterizat la aproximativ 15 metri de fermierul îngrozit.
Antonio a încercat să plece, dar motorul tractorului s-a oprit. Atunci, tânărul a sărit din cabină şi a încercat să fugă, însă în zadar. O creatură îmbrăcată într-un costum spaţial l-a apucat de umăr, dar Antonio a lovit-o, doborând-o la pământ. În aceeaşi secundă, însă, alţi trei extratereşti l-au apucat pe fermier şi l-au târât spre vehiculul lor. Deşi Boas s-a zbătut şi a strigat după ajutor, creaturile l-au forţat să urce nişte scări şi, astfel, a ajuns în interiorul OZN-ului. Aici, într-o sală ciudată, a reuşit să-şi vadă mai bine agresorii. Erau cinci la număr, purtau o costumaţie argintie, ca de scafandru, iar pe cap aveau

După cele întâmplate, femeia s-a întors spre Boas, arătând mai întâi spre pântecele ei, apoi spre cer, încercând să-i dea de înţeles tânărului că fructul relaţiei lor va fi un copil, ce se va naşte în spaţiu

căşti. Prin vizorul căştii, Boas a reuşit să le vadă ochii. Cei cinci l-au dus într-o altă sală, în timp ce discutau între ei, scoţând nişte sunete asemănătoare lătratului unui câine.
Odată ajunşi în sală, i-au scos hainele şi i-au spălat corpul cu un lichid asemănător apei. L-au condus apoi la o uşă, deasupra căreia o lampă roşie lumina un scris ciudat, pe care, mai târziu, Antonio a încercat să-l reproducă. Au intrat în camera ce se găsea în spatele uşii. Aici i-au luat sânge din bărbie şi l-au lăsat singur. După un timp, în cameră a intrat o femeie goală. Era extrem de atractivă şi suplă. Trăsăturile feţei erau mai dure, pomeţii obrajilor îi erau proeminenţi şi se uita încurajator cu ochi mari şi blânzi la tânărul stupefiat. Apoi, s-a apropiat de el, plină de dorinţă, şi Boas a înţeles imediat ce vrea femeia de la el. Actul sexual a decurs normal, dar femeia a evitat să-l sărute pe fermier. După cele întâmplate, femeia s-a întors spre Boas, arătând mai întâi spre pântecele ei, apoi spre cer, încercând să-i dea de înţeles tânărului că fructul relaţiei lor va fi un copil ce se va naşte în spaţiu. După aceea, femeia a plecat, dar au reapărut cei cinci indivizi care l-au îmbrăcat pe Villas Boas şi i-au arătat apoi OZN-ul.
Nu mai păreau agresivi. Dar, atunci când Antonio a încercat să ia cu el un obiect micuţ, pentru a putea demonstra cele întâmplate, unul din cei cinci membri ai echipajului, a smuls, foarte nervos, o- biectul din mâna tânărului. După ce au terminat prezentarea OZN-ului, Boas a fost condus înapoi la tractorul său. Era ora 5 şi 30 de minute când OZN-ul, la bordul căruia a petrecut patru ore, s-a ridicat de la sol şi a dispărut spre cer.
CĂLĂTORIA ÎNTRERUPTĂ 19 septembrie 1961, New Hampshire, SUA
Cea mai cunoscută întâlnire de gradul IV din SUA, este, probabil, cea a soţilor Hill.
Betty şi Barney Hill erau o pereche obişnuită. Betty era asistent social, iar Barney era angajat al poştei. După întâmplarea fantastică

pe care au trăit-o, în centrul atenţiei a ajuns în special Betty, dat fiind faptul că la puţin timp după incident, Bamey a decedat într-un accident tragic. Povestea lor începe în septembrie 1961, când, după un concediu petrecut la Montreal, în Canada, se întorceau spre locuinţa lor din Portsmouth. Trecuseră de graniţa canadiană şi circulau pe drumul naţional 3, un drum şerpuit prin Munţii Albi, la sud de Lan- caster. Era în jurul miezului nopţii, iar Betty tocmai privea cerul senin şi înstelat, când i-a atras atenţia un punct foarte luminos de pe cer. Betty credea în existenţa extraterestrilor şi a OZN-urilor şi i-a arătat şi soţului ei acel punct care parcă îi urmărea. Cei doi au devenit tot mai agitaţi, iar Bamey, pentru a scăpa de cel ce-i urmărea, a virat pe un alt drum, pe şoseaua 175. OZN-ul, însă, a continuat să-i urmărească şi, în final, în apropierea localităţii Indian Head, a aterizat. Bamey se uita ca vrăjit la obiectul acela plat, care de jur împrejur a- vea hublouri puternic iluminate.
Altceva nu-şi mai aminteau, nici Betty, nici Bamey Brusc, s-au trezit din nou pe şosea, dar mult mai departe decât ar fi trebuit să fie în mod normal. Curând, au ajuns acasă şi şi-au dat seama stupefiaţi că era ora 5 dimineaţa şi că drumul lor durase cu două ore mai mult decât ar fi trebuit.
A doua zi, Betty a sunat-o pe sora ei, Janet, şi i-a povestit toată întâmplarea, cu lux de amănunte. Despre timpul pierdut, pentru care nu aveau nicio explicaţie, nu i-a pomenit, iar Janet, care şi ea credea în farfurii zburătoare, a fost de părere că dacă au văzut un OZN aterizând de la o distanţă atât de mică, nu este exclus să fie contaminaţi radioactiv. Acest gând nu a lăsat-o în pace pe Betty şi, în una din zilele următoare, s-a dus la bibliotecă şi a împrumutat cartea lui Do- nald Keyhoe, directorul de atunci al celei mai mari organizaţii ce se ocupa cu cercetarea OZN-urilor, NICAP, carte intitulată „Complotul farfuriilor zburătoare”, şi, exact după o săptămână de la ciudatele evenimente prin care au trecut, i-a scris o scrisoare autorului. În scrisoare, Betty i-a povestit lui Keyhoe despre întâlnirea lor cu OZN-ul, dar nici acestuia nu i-a pomenit de timpul pierdut şi nici nu a făcut nicio supoziţie cum că ar fi fost răpiţi.

Este foarte posibil ca această scrisoare să-i fi deblocat amintirile, pentru că după câteva zile au debutat visele ei ciudate, care se repetau obsesiv, în fiecare noapte. Betty visa că este târâtă împreună cu Bamey la bordul obiectului şi chiar că discută cu pasagerii OZN-ului.
în următoarele patru zile, aceste vise s-au repetat în mod regulat. Betty a povestit colegilor de serviciu şi prietenilor ei ce a visat. Dar, ea considera aceste vise coşmaruri, iar la sugestia unui coleg, i le-a descris în cel mai mic amănunt, ca un fel de psihoterapie.
între timp, NICAP, asociaţie ce avea filiale pe întregul continent, şi care verifica prin cercetătorii săi orice semnalare la faţa locului, oricât de banală ar fi fost ea. Reprezentantul NICAP, astăzi renumitul Walter Webb, s-a prezentat la soţii Hill în data de 21 octombrie şi i-a supus unui interogatoriu amănunţit. În lunile ce au urmat, au venit numeroşi alţi cercetători care s-au interesat de caz şi când au aflat că soţii nu-şi aminteau ce se întâmplase o bună bucată de timp, lucru care la vremea aceea nu era asociat cu fenomenele OZN, s-a lansat o ipoteză aproape incredibilă: să fie oare posibil ca visele fantastice ale lui Betty să aibă o bază reală şi ei să fi fost duşi într-adevăr la bordul unui OZN? Dacă într-adevăr este aşa, atunci întâlnirea cu OZN-ul şi visele lui Betty se aflau în strânsă corelaţie, oferind o explicaţie plauzibilă pentru orele pierdute.
în anul 1962, datorită eforturilor susţinute depuse de cercetătorii NICAP, această ipoteză a început să fie considerată mai mult decât probabilă. Chiar şi Betty a ajuns să accepte această variantă, expli- când-o în timp ce susţinea în faţa unor grupuri de persoane din localitate, expuneri despre OZN-uri. În cursul acestora, ea a vorbit de fiecare dată şi de coşmarele pe care le-a avut, subliniind, însă, cu fiecare ocazie că este vorba de visele ei.
La mijlocul anului 1962, cercetările au fost mult încetinite de ulcerul lui Bamey, dar, tot datorită acestei boli, medicul său curant l-a îndrumat pe Bamey la un psihiatru din Exeter, dr Duncan Stephens, care, la rândul său, l-a îndrumat mai departe, la renumitul psihiatru bostonez, dr Benjamin Simon. Acesta din urmă era un maestru în tratamentele de specialitate, prin metoda hipnozei regresive.

în data de 14 decembrie 1963, Betty şi-a condus soţul în cabinetul doctorului Simon, unde au purtat o discuţie foarte intensă despre viaţa lor şi despre problemele ce izvorăsc din faptul că Barney era de culoare, iar Betty albă. Curând s-a ajuns şi la întâlnirea lor cu OZN-ul şi astfel a început seria de tratamente ce a durat până în 27 iunie 1964 şi în urma căruia a început să se contureze ideea răpirii lui Betty şi Barney Hill în toate detaliile sale. Întregul caz a fost ţinut secret până în 1965, când soţii Hill, împreună cu dr Simon, s-au adresat unui cunoscut ziarist, pe nume John Fuller. Deşi părerea doctorului Simon a fost că toată povestea reprezintă doar un vis al lui Betty, care în subconştient l-a influenţat şi pe Barney, Fuller a reînceput investigaţiile şi întreaga întâmplare cu rezultatele ei a fost publicată în cartea sa intitulată „Călătoria întreruptă” („The Interrupted Jour- ney”). Cartea a apărut încă în acel an şi a avut un succes imens. Între 1966-1967, numeroase reviste din lume au preluat şi publicat fragmenteze şi capitole din această carte.
întâmplarea trăită de Betty şi Barney poate fi descrisă astfel: după ce Barney a coborât din maşină şi s-a uitat uimit la OZN, obiectul a aterizat încet şi cinci creaturi scunde, îmbrăcate identic, s-au apropiat de soţii Hill. Amândoi au fost târâţi la bordul OZN-ului, unde cei doi au fost despărţiţi. În interiorul OZN-ului se aflau multe creaturi, dar, dintre toate, s-au evidenţiat cei care păreau a fi conducătorul şi medicul grupului. Acesta din urmă a consultat-o minuţios pe Betty: i-a examinat gâtul, dinţii, urechile şi capul. Pielea i-a fost examinată cu ajutorul unui obiect lenticular, după care i-au tăiat o şuviţă din păr. Apoi au dezbrăcat-o şi au culcat-o pe masă, iar medicul i-a înfipt în stomac un ac, prin ombilic.
Acestui moment i s-a acordat ulterior o importanţă deosebită, deoarece în zilele noastre există un test de sarcină în cursul căruia, cu ajutorul unui ac de seringă se prelevează o mostră din lichidul amniotic, pentru a decela anumite anomalii cromozomiale (Sindromul Dawn). Trebuie, însă, ştiut că în anii ’60 acest test nu era cunoscut încă, nemaivorbind de faptul că Betty a numit examinarea străinilor chiar „test de graviditate”! Aceasta a fost una dintre cauzele datorită

Betty şi Bamey Hill (dreapta sus). Harta desenată de Betty (stânga sus)
a fost descifrată de astrologul-amator Marjorie Fish (dreapta jos)
cărora dr Simon a devenit neîncrezător şi a continuat să susţină că era vorba doar de un vis al lui Betty. El a declarat următoarele: „Nu există o astfel de examinare medicală şi acesta este motivul pentru care mă îndoiesc în legătură cu acest caz de răpire.”
Testul i-a provocat mari dureri lui Betty dar cel care părea a fi conducătorul navei, i-a pus palma pe frunte şi suferinţele au încetat.
După aceste examinări, acelaşi personaj (conducătorul) a ajutat-o pe femeie să se îmbrace, în timp ce „medicul” îl examina pe Barney. Totul a decurs ca şi în cazul lui Betty, doar că, la un moment dat proteza dentară a bărbatului a rămas în mâna extraterestrului, ceea ce l-a enervat la culme pe „medicul” şi aşa foarte iritat.
Nu putea înţelege cum era posibil ca dinţii lui Betty să fie fixaţi în cavitatea bucală, iar cei ai lui Bamey să fie mobili. În timp ce „medicul” continua să-l examineze pe Barney, lui Betty i-a fost arătat OZN-ul de către conducător. Betty s-a interesat de locul de provenienţă al străinilor. Conducătorul a însoţit-o până în faţa unei hărţi cu efecte optice holografice, unde erau reprezentate câteva stele, între care erau trasate linii foarte clare. La întrebarea lui Betty referitoare

la planeta de pe care au venit extraterestrii, i s-a răspuns cu o altă întrebare: dacă Betty poate sau nu să identifice pe harta respectivă Soarele lor, pentru că altfel toate explicaţiile lui despre numele şi poziţia celorlalte stele ar fi fost zadarnice. Ceea ce i-a dezvăluit în cele din urmă lui Betty, a fost că liniile de pe hartă sunt rute comerciale. 
În tot acest răstimp, lui Bamey i-au fost verificate reflexele, apoi i s-a făcut o analiză ginecologică. Asupra organelor sale genitale s-a acţionat cu un aparat care producea vid, lucru care i-a provocat mari dureri; drept pentru care, până la urmă, străinii au renunţat.
După ce toate acestea au luat sfârşit, căpitanul le-a comunicat că tot ceea ce au trăit la bordul OZN-ului trebuie dat uitării. Betty s-a revoltat la auzul acestei idei, dar extraterestrii nu păreau impresionaţi de protestele ei. Cei doi au fost conduşi la maşina lor şi astfel s-a încheiat răpirea familiei Hill.
Cazul conţinea numeroase elemente care au servit drept obiect de studiu cercetătorilor de OZN-uri mulţi ani de-atunci încolo. Printre aceste elemente se numără şi harta stelară cunoscută ulterior sub denumirea de „Harta-Hill”, desenată de Betty sub hipnoză şi care, conform opiniei a numeroşi savanţi, demonstrează că vizitatorii proveneau de pe o planetă a constelaţiei „Zeta Reticuli”, cu toate că, în momentul în care harta a fost făcută publică, nu exista încă nicio dovadă în acest sens.
Această hartă a fost publicată de către o revistă, în speranţa că vreunul dintre cititori va putea identifica desenul şi să localizeze constelaţia.
Profesoara Marjorie Fish, din localitatea Oak Harbour, statul O- hio, care era un astrolog amator pasionat, s-a preocupat şase ani de zile de dezlegarea acestui mister.
încă din prima clipă a susţinut că desenul reprezintă o constelaţie vizibilă, de pe planeta străinilor şi acesta este motivul pentru care pare o constelaţie necunoscută pentru noi. Munca ei de şase ani a fost până la urmă încununată de succes. A găsit acel sistem stelar din care corpurile înconjurătoare se văd conform Hărţii Hill. Acest

sistem stelar este ceea ce noi, aici pe Pământ, numim constelaţia „Ze- ta Reticuli”, aflată la 30 de ani lumină distanţă de Terra. Betty Hill nu a dat niciun detaliu despre modul de deplasare al reticulienilor, cu toate că o informaţie în acest sens ar fi fost un lucru foarte important din punctul de vedere al oamenilor de ştiinţă.
STRĂINUL ÎN COSTUM DE SCAFANDRU 28 octombrie 1962, Adelaide, Australia
Doamna E.D. Sylvester era o profesoară serioasă, mamă a trei copii. În acea seară de octombrie, cu câteva minute înainte de ora 20,00, se afla pe şoseaua Salisbury. Elisabeth conducea spre casă. Pe bancheta din spate se aflau cei trei copii ai ei. La un moment dat, u- nul dintre copii le-a atras celorlalţi atenţia asupra unui obiect zburător, foarte ciudat. Toţi patru au privit miraţi obiectul discoidal, puternic iluminat, ce a trecut în zbor prin faţa maşinii lor şi a dispărut în spatele unor copaci. Din mişcările pe care le făcea, părea destul de sigur că va ateriza pe câmpul ce se întindea paralel cu drumul. Când au ajuns în apropierea presupusului loc de aterizare, au coborât toţi patru din maşină şi au pornit spre câmpul aflat în spatele copacilor. Obiectul aterizase deja. Era într-adevăr un vehicul de formă ovoidală, de circa 4 metri şi jumătate diametru şi doi metri înălţime. D-na Sylvester a povestit mai târziu că lângă vehicul se afla o creatură scundă, umanoidă, îmbrăcată într-un costum strălucitor, foarte asemănător cu cel purtat de scafandri. Pe cap avea o cască transparentă, din care pornea un tub spre un recipient pe care îl purta în spate şi care părea a fi un aparat prin care extraterestrul respira. Micuţul umanoid nu s-a arătat deranjat de prezenţa lor, deşi, în mod cert, observase că cei patru îl priveau, continuând să se plimbe în jurul OZN-ului. În mână ţinea o cutie argintie, în care aduna bucăţi de pământ şi plante. Mai târziu, când profesoara a făcut un raport la poliţie, a mai spus: „L-am observat timp de cel puţin 15 minute. Umanoidul nici nu ne-a băgat în seamă. După ce a terminat ce avea de făcut, creatura s-a urcat în vehiculul său şi OZN-ul s-a ridicat încet de la sol şi a dispărut din faţa ochilor noştri”.

Ciudat la acest caz este că, deşi toţi cei patru martori au văzut clar OZN-ul şi pasagerul acestuia şi au dat imediat o declaraţie poliţiei, niciun poliţist nu s-a obosit să caute la faţa locului eventualele dovezi despre existenţa obiectului. Declaraţia a fost pusă într-un dosar, fiind dată uitării. Cazul a fost în cele din urmă făcut public după câteva luni, graţie unui ziarist zelos. La acea vreme, nimeni nu avea cum să bănuiască faptul că în cazul lui Lonnie Zamora, din 1964 (New Mexico, SUA), putea fi vorba tot de un OZN de formă ovoi- dală şi de nişte umanoizi pitici, îmbrăcaţi în haine strălucitoare, şi că acest caz devenind unul din cele mai cunoscute cazuri de întâlniri de gradul III din istorie. Până atunci, însă, trebuiau să mai treacă doi ani.
IMAGINI DIN VIITOR 1965, Birmingham, Anglia
O tânără englezoaică, să o numim Margary, soţia unui bărbat extrem de religios, a fost martora unui caz ieşit din comun. Margary şi primul ei soţ trăiau la acea vreme în Birmingham şi femeia tocmai terminase facultatea.
Într-o noapte, soţul ei a rugat-o să participe împreună la un experiment ciudat. Bărbatul vorbea atât de serios, încât Margary a fost de acord. Au plecat cu maşina spre o destinaţie necunoscută de femeie. La un moment dat, Margary s-a trezit într-o cameră învăluită în semiobscuritate, unde mai multe persoane stăteau în jurul unei mese lungi, de metal. Atenţia i-a fost atrasă, în special, de un bărbat înalt, slab, cu barbă, care avea un nas foarte lung şi nişte sprâncene stufoase. Cu ajutorul unor instrumente medicale ciudate, au supus-o unor controale şi examinări. După aceea, soţul ei i-a arătat casele în care va locui în viitor. Imaginile se derulau asemeni celor de pe o peliculă cinematografică, senimbându-se de fiecare dată când soţul ei pocnea din degete. Margary a repetat toate informaţiile nou primite, dar a fost „programată” să-şi aducă aminte de ele doar pe rând, odată cu trecerea timpului. Prima amintire a apărut doar în 1978.

Unul dintre examinatori, care s-a comportat extrem de ciudat, i-a spus lui Margary că toate lumea va suspecta o acţiune extraterestră. Soţul ei şi-a dezvăluit adevărata identitate, dar Margary a refuzat să vorbească despre aceasta. A doua zi, soţul lui Margary a plecat de acasă spunând că întreprinde o călătorie în străinătate. De atunci, nu l-a mai văzut nimeni şi nici nu s-a mai auzit de el vreodată.
URME PE CORP Septembrie 1965, Brabant, Belgia
Deşi în întâmplarea prezentată în continuare nu apar extraterestri, caracteristicile cazului ne duc la concluzia că doamna din acest caz a fost răpită şi, la bordul unui OZN, a fost supusă unor examinări medicale.
în jurul orei 20,00, doamna A.V. Se întorcea spre Bruxelles pe un drum lăturalnic, conducând o maşină sport, gonind cu 90 km/h. Avea farurile aprinse. Soţul ei o urma cu maşina lui, la o distanţă de aproximativ 500 de metri. Într-o curbă, femeia a observat că maşina nu mai răspunde comenzilor şi, speriată, a încercat să încetinească. Apoi, în faţa parbrizului a apărut o lumină ca de neon, jar maşina s-a desprins de la sol, ridicându-se în aer câţiva centimetri. Lumina era uniformă, galbenă, de forma unui tunel, cu contururi precise şi regulate. Femeia a avut senzaţia că maşina pluteşte pe o pernă de aer.
După 3-4 secunde, lumina a dispărut, iar maşina a ajuns din nou pe carosabil şi a devenit din nou dirijabilă. Stresul şi teama de a nu fi ridiculizată au împiedicat-o să-i povestească soţului ei cele întâmplate. După câteva ore, a observat la încheieturile mâinilor numeroase puncte mici, roşii, ce formau o linie. La articulaţia mâinii stângi i-a apărut o pată roşie, bine conturată, asemănătoare cu o inflamaţie provocată de o arsură, care-i provoca mâncărimi.
După trei luni de zile i-a povestit şi soţului ei cele întâmplate. La aproximativ o săptămână de la incident, urmele au dispărut, fără ca femeia să fi consultat un medic. După doi ani, însă, în 1967, urmele

au reapărut pentru o scurtă perioadă, dar fără alte complicaţii ulterioare. Cercetătorii asociaţiei belgiene SOBEPS au interogat-o, au reconstituit cazul cu ajutorul ei şi au declarat-o martoră credibilă.
COLOANELE DE FOC 16 septembrie 1965, Pretoria, Republica Africa de Sud
Doi poliţişti, John Lockem şi Koos de Klerk, îşi făceau rondul o- bişnuit pe autostrada ce leagă Pretoria de Bronkhorstspruit, când, la câteva minute după miezul nopţii, farurile maşinii lor au luminat un obiect imens, care bloca drumul în întregime.
Obiectul, de culoare arămie şi de formă discoidală, avea diametrul de aproximativ 9 metri.
Poliţiştilor li s-a părut că, odată cu sosirea lor, câteva siluete mici au dispărut în grabă în spatele OZN-ului. Cei doi nu au prea avut timp să reacţioneze, deoarece OZN-ul, emanând coloane de foc, a dispărut în câteva secunde de pe şosea.
„A decolat mai rapid decât orice obiect pe care l-am văzut vreodată, a declarat Lockem mai târziu. Coloanele de foc au ieşit din cele două orificii aflate la baza OZN-ului cu o asemenea putere, încât şi după câteva minute de la incident, asfaltul ardea cu flăcări de 1 metru înălţime.”
Cercetările de a doua zi au arătat că pe locul unde aterizase OZN-ul, drumul s-a surpat, ca şi cum cineva ar fi aşezat acolo o mare greutate. La mijlocul cercului cu diametrul de 9 metri, pe o suprafaţă circulată de aproximativ doi metri, criblura a fost pur şi simplu suflată de pe asfalt.
Mai este interesant de amintit declaraţia făcută ziariştilor de către J.B. Brits, comandantul Forţelor Armate din Pretoria de Nord. Conform spuselor acestuia,” cazul este considerat strict secret, iar cercetările sunt dirijate de la nivelul celor mai înalte foruri militare". Ca dovadă, o bucată de carosabil a fost dusă pentru analize într-un institut de cercetări foarte renumit, dar rezultatele analizelor nu au fost publicate niciodată.

MĂ CHEAMĂ KAREN
21 ianuarie 1967, Matiesbarbosa, Brazilia
Probabil că mulţi cititori au observat anumite similitudini între întâlnirile de gradul IV, care par a fi scrise de acelaşi scenarist. O astfel de similitudine este, de exemplu, şi categoria persoanelor care sunt implicate în aceste întâlniri. Dar care este asemănarea între un caz, să spunem din Brazilia, şi unul în care protagoniştii tocmai traversează deşertul Africii sau stepele Australiei? La prima vedere nu există nimic remarcabil în legătură cu martorii oculari, dar, dacă luăm în considerare faptul că marea majoritate a protagoniştilor sunt tineri căsătoriţi, cazul devine de-a dreptul interesant. Persoanele din întâmplarea următoare, Herminio şi Bianca Reis, sunt de asemenea tineri, având aproape 30 de ani.
în acea seară, Herminio se simţea foarte obosit. Condusese deja foarte mult pe drumul dintre Rio de Janeiro şi Belo Horizonte şi, de aceea, înainte de miezul nopţii, s-a oprit să se odihnească puţin. Bianca adormise mai demult şi, după câteva minute, Herminio a a- ţipit şi el, cu capul pe volan, însă nu a reuşit să doarmă prea mult. S-a trezit la ţipetele Biancăi şi a observat stupefiat că împrejurimile sunt scăldate de o lumină puternică, albăstruie. Volkswagen-ul lor s-a ridicat încet de la sol şi, brusc, ceva parcă i-a aspirat. Apoi s-au trezit într-o sală intens iluminată. Încăperea era rotundă, iar maşina stătea pe un fel de podium, în centrul acesteia. În următorul moment, o creatură de doi metri înălţime s-a apropiat de ei şi le-a făcut semn să coboare din maşină.
în timp ce coborau, în sală au apărut şi alte creaturi asemănătoare cu prima, vorbind într-o limbă de neînţeles pentru soţii Reis. Cei doi au fost conduşi în sus pe o scară şi, în final, au ajuns într-o altă sală, plină de echipamente electronice. Aici li s-au pus câte o pereche de căşti pe urechi.
Una dintre creaturi şi-a pus o pereche identică de căşti. Căştile au fost legate de un aparat ce semăna cu un calculator şi atunci au auzit şi chiar au înţeles mesajul străinului.

„Mă numesc Karen. Liniştiţi-vă.”
Vocea li se adresa în portugheză, era clară şi inteligibilă şi nu lăsa nici urmă de dubiu asupra faptului că, de fapt, extraterestrul era cel care le vorbea.
Mai târziu, Bianca a fost supusă unor examinări medicale, cer- cetându-i-se atent pielea, urechile şi ochii, fiind apoi culcată într-o instalaţie de forma unei cutii. Interiorul cutiei era de un roşu incandescent. În interiorul cutiei, femeia a fost supusă unui şoc electric, în urma căruia şi-a pierdut cunoştinţa. Străinii au pus-o pe Bianca pe un fel de masă care a preluat imediat forma corpului ei. După câtva timp, ea şi-a revenit şi, împreună cu soţul ei, au fost duşi într-o altă încăpere, mai mică, de data aceasta. Aici, Karen le-a dat să bea un lichid de culoare verzuie. Gustul lichidului semăna foarte bine cu un amestec de iod şi zahăr. Mai apoi, a apărut o femeie înaltă, care le-a explicat că ei, de fapt, fac experimente medicale pe oameni. Rasa lor a reuşit să învingă procesul de îmbătrânire şi au devenit nemuritori. Bianca a primit de la Karen un obiect prin care se află permanent în contact cu misterioşii vizitatori. Soarta acestui instrument este încă necunoscută, deoarece, conform instrucţiunilor foarte stricte, Bianca nu are voie să-l arate nimănui.
Povestea soţilor Reis este extrem de interesantă, fiind, însă, departe de a fi singulară, deoarece creaturile umanoide au răpit mulţi alţi oameni de pe continentul sud-american.
AVENTURA INDIANĂ
2 noiembrie 1967, Ririe, Idaho, SUA
’f
Povestea celor doi tineri de origine indiană, Guy Tossie şi Will Begay, a început în jurul orei 21,30, cu o simplă observare a unui OZN, în timp ce conduceau pe autostrada 26. OZN-ul a apărut în faţa lor, precedat de o fulgerare puternică. Sub porţiunea semisferică superioară, transparentă, cei doi au observat doi pasageri extraterestri.
OZN-ul plutea la aproximativ 1 metru şi jumătate deasupra asfaltului autostrăzii. Maşina, deşi avea motorul oprit, a început să se

deplaseze înspre ciudatul obiect, după care a încetinit şi, în timp ce indienii priveau miraţi la ce se întâmplă cu maşina lor, aceasta s-a oprit. De jur-împrejurul OZN-ului pulsau lumini verzi şi portocalii, cu o asemenea intensitate, încât întreaga zonă era iluminată în aceste culori. Brusc, semisfera transparentă s-a deschis şi una din cele două creaturi a plutit până în faţa maşinii. Creatura era foarte scundă, mai scundă decât şi-au imaginat băieţii. Avea în jur de un metru înălţime, faţa ovală, ochii mici, gura ca o fantă, iar urechile mari şi clăpăuge. În spate avea ceva ce semăna cu un rucsac.
Creatura s-a dus la maşină în partea unde se afla volanul, a deschis portiera şi, în timp ce Begay s-a mutat pe scaunul din dreapta, creatura s-a aşezat în maşina care a pornit instantaneu, trecând de-a curmezişul peste drum şi ajungând pe tarlaua de pe marginea stângă a drumului. Între timp, OZN-ul plutea în permanenţă în faţa maşinii. Tossie s-a uitat uimit la extraterestru, apoi a sărit din maşină, luând- o la goană spre o fermă din apropiere. Begay se afla deja în stare de şoc din cauza fricii şi, strecurându-se printre cele două scaune din faţă, s-a refugiat pe bancheta din spate. Între timp, creatura, cu o voce de tonalitate înaltă, scotea sunete asemănătoare ciripitului păsărilor, ce puteau fi interpretate la fel de bine ca fiind cuvinte de liniştire, ca şi de ameninţare.
Maşina s-a oprit brusc şi o altă creatură care, probabil, l-a urmărit pe Tossie, i s-a alăturat „şoferului”, după care au plutit împreună înspre OZN-ul ce emitea acum o lumină verde, intensă. Cele două creaturi s-au îmbarcat, cupola transparentă s-a închis, iar OZN-ul s-a ridicat, urmând un traiect în zig-zag, şi a dispărut. După câteva minute, Tossie a ajuns la maşina ce stătea în mijlocul tarlalei, însoţit de proprietarul fermei unde se refugiase. Begay tremura de frică, încercând să iasă din maşină.
Mai târziu, s-a aflat că fermierii din zonă au înaintat numeroase rapoarte autorităţilor competente, declarând că vitele lor au turbat fără motiv. S-a mai aflat, de asemenea, că la numai câţiva kilometri depărtare, pe aceeaşi şosea, un alt martor ocular a trăit un eveniment foarte asemănător.

O LINIŞTE CA DE MORMÂNT
i
30 octombrie 1967, Mayonup, Australia de Vest
Acest caz a fost prezentat de către Keith Basterfield, într-un număr al revistei UFORAN (UFO Research Australia Newsletter).
Dl Harris, în vârstă de 35 de ani, era căsătorit şi tată a trei copii. Fiind comerciant, călătorea foarte mult. În cursul unei călătorii nocturne, i s-a întâmplat un lucru neobişnuit. La un moment dat, motorul şi radioul maşinii s-au oprit, fără niciun motiv. În ciuda efortului lui Harris de a repune în funcţiune motorul, acesta refuza să pornească.
Deodată, a observat un obiect discoidal ce plana deasupra maşinii şi care emitea un fascicul de lumină albăstruie. Până la acest punct, întâmplarea este foarte asemănătoare cu altele. Dl. Harris a rotit instinctiv volanul, cu putere, şi a observat că brusc toate zgomotele nopţii au dispărut, o linişte de mormânt lăsându-se asupra împrejurimilor (factorul Oz).
Fasciculul de lumină s-a stins brusc, iar maşina şi-a continuat drumul, ca şi cum nimic nu s-ar fi întâmplat. Când a intrat în orăşelul următor, dl. Harris a observat că i s-a oprit ceasul, iar timp de două săptămâni după această aventură a avut teribile dureri de cap. Numeroase momente ale întâmplării, cum ar fi apariţia OZN-ului, fasciculul albastru de lumină, factorul Oz, toate acestea sunt o dovadă a faptului că – cu toate că martorul nu are nicio amintire că ar fi fost răpit sau că ar fi văzut extraterestri – a fost victima unei întâlniri de gradul patru.
Dl Harris ar fi dorit ca întâmplarea să nu devină publică, dar s-a dus la medic, crezând că este bolnav. Doctorul Paul Zeck, psihiatru, l-a tratat ca pe un pacient ce prezenta semnele clinice incipiente ale epilepsiei, dar, până la urmă, aceste simptome nu s-au dovedit a fi reale.
Ceea ce ar fi putut face cu adevărat lumină în acest caz, ar fi fost o şedinţă de hipnoză regresivă, dar acest lucru era de neimaginat în Australia anului 1967.

POLITISTUL ŞI EXTRATERESTRII
i t i decembrie 1967, Ashland, Nebraska, SUA
întâlnirea poliţistului Herbert Schirmer cu un OZN a fost cercetată şi de renumitul grup finanţat de guvernul SUA, comisia Condon. În timpul rondului său de noapte, Schirmer a văzut un OZN de formă ovoidală, aşezat pe ceva ce semăna cu un trepied, staţionând între pilonii de susţinere ai unui stâlp de înaltă tensiune. Următoarele 20 de minute de la contactul vizual cu straniul obiect au trecut fără ca el să poată spune ce s-a întâmplat în acest interval de timp. Psihologul Universităţii Wyoming, dr. Leo Sprinkle, a încercat să afle ce se întâmplase. În timpul hipnozei, Schrimer a declarat că extraterestrii erau preocupaţi de experimente de perpetuare a speciei umane.
Despre experienţele efectuate pe el şi despre înfăţişarea extraterestrilor, poliţistul nu a putut da niciun detaliu, însă Schrimer a relatat amănunţit dialogul dintre el şi străini, ce a avut loc după terminarea experimentelor.
Străinii i-au spus că au numeroase baze pe planeta Venus şi în multe locuri de pe Terra, de exemplu pe teritoriul Statelor Unite. Una din ele ar fi situată pe ţărmurile Floridei, dar au baze şi pe ţărmurile argentiniene şi chiar la Polul Nord. Toate aceste baze se găsesc sub apa oceanelor.
Comisia Condon a catalogat această poveste ca fiind puţin credibilă, dar, asupra doctorului Sprinkle întâmplarea a avut un efect atât de puternic, încât, practic, din acel moment medicul şi-a dedicat cariera exclusiv analizei psihologice şi psihiatrice a pacienţilor care susţineau că ar fi fost victimele răpirilor efectuate de extraterestri ast- fe că, în zilele noastre a ajuns să fie o somitate în domeniu.
MESAJUL DIN MAŞINĂ
i
10 august 1968, Mendoza, Argentina în data de 10 august 1968, cei doi casieri ai cazinoului din oraşul Mendoza au trăit o noapte înfricoşătoare. În zorii acelei zile, func

ţionarii şi-au părăsit locul de muncă în jurul orelor 3,30 şi se îndreptau spre casă cu o maşină marca Whippet, fabricată în 1934. Spre marea lor uimire, după doar câteva sute de metri, maşina, care era destul de veche, a încetat să mai funcţioneze, motorul s-a oprit brusc şi farurile s-au stins. Cei doi au coborât din maşină, pentru a verifica şi a remedia posibilele defecţiuni. Au observat stupefiaţi trei creaturi umanoide pitice, cu cap mare şi chel, identice. Aveau o înălţime de 140 cm şi, după cum au observat cei doi casieri în întuneric, purtau o îmbrăcăminte asemănătoare unei salopete, de culoare gri sau albastru deschis.
Femando Villegas avea 29 de ani, iar colegul său, Juan Carlos Peccinetti, 26 de ani.
Prietenii, colegii de lucru şi superiorii lor au declarat ulterior că ambii tineri sunt foarte serioşi şi, cu toate că fumează, niciunul nu este consumator de alcool.
În faţa autorităţilor şi a ziariştilor, cei doi protagonişti ai acestei aventuri neobişnuite au declarat următoarele: „Când i-am văzut pe cei trei omuleţi, ne-am uitat în jur şi am observat că pe terenul viran din apropiere, cam la 1,2 m de sol, plutea un obiect discoidal, care semăna foarte bine cu două farfurii puse una peste cealaltă. Din interiorul obiectului, era direcţionat spre sol un puternic fascicul de lumină. Lângă acel aparat am zărit două creaturi asemănătoare cu celelalte trei din apropierea noastră. După câteva minute, au început să ne vorbească în spaniolă, cursiv, dar cu un accent straniu. Toate acestea le-am” auzit" undeva în interiorul craniului nostru, iar vocea repeta într-una: «Nu vă fie frică! Nu vă fie frică!» Ne-au spus că cercetează Pământul, pentru că îi preocupă obiceiurile noastre şi limbile noastre. «Soarele ne încălzeşte planeta binevoitoare, fără el nu am supravieţui…»
Villegas şi Peccinetti au auzit încontinuu fraza: „Nu vă fie frică, nu vă fie frică.” Monologul extraterestrilor s-a încheiat astfel: „Limba universală este matematica.”
în timp ce ambii bărbaţi ascultau înmărmuriţi mesajul extraterestrului, unul dintre „omuleţi” a început să scrie ceva pe maşina lui

Villegas, cu ajutorul unui instrument asemănător unui ciocan de lipit. Ulterior s-a observat că inscripţionase nouă semne. Şase dintre ele păreau a fi un fel de scris vertical, printre ele recunoscându-se literele greceşti alfa şi pi. La câţiva centimetri de aceste şase semne, s-au desluşit contururile a trei planete.
Villegas şi Peccinetti au mai povestit că în faţa lor a apărut un e- cran gigantic, rotund, pe care mai întâi au văzut imaginea unei cascade, apoi o explozie, asemănătoare celei a unei bombe atomice, apoi din nou imaginea cascadei, dar de această dată fără apă.
După aceea, extraterestrii i-au înţepat de trei ori pe cei doi bărbaţi, la câte două degete de la mâna stângă. Atingerea lor a fost cât se poate de umană. Mâinile lor nu era nici mai calde, nici mai reci decât ale omului.
Locul unde s-au petrecut evenimentele se află la trei sute de metri de liceul militar „General Espejo”, aflat în cartierul de vile al oraşului Mendoza. Când OZN-ul a dispărut, din cauza unei bubuituri imense şi a unei fulgerări care au urmat, Villegas şi Peccinetti şi-au abandonat maşina şi au alergat disperaţi înspre postul de pază al liceului militar, unde au raportat cele întâmplate.
Subofiţerul de serviciu le-a dat celor doi bărbaţi speriaţi câte un pahar cu apă şi a aranjat ca cei doi să fie transportaţi de urgenţă la spitalul „Lago Maggiore”. Dr-ul Amoldo Ferrari, medic legist, i-a consultat pe Villegas şi Peccinetti şi a declarat că amândoi suferă de tulburări ale sistemului nervos şi că pe degetele index şi medius ale mâinii stângi, fiecare prezenta urme de înţepături. La evaluarea constatărilor medico-legale s-a arătat că niciunul din cei doi bărbaţi nu avea alcool în sânge şi nici nu se afla sub influenţa vreunui drog. Merită menţionat că ceasul liceului militar se oprise la aceeaşi oră ca şi cel din maşina lui Villegas, la 3,42.
Comisia de Energie Atomică din Argentina (Comision de Energia Atomica) a verificat terenul deasupra căruia a plutit OZN-ul şi instrumentul de măsură Geiger-Miiller a indicat un grad ridicat de radioactivitate. În interiorul maşinii s-au găsit mercur lichid şi săruri de mercur. Experţii laboratorului mobil al poliţiei au luat probe şi au făcut numeroase fotografii la faţa locului.

Carmelo Raite, trimisul Centrului de Cercetări Spaţiale (Centro de Investigaciones Espaciales) şi expertul de la IV Brigada Aerea (Brigada Aeriană a IV-a) au ajuns la aceeaşi concluzie: că extraterestrii au semnalat drumul pe care l-au făcut până la Pământ prin sistemul solar, prin intermediul hieroglifelor inscripţionate în caroseria maşinii. Luis Cunetti, ofiţer al Forţelor Aeriene, a cercetat şi el în repetate rânduri acele semne şi a fost de acord cu concluziile mai sus amintite.
Maria Spinelli locuia cu şase străzi mai departe de locul senzaţionalelor evenimente şi a declarat că şi ea a văzut în aceeaşi zi, la ora 3,45, un obiect ciudat şi strălucitor, ce plutea la joasă înălţime deasupra solului, venind astfel în sprijinul mărturiei lui Villegas şi Peccinetti.
CĂLĂTORIE CU SURPRIZE
1 august 1971, Calliope River, Queensland, Australia
Se pare că cercetările efectuate de echipajele OZN-urilor se îndreaptă în special asupra tinerilor căsătoriţi ce călătoresc noaptea pe şosele părăsite. Cel puţin, această concluzie se poate trage din povestea următoare, în care, cu toate că nu apar extraterestri, pe baza declaraţiilor ulterioare ale martorilor şi pe baza urmărilor, putem fi siguri că este vorba de o întâlnire de gradul patru.
Ben şi Helen, o tânără pereche finlandeză, se aflau în drum spre Rockhampton, venind din Gladstone. Era în jurul orei 23,35. Benzina era pe sfârşite, dar sperau să mai găsească în drumul lor o benzinărie deschisă. Din nefericire, prima benzinărie peste care au dat era închisă. Şi-au continuat supăraţi drumul pe şoseaua întunecată şi ceţoasă, când atenţia le-a fost acaparată de o lumină verzuie, care le urmărea maşina, zburând în paralel cu ea, pe deasupra crengilor copacilor de pe marginea şoselei. Apoi au avut senzaţia că merg foarte mult în linie dreaptă, cu toate că drumul şerpuia. S-au trezit că a- mândoi repetă neîncetat aceleaşi cuvinte. În stânga maşinii, deasupra solului şi puţin în faţa lor au observat un cerc luminos. În acel mo

ment, se deplasau deja uniform, şi, spre marea lor uimire, au trecut pe lângă tăbliţa ce semnala localitatea Port Alma şi s-au trezit la intrarea în Rockhampton, într-un tunel.
„Ne-am mirat că ajunsesem atât de departe şi că nu văzusem în drumul nostru niciun sat, îşi amintea mai târziu Helen.”
La Rockhampton au găsit o benzinărie deschisă unde au aflat că era doar ora 12 şi 15 minute. Adică în doar 40 de minute au parcurs o distanţă care la viteza lor, de 50-65 km/oră, ar fi străbătut-o în cel puţin două ore.
Tinerii, nedumeriţi, au raportat cazul poliţiei, dar autorităţile locale au refuzat să înregistreze cazul, considerându-i somnambuli.
Mai târziu, la sugestia cercetătorilor Centrului de Cercetare a OZN-urilor din New-Wales, Ben şi Helen au încercat şi regresia hipnotică, dar nu au reuşit să afle alte detalii, pentru că la un moment dat, amândoi au început să tremure, semn clar al memoriei blocate, drept pentru care, de fiecare dată, medicul a hotărât să întrerupă şedinţa.
ORCHESTRA RĂPITÂ 16 octombrie 1971, Saint Catharines, Ontario, Canada în ultimii ani, cercetătorii care se ocupau cu răpirile efectuate de extraterestri şi-au dat seama că pe continentul nord-american cazurile de acest gen au luat proporţii în anii ’70.
Un tânăr pe nume Jack, la acea vreme în vârstă de 16 ani, a fost printre cei care au trăit o asemenea experienţă. Tânărul studia electronica şi făcea parte dintr-o trupă rock. După ce în 1980 a citit cartea „Timpul pierdut” a lui Budd Hopkins, s-a prezentat la tratament în cabinetul celebrei doctoriţe psihiatru din New York, Aphrodite Cla- mar.
Mai târziu, s-a supus şi unei şedinţe de regresie hipnotică în timp, sub îndrumarea doctoriţei Susan Schulman din Toronto, şi astfel s-a conturat povestea unei răpiri repetate. Despre toate acestea s-a scris în numărul 29/3 al revistei „Flying Saucer Review”, din anul 1984.

La vârsta de doi ani, Jack a fost ridicat din cărucior de nişte creaturi cu ochi mari şi negri şi culcat pe masa ce se găsea în mijlocul camerei. Pe baza amintirilor ce au ieşit ulterior la suprafaţă, i s-a inoculat ideea că dacă e corespunzător, va deveni o unealtă în atingerea unui ţel. Se pare că aşa a fost, căci seria răpirilor a continuat.
în 1961 – după câte îşi amintea – a fost răpit de extraterestri împreună cu tatăl său, motiv pentru care dr. Schulman l-a supus şi pe tată unei şedinţe de hipnoză şi s-a dovedit că şi el îşi aminteşte de cele întâmplate.
La vârsta de 10 ani, în 1965, Jack a fost răpit împreună cu un prieten de-al său, Jim Voss, din apropierea casei acestuia, din orăşelul Twelve Mile Creek. Deja începeau să se contureze detalii despre înfăţişarea creaturilor. Aveau 125 cm înălţime, pielea de culoare crem, cap mare, iar în locul nasului şi al gurii, aveau doar o fantă.
Amintirea cu cele mai multe detalii datează din octombrie 1971. Ulterior s-a putut deduce chiar şi data exactă când a avut lor evenimentul. La 16 octombrie, orchestra rock din care făcea parte Jack se întorcea spre casă de la un chef, în jurul miezului nopţii.
Mergeau cu microbuzul, când au observat în faţa lor nişte lumini ciudate. Crezând că s-a întâmplat un accident, au oprit maşina pe marginea drumului. Imediat vehiculul a fost înconjurat de creaturi ciudate care i-au obligat să coboare din microbuz. Câţiva s-au opus, fapt pentru care s-a creat o mică busculadă. Una dintre creaturi a răsturnat toba, care s-a rostogolit pe drum. În acel moment, creaturile au început să se intereseze, pe cale telepatică, asupra menirii ciudatelor instrumente muzicale.
Mai târziu, extraterestrii le-au explicat băieţilor că vor să efectueze câteva experimente, dar că nu au nevoie decât de trei dintre ei.
Cei aleşi au fost Sam, toboşarul, Calvin, basistul, şi Jack. Toţi trei au fost duşi la bordul unui OZN. Aici, Sam şi Jack au fost dezbrăcaţi şi culcaţi pe o masă, iar Calvin a fost condus într-o altă încăpere. Despre experimentele la care a fost supus Calvin nu s-au aflat prea multe, dar examinarea medicală a lui Sam şi Jack au devenit cunoscute în detaliu. Au luat de la amândoi mostre de păr şi probe de sânge, iar
128
SPAIMĂ ÎN NOAPTE
corpul lor a fost examinat cu ajutorul unor instrumente ciudate şi a unor fascicule puternice de lumină. După examinare, străinii au fost de acord să le răspundă la câteva întrebări.
„Am venit de foarte, foarte departe… Chiar dacă v-am explica de unde, nu aţi avea cum să înţelegeţi… Pământenii nu sunt adepţii religiei adevărate…”, le-au spus băieţilor, printre altele.
Apoi a reapărut Calvin, la fel de ameţit, şi toţi trei au fost conduşi înapoi la microbuz. Extraterestrii au controlat în amănunt şi geanta lui Jack şi s-au arătat foarte interesaţi de casetofoanele găsite în interior. Jack le-a explicat modul de funcţionare a acestora şi chiar le-a dăruit extraterestrilor un aparat. Aceştia le-au mulţumit pentru colaborare şi au dispărut, după puţin timp dispărând şi ciudatele lumini ce inundaseră până atunci drumul.
Cazul conţine numeroase momente interesante. Cel mai incintant este faptul că muzicienii au fost şi cu alte ocazii victimele întâlnirilor de gradul patru.
ÎNSPĂIMÂNTĂTORUL CAZ AL LUI JUDY DORATY mai 1973, Houston, Texas, SUA
Cazul lui Judy Doroty poate fi considerat istoric în ceea ce priveşte întâlnirile de gradul patru, măcar pentru faptul că pentru prima oară o fiinţă umană era martor ocular la activităţile de mutilare a animalelor de către extraterestri. Judy Doraty se întorcea spre casă din localitatea Houston, statul Texas, împreună cu fiica sa, Cindy, mama şi cumnata sa.
Maşina era condusă de Judy. Era o noapte liniştită, clară, când pe cer a apărut o lumină strălucitoare. Lumina plutea în faţa maşinii, iar membrii familiei încercau să ghicească sursa acesteia. Judy a oprit maşina, au coborât toate şi au privit o bucată de vreme lumina, fără a reuşi să ajungă la o concluzie asupra provenienţei ei, continuându-şi apoi drumul spre casă.
După puţin timp de la ciudata aventură nocturnă, Judy a devenit extrem de stresată, anxioasă, şi se plângea de dureri cumplite de cap.

Mutilări de animale
Anual au loc mii de mutilări inexplicabile de animale, în special în SUA, Canada, Puerto Rico, Brazilia, în Insulele Canare şi Spania. În majoritatea cazurilor e vorba de bovine, dar există rapoarte şi despre capre, pui sau câini. Organele interne ale acestor animale sunt îndepărtate cu instrumente de precizie chirurgicală şi multe dintre ele rămân fără nicio picătură de sânge în corp, deşi la faţa locului nu s-au găsit urme de sânge, ca şi cum manevra ar fi fost efectuată într-un alt loc. În câteva cazuri, în noaptea în care au avut loc mutilările, s-au semnalat şi lumini inexplicabile. Aceste fapte sunt puse pe seama animalelor răpitoare sau a grupărilor sataniste, dar chiar şi numărul şi precizia inciziilor contravin acestor explicaţii „savante”.
S-a dus la medic, ajungând în cele din urmă pacienta profesorului dr. Leo Sprinkle, cunoscut cercetător al fenomenului OZN. Dr Sprin- kle a hipnotizat-o pe Judy şi, astfel, s-a aflat că s-au mai întâmplat şi alte lucruri în acea noapte.
Lumina aceea era mult mai aproape decât îşi amintea femeia fără hipnoză, apoi, dinspre sursa luminoasă a fost direcţionat un fascicul luminos înspre un ţarc ce se afla la marginea drumului.
" Semăna cu un reflector puternic, iar lumina părea a fi materială
— A spus Judy în timpul şedinţei de hipnoză. Văd cum un animal e ridicat de acea rază. Se zbate, încearcă să scape. Nu pricep cum de pluteşte. Parcă ceva l-ar trage în sus."
După aceea, Judy avea senzaţia că s-ar afla în două locuri deodată, dar acest lucru se datorează probabil confuziei amintirilor. În cele din urmă, a fost dusă într-o încăpere ciudată, unde două creaturi stranii făceau nişte experimente pe viţelul pe care îl răpiseră.
Judy şi viţelul au fost duşi într-o altă sală, în care Judy a avut impresia că o vede şi pe fiica ei, Cindy, însă doar pentru o clipă. Spre marea ei stupefacţie, străinii au început să îndepărteze părţi din corpul viţelului, cu toate că acesta încă trăia. Judy îşi aminteşte astfel de acest episod:
"Mi-a venit rău văzând cum scoteau părţi din săracul animal, deşi viţelul era încă viu… un ţesut… este întins şi netezit… Străluceşte şi e străpuns cu ace… cel puţin par a fi ace. Să fie oare sonde? Nu ştiu…

Dar au tot felul de tuburi legate la cap… Fac acelaşi lucru cu ceva ce pare a fi un testicul… cu limba şi cu ochiul."
în acest moment, Judy îşi observă fiica, întinsă pe o masă ca de operaţie. Se sperie îngrozitor.
Mi-e teamă că vor face cu ea acelaşi lucru ca şi cu animalul. Cred că o adorm… O examinează doar, dar mi-e frică să nu o taie sau să-i facă ceva asemănător. Nu sunt atenţi la mine, pur şi simplu mă ignoră… îşi continuă treaba, ca şi cum cir fi o nimica toată. Se pare că nu au sentimente. Nu mi se pare că le-ar păsa de ceva."
AU PROMIS CĂ SE VOR ÎNTOARCE
3 octombrie 1973, Sayama City, Japonia
Următoarea întâmplare este un caz tipic de răpire şi conţine numeroase elemente extrem de interesante. Cazul a fost studiat de cercetătorul japonez al fenomenului OZN de renume mondial, Junici Takanashi.
Eroii principali ai întâmplării sunt Hideici Amano, proprietarul unui fast food, care la vremea respectivă avea douăzeci şi nouă de ani, şi fiica acestuia, Iuri, în vârstă de doi ani. În ziua aceea, seara târziu, Hideici şi-a luat radio-emitătorul, s-a urcat în maşină şi s-a dus pe muntele din apropiere, încercând să ia legătura cu prietenul său. Aerul curat şi condiţiile bune de recepţie promiteau o legătură radio de excepţie. Totuşi, la un moment dat, radio-emiţătorul a a- muţit. Imediat s-a oprit şi motorul maşinii. Dezorientat, neînţelegând ce se întâmplă, Hideici a început să răsucească butoanele, când, brusc, interiorul maşinii a început să strălucească. Tulburat, s-a uitat pe geam, dar n-a văzut nimic ciudat; însă, uitându-se spre bancheta din spate, a observat cu stupefacţie că fiica sa e culcată pe banchetă, iar pe abdomenul fetiţei era fixată o rază portocalie. Tocmai voia să se apropie de Iuri, când a simţit o atingere metalică pe tâmpla dreaptă şi, speriat, s-a uitat în direcţia respectivă. L-a cuprins o spaimă îngrozitoare, amestecată cu uimire, când privirea lui s-a întâlnit cu cea a unei fiinţe scunde, neobişnuite. Şocat, se uita la fiinţa lipsită de nas, neputându-şi imagina cum a ajuns acolo. De asemenea, nu

avea nici cea mai mică idee despre ce avea de gând să facă extraterestrul cu dispozitivul subţirel pe care i-l apăsa pe tâmplă. Dându-şi seama de propria neputinţă, Hideici a conştientizat că n-are rost să ţipe. Brusc, creierul i-a fost invadat de un sunet acut, foarte intens, apoi, în faţa ochilor i-au apărut frânturi de imagini venite parcă din subconştient, dar care se derulau atât de rapid, încât nu era capabil să le prelucreze. Nu mai putea să facă nicio mişcare şi aproape că nu mai percepea nimic, doar strălucirea care-l ţinea înlănţuit.
Această lumină s-a stins după o vreme, la fel de rapid cum apăruse. Hideici îşi aminteşte foarte bine de fiinţa care se afla la numai o jumătate de metru de el, şi care dispăruse ca şi cum nici n-ar fi fost acolo. Proprietarul fast-food-ului a constatat că ceasul i s-a oprit la ora 21,37. Deodată, motorul maşinii şi radio-emiţătorul şi-au reluat funcţionarea. Toate acestea i-au creat o stare de nervozitate şi, cuprins de panică, Hideici a sărit din maşină şi a început să alerge la vale, fără să se mai uite înapoi. Totuşi, aerul proaspăt i-a limpezit mintea, astfel că şi-a amintit că îşi lăsase fetiţa în maşină. Cuprins de re- muşcări, s-a repezit înapoi la automobil şi a răsuflat uşurat când a auzit plânsul lui Iuri. Fetiţa a cerut apă, continuând să se smiorcăie. „Noroc că nu i s-a întâmplat nimic altceva”, gândi Hideici şi, ca să-i potolească setea cât mai curând, a hotărât să se întoarcă imediat acasă. Înainte de a se duce la culcare, deşi încă puternic marcat de cele întâmplate, Hideici a încercat să-şi amintească totul, punând cap la cap toate impresiile şi frânturile de imagini care îi mai stăruiau încă pe retină. Încet-încet, totul începea să devină din ce în ce mai clar. Închizând ochii, a retrăit momentele acelea îngrozitoare. Fiinţe identice cu cea care îl imobilizase i s-au adresat, l-au liniştit, apoi i-au promis că vor reveni. Îşi aminteşte că i-au implantat în cap un obiect de mici dimensiuni, prin care i s-a transmis că i se va da de ştire în cazul în care extraterestrii vor avea nevoie de el. Din nefericire, verificarea temeinică a cazului a început abia peste câteva luni. S- a încercat localizarea obiectului implantat, dar radiografia Roentgen nu a dat rezultate. Fetiţa nu a fost interogată, de teama de a nu-i trezi amintiri şocante.

FEMEIA VIOLATĂ 16 octombrie 1973, Langford Budville, Somerset, Anglia
Doamnaverona (nume fictiv) este o femeie căsătorită, iar cazul ei este semnificativ din mai multe puncte de vedere. Răpirea sa a- trage atenţia nu numai prin implicaţiile sale sexuale, ci şi pentru că exemplifică limpede faptul că enigmaticii vizitatori nu recurg în fiecare caz la blocarea memoriei, pentru reprimarea amintirilor, pentru păstrarea secretului acţiunilor lor. Cazul poate avea valoare de exemplu şi pentru cei care susţin că Pământul este vizitat de două categorii diferite de extraterestri: de fiinţe agresive, cenuşii sau umanoizi pacifişti. După cum se vede, acest lucru nu e valabil în fiecare caz.
în seara respectivă, la ora 22,45, femeia a plecat spre Wellington, să-şi viziteze o prietenă bolnavă. Se deplasa cu maşina pe un drum secundar al şoselei B-3187, când, dincolo de intersecţia spre Langford Budville, pe câmpul din dreapta, a văzut o lumină strălucitoare. Totodată, motorul maşinii s-a oprit brusc, iar farurile s-au stins. Femeia a încercat să pornească automobilul, dar fără rezultat, motiv pentru care a decis – deşi nu se pricepea foarte bine la mecanică – să încerce să afle despre ce problemă ar putea fi vorba. A coborât din maşină şi a deschis capota. În acel moment, atenţia i-a fost atrasă de un sunet monoton care venea dinspre un obiect strălucitor. Treptat, lumina devenea din ce în ce mai intensă, iar femeia fu cuprinsă de o teamă inexplicabilă. Tocmai voia să reintre în maşină, când, din spate, ceva a lovit-o cu atâta forţă în umăr, încât a doborât-o la pământ. Privind în sus, s-a pomenit faţă în faţă cu o siluetă metalică. N-a mai avut timp nici să ţipe, pentru că în aceeaşi clipă s-a aprins brusc o lumină deosebit de intensă şi imediat şi-a pierdut conştiinţa. Când şi-a revenit, şi-a dat seama că se află pe câmp, în apropierea obiectului care emitea lumina. Acesta era un aparat ciudat, discoidal, bombat în partea superioară, iar lumina galben-aurie era emisă prin hublourile dispuse circular pe toată circumferinţa. În pofida luminii orbitoare, femeia a văzut şi partea inferioară a obiectului, plată, de culoare metalică, după care şi-a pierdut din nou cunoştinţa.

Când şi-a revenit, era culcată pe un pat. Gleznele şi încheieturile îi erau fixate de pat cu ajutorul unor benzi adezive. Se afla în mijlocul unei camere stranii, în care era foarte rece. Lângă perete se afla silueta metalică, despre care şi-a dat seama că era un robot destinat

colectam de mostre. În cameră erau trei bărbaţi obişnuiţi, care purtaţi căciuli. Erau îmbrăcaţi cu nişte halate albastre şi prima impresie a doamnei Verona a fost că se află într-o sală de operaţii. Era culcată, complet dezbrăcată şi nu avea habar cp se întâmpla, dar nu avea putere să se opună. Foarte uimită, a observat că în timp ce una dintre fiinţe îi examina corpul, în jurul patului, pe un sistem de şine, se mişcau de ici-colo nişte cuburi luminescente care îşi schimbau culoarea.
Cel care efectua examinarea avea pielea albă, ochii rotunzi şi cerceta corpul femeii cu ajutorul unui instrument de mici dimensiuni. Acesta era un dispozitiv care semăna cu un creion. Cu acesta, împungea corpul femeii, din loc în loc. După aceea, i-au luat probe de sânge şi de unghii.
Examinările nedureroase, foarte, foarte rapide, cu ajutorul acestui dispozitiv, au fost urmate de un procedeu extrem de dureros. I-au introdus dispozitivul de absorbţie în zona genitală şi, pentru că îi provoca dureri atroce, femeia a început să-i implore să se oprească, inutil însă, căci examinatorii îşi continuau insensibili misiunea. După dureroasa intervenţie, străinii au lăsat-o singură pentru câteva minute. Apoi, unul dintre bărbaţi a revenit şi, în mod neaşteptat, a înfipt un ac în coapsa femeii. Instantaneu, doamna Verona a devenit incapabilă să mai mişte vreun muşchi şi a trebuit să suporte, neputincioasă, să fie violată. După o vreme, după ce i-au extras acul din coapsă, au ajutat-o să coboare din pat, dar, fiind complet epuizată, a leşinat din nou.
Când şi-a revenit, se găsea lângă maşină. Era îmbrăcată, dar picioarele continuau să-i tremure. S-a urcat în maşină, a demarat şi s-a întors acasă, unde a ajuns la ora 2,30. Şocată, i-a povestit soţului, printre hohote de plâns cele întâmplate. S-au înţeles să nu povestească nimănui despre noaptea respectivă. Patru ani mai târziu, în 1977,

au auzit, la o emisiune televizată de cercetătorul OZN Barry King, care a relatat o întâmplare asemănătoare. Sub efectul acesteia, doamna Verona l-a vizitat pe Barry, apoi i-a povestit cazul său. Nu a fost de acord să fie hipnotizată, pentru că îşi amintea destul de a- mănunţit cele întâmplate şi nu dorea ca acele amintiri apăsătoare s-o urmărească toată viaţa.
NOAPTEA DE COŞMAR A UNUI ŞOFER 28 octombrie 1973, Bahia Blanca, Brazilia în noaptea de 27-28 octombrie 1973, şoferul de camion Dionisio Llanca, în vârstă de douăzeci şi cinci de ani, a avut parte de un adevărat coşmar.
Llanca s-a născut în 1948. Provenea dintr-o familie cu doisprezece copii, iar tatăl său fusese lucrător la căile ferate, în localitatea Inge- niero Jacobacci, din provincia Râo Negro. Llanca avea pe braţul drept două tatuaje reprezentând două inimi străpunse de câte o săgeată, iar pe cel stâng avea un tatuaj albastru, cu inscripţia datei şi locului unde îşi satisfăcuse serviciul militar: Batalion Logistico de Montana 6,1969-1970. Era necăsătorit, locuia cu părinţii şi era angajat al întreprinderii Transporte Comercial Automotor de Rio Negro. Printre planurile sale de viitor, se număra şi dorinţa de a-i cumpăra mamei sale o casă şi schimbarea locului de muncă. Dormea puţin, fiindu-i de ajuns patru sau cinci ore de somn pe noapte şi îşi amintea foarte rar visele. Sâmbătă, 27 octombrie, a luat cina cu unchiul său, la Bahia Blanca, în jurul orei 22,00. Dormise câteva ore înainte, pentru că pe la miezul nopţii trebuia să pornească spre Rio Gallesgo, în provincia Santa Cruz cu un transport de materiale de cosntrucţii. La vremea respectivă, gata deja de doisprezece ani. Înainte de plecare, a observat că roata din spate, dreapta, e puţin lăsată, dar s-a gândit că o va schimba mai târziu. Pe drum, cum era de aşteptat, camionul a avut o pană de cauciuc. Lui Dionisio Llanca i-a părut rău că nu schimbase roata înainte de plecare, pentru că acum trebuia să se oprească în noaptea rece, într-un loc întunecos, nepopulat, la marginea
135
Dosarele OZN 2: EXTRATERESTRII
şoselei trei. Era puţin după miezul nopţii. A aşteptat o jumătate de oră, sperând să treacă pe acolo vreo maşină, ca să-l roage pe şoferul acesteia să-l ajute.
„Mi-am pregătit sculele, să schimb roata singur, povestea el, pentru că nu circulau maşini la acea oră. Deodată, m-a înconjurat o lumină galbenă, orbitoare. Mi s-a părut ciudată, dar am crezut că sunt farurile unei maşini şi mi-am continuat lucrul. Eram cu spatele spre sursa de lumină. Au trecut câteva minute, timp în care lumina a devenit din galbenă verzui-albăstruie şi cuprindea întreg peisajul. Am încercat să mă ridic, dar n-am avut puterea să o fac. Simţeam că mă cuprinde o oboseală ciudată, iar picioarele nu mă ascultau. Totuşi, cu mare efort, am reuşit să mă răsucesc. La liziera copacilor aflaţi de cealaltă parte a drumului, am văzut un aparat mare, care avea formă de farfurie şi care plutea la aproximativ doi metri deasupra pământului. În spatele meu stăteau trei persoane, care mă fixau cu privirea. Am vrut din nou să mă ridic, dar n-am reuşit. Nu mai eram capabil nici măcar să articulez vreun sunet. Cele trei persoane – doi bărbaţi şi o femeie continuau să mă privească, fără să scoată un cuvânt. Bărbaţii erau blonzi, aveau părul lins, pieptănat peste cap, iar părul blond, lung, al femeii, îi ajungea până la mijlocul spatelui. A- veau aceeaşi înălţime, circa un metru şi şaptezeci de centimetri. Purtau îmbrăcăminte mulată pe corp, de culoare gri, cizme lungi, portocalii, şi mănuşi până la cot, de aceeaşi culoare. Faţa lor era foarte asemănătoare cu a noastră, aveau frunte înaltă, ochii mici şi oblici, ca ai japonezilor, puţin mai proeminenţi. Nu înţelegeam ce vorbeau între ei. După cum suna, părea că erau numai consoane, semănând cu o emisie radio proastă, plină de paraziţi. Unul dintre bărbaţi m-a apucat de gulerul jachetei şi m-a ridicat, dar fără violenţă. Am vrut să vorbesc, dar nu am reuşit să spun niciun cuvânt. În timp ce unul mă ţinea, celălalt bărbat mi-a fixat un dispozitiv la baza indexului mâinii stângi. Instrumentul semăna cu un aparat electric de ras. Totul a durat doar câteva minute. Nu am simţit durere, dar pe locul înţepăturii au apărut câţiva stropi de sânge. Cred că am leşinat…”
Următoarea sa amintire conştientă era că plutea încet. Când şi-a revenit, era aşezat pe sol şi era deosebit de tulburat. Nu ştia cine e
136
SPAIMĂ ÎN NOAPTE
şi nici cum a ajuns acolo. De asemenea, nu putea estima nici de cât timp zăcea acolo, lângă nişte vagoane de cale ferată, la nouă kilometri de oraşul Bahia Blanca şi la şase sute de metri depărtare de locul unde rămăsese camionul. A început să rătăcească fără ţintă. Nu îşi amintea nimic, nici numele, nici adresa. Era ameţit şi îi era frig. S-a îndreptat spre şosea, pentru că văzuse nişte lumini. După două zile, la 30 octombrie, s-a pomenit într-un spital, cu hainele aşezate cu grijă la capătul patului. În clipa aceea şi-a recăpătat memoria. A vrut să- şi aprindă o ţigară şi să afle cât e ceasul. Atunci, a descoperit că tabachera metalică îi lipseşte; la fel şi ceasul. Dar banii, 150.000 de pe- sos, erau în buzunarul pantalonilor. Era foarte îngrijorat, neştiind ce se întâmplase cu camionul, lucru care îl interesa mai mult decât ceea ce i se întâmplase, întâlnirea cu fiinţele neobişnuite şi OZN-ul. I s-a spus că poliţia i-a găsit camionul exact în locul în care făcuse pana şi unde a încercat să-şi schimbe roata, adică la 18 km de centrul oraşului Bahia Blanca. Sculele şi roata de rezervă erau încă acolo.
Dr. Ricardo Smirnoff, medicul legist care a fost însărcinat să se ocupe de caz, a declarat următoarele:
"în dimineaţa zilei de 28 octombrie 1973, la ora 8,30, m-a sunat d-na doctor Altaparra, de la Hospital Espanol, spunând că are un pacient ciudat. La ora 10,15, am ajuns la spital. Pacientul în cauză era un bărbat de douăzeci şi ceva de ani. Doctoriţa Altaparra mi-a povestit că un vecin al ei îl găsise rătăcind prin oraş, întrebând pe toată lumea unde e sediul poliţiei. Această persoană suferea de amnezie totală, adică nu îşi amintea nimic din trecut, plângea tot timpul şi voia să ştie în ce oraş se află. La început, am crezut că îl lovise o maşină. L-am consultat, dar nu avea nicio urmă vizibilă de rană pe corp. Însă, când am încercat să-i examinez fruntea, şi-a ferit capul, ca şi când s-ar’ fi temut că vreau să-i fac rău, deşi nu prezenta vreo rană, contuzie sau urmă de arsură nici în zona respectivă. N-am stabilit niciun diagnostic, ci doar am consemnat că pacientul simte o durere ciudată în regiunea tâmplei. Acelaşi lucru l-am raportat şi poliţiei, gândindu-mă că ar putea fi vorba despre un deţinut evadat sau despre victima unui accident. Pentru alte analize, l-am transpor

tat la spitalul muncicipal, deoarece am considerat posibil ca amnezia să fie urmarea unei lovituri; dar ce fel de lovitură e aceea care nu lasă nicio urmă? Povestea aceasta, cu OZN-ul, e credibilă şi incredibilă totodată. Eu nu cred în aşa ceva, dar – recunosc – cazul acestui Dionisio Llanca e deosebit…"
Cazul a fost analizat temeinic, iar dr. Eladio Santos l-a supus pe Llanca unei şedinţe de hipnoză, în urma căreia a descoperit următoarele:
Fiinţele l-au dus, fără violenţă, până sub OZN, de unde l-au ridicat în interiorul aparatului cu ajutorul unui fascicul de raze. Aici, vizitatorii l-au înţepat cu un ac, i-au luat probe de sânge, după care l-au dus într-o sală plină cu tot felul de dispozitive, unde se afla un pupitru pe care era aşezat un aparat ce semăna cu un radio şi un ecran asemănător cu cel al televizorului. Llanca a observat că pe unul din monitoare se vedea bolta înstelată. În timp ce l-au condus prin sală, fiinţele vorbeau între ele, folosind ciudatul lor limbaj. Apoi, din aparatul ce semăna cu un radio, Llanca a auzit o voce care i se adresa în spaniolă, spunându-i să nu se teamă. Vocea a mai adăugat că „vin aici de multă vreme şi că vor mai veni şi altă dată”. Extraterestrii au precizat că îi cercetează pe oameni, pentru a stabili dacă ar putea trăi pe planeta lor, apoi au mai spus că asupra oamenilor se va abate o catastrofă îngrozitoare, în cazul în care nu-şi vor schimba comportamentul. Între timp, femeia şi-a tras pe mână o mănuşă ciudată, acoperită cu ace, şi s-a îndreptat spre Llanca. De aici, nici cu ajutorul hipnozei tânărul nu a mai fost capabil să-şi amintească nimic altceva decât faptul că plutea deasupra solului. Llanca nu şi-a putut explica în niciun fel cele două ore de ruptură temporală şi se poate doar presupune ce i-a făcut femeia extraterestră. În cursul examinărilor medicale, pe pleoapa stângă a lui Llanca au fost descoperite o serie de urme mărunte, punctiforme, dar, din cauza scăpărilor de memorie ale pacientului, nu s-a putut stabili o legătură între caz şi aceste urme.
Dr. Eduardo Mata, psihiatru cu mare experienţă în examinarea şi, eventual, tratarea martorilor oculari ai fenomenelor OZN, a declarat următoarele: "Diagnosticul lui Dionisio Llanca ar putea fi sân

dromul Korsakov, care reprezintă o psihoză complexă, caracterizată prin survenirea unei amnezii permanente şi a unor halucinaţii care pot fi asociate cu inflamaţii neuronale. Însă, nu cred că acesta este aplicabil în cazul lui Dionisio Llanca, pentru că e un om cât se poate de simplu, aproape naiv, interesat doar de treburile zilnice, de munca lui, de camionul său, care îl preocupă mai mult decât îngrozitorul lucru care i s-a întâmplat. Totuşi, e o certitudine că nu poate uita cazul, nu doarme, nu mănâncă de câteva zile şi vrea să-şi schimbe ocupaţia. Nu vrea să mai ajungă vreodată pe şoseaua trei, unde a văzut OZN-ul."
La începutul lunii noiembrie 1973, Diorysio Llanca a trăit cel mai nefericit coşmar din viaţa sa. În faţa a numeroase posturi de televiziune şi a altor mijloace de informare, a trebuit să suporte interogatorii militare, teste medicale, detectorul de minciuni şi asaltul de neoprit al ziariştilor. Nu a zâmbit nici măcar o dată, n-a cerut un ban pentru declaraţiile sale. A pierdut mai multe zile de muncă, pe care nu le-a putut recupera. Era doar un om trist, simplu, care abia aştepta să-şi revadă părinţii. Când a părăsit scena supliciilor sale, a spus cu ochii în lacrimi: „De ce a trebuit să mi se întâmple tocmai mie toate acestea?”
HALUCINAŢIILE INDUSE
t
31 mai 1974, Umvuma, Zimbabwe
Cazul lui Peter (23 ani) şi al soţiei sale, Francis (21 ani), e cunoscut azi în întreaga lume. Întâmplarea lor e deosebit de complexă, motiv pentru care merită o atenţie deosebită.
în seara de 30 mai, tânăra pereche se afla pe autostrada ce lega Salisbury (azi Harare), Rhodezia, de Dunban, Africa de Sud. Au plecat seara târziu, cu o maşină Peugeot 404, când, între Umvuma şi Beit Bridge (Zimbabwe), în jurul orei 2,30, au observat nişte lumini neobişnuite. Aproape instantaneu, intensitatea farurilor maşinii s-a estompat, iar în cele din urmă s-au stins. Însă, motorul şi radioul au continuat să funcţioneze normal. După câţiva kilometri, maşina a

fost învăluită într-o lumină albăstruie, iar în interior s-a făcut atât de frig, încât au trebuit să pornească încălzirea, ba s-au învelit şi cu pături. Cam un sfert de oră nu s-a întâmplat nimic, dar abia dacă îndrăzneau să schimbe vreun cuvânt. Apoi, Peter şi-a dat seama că o forţă misterioasă preluase controlul asupra maşinii. Îşi aminteşte despre acest lucru în felul următor: „Eram incapabil să opresc maşina. Nu mai puteam controla frânele. Am călcat pedala de frână, dar fără niciun rezultat…” S-a dovedit inutil şi faptul că a luat piciorul de pe pedala de acceleraţie, căci maşina a continuat să ruleze cu aceeaşi viteză.
Au trecut pe lângă un autobuz care staţiona, lucru care li s-a părut foarte ciudat. Între timp, au reuşit să arunce o privire asupra OZN-ului. Era un obiect de formă ovală, iar fasciculul luminos care încadra maşina era emis din partea inferioară.
Deodată, OZN-ul a dispărut, iar Peter a recăpătat controlul asupra maşinii. Au ajuns la Fort Victoria (Rhodezia). Ceasul arăta ora 4,30. Au făcut plinul şi, după un scurt popas de o oră, şi-au continuat drumul. Sperau ca, în continuare, să aibă un drum liniştit, dar se înşelau. Adevăratele probleme urmau abia acum.
Nu puteau fi la mai mult de 10-12 km de oraş, când OZN-ul – sau oricum un aparat necunoscut – a apărut din nou, dar, de această dată, pe lângă el se deplasa şi un obiect mai mic. Lumina albastră a inundat iar maşina, care a devenit din nou de necontrolat, iar pentru Peter şi Francis a început o călătorie fantastică. Abia auzeau zgomotul motorului şi nu simţeau viteza, deşi, conform vitezometrului, acceleraseră de la 128 km/oră la 192 km/oră. Nu puteau controla maşina.
Câteodată li se părea chiar că plutesc cu viteză deasupra şoselei. Au trecut pe nesimţite pe lângă peisaje fantastice şi, în locul binecunoscutei regiuni deşertice, drumul lor a parcurs o zonă umedă, luxuriantă, tropicală. În cursul călătoriei lor halucinante, li s-a părut foarte ciudat că regiunea era cufundată într-o linişte profundă. Nu auzeau niciun zgomot care să le confirme speranţa că locul nu era pustiu. „Era ca şi când cineva ar fi decuplat sonorul”, îşi aminteşte

mai târziu Peter. Cititorii noştri cunosc deja fenomenul numit „Factorul Oz”, pe care mulţi ufologi îl consideră un semn cert că a avut loc o răpire.
Călătoria fantastică a lui Peter şi Francis s-a sfârşit la fel de brusc cum a început. Se apropiau de graniţa sud-africană. Era dimineaţă, în jurul orei 7,00, iar fenomenele ciudate au încetat brusc, peisajul şi-a arătat din nou faţa obişnuită, „glasul” naturii a început din nou să se audă, iar OZN-ul dispăruse. Peter şi-a dat seama că poate din nou conduce Peugeot-ul, dar cele întâmplate îl îngrijorau foarte mult şi, pe deasupra, ajunseseră cu o oră mai devreme decât ar fi trebuit. Au făcut cei 228 km în 105 minute, ceea ce înseamnă o viteză orară de 160 km. Totodată, conform kilometrajului maşinii, parcurseseră doar 17 km. O altă neregulă a constituit-o consumul de combustibil, care ar fi fost demn de Cartea Recordurilor. Maşina consumase în total 2 litri de benzină, ceea ce înseamnă un consum mediu de 0,7 litri la suta de kilometri.
Cu câteva zile în urmă, Frartcis avusese nişte vise premonitorii, în care văzuse o serie de evenimente care s-au petrecut ulterior. Peter îşi amintea mult mai multe amănunte.
Explicaţia acestui lucru e că femeia dormise în timpul derulării majorităţii evenimentelor şi îşi amintea doar de unul-două momente, când Peter a trezit-o. Din cauza somnolenţei, Francis şi-a imaginat, pe bună dreptate, că visa doar.
La 3 decembrie 1974, Peter a fost supus de către doctorul Paul Obertin unui tratament hipnotic. Pe baza celor evocate sub hipnoză, Peter a relatat că purtase o lungă conversaţie cu fiinţele care conduceau maşina şi care i s-au înfăţişat sub forma unor holograme. Au proiectat chipul unui umanoid pe bancheta din spate, ba mai mult, i-au arătat şi interiorul OZN-ului. A descris toată întâmplarea atât de amănunţit, sub hipnoză, încât spaţiul nu ne îngăduie să le prezentăm aici. I-au arătat lui Peter şi un laborator sofisticat, unde extraterestrii făceau experimente pe oamenii răpiţi. Ufonauţii erau fiinţe scunde, total lipsite de pilozitate. Peter a aflat că aceştia veniseră din una din galaxiile învecinate sau de la periferia galaxiei noastre

(locul lor de provenienţă nu era clar). Vizitatorii i-au mărturisit faptul că sunt capabili să apară sub orice formă în faţa oamenilor, ca să nu-i sperie. Au declarat şi ţelul misiunii lor pământene: supravegherea permanentă a Pământului, dar fără intenţia de a influenţa evoluţia omenirii, în pofida faptului că, în vremurile istorice, au încercat acest lucru, fără succes însă, pentru că n-au putut împiedica războaiele distrugătoare care au avut loc pe Pământ. Scopul implicării lor de lungă durată e să ne dezvăluie toate secretele lor, pe care însă, le pot împărtăşi doar anumitor indivizi, nu şi guvernelor. Se pare că folosesc cu succes posibilitatea călătoriilor în timp, lucru pe care i l-au explicat lui Peter în termeni atât de complicaţi, încât tânărul n-a în- – ţeles nimic.
Din păcate, hipnoza n-a dat rezultatul scontat, cel de a-i oferi lui Peter dovada faptului că informaţiile primite de la extraterestri pe cale telepatică sunt reale. Hipnoza a scos la suprafaţă multe imagini contradictorii, parţial inteligibile, şi tot ce am scris mai sus se bazează pe înregistrarea făcută în timpul tratamentului hipnotic, neavizat psihologic.
E adevărat, cele relatate de Peter conţin numeroase contradicţii şi multe fragmente care nu sunt specifice altor incidente similare, dar conţin totodată, numeroase momente care sunt caracteristice întâlnirilor de gradul IV.
RĂPIREA LUI TRAVIS WALTON
5 noiembrie* 1975, Snowflake, Arizona, SUA
Travis Walton, lucra într-o brigadă de tăietori de lemne în Parcul Naţional Sitgrear-Apache, Arizona. După încheierea programului de muncă, muncitorii au fost transportaţi spre casă cu un camion, când Mike Rogers, şeful brigăzii, a călcat brusc frâna. Deasupra copacilor din apropiere, la aproximativ cinci metri, plutea o farfurie zburătoare. Walton a sărit din maşină şi, cu toate avertismentele colegilor săi, a pornit spre OZN. După ce a făcut doar câţiva paşi, din obiect a fost emis un fascicul de lumină alb-albăstruie, care l-a nimerit în

Travis Walton a fost lovit de un fascicul de lumină alb-albăstruie, emis de un OZN, apoi, când şi-a revenit, se afla la bordul OZN-ului, înconjurat de nişte omuleţi cenuşii

plin pe Walton, doborându-l la pământ. Colegii săi s-au speriat îngrozitor, iar Rogers, deşi era prieten cu Walton, a călcat pedala de acceleraţie. Erau la aproape un kilometru depărtare, când şi-au dat seama ce au făcut. Sub imperiul panicii, îl părăsiseră pe Walton. Şi-au adunat, deci, curajul şi s-au întors la faţa locului, unde nu mai era nici urmă de OZN. Colegul lor dispăruse şi el. Îngrijoraţi, l-au strigat pe Travis, dar fără niciun rezultat.
Poliţia locală a privit întâmplarea cu suspiciune, dar a mobilizat forţe importante pentru a-l găsi pe Travis Walton. La locul incidentului, au descoperit o porţiune de teren de pe care plantele fuseseră arse în întregime, dar nu au dat de urma tăietorului de lemne.
La 10 noiembrie, Travis Walton a apărut la fel de neaşteptat precum dispăruse, dar fără a-şi aminti unde şi-a petrecut cele cinci zile. A fost investigat sub hipnoză şi iată ce dezvăluiri uimitoare a făcut:
Când şi-a revenit, a crezut că a ajuns într-un spital, dar şi-a dat imediat seama că se înşelase. A văzut trei siluete, semănând cu nişte embrioni supradimensionaţi, de aproximativ un metru şi jumătate înălţime. Aveau pielea maronie şi purtau o îmbrăcăminte mulată, înfăţişarea lor era grotescă, iar Travis a încercat să se apere de o e- ventuală agresiune, apucând un tub transparent, cu care s-a repezit asupra lor. Extraterestrii au ripostat, apoi au dispărut brusc. Imediat a apărut un alt extraterestru, mult mai înalt decât primii, care l-a condus, zâmbind, pe tăietorul de lemne într-o încăpere strălucitoare. Aici, pe un monitor de mari dimensiuni, se putea vedea peisajul exterior. În faţa ecranului era aşezat un scaun cu spătar înalt, prevăzut şi el cu butoane şi cu o manetă. Curios, Travis a apăsat pe manetă. Pe monitor a apărut imediat imaginea bolţii înstelate, în timp ce încăperea a început să trepideze. Atunci şi-a dat seama că se afla la bordul unei nave cosmice. De aici, amintirile sale au devenit neclare, iar următorul lucru pe care şi-l amintea era că s-a trezit întins pe pământ. OZN-ul plutea la câţiva metri de el, apoi s-a ridicat încet, luminând copacii din împrejurimi. Travis a sărit în picioare şi a luat-o la fugă încercând să se îndepărteze cât mai mult de misteriosul aparat. După o vreme, a ajuns într-un sat de unde şi-a sunat sora, neştiind

că fusese dat dispărut şi căutat timp de cinci zile. Pentru el, incidentul părea să fi durat douăzeci de minute. Nici azi nu ştie cu certitudine, ce s-a petrecut cu el în timpul orelor cât a fost la bordul OZN-ului.
Cazul său a devenit rapid subiect de senzaţie în presă. Pe lângă ancheta poliţiei, numeroşi ufologi, dar şi persoane din tabăra adversă l-au analizat cu atenţie. Walton a fost interogat de mai multe ori. Aşa s-a constituit materialul de bază pe care l-au folosit numeroase cărţi şi studii, dintre care, poate cea mai cunoscută, este cartea lui Bill Bar- ry, „întâlnire finală”. Tot celebru e şi acel rezumat scris de însuşi Travis Walton care, printre altele, a constituit baza scenariului filmului „Lumini pe cer”. În acesta din urmă e vorba de contactele interumane, de prietenie şi de tensiunea psihologică pe care o induce un asemenea caz de răpire, în timp ce, în lucrarea lui Barry e prezentat doar cazul în sine şi testele ulterioare efectuate în vederea verificării veridicităţii acestuia..
RĂPIREA DIN KENTUCKY 6 ianuarie 1976, Stanford, Kentucky, SUA
Cazul de răpire a celor trei femei care se îndreptau spre Liberty, a devenit cunoscut sub denumirea de „Răpirea din Kentucky”.
Mona Stafford (36 ani), Louise Smith (46 ani) şi Elaine Thomas (49 ani) erau prietene de multă vreme. În seara respectivă au cinat la un restaurant, apoi, la ora 23,15, au pornit spre casă. Mrs. Smith era cea care conducea maşina. În apropiere de Stanford, celelalte două femei i-au atras atenţia asupra unui obiect zburător de culoare roşie, în formă de disc, care avea o cupolă albă, strălucitoare. OZN-ul s-a apropiat de maşină, apoi, coborând puţin, a iluminat interiorul automobilului cu o rază albastră. Mrs. Smith a simţit că maşina virează spre stânga, moment în care a pierdut controlul asupra volanului.
Maşina a accelerat continuu, ajungând să ruleze cu 165 km/oră. La un moment dat, şi-au dat seama că se află pe o şosea complet necunoscută, ciudat iluminată, foarte lată, care se pierdea în depărtare.

Asfaltul strălucea atât de tare, încât toate trei femeile au închis ochii, orbite de lumină.
Când lucrurile au revenit la normal, s-au pomenit pe porţiunea cunoscută de drum, cea spre Houstonville, la 13 km de locul apariţiei OZN-ului. N-au putut stabili ora exactă, pentru că ceasul lui Elaine Thomas se oprise, la fel şi cel al doamnei Smith, iar Mona Stafford nu avea ceas. Ajungând acasă, au constatat cu uimire, că drumul lor durase cu o oră mai mult decât ar fi trebuit.
A doua zi, cele trei femei au descoperit că aveau pete roşii pe cap. Ochii li s-au inflamat, iar pielea le era iritată. Câteva săptămâni mai târziu, au constatat o semnificativă pierdere în greutate şi vizibile modificări de personalitate.
Au hotărât să se prezinte la vin control medical, de unde au fost îndrumate spre cabinetul psihologului Leo Sprinkle. Acesta le-a examinat şi le-a aplicat un tratament care includea hipnoza. Astfel s-a descoperit adevărul despre cele întâmplate în timpul orei despre care femeile nu-şi mai aminteau nimic.
Cele trei au fosfrvictimele unei răpiri, despre care îşi aminteau doar parţial. Astfel, Louise Smith îşi amintea doar de o autostradă ciudată şi de un OZN. Elaine Thomas a descris nişte creaturi umanoide de 120 centimetri înălţime, care le-au coborât din maşină, în timp ce Mona Stafford a putut relata sub hipnoză cele petrecute la bordul OZN-ului.
în vehiculul extraterestru, fiecare din ele a fost culcată pe câte o masă şi apoi au fost examinate de nişte fiinţe ciudate, îmbrăcate în halate albe. Victimele răpirii nu au reuşit să ofere o descriere detaliată a acestora. Le-au legat mâinile şi picioarele, apoi, înţepându-le cu un instrument subţire ca un ac, le-au examinat din creştet până-n tălpi.
I-au analizat Monei laba piciorului, apoi a fost supusă unui e- xamen ginecologic. Acesta din urmă a fost cel mai neplăcut.
în încheiere, Mrs. Standford a mai spus: „Mă dureau atât de tare ochit… M-au atins cu ceva, ca o ţeavă… Au suflat ceva în mine…”. Acestea sunt ultimele informaţii oferite de martoră, sub hipnoză.

REVERSUL INCIDENTULUI TEHERAN 19 septembrie 1976, Lacul Tabriz, Iran
Pe teritoriul Iranului nu au fost semnalate prea multe apariţii OZN, dar unul din cele mai mediatizate incidente de acest fel s-a petrecut aici.
Pe 19 septembrie 1976, la Baza Aeriană Militară din Mehrabad, au sosit mai multe apeluri telefonice care semnalau despre apariţia unui OZN, un obiect zburător discoidal care îşi schimba culoarea de la albastru la verde, portocaliu şi roşu. La ora 1,30, când au observat obiectul pe radar, Forţele Aeriene au trimis un avion de vânătoare F-4 de fabricaţie americană, ca să identifice obiectul necunoscut. Avionul a ajuns în apropierea OZN-ului, dar toate instrumentele de bord au încetat să funcţioneze, drept pentru care aparatul a fost nevoit să se întoarcă la bază, fără să îşi fi putut îndeplini misiunea. Nu după mult timp, OZN-ul a reapărut. Imediat a fost trimis spre el un alt avion, de data aceasta dirijat de la bază, prin radar. OZN-ul plutea nu departe de Teheran şi, în curând, a ajuns în obiectivul aparatului F-4. Pilotul vedea deja pe ecranul radarului de la bord obiectul de mărimea unui avion de pasageri B- 707. Avionul de recunoaştere a încercat de mai multe ori să se apropie de OZN, dar acesta a accelerat de fiecare dată, menţinându-se la o distanţă constantă. Pe întreaga suprafaţă a obiectului se vedeau lumini multicolore şi, la un moment dat, din interiorul OZN-ului a ieşit un obiect zburător mai mic, strălucitor. Acesta s-a îndreptat direct spre avionul de vânătoare, lucru pe care pilotul l-a interpretat drept o intenţie de atac şi a luat în vizor obiectul care se apropia, pregătind totodată o rachetă AIM-9. Totuşi, racheta nu a fost lansată. În timp ce OZN-ul se apropia, instalaţia electronică de declanşare a focului s-a defectat, iar transmisia radio s-a întrerupt. Avionul F-4 a făcut câteva manevre de evitare, timp în care obiectul mai mic, ocolind avionul, a reintrat în OZN. După puţin timp, instrumentele de bord ale avionului au redevenit funcţionale. Pilotul a decis să încerce să se apropie iarăşi de OZN şi imediat, din imensul obiect

necunoscut a ieşit nava spaţială mai mică. Cu mare viteză, aceasta a pornit în picaj spre pământ, dar, în final, a aterizat lin, iar OZN-ul cel mare a dispărut. Obiectul care a aterizat între dealuri, lumina împrejurimile pe o rază de peste 20 km, astfel că, lăsându-se mai jos, pilotul a putut nota poziţia acestuia înainte să i se stingă luminile. Pilotul s-a întors la baza aeriană, dar în cursul zborului a putut observa de mai multe ori erori în funcţionarea instrumentelor de control de la bord, datorită efectului EM indus de OZN. A doua zi dimineaţa, echipajul aparatului F-4 a organizat o misiune de verificare a locului unde a aterizat OZN-ul, dar nu s-a găsit nicio urmă. Localnicii din zonă au relatat că în timpul nopţii au văzut o lumină stranie, intensă, însoţită de un zgomot puternic.
Raportul evenimentelor înregistrate a ajuns la FBI. În el se preciza: „Cazul poate fi considerat unul clasic, în care se pot regăsi toate caracteristicile obişnuite ale unui fenomen OZN… Performanţele OZN-ului sunt uimitoare, iar înregistrările şi declaraţiile martorilor subliniază deosebita capacitate de manevră a OZN-ului…”
Acest caz a fost catalogat de serviciul de informaţii drept „incident aerian” şi, în mod inexplicabil, nu s-a dat aproape nicio importanţă declaraţiilor martorilor oculari. În schimb, s-a acordat o deosebită atenţie strategiei de apărare a OZN-ului, ceea ce a dovedit că obiectul extraterestru, respectiv pasagerii acestuia, sunt capabili să supravegheze de la distanţă psihicul uman şi, dacă e necesar, să influenţeze funcţionarea instalaţiilor electromagnetice, cu ajutorul unei energii necunoscute. În orice caz, până şi această constatare poate fi considerată un rezultat important.
Dar, prin aceasta, cazul cunoscut sub numele „Incidentul Teheran” a rămas deschis. În numărul din 25 septembrie al cotidianului „Teheran Journal”, s-a publicat un articol care clarifica motivul aterizării OZN-ului.
Ahmad Bani Ahmad (56 ani), cercetător istoric, a declarat că a fost la faţa locului când a aterizat OZN-ul. Mai mult, fiinţele care au ieşit din OZN i-au răpit pe el şi pe soţia lui, ducându-i în interiorul farfuriei zburătoare. Ahmad şi soţia lui fuseseră într-o excursie, pe

ţărmul lacului Tabriz. Tocmai când se întorceau spre casă, au observat pe cer un obiect mare şi strălucitor, din care a ieşit un obiect metalic.
OZN-ul de formă circulară, cu diametrul de 4-5 metri, a aterizat la circa 100 metri depărtare de maşină. Amândoi studiau cu uimire obiectul necunoscut, pe a cărui suprafaţă erau înşirate tablouri. Deodată s-a deschis o uşă, iar din OZN au coborât doi umanoizi îmbrăcaţi într-un costum argintiu. Aveau înălţimea de 2,5-3 metri, capul acoperit şi, în pofida luminii slabe a zorilor, martorii au văzut că pielea le era închisă la culoare, asemănătoare africanilor.
Unul dintre extraterestri s-a apropiat de cei doi oameni, care se uitau uimiţi la el, şi li s-a adresat într-o limbă necunoscută, astfel că n-au înţeles nimic din ce încerca să le comunice extraterestrul. După aceea, extraterestrul s-a întors brusc, s-a îndreptat spre tovarăşul său şi au intrat amândoi în OZN-ul care, s-a înălţat vertical, dispărând în câteva clipe.
Deşi nu îşi aminteşte să fi fost răpit, Ahmad Bani a declarat că a întâlnit fiinţe de pe o altă planetă şi că n-a povestit niciodată public acest lucru, dar acum, când sunt atât de mulţi oameni care au declarat că au văzut OZN-uri, nu se mai teme că ar putea fi ridiculizat.
Dacă întâmplarea ar fi doar bizară, mulţi ar zâmbi la auzul relatării despre ea. Dar acum, când se ştie că raportul lui Ahmed Bani e doar ionul din multe alte cazuri asemănătoare, nu mai zâmbesc chiar atât de mulţi…
CĂLĂTORIA FANTOMATICĂ
6 iulie 1978, Mendoza, Argentina
Deşi cazul relatat mai jos nu este întru totul concludent, fiindcă nu e vorba nici de OZN-uri, nici de extraterestri, merită să-l amintim pentru că, prin caracteristicile sale, se încadrează în seria răpirilor de pe şosele.
Francisco Nunes, un bărbat în vârstă de şaizeci de ani, şi fiul său Francisco jr., de douăzeci de ani, se deplasau cu maşina pe şoseaua

aflată la sud de Mendoza, înspre Lujan. Brusc, au avut senzaţia că se află într-o altă lume, iar camionul care rulase până atunci în faţa lor dispăruse de pe şosea. Maşina lor s-a ridicat de la sol şi a început să ruleze cu o viteză înspăimântătoare. Peisajul s-a schimbat brusc. Se aflau pe o autostradă cu cinci benzi de rulare, puternic luminată, mărginită de clădiri atât de înalte, încât nu le puteau vedea etajele superioare. Bolta înstelată a cerului, a fost înlocuită de o boltă roşiatică. Motorul maşinii s-a oprit, dar automobilul a continuat să ruleze cu viteză şi înăuntru se făcea din ce în ce mai frig. Brusc, totul a încetat, iar următoarea amintire a fost aceea că se aflau în maşină, uitându-se cu uimire în jurul lor. Se aflau în apropierea unei căi ferate, la nouă kilometri de locul unde începuse totul, iar maşina lor se afla pe sensul opus de circulaţie.
Tratamentul hipnotic nu a dat niciun rezultat semnificativ, dar amintirile despre cromatica imobilelor văzute par să dovedească faptul că întâmplarea trăită de cei doi ar putea fi reală.
ZBORUL GALBEN
23 septembrie 1978, Buenos Aires, Argentina în cursul unui raliu derulat pe şosea, după ce au ieşit din cursă, din cauza unor defecţiuni tehnice, omul de afaceri Carlos Acevedo, în vârstă de 38 de ani, şi şoferul Miguel Angel Moya, de 28 de ani, parcurgeau ultimii 1000 km ai traseului. Era în jurul orei 3,00, iar la volan se afla Acevedo. Maşina rula cu 100 km/oră, pe un drum secundar, când, în spatele maşinii a apărut o rază galbenă strălucitoare, care a iluminat interiorul maşinii. Fasciculul era atât de puternic, încât Acevedo a pierdut controlul asupra autovehiculului care a început să ruleze ca şi cum ar fi fost teleghidat, dar nu pe drum, ci plutind la aproximativ doi metri deasupra acestuia. Pe asfalt se vedea clar umbra proiectată de maşină, dar, din cauza luminii galbene, orbitoare, nu se putea distinge nimic din peisajul care mărginea şoseaua. Brusc, maşina s-a oprit şi cei doi s-au pomenit din nou pe şosea, la 10 km depărtare de locul unde au început să plutească. În clipa ur

mătoare, fasciculul luminos a dispărut, cei doi observând în stânga lor, pe cer, un obiect oval, galben, care se îndepărta încet.
După dispariţia OZN-ului, şi-au dat seama că drumul – pe care, conform ritmului lor, ar fi trebuit să-l parcurgă într-o oră şi un sfert
— Durase mai mult cu o oră. Merseseră cu maşina timp de 2 ore şi 20 minute.
Imediat au realizat o verificare minuţioasă a maşinii, dar, în afara faptului că rezervorul suplimentar era gol, nu au mai remarcat nimic ciudat. Ajungând la Pedro Rulo, Carlos şi Miguel au raportat poliţiei cele întâmplate, însă nu a avut loc o cercetare amănunţită a acestui caz. Cazul se află în evidenţa ufologilor argentinieni, ba chiar şi a celor americani. Martorii nu au fost supuşi nici măcar unei şedinţe de hipnoză. De aceeaşi lipsă de neprofesionalism s-a dat dovadă şi într-un caz similar, petrecut o lună mai târziu, la 27 decembrie la Arroyto, tot în Argentina, ai cărui eroi principali au fost trei angajaţi ai unei societăţi de electricitate. Cei trei bărbaţi călătoreau într-o maşină a instituţiei, când, în jurul orei 4,30, au observat un OZN care plutea deasupra pământului şi şi-au dat seama că se află la 15 km depărtare. Nici acest caz, însă, nu a fost analizat temeinic…
EXAMINAREA EMBRIONULUI
noiembrie 1978, Trier, R. F. Germană
Pam Owens, militar american, al cărui regiment era staţionat în Germania, se căsătorise cu puţin timp în urmă. Soţia lui, Ilona (nume fictiv), aştepta, la vremea respectivă, cel de-al doilea copil.
La sfârşitul lui noiembrie, Ilona se afla împreună cu fiica sa de trei ani în vizită la nişte prieteni de familie. Au pornit spre casă în jurul orei 19,00.
în cursul călătoriei spre Trier, deasupra şoselei a apărut brusc un obiect oval de culoare albă, care s-a apropiat tot mai mult de maşină, apoi, plutind deasupra automobilului le-a însoţit o bucată de drum. Când au ajuns acasă, Ilona a constatat cu stupoare că drumul care altădată îl parcurgea în cel mult patruzeci de minute, durase peste

două ore şi jumătate. Nu putea să-şi explice în niciun fel cele două ore de întârziere, însă presupunea că întâmplarea avea legătură cu apariţia OZN-ului.
Mai târziu, cu ajutorul unei şedinţe de hipnoză, Ilona şi-a amintit câteva amănunte despre cele întâmplate. Nu ştia cum ajunsese la bordul OZN-ului, dar îşi amintea că se afla într-o încăpere mică din interiorul obiectului. Era aşezată complet dezbrăcată pe un suport rece, asemănător unei mese, iar câteva fiinţe scunde o examinau. Creaturile aveau o înfăţişare respingătoare şi-i observau fiecare reacţie, urmărind-o cu privirile lor reci. Ufonauţii aveau ochii înfundaţi în orbite, iar capetele imense şi lipsite de păr. Printre altele, examinarea a constat din prelevarea de probe de sânge şi piele, dar cea mai îngrozitoare etapă pentru ea a fost atunci când una dintre fiinţe a înţepat-o cu un ac lung, deasupra ombilicului. Habar nu avea care era rostul examinării, dar simţea, subconştient, că toate acestea au legătură cu embrionul pe care îl purta şi de faptul că e însărcinată. Şi-a amintit apoi că stătea lângă maşină, îşi ţinea fiica în braţe şi se uitau amândouă după OZN-ul, care se îndepărta. Declaraţia făcută sub hipnoză a fost înregistrată pe bandă magnetică, iar, mai târziu, a fost evaluată de mai mulţi psihiatri. Pe baza metodei evaluării tensiunii nervoase, cei care au efectuat examinarea au demonstrat că Ilona consideră cele petrecute ca fiind reale şi nu intenţionează să mistifice adevărul. Ţinând cont de declaraţiile specialiştilor, puţin cam ciudate, se poate trage, însă, o singură concluzie: aceea că întâmplarea de la Trier a fost reală.
UN CAZ NEOBIŞNUIT 26 iulie 1979, Canoga Park, California, SUA
Shari N., o tânără în vârstă de circa treizeci de ani, lucra înainte de masă ca menajeră, iar seara, până în jurul orei 22,00, era chelneriţă într-un bar. În seara respectivă, femeia se întorcea ca de obicei spre casă, la volanul maşinii personale. Nu locuia departe de bar, astfel că drumul dura întotdeauna foarte puţin. Fiind vară, iar vremea – 152

plăcută, Shari a coborât complet geamul din stânga. După atmosfera îmbâcsită de fum a barului, aerul curat îi făcea foarte bine. Deodată a observat pe cer un obiect ciudat. A crezut că e un avion care se prăbuşeşte, motiv pentru care a încetinit şi şi-a scos capul pe geam. Dar obiectul a dispărut brusc, neauzindu-se zgomotul unei eventuale explozii. Uimită de cele întâmplate, femeia şi-a continuat drumul. A ajuns acasă imediat şi a constatat cu uimire că ajunsese acasă mult mai târziu decât de obicei. Era foarte nedumerită, iar, în cele din urmă, la recomandarea prietenilor, s-a adresat unuia dintre cercetătorii ce făceau parte din asociaţia MUFON.
Mai târziu, prin hipnoză, s-a aflat ce se întâmplase în acea perioadă de timp de care nu-şi mai amintea. Femeia a relatat că obiectul aterizase pe şosea, în faţa sa, iar ea a coborât din maşină, pentru a-l observa de aproape.
Deodată s-a pomenit în interiorul OZN-ului şi şi-a amintit că fiinţele scunde care se aflau în încăpere, au imobilizat-o pe ceva care semăna a pat. Nu-şi amintea înfăţişarea creaturilor, dar ştia că au examina t-o şi că i-au provocat mari dureri de spate. I-au introdus sonde în umăr şi în stomac, apoi i-au înfipt ceva în picior, provocându-i o durere atroce.
După aceea, i-au picurat o soluţie în ochi şi au dus-o înapoi la maşină. Începând din clipa aceea, îşi mai aminteşte doar că obiectul, care crezuse că era un avion, a dispărut în spatele copacilor, iar ea aştepta să audă zgomotul exploziei.
Cazul, care nu a fost făcut public, descrierea lui găsindu-se doar în dosarele de la MUFON, dovedeşte că, la fel ca în cursul multor incidente asemănătoare, martorul nu-şi aminteşte dacă a văzut cu adevărat un OZN.
Oare care este numărul real al persoanelor care au trăit întâmplări asemănătoare, dar n-au îndrăznit să apeleze la specialişti şi nu s-au supus regresiei hipnotice? Conform opiniei lui Budd Hopkins, unul din cei mai fervenţi cercetători ai cazurilor de acest fel, numărul întâlnirilor de gradul patru este extrem de mare, fiind de ordinul zecilor de mii.

OZN-UL DIN MIJLOCUL DRUMULUI 13 octombrie 1979, Lanxi, China
Lanxi se află la circa 50 km la nord de Hardin, unul din orăşele Manciuriei. Cazul relatat în continuare s-a petrecut pe o şosea, confirmând interesul arătat de vizitatori faţă de circulaţia terestră.
Pentru Vang Jiang Mân, şofer în vârstă de douăzeci şi cinci de ani, acea noapte s-a sfârşit aproape tragic. În jurul orei 4,00, a fost pe punctul de a intra în coliziune cu o maşină ce staţiona pe mijlocul drumului. După cum a declarat ulterior, realmente a presimţit pericolul şi, de aceea, precaut, şi-a luat piciorul de pe pedala de acceleraţie. Dacă n-ar fi fost inspirat, în clipa următoare ar mai fi putut spera numai într-o minune, dar aşa – graţie reflexelor sale – a călcat frâna în timp util şi a reuşit să evite coliziunea, la distanţă de doar câţiva centimetri.
Furios, a coborât din camion şi s-ar fi repezit la şoferul vinovat al maşinii în cauză, dar imediat a văzut un aparat ciudat plutind pe cer şi nu a îndrăznit să meargă mai departe. După un timp, oarecum liniştit, Vang a hotărât să-şi continue drumul. Ajungând pe culmea dealului din apropiere, a fost nevoit să calce din nou pedala de frână, în mijlocul drumului era un vehicul care nu semăna cu niciun mijloc de transport cunoscut.
Lângă aparatul în formă de cupolă, care emitea o lumină albăstruie, se aflau două siluete neobişnuite. Ambele aveau cel mult un metru şi jumătate şi purtau îmbrăcăminte argintie. Vang a oprit şi a stins farurile, crezând că totul e o halucinaţie. Dar nu era deloc aşa. Lumina era suficient de puternică pentru a-i permite să observe că cele două siluete cercetau şoseaua, ca şi când ar fi căutat ceva. Vang s-a gândit că ar fi bine să se uite după vreun mijloc de apărare şi s-a aplecat spre lada de scule. Între timp, a auzit o maşină care se apropia şi care a oprit la marginea şoselei. Când s-a ridicat şi s-a uitat din nou afară, siluetele şi OZN-ul dispăruseră de parcă le-ar fi înghiţit pământul. A sărit din cabină şi, dezorientat, i-a povestit şoferului cele întâmplate. Acesta, însă, nu văzuse nimic.

15 octombrie 1979, Ponta Negro, Brazilia
Cazul prezentat în continuare, spre deosebire de majoritatea celor relatate anterior, a fost supus unor investigaţii extrem de serioase, astfel încât nu avem motive să ne îndoim de autenticitatea incidentului. Şi în această întâmplare este vorba de o maşină pe care OZN-urile o ridică în aer cu tot cu pasagerii ei, şi, întrucât cazul de mai jos s-a petrecut în octombrie 1979, nu se poate presupune că ar fi putut influenţa declaraţiile martorilor implicaţi în cazurile petrecute anterior.
Cazul are doi martori oculari, un student în vârstă de douăzeci şi cinci de ani şi o cunoscută pianistă, Mărgărită Henriquieta Mar- chesini, care obişnuia să apară pe scenă sub numele de Luli Oswald. Mărgărită era mamă a doi copii şi, pe lângă succesele sale muzicale, era cunoscută şi pentru deosebitele sale capacităţi paranormale, tămăduitoare, pe care le utiliza cu succes la o clinică în care erau trataţi copiii suferinzi de mongoloism.
întâmplarea noastră începe cu faptul că tânărul care se afla la volan îşi uitase acasă permisul de conducere, în Saquarema şi a trebuit să se întoarcă după el, din Rio, pe autostrada de pe litoral.
Era ora 21,30, iar Luli l-a întrebat pe tânăr, foarte amuzantă, ce ar face dacă s-ar întâlni cu o farfurie zburătoare, ştiind că, în anii anteriori, în această regiune a coastei au fost văzute numeroase obiecte zburătoare neidentificate. Deodată, ca şi când ar fi făcut parte dintr-un scenariu prestabilit, deasupra mării a apărut, plutind, un obiect în formă de cupolă, pe care străluceau trei puncte luminoase.
Speriindu-se destul de tare, tânărul student a apăsat pedala de acceleraţie, dar acel ceva care emitea lumină a pornit pe urma lor. Au încercat să-şi dea seama ce ar putea fi. S-au gândit că este vreun meteorit. OZN nu putea fi, şi-a exprimat părerea Luli, pentru că, în acest caz, ar fi prea multe coincidenţe. În cele din urmă, studentul a decis să iasă de pe şosea, dar a luat-o în direcţie greşită, drept pentru care au ajuns iarăşi pe ţărm. Totuşi, şi-au continuat drumul. Era
155
Dosarele OZN 2: EXTRATERESTRII
ora 23,30 când OZN-ul a reapărut. Brusc, din mare, s-a ridicat un alt obiect luminos, după care, s-a oprit, plutind, deasupra apei. Aparatul ilumina puternic suprafaţa apei, când, folosind o energie necunoscută, OZN-ul a început să absoarbă apă, formând din masa acvatică un fel de pâlnie.
OZN-urile care absorb apă sunt bine cunoscute în ufologie, iar Luli auzise despre cazuri asemănătoare, dar nu l-a încurajat pe tânăr să oprească. OZN-ul era ca o ciupercă al cărei picior era format de pâlnia de apă. Deodată, motorul maşinii a început să dea rateuri, iar cei doi pasageri au fost cuprinşi de panică. Tânărul a încercat să accelereze, în timp ce Luli observa OZN-ul şi cerceta cu privirea dealurile din împrejurimi, în speranţa unui ajutor. Deodată, a văzut încă un OZN, apărut deasupra dealurilor de pe cealaltă parte a drumului. Acesta era un obiect cilindric, asemănător unui trabuc, având hublouri portocalii. OZN-ul cilindric plutea lent, cu o viteză constantă. Apoi, din el au apărut trei obiecte sferice, care iluminau puternic împrejurimile. Aparatele au zburat direct spre maşina celor doi, ne- lăsând nicio îndoială asupra faptului că voiau să-i studieze mai de aproape şi pe pasagerii ei.
Foarte speriaţi, Luli şi tânărul student se întrebau dacă erau în siguranţă în maşină sau ar fi trebuit să se ascundă între tufele de la marginea drumului înainte de a lua o decizie, OZN-urile ajunseseră atât de aproape, încât lumina pe care o emiteau, fiind atât de puternică, i-a făcut pe pasageri să-şi piardă cunoştinţa. Pare un caz obişnuit. OZN-ul reperează maşina, o inundă cu un fascicul de lumină, iar martorii oculari îşi pierd cunoştinţa. Tot acest scenariu a fost relatat de oameni din toate părţile lumii. Când Luli şi tânărul şi-au revenit, şi-au dat seama că nu se mai află pe autostradă, nici pe drumul paralel cu aceasta, ci lângă un imaş, nu departe de drumul secundar. Luli a recunoscut împrejurimile şi ştia că în apropiere se află o benzinărie unde se poate bea o cafea şi seara târziu. Au uitat să se uite la ceas, deci s-au mirat când chelnerul le-a spus că nu mai servesc cafea atât de târziu, întrucât trecuse de ora două. În drum spre casă, au discutat uimiţi despre cele petrecute. Totodată, Luli a

hotărât să o viziteze cât mai curând pe Irene Granchi, ufolog de renume, pentru a-i povesti strania întâmplare.
A aflat adresa lui Irene de la preotul local şi, în a cincea zi de la incident, i s-a adresat celebrei cercetătoare. Spre marea ei surprindere şi bucurie, Irene avea un musafir care nu era altcineva decât Bob Prat, cercetător la MUFON, despre care Luli citise de nenumărate ori. Astfel, două autorităţi în domeniul cercetării fenomenului OZN s- au ocupat de caz cu toată seriozitatea.
În scurt timp, au stabilit că maşina – un Fiat 147 – fusese puternic magnetizată pe partea dreaptă şi că ceasul lui Luli Oswald – femeia stătuse pe locul din dreapta – se defectase. S-a descoperit, de asemenea, că plăgile arse de pe corpul lui Luli ar fi putut fi provocate de o iradiere intensă. După două zile ochii, i s-au înroşit şi s-au umflat. Au apărut şi probleme urologice, pe care Bob le-a considerat urmări ale unei uşoare arderi interne. Răspunsul asupra celor petrecute a fost stabilit în urma unei şedinţe de regresie hipnotică. Tânărul student s-a opus, însă, acestui tratament, datorită posibilelor tulburări care ar fi putut surveni ulterior şi care, probabil, i-ar fi putut afecta randamentul şi ritmul de învăţare. Dar Luli s-a supus hipnozei, iar şedinţa s-a desfăşurat la cabinetul particular al cunoscutului specialist dr. Silvio Logo. S-a dovedit un bun pacient, probabil şi datorită capacităţilor sale tămăduitoare, pentru că şi-a putut reaminti cu exactitate cele petrecute.
Ştim cum a început totul. Următorul amănunt important este că, după ce lumina emisă de cele două OZN-uri a inundat Fiat-ul, un fascicul de lumină mult mai puternic – direcţionat, cel mai probabil, de către OZN-ul în formă de trabuc – a ridicat lent maşina, lucru care i-a înspăimântat îngrozitor pe cei doi pasageri. Erau înconjuraţi de nişte creaturi scunde, cu o înfăţişare grotescă. Înălţimea acestora era de circa un metru, aveau braţe lungi, corp firav, cenuşiu, iar capul
— Enorm. Aveau trăsături dure, iar nasul şi gura erau reduse la o simplă fantă.
Conform următoarelor amintiri stocate în subconştient, Luli era dezbrăcată, iar extraterestrii îi examinau fiecare părticică a corpului,

cu ajutorul unui fascicul luminos. Cel mai mult a durat examenul urechii, timp în care Luli a simţit continuu nişte dureri atroce. I-au recoltat probe de păr, apoi au supus-o unei examinări ginecologice, pe care, aflată sub hipnoză, a descris-o amănunţit. Când examinarea s-a terminat, au informat-o că au ales-o pe ea pentru că e predispusă la telepatie şi dispune de ESP (Percepţii Extra Senzoriale), pe care e capabilă să le utilizeze conştient.
Totodată, i-au spus că nu le-a fost de prea mult ajutor. E posibil ca vârsta lui Luli, cincizeci şi ceva de ani, să fi fost prea înaintată pentru experimentele extraterestrilor? De altfel, i-au şi adus la cunoştinţă că, din punct de vedere experimental, cel care îi interesează e tânărul. Abia atunci Luli a observat că tânărul era şi el culcat, de asemenea dezbrăcat, fiind imobilizat pe o masă ce părea a avea consistenţa marmurei.
La fel ca un animal pregătit pentru disecţie, l-au examinat atent şi pe tânăr, i-au luat nenumărate probe de piele, păr şi sânge, cu ajutorul unui instrument foarte bizar, necunoscut. Între timp, dialogul telepatic a continuat, iar extraterestrii i-au arătat lui Luli nişte fotografii care reproduceau imagini din diverse zone ale Pământului, fiind interesaţi pe care dintre ele le recunoaşte. Apoi i-au spus că ei vin din apropierea planetei Neptun, dintr-o galaxie mai mică, ceea ce pare aproape imposibil din punct de vedere astronomic.
După şirul de tratamente hipnotice, Luli a considerat un nonsens tot ce a povestit sub hipnoză, iar mai târziu, nici în stare conştientă, nici în somn, nu a mai avut amintiri legate de această răpire. A confirmat cele întâmplate până la momentul în care au văzut OZN-urile apropiindu-se, măcar şi numai pentru motivul că şi raportul tânărului student susţinea cele petrecute până aici.
Cu toate acestea, Luli Oswald şi tânărul ei partener nu sunt singurii care, în timpul hipnozei, relatează impresii asemănătoare. Totuşi, referitor la informaţiile despre răpire, Luli Oswald a devenit ulterior necomunicativă.
Aceste rapoarte privind vizitatorii extraterestrii prezintă, cu toată siguranţa, cele mai misterioase întâmplări din istoria omenirii.

SILUETE DE DOI METRI iunie 1980, Sproston Green, Cheshire, Anglia
La vremea respectivă, Jenny era o tânără în vârstă de douăzeci şi cinci de ani şi lucra ca agent de asigurări. S-a hotărât să apeleze şi să ceară părerea cunoscutului ufolog Harry Harris, din cauza viselor pe care le avea, în care îi apăreau deseori OZN-uri şi peisaje ciudate. Îşi amintea clar faptul că visele erau foarte frecvente, iar personajele principale erau fiinţe extraterestre. La recomandarea lui Harris, Jenny s-a adresat unui specialist în hipnoză, dr Joe Jaffe, dar prima şedinţă n-a relevat nimic interesant. La următoarea şedinţă, a fost prezent şi ufologul Mike Sachs, care a propus ca, sub hipnoză, Jenny să încerce să-şi povestească visele. De data aceasta, relatarea a fost o adevărată surpriză.
Tânăra a povestit că se afla în maşină, la volan, împreună cu Jim, care devenise între timp soţul său. Era noapte, târziu. Rulau pe o străduţă lăturalnică, dinspre Cheshire spre casă, la Lancashire. Deodată, în depărtare, a apărut un obiect zburător, înconjurat de lumini galbene şi roşii. Sub hipnoză, Jenny a declarat că nu semăna deloc cu un avion. Apoi, luminile au apărut direct în faţa automobilului, silind-o să se oprească. Imediat, din haloul acela luminos s-au desprins două siluete care au pornit spre maşină. Disperată, Jenny a încercat să-l trezească pe Jim, dar fără niciun rezultat. Una dintre fiinţe a bătut uşor în geamul de pe partea lui Jim, iar cealaltă – în geamul de pe partea lui Jenny. Tânăra a oprit motorul maşinii, deşi nu ştia nici ea de ce a făcut-o. Portierele erau blocate, astfel că extraterestrii nu au putut pătrunde în interiorul maşinii. Erau înalţi de cel puţin doi metri, purtau nişte costume argintii şi se mişcau, de fapt, mai degrabă pluteau, ca în clişeele redate cu încetinitorul. Jenny s-a simţit imobilizată când privirea extraterestrului s-a fixat în ochii ei. Cu un efort de voinţă de care nu se credea capabilă, Jenny a strigat, biruitoare: „Nu cobor! Nu mă puteţi obliga!”
E greu de crezut că toate acestea au fost un simplu vis. În plus, înregistrările efectuate în timpul hipnozei fac mărturia faptului că tânăra nu putea fi atât de îngrozită doar din cauza unui coşmar.

ZBORUL LUI MEGAN ELLIOT
22 august 1980, Texas, SUA
Megan Elliot (nume fictiv), în vârstă de douăzeci şi ceva de ani, se afla în vizită la mama sa; cum fiica ei, de doar 18 luni, Renee, se simţea rău, Megan a hotărât să se întoarcă de urgenţă acasă.
Astfel, s-a urcat imediat în maşină şi, în zori, a pornit spre casă. Avea de parcurs 112 km, pe drumuri neiluminate şi slab circulate. După ce a făcut 50 km, radioul din maşină şi farurile au încetat să mai funcţioneze. Câteva secunde mai târziu, automobilul s-a ridicat de pe şosea, iar tânăra femeie a observat că vârfurile brazilor înalţi care mărgineau şoseaua se înclinau într-o parte şi alta, ca şi când ar fi fost furtună. La acelaşi nivel cu maşina şi-a făcut apariţia un obiect zburător puternic iluminat. Prin deschiderea din partea inferioară a obiectului, maşina a fost tractată de o undă energetică şi a ajuns într-o încăpere rotundă.
O voce i-a ordonat lui Megan să coboare, dar femeia s-a opus. În momentul imediat următor, s-a apropiat un umanoid scund, ale cărui picioare erau învăluite într-o ceaţă artificială, care a smuls cu putere uşa închisă a maşinii şi le-a silit pe Megan şi Renee să-l urmeze. Capul mare al extraterestrului nu avea urechi, nici sprâncene, în schimb ochii erau mari, ovali, fără pupile, nasul – mare, turtit, şi gura – mică, îngustă, ca o fantă. Corpul îi era lipsit de pilozitate, iar mâna nu avea decât patru degete. Într-o altă încăpere, a cărei podea era acoperită cu un strat de vapori, le-au culcat pe nişte mese, le-au imobilizat, după care, în prezenţa altor doi umanoizi, le-au examinat cu diferite instrumente. Le-au ţinut legate în continuare şi le-au silit să înghită nişte pastile colorate.
în clipa următoare se aflau din nou în maşină, rulând normal pe drumul spre casă. Megan a constatat că se află la doar 8 km de casă, cu 40 km mai departe de locul unde fuseseră răpite. Mai târziu, în cursul regresiei hipnotice, Megan a relatat conversaţia avută cu fiinţele necunoscute. A reuşit să descrie detaliat interiorul vizibil al navei şi umanoizii.

19 noiembrie 1980, Langmont, Colorado, SUA
De aventuri asemănătoare zborului cu maşina al lui Megan Elliot au avut parte şi alţii şi, aşa cum am spus mai devreme, cele mai frecvente victime ale răpirilor din automobile sunt tinerele perechi căsătorite.
Un astfel de cuplu îl formau tânărul profesor de desen Michael şi soţia lui Mary, ambii prezentaţi sub nume fictive, pentru că au dorit să-şi păstreze anonimatul.
în noaptea respectivă, mergeau spre casă, de la Denver la Langmont. Era ora 23,45, când maşina lor a fost învăluită de o lumină albă, orbitoare.
Apariţia haloului era însoţită de un zgomot monoton, iar, spre marea lor uimire, maşina s-a ridicat încetişor de pe drum. Pluteau pe deasupra şoselei, de parcă i-ar fi condus o forţă invizibilă. Între timp, farurile s-au stins, iar radioul a amuţit. Apoi, brusc, totul a încetat şi maşina şi-a continuat drumul, de această dată normal, pe şosea. S-au mirat foarte tare, pentru că nu aveau nicio explicaţie pentru ce s-a întâmplat cu ei. Totodată, au observat că era ora 0,55. Nu-şi aminteau deloc ce se întâmplase în ultima oră de călătorie. A doua zi, Mary a descoperit că are un semn ciudat pe pântec, din cauza căruia a început să-şi facă griji şi s-a hotărât să consulte un medic. De aici, a fost sfătuită să se adreseze unor ufologi, care au decis s-o supună unei şedinţe de hipnoză. Din păcate, Mary nu s-a dovedit receptivă la regresia hipnotică, dar, din amintirile evocate de Michael, s-a conturat, aşa cum era de aşteptat, o întâlnire de gradul IV.
Michael a povestit că maşina a fost ridicată de la sol, apoi, prin- tr-un tunel luminos, a fost tractată de o undă energetică şi captată în interiorul navei. Brusc, s-au pomenit într-o încăpere rotundă.
Imediat s-a apropiat de ei o fiinţă cu piele cenuşie, ce purta o îmbrăcăminte aurie, care i-a condus pe cei doi tineri în câte o cameră. Despre cele întâmplate ulterior, doar Michael a putut oferi detalii. L-au dezbrăcat complet şi l-au culcat pe o masă ciudată, deasupra căreia plutea o masă de vapori luminoasă. L-au supus unor examene

biologice amănunţite, iar, la un moment dat, bărbatul a avut senzaţia că i-a fost implantat un dispozitiv la nivelul creierului, împreună cu noi cunoştinţe.
A descris creaturile ca având capul alungit, lipsit de păr, bărbie mică, mâini lungi, terminate cu patru degete. În subconştient i-a fost indusă informaţia că straniile fiinţe comunicau între ele fără să vorbească, pe cale telepatică. I-au examinat atent piciorul stâng, pe care Michael avea mai multe umflături negre, din cauza cărora, la vremea respectivă, bărbatul era foarte îngrijorat. Se temea că respectivele umflături ar putea fi maligne. Spre surprinderea lui, după această întâlnire, umflăturile s-au retras aproape complet. Între timp, extraterestrii au adus-o înapoi pe Mary, care era şi ea goală. Este foarte important de amintit şi faptul că, la vremea respectivă, Mary era însărcinată în luna a doua. Se pare că acest aspect îi interesa foarte mult pe extraterestri, drept pentru care au examinat-o, de mai multe ori, arătând o atenţie deosebită faţă de embrion. Mary era foarte îngrijorată de acest lucru, care i-a creat multe griji şi după incident. S-a liniştit doar după ce a născut un copil sănătos – deşi prematur, după numai şapte luni de sarcină.
Michael a fost supus unui tratament hipnotic de mai multe ori şi, în stare hipnotică profundă, şi-a amintit că fiinţele au comunicat şi cu el. Printre altele, ufonauţii au precizat că există numeroase dimensiuni paralele.
După ce au terminat cu examinările, cei doi tineri au reparcurs straniul traseu, dar în ordine inversă. Mai întâi au părăsit OZN-ul prin tunelul luminos, apoi au auzit din nou zgomotul acela monoton, iar, în final, au mai văzut doar lumina care învăluia automobilul. Maşina era iarăşi pe şosea, înaintând cu viteza de 80 km/oră, iar lumina orbitoare dispăruse. I
Din nefericire, cercetările au fost întrerupte din cauza sarcinii lui Mary – în cazul căreia nu se putea aplica hipnoza – şi a tulburărilor psihice cu care se confrunta acum Michael. Totuşi, cazul a ajuns la CUFOS (J.Allan Hynek Center for UFO Studies), Chicago, unde a fost catalogat drept unul din cele mai reprezentative cazuri de răpire.

CAZUL LUI ALAN GODFREY 28 noiembrie 1980, Todmorden, West Yorkshire, Anglia
Ofiţerul de poliţie Alan Godfrey, în vârstă de treizeci şi trei de ani, a fost victima unei întâlniri de gradul II, care a durat numai cincisprezece minute. Totuşi, cazul său este unul dintre cele mai cunoscute incidente de acest fel, petrecute pe teritoriu englezesc.
întâmplarea a debutat dimineaţa, la ora 5,30, la puţin timp după terminarea orelor de serviciu. În timp ce se îndrepta spre casă, i-a apărut în faţă un obiect zburător. OZN-ul discoidal plutea deasupra drumului, la circa 30 metri de maşina poliţistului, iar partea inferioară a ciudatului aparat se rotea în jurul propriei axe. Forma obiectului amintea de o sfârlează şi, pentru că n-a putut lua legătura cu comisariatul, din cauza radioului care nu mai funcţiona, poliţistul a desenat obiectul în carnetul său de notiţe. OZN-ul a dispărut la fel de brusc precum apăruse, iar Godfrey s-a pomenit mult prea departe de locul unde trebuia să ajungă. Prin urmare, a întors maşina şi a revenit în zona unde văzuse obiectul. Ajuns aici, a observat cu uimire că porţiunea de şosea unde stătuse OZN-ul era complet uscată, deşi afară plouase torenţial. A observat şi faptul că talpa pantofului din piciorul său stâng era complet dezlipită şi, în plus, nu-şi amintea ce s-a întâmplat cu el în sfertul de oră care trecuse. A raportat întâmplarea numai a doua zi. Imediat, cazul a intrat în atenţia cercetătorilor OZN, care l-au investigat apoi pe Godfrey, sub hipnoză. Şedinţa de regresie hipnotică a relevat un caz tipic de răpire. Godfrey a fost dus la bordul OZN-ului, unde l-a întâmpinat o fiinţă înaltă, umanoidă, apoi opt siluete scunde, ce aveau aproximativ 120 cm, l-au culcat pe o masă şi au început să-l examineze minuţios. Fiinţa înaltă i-a comunicat telepatic să nu se teamă. După ce fiinţele scunde, ce păreau mai degrabă roboţi, au terminat examinarea, Godfrey s-a confruntat cu o puternică senzaţie de vomă şi a perceput un miros înţepător. După ce a fost învăluit într-o aură luminoasă, i s-a indus în subconştient un mesaj din care a aflat că se află în atenţia extraterestrilor de multă vreme şi că aceştia vor reveni.

După încheierea şedinţei de hipnoză, Alan Godfdrey nu şi-a a- mintit nimic din cele relatate şi nici despre fiinţele ciudate pe care le-a văzut. Dar insista continuu asupra realităţii fizice a obiectului zburător. La scurt timp după întâmplare, a fost declarat inapt pentru serviciul pe care îl îndeplinea şi, prin urmare, a fost concediat…
UNDA ŞI DELFINUL
»
Ianuarie 1981, Worsley, Manchester, Anglia
După cazul Godfrey, cercetătorii Harry Harris şi Mike Sachs au hotărât să-şi îndrepte atenţia exclusiv asupra aspectului temporal al cazurilor. La început şi-au desfăşurat munca în cadrul organizaţiei UFORA, iar mai târziu, au continuat să lucreze independent de forurile oficiale. Consultaţiile medicale au fost efectuate, în general, de dr Albert Kellar, din Manchester. Despre acestea au apărut însă mai puţine materiale scrise, pentru că Harris a utilizat mult mai frecvent, materialul înregistrat pe bandă video.
Linda Taylor, ea însăşi martoră într-un caz de răpire, a aderat mai târziu la echipa lui Harris, în calitate de consilier. La vârsta de douăzeci şi ceva de ani, avea o experienţă bogată şi utilă, în ceea ce priveşte întâlnirile de gradul III şi IV.
Cazul Lindei e următorul: într-o seară, mergea spre casă, înspre Charlton, întorcându-se de la mama sa, din Southport. Şoseaua East Lanch, de obicei aglomerată, era acum neobişnuit de liberă. Deodată, în spatele maşinii, dinspre sud, a apărut un punct luminos., care se deplasa cu viteză constantă. Linda a încercat să accelereze, dar, în acelaşi moment, maşina a început să trepideze, după care motorul s-a oprit. Brusc, aproape de Linda, a apărut o maşină ciudată, de modă veche, care aproape a intrat în coliziune cu automobilul ei. Acest incident i-a distras atenţia de la obiectul care se apropiase între timp şi despre care şi-a dat seama că seamănă cu un disc metalic. Plutea deasupra porţiunii de drum dintre Leigh şi Worsley. Între timp, maşina veche a dispărut ca prin farmec. Îngrozită, Linda s-a oprit la prima benzinărie. Cum OZN-ul continua să o urmărească, obiectul

a fost văzut şi de vânzătorul de la staţia de benzină. Apoi, aparatul zburător s-a înclinat şi s-a înălţat cu o viteză incredibilă. Vânzătorul a fost foarte mirat văzând acest lucru, dar, din nefericire, n-a mai putut fi găsit, deşi mărturia lui ar fi fost valoroasă.
Simţindu-se rău şi luptându-se cu această stare, Linda a ajuns cu greu acasă, pierzându-şi pe undeva şi sacoul. Dar nu-şi putea da seama unde, pentru că şi-l lăsase în maşină. Trecuseră două ore din viaţa ei fără să ştie ce s-a întâmplat cu ea în acest interval. Linda s-a hotărât să apeleze la ajutorul specialistului Harry Harris şi, prin urmare, a fost supusă şi unei şedinţe de regresie hipnotică. Totuşi, nu s-a reuşit elucidarea tuturor amănuntelor privitoare la această întâmplare despre care, la început, s-a crezut că este doar un vis. Conform relatărilor Lindei, făcute sub hipnoză, femeia a fost dusă într-o cameră mare, în care se mai afla un bărbat înalt, cu ochi albaştri, îmbrăcat în haine albe. Acesta a condus-o la un bazin în care înota un delfin. Animalul părea bolnav şi bărbatul a rugat-o pe Linda să-l atingă. Fata a simţit sub degete pielea alunecoasă a delfinului. Dupăaceastă  întâmplare, Linda Taylor a avut mai multe viziuni ciudate. Odată cu trecere timpului, a început să resimtă o nelinişte bizară, având impresia că se apropie sfârşitul lumii.
CAZUL DE LA NULLARBOR
20 ianuarie 1988, Mundrabiiia, Câmpia Nuiiarbor, Australia în capitolul acesta am prezentat mai multe cazuri de răpiri – cazuri extreme – în cursul cărora maşina martorilor oculari fost ridicată de o undă luminoasă, emisă de un OZN care, prin acelaşi procedeu, reaşeza vehiculul şi pasagerii la locul iniţial. Cazurile de acest fel au fost privite sceptic, chiar şi de ufologi renumiţi, până când s-a petrecut incidentul de la Nuiiarbor. Cazul este cea mai semnificativă întâlnire de acest fel din ultimele decenii, pentru că, pe lângă cei patru martori oculari, protagonişti direcţi ai cazului, au existat şi alţi martori neimplicaţi direct, precum şi urme fizice, care să susţină veridicitatea întâmplării.

Subiecţii care au fost victimele acestui caz sunt o femeie din Perth, Faye Knowles, şi cei trei fii majori ai săi, Patrick, Sean şi Wayne. Se aflau în maşina lor, Ford Telstar, an de fabricaţie 1984, îndreptându-se spre restaurantul Mundrabilla, situat la marginea autostrăzii Eyre ce traversează câmpia Nullarbor din Australia de Vest.
La ora 5,30, au observat că în faţa maşinii apăruse un obiect intens strălucitor, care se deplasa în zig-zag, într-o parte şi alta a drumului, cam la un metru deasupra solului. Brusc, radioul maşinii a încetat să mai funcţioneze. Se apropiau vertiginos de obiectul luminos care blocase drumul, fapt pentru care abia au reuşit să-l evite, aproape intrând în coliziune cu automobilul care venea din sens invers.
După câteva minute, şi-a făcut apariţia un alt OZN, care a început să urmărească maşina. Forma acestui obiect semăna, destul de bine, cu cea a unei pălării. OZN-ul i-a urmărit o vreme, apoi, executând o întoarcere bruscă, s-a îndepărtat de Fordul Telstar. Nici n-au apucat să-şi revină, că obiectul a apărut iar şi a continuat să-i urmeze cu viteză constantă. La un moment dat, maşina a început să derapeze puternic, trecând de pe o parte pe alta a drumului, până când Sean, care se afla la volan, a accelerat, încercând să scape de obiect. După câteva clipe, luminile s-au stins, moment în care şi-au dat seama că un obiect greu s-a lăsat pe maşină. Erau îngroziţi cu toţii, iar Mrs. Knowles, care stătea în spate a coborât geamul, neîndrăznind însă să se uite în sus. Totuşi, înspăimântată, dar şi foarte curioasă, şi-a scos o mână pe geam şi a pipăit capota maşinii. A simţit ceva deasupra maşinii. Şi-a retras braţul imediat şi le-a spus fiilor săi că o- biectul avea o consistenţă moale, asemănătoare unui burete cauciu- cat. Deşi l-a simţit fierbinte, acesta nu i-a provocat arsuri. În schimb, uimită, a văzut că mâna îi era acoperită de un strat subţire de praf negru. Imediat, şi Patrick, care stătea în faţă, a coborât geamul de pe partea sa. Interiorul maşinii s-a umplut instantaneu de un praf negru, ca o pudră, şi s-a simţit un miros neplăcut. Mai târziu, a declarat următoarele: „Am avut senzaţia că obiectul îmi ia trupul în stăpânire…”
în tot acest timp, s-a auzit un sunet acut, de frecvenţă înaltă. Se simţeau foarte tulburaţi şi li se părea că nu-şi mai controlau gesturile

şi gândurile. Îşi percepeau propria vorbire ca fiind deosebit de lentă. Deodată, au simţit că obiectul le ridică maşina, iar câteva momente mai târziu, reaşază automobilul înapoi pe şosea, dar cu atâta forţă, încât roata din spate de pe dreapta s-a defectat, din cauza greutăţii obiectului care presa maşina. După aceea, OZN-ul a dispărut, iar ei au putut opri în siguranţă la marginea şoselei. Grăbiţi, au schimbat roata şi tocmai voiau să plece mai departe, când obiectul zburător a apărut din nou.
De această dată, plutea pe mijocul drumului, nu departe de capota Ford-ului, speriindu-i foarte tare pe cei din maşină. Toţi patru au ieşit rapid din automobil, au lăsat maşina la marginea drumului şi s-au ascuns în spatele arbuştilor aflaţi în apropiere. Au mai observat o vreme OZN-ul plutind deasupra şoselei, după care acesta a dispărut. În cele din urmă, au ajuns la restaurantul Mundrabilla, aflat în apropiere. Era ora 6,00 şi, deosebit de agitaţi, le-au povestit camionagiilor aflaţi acolo cele întâmplate. S-a descoperit că unul dintre şoferi văzuse şi el OZN-ul. După acestea, familia Knowles a plecat mai departe, hotărâtă să raporteze cazul Comisariatului de Poliţie din Cedun. Aici, toţi patru au fost atent audiaţi, după care şi maşina a fost supusă unor cercetări tehnice minuţioase. S-au luat probe din praful negru care acoperea maşina, praf care a fost analizat în numeroase laboratoare, printre care şi laboratorul american Philips, unde specialiştii au stabilit că substanţa conţinea o proporţie însemnată de carbon şi oxigen (fibre de celuloză), dar şi calciu, siliciu, potasiu, precum şi astatiniu, un element chimic radioactiv foarte instabil. Prezenţa acestuia din urmă explică motivul apariţiei eritemurilor de pe braţul d-nei Faye şi căderile masive de păr în cazul câinelui lui Sean.
Toţi membrii familiei au fost supuşi unor serioase examinări medicale la Melboume, dar fără a se descoperi noi date, pe lângă cele deja cunoscute.
Fireşte, cazul a devenit degrabă un subiect de senzaţie pentru reprezentanţii mass-media. La început au captat doar atenţia posturilor de radio şi presei australiene, apoi şi posturile de televiziune şi ufologii din toată lumea au devenit interesaţi de caz. În schimb,

evenimentele au rămas aceleaşi, oricât au încercat scepticii să le infirme prin diferite explicaţii. Misteriosul OZN ar fi fost, de fapt, un meteorit, un fulger globular, răsăritul de soare, o rachetă experimentală a bazei militare/Woomera, halucinaţie sau pură fantezie. Singurul lucru pe care scepticii nu l-au putut explica este acela, dacă vreuna din explicaţiile de mai sus e totuşi valabilă, al stratului de praf de pe maşină şi din interiorul ei. Chiar dacă şi pentru această dilemă s-a avansat o ipoteză: praf degajat de ferodourile de frânare!
Ce anume a cauzat cele patru urme de pe capota maşinii? Conform opiniei lui Philip Klass, unul dintre cei mai fervenţi contesta- tari ai fenomenelor OZN, urmele au fost lăsate de portbagajul maşinii, iar familia Knowles a inventat totul, ca să poată fi despăgubită. Problema e că pe maşină nu era niciun protbagaj. În plus, mai există câteva întrebări neelucidate. Ce anume a cauzat pana? De ce a început să-i cadă părul câinelui? Totodată, cititorii noştri ştiu bine că acesta este un caz ca atâtea altele de acest fel, în cursul cărora sunt răpiţi nu doar pasagerii, ci şi vehiculul în care se aflau. Dacă observăm cu atenţie amănuntele, sunetul acut, modificările de mediu, a- fectarea limbajului (factorul Oz), pe baza cunoştinţelor noastre despre cazurile de răpiri, putem presupune că obiectivul misteriosului OZN a fost răpirea familiei Knowles. Dacă acest lucru s-a întâmplat în cele din urmă, nu s-a aflat niciodată cu certitudine.
MASCA EXTRATERESTRILOR
i
4 septembrie 1992, Dunantul, Ungaria
Această zi de septembrie va rămâne pentru totdeauna în memoria lui Szekeres Gabor, un misit din Budapesta. Era seară şi se întorcea spre casă dintr-o călătorie de afaceri, cu o maşină Lada-1500, când, a observat pe cer un obiect ciudat, strălucitor. Apariţia acestui aparat zburător l-a mirat într-atât, încât era cât pe ce să intre în coliziune cu o altă maşină care venea din sens opus.
Pentru a-şi limpezi puţin gândurile şi pentru a-şi reveni din şoc, s-a oprit câteva minute pe marginea drumului, după care a pornit

din nou. Între timp, se întreba ce ar fi putut să fie obiectul luminos care i-a urmărit maşina timp de câteva minute. Peste câteva secunde a sosit şi răspunsul. La circa 500 metri de el, deasupra copacilor din apropiere, emiţând o lumină pulsatilă, stătea – sau, mai bine zis, plutea – un vehicul extraterestru.
S-a apropiat cu grijă de nava cosmică şi, în jurul acesteia, a observat câteva fiinţe scunde. Nu-i era deloc teamă. La un moment dat, corpul i-a fost cuprins de o căldură ciudată şi a simţit că pluteşte în aer. Amintirile relevate în urma unei şedinţe de regresie hipnotică la care a fost supus, sunt următoarele: se afla într-un loc pustiu, acoperit de zăpadă viscolită, de un alb orbitor,. Şi-i era groaznic de frig.
în momentul imediat următor era iar în mijlocul copacilor, a- proape de şose^. S-a întors foarte greu la maşină, întrebându-se dacă vehiculul spaţial extraterestru şi ufonauţii pe care-i văzuse lângă acesta fuseseră reali sau doar un produs al imaginaţiei sale.
Acasă a avut parte de o primire neplăcută, soţia lui nevrând nici măcar să stea de vorbă cu el. Doar după o ceartă de o jumătate de oră s-a elucidat faptul că Szekeres Gabor s-a întors acasă cu o zi mai târziu decât trebuia! întâlnirea cu vehiculul spaţial extraterestru s-a petrecut vineri la ora 21,30, dar când a reintrat în maşină, în jurul orei 22,00 era sâmbătă seara, ceea ce însemna că dispăruse timp de 24 de ore!
Totuşi, soţia nu l-a crezut în legătură cu cele întâmplate şi s-a gândit că soţul ei şi-a petrecut ziua respectivă cu altă femeie.
în cursul lunilor care au urmat, dl Szekeres a citit toate materialele de specialitate la care a avut acces, încercând să-şi dea seama ce s-a întâmplat. Era cu certitudine convins că din viaţa lui lipsesc 24 de ore, aşa numita falie temporală, despre care nu-şi mai amintea nimic. Vreme de câteva săptămâni nu a îndrăznit să iasă seara, iar dacă observa vreo lumină intensă, simţea că i se strânge stomacul. A încercat de mii de ori să-şi amintească cele petrecute, dar nu a reuşit. Între timp, era chinuit de vise ciudate, în care deseori se pomenea într-o lume stranie, ostilă. În iunie 1993, la aproape zece luni după incident, în urma unui accident de circulaţie căruia i-a supravieţuit

în mod miraculos, amintirile sale au revenit! în timpul clipelor care păreau premergătoare morţii, nu filmul vieţii i s-a derulat prin faţa ochilor minţii, ci clişeele întâlnirii!
în nopţile nedormite din spital şi-a amintit minut cu minut cele întâmplate, iar când a ajuns acasă, putea relata despre fiecare clipă din timpul răpirii.
în seara de 4 septembrie 1992, extraterestrii l-au anesteziat telepatic, apoi, sfidând parcă legile gravitaţiei, l-au făcut să plutească în interiorul navei cosmice. Acolo l-au supus unor examinări medicale minuţioase, apoi i-au arătat interiorul vehiculului.
Mai târziu – tot pe cale telepatică – extraterestrii i-au relatat câteva amănunte semnificative. Fără a dezvălui ceva despre locul de origine, ufonauţii au precizat că ajung la noi prin hiperspaţiu şi că planeta de unde vin se află la o depărtare indescriptibilă. Mai târziu, a aflat şi faptul că ufonauţii cercetează Pământul ca parte integrantă a unui experiment la nivel cosmic.
Spre marea uimire a d-lui Szekeres, şi-a dat seama că ceea ce credea că e faţa ufonauţilor – ochi mari, fără pupile, nas mic, gură ca o fantă – e, de fapt, o mască mulată pe cap, confecţionată dintr-un material special. Nu a aflat niciodată cum arată extraterestrii în realitate. Ufonauţii l-au invitat şi într-o călătorie imaginară, în cursul căreia i-au arătat câteva locuri semnificative de pe planeta lor.
CREATURA DE PE ŞOSEA 14 octombrie 1996, Dotan, Israel
La 14 octombrie 1996, arabul Abdul Azrahad, care locuia în Jenin (Israel), se îndrepta cu maşina spre regiunea evreiască Dotan, când a observat pe marginea drumului un autostopist. A oprit, individul a urcat, s-a aşezat pe scaunul din faţă şi, câteva clipe mai tâziu, spre groaza şoferuiui, chipul autostopistului s-a schimbat. Dintr-o dată, lângă el stătea un extraterestru cu cap de câine, care purta haine întunecate. Avea urechi ascuţite şi un singur ochi, în mijlocul frunţii.
înspăimântat, Abdul a călcat frâna, iar maşina a derapat. Călătorul s-a ridicat de pe scaun şi a dispărut fără urmă. În aceeaşi noapte,

dr Bashad, împreună cu prietenul său pe nume Massud, tocmai părăsiseră oraşul Tel Sheva, din deşertul Negev. La marginea şoselei stătea o siluetă. Amândoi s-au mirat că într-un loc atât de nepopulat cineva făcea autostopul. Apoi au crezut că maşina individului se defectase şi era abandonată pe undeva şi, probabil, dorea să ajungă într-un loc populat. Dr Bashad a oprit, a coborât geamul şi l-a întrebat pe cel ce stătea pe marginea drumului ce s-a întâmplat. Acesta, însă, în loc să răspundă, a lovit violent în parbriz şi a scos un urlet strident. Conform spuselor celor doi bărbaţi, străinul avea un chip înfiorător, de mutant. Dl Bashad a călcat pedala de acceleraţie şi a încercat să plece… de fapt, ar fi plecat, dar creatura neobişnuită a făcut un salt de şapte metri, i-a ajuns din urmă şi s-a căţărat pe maşină. „S-a lipit de metal precum Omul-păianjen, a povestit doctorul, deşi maşina avea mai mult de 60 km/oră.” Au gonit în acest fel circa doi kilometri, apoi fiinţa a dispărut brusc, parcă dezintegrându-se în aer.
Nouă zile mai târziu, în jurul orei 2,00, Rachel şi Lea Gorovitz se deplasau cu jeep-ul pe o străduţă lăturalnică din Tel-Aviv. Împrejurimile erau nepopulate, dar Lea a observat o siluetă care stătea pe trotuar. Avea aproximativ un metru şi jumătate înălţime, purta îmbrăcăminte roşie, lucioasă, şi avea în spate un fel de rucsac. „Individul se mişca precum o jucărie mecanică, iar chipul îi era complet lipsit de expresivitate”, povestea Lea.
Fetele au întors rapid jeep-ul, dar când au ajuns în faţa casei, l-au văzut din nou! Străinul se furişa prin spatele clădirii. Dar cum a observat jeep-ul apropiindu-se, a dispărut din nou, fără urmă.

i
VIZITATORII DIN DORMITOR
Conform celor mai noi rapoarte despre cazurile de răpire, ufo- nauţii au pătruns şi în lumea protejată de pereţii caselor noastre. Nu mai suntem nicăieri la adăpost de extraterestri – susţin numeroşi u- fologi. Extraterestrii încalcă, asemeni unor vizitatori nepoftiţi, ziua sau noaptea, inviolabilitatea domiciliului nostru, pătrunzând pe domeniul considerat sanctuarul vieţii noastre particulare. În plus, în majoritatea cazurilor, extraterestrii nu apar neaşteptat, în orice încăpere a locuinţei noastre: nici în bucătărie, nici în sufrageria destinată primirii oaspeţilor, ci în imperiul intim al nopţilor noastre; în dormitor, tulburându-ne liniştea, încercând să ne influenţeze comportamentul, pentru a-şi efectua nestingheriţi misterioasele lor experimente.
— Majoritatea ufologilor acceptă cu reţineri rapoartele despre vizitatorii din dormitoare. Alţii le consideră fantezii, vise, şi le resping, la fel ca şi posibilitatea ca pasagerii misterioşi ai OZN-urilor, extraterestrii, să-şi răpească victimele din propriile lor locuinţe. De altfel, nu există suficiente dovezi fizice ale acestui gen de răpiri, cel puţin nu atât de numeroase ca în cazul răpirilor din spaţii deschise sau de pe şosele, unde dovezile fizice ale prezenţei OZN-urilor pot fi demonstrate cu mai mult sau mai puţin succes de către cercetătorii acestui fenomen. În schimb, alţi ufologi consideră că răpirile şi vizitele din dormitoare sunt cea mai bună dovadă a existenţei extraterestrilor şi a experimentelor genetice efectuate de ei. Deseori se invocă argumentul că martorii oculari „vizitaţi” în propriile dormitoare mai a- vuseseră contacte cu extraterestrii, întâlniri cu OZN-urile, în aer liber sau fuseseră victimele unor răpiri de pe şosea, întâlniri în cursul cărora ufonauţii au precizat că îi pot vizita din nou, oriunde şi oricând, pentru că, deschizând o poartă temporală, ei pot pătrunde în dormitoarele noastre, în lumea noastră spaţio-temporală, ca să continue examinarea subiectului ales.
173
Dosarele OZN 2: EXTRATERESTRII
Care e adevărul? încă e greu de dat un răspuns. Poate că, în realitate, au dreptate cei care consideră că ADEVĂRUL E DINCOLO DE NOI…
MICUŢII CENUŞII DIN CAMERĂ
i i
1950, Dar-es Salaam, Tanzania
Acest caz ar putea fi un exemplu tipic pentru vizitele extraterestrilor în dormitoare. E adevărat, cazul a fost făcut public abia în anii ’80, prin bunăvoinţa cercetătoarei engleze Jenny Randles. Incidentul a avut asupra martorului ocular, Mary, care are acum în jur de patruzeci de ani, o influenţă atât de puternică, încât şi azi îşi aminteşte cu teamă cele petrecute.
La vremea respectivă, Mary era doar o fetiţă de cinci ani, care dormea în aceeaşi cameră cu frăţiorul ei, când, un zgomot straniu, continuu, care venea de afară, a trezit-o. S-a speriat şi, cu privirea înceţoşată de somn, s-a uitat împrejur. Simţea că o priveşte cineva. Apoi, tot corpul i-a fost străbătut de un fior.
A descoperit că, la piciorul patului se află două siluete mai mici decât ea, care o fixaseră cu privirea. Faţa fiinţelor era gălbuie, iar craniul, alb-cenuşiu, era disproporţionat de mare. Aveau bărbia ascuţită şi, cu nişte ochi imenşi, o priveau pe fetiţă. La un moment dat, una din ele s-a îndreptat spre ea. La aceasta, Mary a ţipat trezind toată casa. Când tatăl ei a năvălit în cameră, siluetele dispăruseră, astfel că n-a mai putut vedea nimic. Ca o reacţie umană, firească, a considerat cele spuse de fiica lui drept un vis urât şi a încercat să o convingă de acest lucru şi pe copila care plângea încetişor. Mary n-a putut accepta explicaţia, atât de vii îi erau în minte imaginile celor două creaturi. În plus, „coşmarul” nu s-a terminat aici. După fiecare noapte asemănătoare, avea migrene zile întregi.
Cu siguranţă, şi cititorii noştri îşi dau seama, fiinţele scunde, descrise de Mary, sunt ufonauţii obişnuiţi, care apar, în general, în cazurile de răpiri, având trăsături specifice. Totodată, Mary nu şi-a a

mintit niciodată de OZN-uri, drept pentru care întotdeauna a considerat respectivele creaturi nişte fantome, ceea ce, având în vedere brusca lor apariţie şi dispariţie, pare destul de logic.
Analizând cazul, nu trebuie să uităm că în anii ’50 încă nu se prea vorbea despre ufonauţi cenuşii, vizite în dormitoare… şi, mai ales, nu în Africa.
FIINŢE DIN CEATĂ
i i
8 noiembrie 1954, Croydon, Surrey, Anglia
Cazurile vizitatorilor din dormitoare nu sunt de sorginte nouă. Observaţiile consemnate între sfârşitul lui septembrie şi începutul lui noiembrie 1954 fac mărturia faptului că, în respectiva perioadă, fiinţele extraterestre aproape au invadat Pământul. Cazul lui Jessie Roestenberg a fost printre primele care au oferit amănunte importante despre reala invazie a extraterestrilor. De asemenea, foarte important este şi cazul lui Philip Molara, pe care vi-l prezentăm în continuare.
într-o noapte, Philip a ieşit în curte să vadă dacă nu cumva a uitat să închidă animalele. Era ora 0,30. Deodată, pe deasupra capului i-a trecut un disc de mărimea unei farfurii. A sărit încercând să-l prindă, dar n-a reuşit. Spre dimineaţă i s-a făcut foarte rău şi a crezut că a suferă o indigestie. În noaptea următoare, la ora 3,00, camera i-a fost invadată de un nor de ceaţă, iar din această masă de vapori, la capătul patului său, au apărut două siluete în halate. Treptat, Philip a simţit cum trupul îi devine inert, a amorţit şi şi-a pierdut cunoştinţa. Prima amintire limpede a fost că e dimineaţă, iar el este complet sănătos.
Philip a mai declarat că această întâmplare i-a acutizat percepţiile extrasenzoriale (ESP). De asemenea, crede că extraterestrii vor să-i atenţioneze pe pământeni asupra pericolelor ulterioare. „Văd de când mi-au deschis ei ochii”, recunoaşte Philip. Din păcate, amintirile nopţii respective nu au putut fi scoase la suprafaţă nici în urma şedinţelor de hipnoză la care a fost supus.

CAZUL LAFITTE 1956, Roodenpoort, Republica Sud Africană
Unul din cei mai cunoscuţi cercetători OZN, coordonatorul MUFON în Africa, este Cynthia Hind. Specialista porneşte pe urma aproape fiecărui caz OZN din Africa şi nu scapă din vedere nici incidentele legate de răpiri: Şi cazul de mai jos a fost făcut public datorită activităţii sale.
Personajul principal al cazului, Jean Lafitte, în vârstă de cincizeci şi şase de ani, susţinea în 1987 că e în legătură cu extraterestrii de peste treizeci de ani. Acest contact a fost stabilit pentru prima oară în 1956, când în casa lui au apărut nişte creaturi ciudate, scunde, cu capete uriaşe, fără păr, care i-au răpit şi l-au dus într-un anumit loc. Aici l-au pus pe o masă şi l-au examinat medical, iar, printre altele, i-au implantat în cap un dispozitiv. Acest obiect avea rolul să-i inducă nişte capacităţi paranormale. Fiinţele i-au mărturisit faptul că vin din constelaţia numită de ele a Pleiadelor, din spaţiul cosmic, şi că vor doar să-i studieze pe oameni. Nu au intenţii duşmănoase, ba chiar s-ar putea să-i ajute pe pământeni. Au mai spus că în afara lor, mai există o rasă care vizitează Pământul în scopuri asemănătoare.
VIZITATORII CYNTHIEI APPLETON 18 noiembrie 1957, Aston, Birmingham, ANGLIA
Vizitatorii Cynthiei Appleton au devenit cunoscuţi în toată lumea, graţie cărţii renumitei cercetătoare engleze Jenny Randles, „Ab- duction” (Răpire). Cynthia avea 27 ani, era casnică şi se ocupa de educaţia copiilor săi. Soţul era salahor, reuşind cu greu să asigure un trai decent familiei sale.
în după-amiaza zilei de 18 noiembrie 1957, pe la ora 15,00, tânăra femeie a auzit un fel de şuierat. Deodată, în sufragerie, a apărut o fiinţă neobişnuită. Semăna destul de mult cu un om, având o înălţime aproximativă de 1,80 m. Cu o figură ovală şi un ten palid, vi-

în 18 noiembrie 1957, ciudatul vizitator al Cynthiei Appleton i-a arătat acesteia o hologramă

zitatorul avea păr blond, lung până la umeri. Cynthia a rămas uimită când extraterestrul i-a comunicat telepatic să nu se teamă. Apoi, i-a indus o stare asemănătoare hipnozei, povestindu-i cu multe amănunte cum a venit dintr-o altă lume. Rasa lor, spunea el, ar dori să trăiască în pace cu locuitorii Pământului, dar oamenii sunt deosebit de ostili. De aceea, oricât ar încerca extraterestrii, ajunşi într-o fază superioară de evoluţie, să îşi transmită cunoştinţele oamenilor, aceştia nu pot să le recepteze. Ciudatul vizitator şi-a depărtat braţele, moment în care, în faţa lui, a apărut o hologramă tridimensională, pe care se puteau vedea diferite tipuri de OZN-uri.
Extraterestrul i-a explicat Cynthiei că a ales-o, deoarece creierul ei funcţionează pe o frecvenţă specială, care le permite contactul mental. Apoi i-a promis că va reveni şi i-a precizat că planeta de unde vine se numeşe Ghamasvam. Cynthia i-a atins haina argintie, dar şi-a retras mâna imediat, pentru că a simţit-o alunecoasă, respingătoare. Extraterestrul a dispărut, lăsând în urmă o lumină ca de fulger. Singura dovadă a vizitei sale era ziarul ars pe care stătuse. Vizitatorul de pe Ghamasvam a revenit după câteva luni şi i-a transmis Cynthiei informaţii detaliate şi principii ale unei filosofii superioare, pe care, însă, nu le putem publica aici. Printre altele, vizitatorul a vorbit despre mecanismul reversibilităţii timpului şi despre structura atomică, despre interdependenţa la nivel susperior a destinelor umane, despre vindecări prin tehnici laser. (Să nu uităm că, la vremea respectivă, nici tehnica holografică, nici cea laser, nu erau cunoscute de pământeni).
Ultima vizită a extraterestrului a fost memorabilă atât pentru Cynthia, cât şi pentru fetiţa ei. Pe data de 18 august 1958, vizitatorul ghamasvamian şi-a făcut din nou apariţia, purtând de această dată o haină închisă la culoare şi o pălărie demodată. I-a cerut Cynthiei un pahar cu apă, pentru că se arsese la deget. Când a primit paharul cerut, şi-a cufundat degetul în apă, apoi a suflat peste arsură. După aceea şi-a făcut o injecţie, iar locul ars s-a vindecat ca şi când nu s-ar fi întâmplat nimic. Extraterestrul i-a mulţumit femeii pentru ajutor, apoi a dispărut.

Cazul conţine destule detalii interesante. De exemplu, un anumit dr. Dale a notat anumite lucruri referitoare la cazul de mai sus, dar nu şi-a publicat niciodată însemnările, acestea rămânând până azi în posesia lui.
CAZUL ANDREASSON 25 ianuarie 1967, South Ashburnham, Massachusetts, SUA
Cazul Andreasson e binecunoscut azi, datorită cărţii lui Ray- mond E. Fowler, „Ne privesc”. În seara zilei de 25 ianuarie 1967, Betty Andreasson se afla în bucătărie şi pregătea cina, în timp ce părinţii şi cei doi fraţi ai săi erau în sufragerie şi se uitau la televizor. În jurul orei 18,30, lumina din casă a început să pâlpâie, apoi alimentarea cu energie s-a întrerupt. În acest timp, prin geamul de la bucătărie, care dădea spre câmpul din spatele casei, a început să pătrundă o lumină strălucitoare, portocaliu-roşiatică. Uitându-se pe geam, tatăl lui Betty, Waino Aho, a văzut un lucru incredibil. Înspre casă se îndreptau, cu salturi mici, nişte fiinţe scunde. Una dintre ele a observat că bărbatul se uită la ele. Începând din acea clipă, tatăl lui Betty nu-şi mai aminteşte nimic. Betty a văzut că membrii familiei paralizau şi deveneau inerţi. Trei omuleţi cu piele cenuşie şi cu ochi mari, oblici, având între 1 m şi 1,30 m, au pătruns în casă plutind şi au luat legătura, telepatic, cu Betty. Purtau un fel de uniformă bleumarin, cu o emblemă pe partea stângă, reprezentând o pasăre cu aripile desfăcute. Unul dintre vizitatori a rămas să supravegheze familia nemişcată, iar ceilalţi au dus-o pe Betty în vehiculul de formă elipso- idală, care staţiona în apropiere. OZN-ul a demarat vertical şi, în scurt timp, s-a cuplat cu un vehicul mai mare. Ajunşi în OZN-ul mai mare, au condus-o pe Betty printr-un tunel întunecat, apoi au culcat-o pe o masă şi au examinat-o cu diferite instrumente. În timpul examinărilor i-au introdus într-o nară un ac lung, flexibil şi i-au scos din cap un obiect asemănător unei baterii mici, cilindrice, prevăzut cu mici ace, din care ieşeau nişte fire asemănătoare liţei. După încheierea testelor, i-au arătat lui Betty interiorul OZN-ului. La un mo-

Printre gratii
2 aprilie 1971, Kempsey, Australia în oraşul australian Kempsey, situat în comitatul New South Wales, extraterestrii au răpit un bărbat de treizeci şi patru de ani.
Acesta s-a dus în bucătărie, în jurul orei 22,00, să bea apă, când a observat o fiinţă micuţă în faţa geamului. Bărbatul a simţit că o forţă irezistibilă îl ia cu ea, apoi a leşinat. L-au găsit afară în dreptul geamului spart, cu trupul plin’de tăieturi. În mod curios, gratiile din faţa geamului erau neatinse. Printre întrebările cele mai interesante legate de acest caz, cea mai curioasă este următoarea: oare cum a ieşit victima printre gratiile de fier cu dimensiunea de 60 x 30 cm?
ment dat, tânăra a zărit o imagine holografică, de mari dimensiuni, a emblemei pe care o aveau şi pe uniformă, care reprezenta un fel de pasăre Phoenix. În final, Betty a fost dusă înapoi acasă. Apoi, prin- tr-o comandă telepatică, întregii familii i s-a inoculat impresia că a- dormiseră cu toţii.
Ani îndelungaţi, Betty nu a spus niciun cuvânt despre acest caz, apoi, când dr. J. Allan Hynek a înfiinţat în 1975 CUFOS şi a făcut a- pel la presă, i-a relatat în scris cele întâmplate. Analiza cazului a debutat în ianuarie 1977, sub conducerea lui Raymond E. Fowler, iar rezultatul cercetărilor, care au durat câţiva ani, a fost un raport de 528 pagini, din care s-a născut şi cartea „Cazul Andreasson”. Cercetările de mai târziu au demonstrat că femeia a fost răpită de extraterestri încă de la vârsta de cinci ani şi că, de atunci, a fost victimă a răpirilor extraterestre de mai multe ori. Ea a oferit informaţii detaliate, sub hipnoză, privind comportamentul extraterestrilor, experimentele efectuate de aceştia asupra oamenilor şi vehiculele pe care le folosesc.
BĂRBATUL CU OCHELARI 17 octombrie 1973, SUA
Patty Price, o femeie divorţată care îşi creştea singură cei şapte copii minori, se mutase cu puţin timp în urmă într-o casă nouă. Cum e şi firesc, erau ocupaţi mai tot timpul cu treburile casei. În seara zilei

de 16 octombrie, s-au culcat obosiţi, dar, în timpul nopţii, unul dintre băieţi s-a trezit ţipând. Pisica a început să miorlăie jalnic, în vreme ce, în curte, câinele lătra cu furie. Patty s-a grăbit să-l liniştească pe copil, care i-a spus că a văzut un schelet. Până şi Patty avea o senzaţie inexplicabilă de anxietate, motiv pentru care a dus copiii în casa unui prieten.
A doua zi dimineaţa, fetiţa sa în vârstă de şapte ani, Dottie, i-a relatat o poveste neobişnuită, conform căreia, în timpul nopţii o vizitase un ufonaut. Nava cosmică ar fi aterizat lângă casă şi doi dintre pasagerii săi intraseră în casă.
în urma declaraţiilor lui Dottie, femeia a început să-şi amintească vag despre un vagabond turbulent, din cauza căruia Patty îi dusese pe copii la un prieten. Astfel, „vizitatorul” a devenit în curând un caz cercetat de uf ologi. Ulterior, sub hipnoză, Patty a precizat faptul că, în noaptea respectivă, văzuse două siluete care se aplecau peste patul ei. Extraterestrii purtau un fel de uniformă şi au încercat să o ia cu ei, dar ea s-a împotrivit. Atunci, au apucat-o de braţ, i-au luat şi pe patru dintre copiii săi şi s-au dus, plutind prin aer, spre un vehicul aflat în aer, la mică distanţă de casa femeii. Au ajuns într-o sală circulară, scăldată într-o lumină strălucitoare. Peste tot erau nişte aparate cu monitoare, asemănătoare calculatoarelor. Pupitrul de comandă era dotat cu multe butoane. I-au întâmpinat patru-cinci umanoizi, cu o înălţime aproximativă de 120 cm. Purtau şi ei un fel de uniforme, aveau braţe lungi şi mâini terminate cu gheare. Faţa părea să le fie mascată, dar se observa că aveau ochi mari şi bulbucaţi. Aveau o tăietură oblică în loc de gură. Cu ei era şi o fiinţă umanoidă. Purta o- chelari cu ramă de baga. Acest bărbat nu se deosebea aparent cu nimic de pământeni. Alţi extraterestri au apărut la un moment dat, luându-i pe copii. Nu au rămas decât Patty şi fiica ei cea mai mare, Betty.
Au dezbrăcat-o pe Patty şi au culcat-o pe masa din mijlocul încăperii, apoi i-au legat mâinile şi picioarele. Au supus-o unui examen medical complet. Consultaţiile erau preponderent ginecologice. I-au înfipt un ac lung în abdomen, după care au urmat alte înţepături.

Lui Patty i se părea că extraterestrii îi citeau şi gândurile. Întreaga examinare s-a derulat în linişte, cu rapiditate. Patty se simţea complet lipsită de reacţie şi, deşi a încercat să afle scopurile extratereşţrilor, aceştia au ignorat-o pur şi simplu. Consultaţia s-a terminat repede, împreună cu cei patru copii, Patty a fost dusă, plutind, înapoi în casă, unde copiii mai mici dormeau. După acestea, băieţaşul care văzuse scheletul, s-a trezit ţipând.
A început o lungă perioadă de cercetări, în cursul cărora au fost investigaţi şi copiii. Dintre ei, doar Betty, fiica cea mai mare, şi Dottie, cea de şapte ani, îşi mai aminteau de cele petrecute. Betty îşi văzuse mama dezbrăcată şi îşi amintea şi de bărbatul cu ochelari, aflat printre extraterestri. Dottie, care fusese despărţită de mama sa, a descris numeroase încăperi din OZN şi a povesti că într-una din ele văzuse şi alţi oameni răpiţi, unii fiind chiar vecini de-ai lor. Nu putea spune cu exactitate cine erau, dar era sigură că „nenea” şi „tanti” pe care îi văzuse locuiau în apropiere.
Patty a povestit că îi percepea pe extraterestri ca fiind incapabili de reacţii emoţionale, semănând cu nişte roboţi. Era clar că ei comunicau într-un mod necunoscut. A avut senzaţia că ar fi fost utilizată drept cobai şi a deranjat-o în mod deosebit prezenţa bărbatului cu ochelari, despre care nu ştia dacă era împreună cu extraterestrii sau nu fusese şi el răpit.
FEMEIA MISTERIOASA Iunie 1969, Java
Acest caz a fost relatat de ilustrul cercetător Sun Jian Lin şi a apărut în revista engleză „Flying Saucer Review”, specializată în OZN-uri.
Protagonistul acestei întâmplări este un tânăr în vârstă de douăzeci şi şase ani, pe nume Machpud. La sfârşitul unei săptămâni din luna iunie, Machpud a observat cu uimire că o frumoasă necunocută apăruse brusc în camera sa. Femeia l-a dus pe Machpud într-un loc intens luminat. Aici, femeia l-a îndemnat, fără ocolişuri, să întreţină
182
MUSAFIRII NEPOFTIŢI
Vizitatorul fotografiat iunie 1990, Kiskunfelegyhâza, Ungaria
Protagonistul acestei întâmplări dormea în camera surorii sale. S-a trezit brusc, observând că încăperea era inundată de o lumină albăstruie, care provenea dintr-o formă asemănătoare unui şarpe luminos, lung de circa 1 metru, ce avea grosimea de câţiva centimetri şi plutea la 3-4 metri de el. În şapte-opt secunde, băiatul şi-a revenit din uimire, a apucat aparatul de fotografiat cu blitz, lăsat pe nopieră de cu seară, un Beirette VSM şi a fotografiat „şarpele” luminos. După declanşarea blitz-ului, fenomenul a încetat. A doua zi, băiatul le-a povestit părinţilor cele petrecute în timpul nopţii, dar nimeni n-a dat prea mare importanţă cazului, până când filmul nu a fost developat. Spre marea lor uimire, în fotografie, în spatele şarpelui luminos se distingea conturul unui cap. Pentru prima oară fusese foto- frafiat un extraterestru.
\ 1991, fotografia a ajuns la Kiss Lăszlo, fondatorul MUFON, care a studiat-o şi a efectuat desenele explicative.

raporturi sexuale cu ea, ceea ce tânărul a refuzat. Brusc, decorul s-a schimbat. S-a pomenit complet gol, în pădurea din apropiere. Şi-a găsit hainele pe creanga unui copac. Era ameţit şi uimit. Nu-şi putea imagina cum ajunsese acolo şi nu-şi putea aminti dacă, până la urmă, făcuse sau nu dragoste cu femeia necunoscută. L-a scos din acea stare un bărbat care a trecut pe acolo.
HOLOGRAMĂ, ILUZIE SAU ALTCEVA? noiembrie 1972, Tres Anoyos, Argentina într-o seară de noiembrie, pilotul pensionar Alfonso Rey citea o carte care promitea să aibă un final palpitant. Deşi televizorul func

ţiona, nu urmărea emisiunile prezentate. Deodată, aparatul a început să hârâie, apoi emisia s-a întrerupt, iar pe ecran au apărut doar dungi albe şi negre. „Probabil e o defecţiune tehnică”, s-a gândit Rey şi s-a ridicat să vadă ce se întâmplase. A comutat pe un alt canal, dar nici pe acela nu se vedea nimic. Deodată, a avut senzaţia ciudată că cineva se uită la el. S-a răsucit pe călcâie şi a văzut o siluetă chiar pe locul unde stătuse el cu câteva clipe înainte. Străinul era înalt, purta haine de culoare verde-metalizat şi-l privea pe Alfonso cu ochii săi imenşi, oblici. Alfonso s-a apropiat de el. Străinul n-a spus nimic şi nu a acceptat paharul cu apă oferit de Alfonso. Rey a pus paharul deoparte şi l-a atins pe străin, dar corpul acestuia părea să fie din burete. Fiinţa s-a ridicat şi a pornit spre grădină. Pilotul l-a condus, observând între timp că vizitatorul său avea cel puţin 190 cm înălţime. Ajuns în grădină, extraterestrul s-a uitat spre cer, iar Rey l-a i- mitat, instinctiv, dar, când s-a întors spre fiinţa ciudată, aceasta nu mai era acolo. A dispărut într-o clipă, ca şi când o imagine laser ar fi fost decuplată. Rapoartele despre astfel de apariţii fantomateice nu sunt rare în arhiva ufologică şi mulţi şi-au pus întrebarea: e posibil ca silueta să fi fost doar o hologramă? Atunci cum de a putut-o atinge fostul pilot, cum a putut pipăi pielea extraterestrului? Cazul confirmă teoria iluziogramelor, adică a hologramelor care dau iluzia de concreteţe, teorie susţinută de unii cercetători. Conform acesteia, subiecţii umani sunt confruntaţi cu imagini provenite din răpiri. Rămâne, însă, o întrebare: ce a vrut misterioasa apariţie fantomatică, fiindcă cu siguranţă, nu a dorit doar să se convingă de faptul că Alfonso Rey are un fotoliu comod.
AVENTURA INCREDIBILĂ 4 ianuarie 1975, Sao Louis, Brazilia
Aventurile adolescentului Antonio Ferreira par de domeniul fantasticului. Totuşi, în relatările sale există şi lucruri ce nu pot fi inventate.
în dimineaţa respectivă, în jurul orei 9,00, în camera adolescentului a apărut un fascicul luminos, emis de un OZN care plutea în
184
MUSAFIRII NEPOFTIŢI
apropierea casei. Din vehiculul spaţial au coborât mai mulţi omuleţi scunzi, cu părul şi pielea de culoare închisă. Vizitatorii l-au înhăţat pe Antonio care rămăsese împietrit de uimire şi l-au dus la bordul OZN-ului. OZN-ul a decolat pe verticală şi, astfel, a început fantastica excursie în spaţiu a lui Antonio Ferreira, călătorie ce a durat de trei ore. În cursul acesteia, conducătorul extraterestrilor – care se numea Croris – l-a întrebat pe băiat despre alimentele, mijloacele de transport şi, mai ales, despre maşinile oamenilor, dar răspunsurile nu i-au fost pe plac, motiv pentru care l-a lovit pe băiat în piept. Tânărul le-a propus extraterestrilor un târg: dacă îl vor duce pe unsprezece alte planete, el le va procura subiecţi pentru experienţele lor.
Extraterestrii i-au îndeplinit dorinţa cerându-i să la ofere, în schimb, un câine, o pisică şi un papagal. Au venit în scurt timp după animale şi, când au văzut că Antonio se ţinuse de cuvânt, i-au dat câteva cadouri fără valoare: statuete, insigne, embleme, dar s-a găsit printre ele şi o armă capabilă să distrugă tot ce întâlnea în cale. Antonio le-a mulţumit pentru toate, dar nu a păstrat nimic. Între timp, experienţa cu papagalul a eşuat şi se poate presupune că acesta a fost motivul pentru care extraterestrii au venit din nou la băiat.
L-au dus cu ei, dar de această dată nu au mai fost prietenoşi. L-au închis într-o cupolă de sticlă, alături de care era o altă cupolă, în care era o fiinţă asemănătoare lor. Brusc, o lumină puternică a inundat totul şi fiinţa s-a transformat în copia lui Antonio. Această copie a fost trimisă înapoi pe Pământ şi nici măcar tatăl băiatului n-a remarcat schimbarea. Între timp, adevăratul Antonio a fost interogat minuţios. Băiatul a încercat să dea cele mai bune răspunsuri, ca să poată ajunge cât mai curând acasă, lucru care, în scurtă vreme, s-a şi întâmplat.
VISUL NEOBIŞNUIT
*
1982, Bulawayo, Zimbabwe întâmplarea de mai jos este consemnată de Cynthia Hind, care, în decembrie 1988, a intervievat o doamnă pe nume Janet, din Bu-

lawayo, Zimbabwe, care i-a relatat că în 1982 fusese victima unei răpiri.
Janet a visat că a ajuns într-o sală în care totul era din metal: podeaua, pereţii, tavanul. Erau mai multe rânduri de mese pe care se aflau diferite instrumente medicale. Janet nu-şi amintea dacă fusese examinată sau nu, dar simţea că oamenii care erau în sală i-au pus pe cap, ceva asemănător unei şepci. Aceşti oameni erau îmbrăcaţi cu salopete albe strălucitoare sau argintii.
A doua zi, când s-a trezit, a descoperit că avea un cucui în partea dreaptă a capului. Locul s-a vindecat în timp, dar cicatricea este încă vizibilă. Conform Cynthiei, cazul e important pentru că Janet nu ştia că există oameni cărora li s-au implantat în cap mici bile, iar când a aflat acest lucru, nu a interesat-o în mod deosebit.
Cynthia a studiat cu atenţie cazul „Janet”, scriind printre altele: "De când a avut visul, Janet a observat numeroase lucruri curioase. De atunci, are o reacţie de respingere a tuturor instrumentelor ce funcţionează cu electricitate. Când utilizează uscătorul de păr sau ondulatorul, se simte neplăcut şi începe să o doară capul în zona cica- tricei. În timpul furtunilor, dese în zona tropicală din Zimbabwe, simte fiori ori de câte ori fulgeră.
în 1984, lucra într-un birou londonez. La un moment dat, în timp ce stătea la birou, s-a lăsat deodată pe spate, fără să ştie de ce. După o secundă, un tub fluorescent s-a desprins din tavan şi a căzut pe masă, spărgându-se în bucăţi. Altă dată, un tub fluorescent s-a prăbuşit în sufragerie, la doar câţiva centimetri distanţă de locul unde se afla. Cu puţin timp în urmă, un bec cu tot cu abajur a căzut din tavan, spărgându-se la picioarele ei. Mi-a spus că, de fiecare dată, tocmai se îndepărtase de locul unde stătuse înainte, loc unde, peste câteva clipe cădea becul. Astfel, de fiecare dată a scăpat fără să fie rănită.
în afară de desele călătorii astrale din vis, a avut o singură revelaţie paranormală. Tocmai era în grădina casei, când a văzut două creaturi, pe care, mai târziu, le-a numit zâne. Erau fiinţe foarte mici, de circa şase centimetri înălţime, cu aripi translucide. Purtau haine

lungi, albe. În timp ce îmi povestea despre acestea, Janet râdea şi părea încurcată. Am simţit că parcă nu ar vrea să vorbească despre această revelaţie; am reuşit, foarte greu, să o conving să-mi povestească despre zâne. Le-a văzut pentru scurt timp, deasupra ierburilor, dar nu se mişcau. Au dispărut într-o clipă.
Am întrebat-o ce părere are în legătură cu originea şi scopurile acestor mici fiinţe. Nu a putut să răspundă la această întrebare, dar a spus că se teme tot mai mult că vor să o ducă cu ei. Şi a adăugat că, dacă vor într-adevăr să o ducă cu ei, o vor face. Poate vor călători pe o altă planetă. Janet are senzaţia că pe Pământ sunt prea puţine lucruri de care s-ar mai putea bucura. A avut şi acasă nişte probleme sentimentale – nu voi vorbi despre ele – şi a realizat că se simte foarte bine singură. Totuşi, este o tânără atrăgătoare, cu siluetă zveltă, fragilă, păr blond şi ochi mari, albaştri. Mi-a spus că e singuratică şi preferă să rămână aşa."

RELATĂRI ALE PERSOANELOR RĂPITE
Pe baza zecilor de mii de rapoarte despre OZN-uri, adunate în deceniile trecute, dispunem de cunoştinţe relativ exacte despre forma OZN-urilor, dimensiunile lor şi despre caracteristicile întâlnirilor de diverse grade. Pe baza prelucrării amănuntelor nenumăratelor întâlniri de gradul trei şi patru, am putut deduce constituţia biologică a extraterestrilor şi comportamentul lor. Dar dispunem de puţine cunoştinţe cu privire la interiorul OZN-urilor.
în acest sens, s-au efectuat cercetări minuţioase şi extinse, utilizându-se modalităţi ştiinţifice cu ajutorul cărora să se alcătuiască o imagine clară despre interiorul vehiculelor extraterestre. S-a pornit, evident, de la relatările martorilor oculari ai întâlnirilor de gradul patru, martori supuşi mai târziu regresiei hipnotice. În cursul muncii lor, cercetătorii au încercat să studieze toate descrierile credibile şi relevante. Literatura OZN oferă relatări despre oamenii răpiţi, care au putut vedea interiorul OZN-urilor. Încă de la primul efort depus în acest sens, cercetătorii au realizat că nu dispun de nicio relatare în care un martor ocular să fi cercetat întregul interior al unui OZN. Nici descrierea exhaustivă, detaliată a vizitatorilor nu se află la dispoziţia oamenilor de ştiinţă.
într-un cuvânt, se pot sprijini doar pe frânturi de date, motiv pentru care au fost obligaţi să le analizeze pe rând, prin metoda statistică. Ca prim pas, au supus atenţiei numai cazurile de răpiri care s-au petrecut în aer liber sau pe şosele. Răpirile oamenilor din propriile locuinţe oferă o imagine confuză, fragmentară şi au o credibilitate discutabilă. În cursul analizei răpirilor de pe şosele, s- au descoperit nenumărate aspecte similare. Unul dintre acestea e faptul că, în 90% din cazuri, a apărut acelaşi tip de OZN.
S-au notat momentele din cadrul relatărilor respective, care păreau mai importante. În acest mod, s-a conturat nu doar forma generală a OZN-urilor, ci şi forma sau dimensiunile unei încăperi, a dotărilor sale, respectiv amănunte care s-au dovedit esenţiale pen-

tru a schiţa interiorul farfuriilor zburătoare. Aşa s-a ajuns la imaginea de care ne vom ocupa în acest capitol. Dar, în ciuda analizei vaste şi detaliate, forma şi funcţiunile obiectelor din numeroase încăperi, rămân pe mai departe neclare. Unul din marile avantaje ale analizelor este faptul că s-a dat mare atenţie amănuntelor. În cele ce urmează, acestea pot dovedi credibilitatea sau lipsa de credibilitate a oricărui caz de răpire analizat. Tocmai de aceea, din relatările noastre am exclus intenţionat anumite informaţii, nedorind ca, prin aceasta, să le dăm idei acelora care doresc să obţină popularitate, pe baza unor experienţe reale sau inventate, privitoare la întâlniri cu extraterestri. Aceste fragmente, intenţionat excluse, nu afectează imaginea de ansamblu a interiorului OZN-urilor. Ele permit însă cercetătorilor fenomenelor OZN ca, în cazul descrierii unui loc sau instrument anume, să ne controleze afirmaţiile.
VEHICULUL SPAŢIAL
i
în cursul studierii acestor relatări, ne-am îndreptat atenţia mai cu seamă asupra a două lucruri interesante, respectiv am analizat cel puţin două contradicţii vizibile.
în primul rând, cei răpiţi amintesc deseori că OZN-ul este mult mai mare în interior decât s-ar putea presupune, atunci când e văzut de afară. Una din cauze ar putea fi aceea că nu în toate cazurile este descris interiorul aceluiaşi vehicul care i-a şi răpit. Se poate imagina că vehiculul care a efectuat răpirea nu a fost decât un modul, care s-a cuplat mai târziu cu un OZN mai mare (aeronava-mamă) sau, de ce nu, a aterizat la o bază subterană. Se poate presupune, de asemenea, că, în timpul călătoriei, martorul ocular se afla în transă, ceea ce explică într-un anume fel aceste contradicţii.
în al doilea rând, deşi în aceste relatări se descriu interioare cu caracteristici comune, acestea sunt amenajate sau compartimentate diferit. De exemplu, o parte a rapoartelor spun că sistemul de comandă al OZN-ului e situat în cupolă, deci la primul nivel, în timp

ce, dintr-un alt şir de rapoarte reiese că acesta se află la acelaşi nivel cu spaţiile destinate examinărilor. Acelaşi lucru e valabil şi în ceea ce priveşte propulsia, care se află cu un nivel mai jos, respectiv, după o altă versiune, sistemul de propulsie se află în centrul navei. Cauza acestui fapt trebuie să o căutăm în dimensiunile navei cosmice. O aeronavă cu trei nivele, în care fiecare nivel ar avea cel puţin înălţimea unui om, ar trebui să aibă înălţimea interioară de cel puţin şase metri. În schimb, într-un OZN în care sistemul de comandă, spaţiul de consultaţii şi unitatea de propulsie, aflată în zona centrală, sunt la acelaşi nivel, este suficientă o înălţime de maximum doi metri.
Cele descrise mai sus constituie o parte importantă a cercetărilor noastre, dar trebuie să amintim şi faptul că o parte semnificativă a rapoartelor o constituie OZN-urile cu trei nivele – eventual două nivele, al căror sistem de comandă se află în cupolă. Foarte mulţi martori oculari au observat vehiculul pe dinafară, iar aprecierile lor cu privire la dimensiunile spaţiilor interioare ale OZN-ului, s-au dovedit cât se poate de exacte. Aproape în toate cazurile, vehiculele observate au cupolă şi formă discoidală. Câteodată, pe cupolă sunt dispuse hublouri, iar pe partea inferioară a vehiculului se pot vedea proeminenţe în formă de clopot întors sau alte forme realizate artificial.
Dimensiunile exterioare ale OZN-ului cel mai des folosit în cazurile de răpire sunt următoarele: vehiculul are formă de disc sau lentilă, cu o cupolă în partea superioară. Diametrul total: 10-17 metri, existând însă şi situaţii în care acesta ajunge până la 30 metri. Înălţimea totală: 8-10 metri. Diametrul cupolei: – 5-10 metri, iar înălţimea acesteia de 3-5 metri.
ÎMBARCAREA ÎN OZN
Amintim aici şi acea ipoteză considerată fantezistă, conform căreia martorii oculari au ajuns la bordul OZN-ului care i-a răpit sau la bordul navei-mamă, prin teleportare. Aici, pe navă, sunt efectuate testele medicale, după care subiecţii sunt teleportaţi din nou pe OZN- urile de dimensiuni mai mici, de unde victima răpită este readusă în ambientul său.

Această ipoteză a fost avansată încă de mai demult, iar cercetările din ultimele luni par să o confirme. Dar se cunosc, de fapt, încă cel puţin 2-3 modalităţi în care victimele răpirilor pot fi aduse la bordul OZN-ului.
Prima modalitate, cel mai des întâlnită, este cea în care se ajunge în interiorul aeronavei extraterestre cu ajutorul unei rampe, unei scări sau al unei punţi.
A doua posibilitate de îmbarcare a victimelor – mai rar întâlnită
— E cea efectuată printr-un tunel luminos, pe o platformă mobilă vertical, în timp ce, a treia posibilitate, care apare ceva mai frecvent decât a doua e raza de lumină care se abate asupra victimei, transportate prin aer spre OZN, în interiorul acestui fascicul luminos.
în cazul răpirii prin fascicul luminos, subiectul suferă de obicei de stări amnezice, de durată sau trecătoare, sau de pierderi de cunoştinţă, victima revenindu-şi de-abia pe, de acum binecunoscuta, masă de consultaţii. Această rază are proprietăţi deosebite. În primul rând, ea anihilează forţa gravitaţională. În al doilea rând, „tractează” martorul ocular, eventual mijlocul de transport al acestuia, dar s-au văzut şi cazuri în care acest gen de fascicule luminoase au răpit chiar şi animale mari. În al treilea rând, aceste raze izolează martorul de lumea exterioară. Deci, se poate presupune că acest fascicul luminos este un canal spaţio-dimensional, care, asemeni fulgerului globular, îşi dezvoltă efectul într-o altă dimensiune. Conform părerii noastre, aceasta se explică prin faptul că creierul uman, adaptat lumii noastre tridimensionale, nu e capabil să perceapă modificarea dimensională a mediului şi nu înregistrează evenimentele dintre plutirea spre OZN şi momentul ajungerii pe navă. În niciunul din cazuri nu s-a reuşit elucidarea (nici prin regresie hipnotică) a evenimentelor petrecute între aceste două momente. De aceea, noi denumim acest ciudat fascicul luminos rază de toleportare care, conform părerii noastre, face posibil ca subiectul răpit să fie teleportat, fie pe o navă-mamă mai mare, fie la o bază subterană.
Deci, tipul de navă spaţială caracteristică răpirilor a început să prindă formă pe baza analizei mai multor sute de relatări. Conform

acestora, trebuie să ne imaginăm, ca formă primă, un obiect discoi- dal cu cupolă, cu diametrul de 15 metri, cu o placă mediană sau inferioară cu diametrul de 1,5-3 metri, mobilă, care e liftul gravitaţional, în cazul OZN-urilor de dimensiuni mai mici, în locul acestuia se află o rampă mult înclinată, trepte sau chiar o scară. În cazul OZN-urilor mai mari, rampa e situată într-o parte laterală a obiectului, în funcţie de dimensiunile lui – înălţime, în special – şi în funcţie de forma discoidală superioară sau inferioară, însă întotdeauna înclinată, câteodată chiar foarte înclinată. Suprafaţa rampei e acoperită cu un material antiderapant, asemănător cauciului striat.
Unitatea tehnică de emitere a fasciculului luminos teleportant – care, conform unor rapoarte, aminteşte de un cristal de mare mărime
— Se află tot la nivelul inferior al OZN-ului, puţin deplasat faţă de centrul său, uneori pe suprafaţa liftului gravitaţional.
Aparatul de emitere şi dirijare a luminii nu este mare, ci doar puţin proeminent faţă de suprafaţa OZN-ului, dar, în strânsă legătură cu scopul funcţionării sale, e situat în centrul părţii inferioare a OZN-ului (poate în partea inferioară a liftului gravitaţional?), iar întreaga sa suprafaţă este acoperită de mici surse de lumină, divers colorate.
Deci, deocamdată, se cunosc trei modalităţi de ajungere la bordul OZN-urilor. Dintre acestea, modalitatea despre care se presupune a fi cea mai rapidă, dar, totodată, şi cea mai complicată şi, din punctul nostru de vedere, şi cea mai periculoasă, e teleportarea prin fasciculul luminos. Martorii oculari răpiţi în acest fel îşi pierd cunoştinţa, apoi, ca urmare a acestui lucru, sunt foarte ameţiţi atunci când îşi revin. De regulă, primele amintiri sunt cele despre aşa-zisele mese de consultaţii, deasupra cărora e instalat un aparat sofisticat, un fel de mini- laborator.
Această masă de consultaţie e aceeaşi cu ceea ce vom numi de acum încolo, în general, masă de examinare genetică. Este plasată central într-un spaţiu mai larg al vehiculului. Aici, răpitul este supus unor examinări genetice extrem de rapide, prelevându-i-se probe de ţesut, sânge, păr, unghii, şi verificându-i-se reflexele. Se efectuează şi mici operaţii şi examene fiziologice, în cursul cărora, aparatul mul-

tifuncţional, suspendat deasupra mesei-pat, are un rol important. Acelaşi aparat îl transferă pe martorul ocular înapoi la locul de unde a fost luat şi unde, revenirydu-şi din amnezie sau leşin, vede OZN-ul care se îndepărtează. Deci, acest mijloc de transport face ca răpitul să ajungă într-un singur loc, în sala de examinare fiziologică, genetică şi biologică.
Cealaltă cale prin care răpitul e adus la bordul OZN-ului e în strânsă legătură cu ceea ce noi am numit liftul gravitaţional, o placă rotundă, care se coboară din partea inferioară a OZN-ului, printr-un aşa-numit tunel de lumină. Deşi relatările de acest fel sunt numeroase, nu am reuşit încă să determinăm cu exactitate dacă acest tunel luminos este un câmp gravitaţional, un fenomen plasmatic, undă radioactivă sau e doar lumina emisă din interiorul OZN-ului, atunci când se coboară placa circulară. Totuşi, din descrierile privind interiorul vehiculului, se poate desprinde ideea că ar putea fi vorba într-adevăr de un tunel luminos de natură plasmatică.
În câteva cazuri, martorii au relatat despre faptul că au „circulat” de la un nivel la altul al OZN-ului, într-un lift gravitaţional asemănător, dar în majoritatea cazurilor era vorba de o simplă scară interioară.
Deci, privitor la liftul gravitaţional, nu deţinem o imagine corespunzătoare, tehnologică, a acestuia. Dar se ştie că această modalitate de a „sosi” la bordul OZN-ului nu e una violentă şi se poate urmări pas cu pas. Subiectul răpit nu are nici amnezie, nici momente de pierdere a cunoştinţei. Există cazuri în care s-a relatat despre OZN-uri care, cu ajutorul acestui lift gravitaţional, au ridicat în interior autovehicule, ba chiar şi un autocar. Se poate presupune că a- cest lucru e posibil doar în cazul OZN-urilor de dimensiuni mari, pentru că, pentru „transportarea” unor obiecte de asemenea dimensiuni, diametrul ar fi de cel puţin patru metri. Dar să revenim la răpirea efectuată cu ajutorul liftul gravitaţional.
Când liftul ajunge sus, intensitatea luminii e mult mai redusă. Răpitul ajunge într-un spaţiu oval, din care se deschid mai multe uşi. Pereţii încăperii ovale sunt, de fapt, pereţii unui coridor circular,

de unde se deschid mai multe uşi. Martorii oculari consideră imaginea greu descriptibilă din cauza deformărilor optice create de peretele tunelului luminos şi a luminii puternice din interior. Această lumină stranie pătrunde în toate spaţiile OZN-ului. Totodată, datorită faptului că partea inferioară a liftului gravitaţional se află mai jos decât coridorul circular, tavanul boltit şi uşile sunt cele care sar mai degrabă în ochii privitorului. Păşind mai departe, răpitul se află pe coridorul circular şi, la un moment dat, printr-o uşă, trece direct în una din încăperi. Se poate presupune că remarcarea coridorului circular depinde de punctul în care coboară individul din liftul gravitaţional. Dacă se află direct în faţa unei uşi, coridorul nu îi sare în Ochi. Esenţială este uşa. Nu trebuie să uităm nici faptul că utilizarea liftului gravitaţional se derulează în două sensuri. Răpitul fie primeşte un fel de sugestie hipnotică să păşească pe platforma liftului şi, astfel, să ajungă în interiorul OZN-ului, fie e condus de extraterestri până la lift şi în interiorul OZN-ului. În cazul din urmă, e prezent şi un fel de blocaj mental, un efect hipnotic. Astfel, nu mai surprinde faptul că, aflându-se într-o astfel de stare, răpitul nu va putea oferi o imagine completă a primelor sale impresii.
Fireşte, mai târziu, amintirile vor deveni mai exacte. Ulterior, răpitul îşi aminteşte de faptul că, ieşind din sală – deci, revenind în centrul OZN-ului – s-a pomenit într-un coridor boltit, circular.
înainte de a aborda cea de-a treia cale, trebuie să precizăm că liftul gravitaţional e utilizat, în general, doar de OZN-urile care zboară sau plutesc la mică înălţime, dacă aceasta nu depăşeşte treizeci de metri. Ufonauţii dirijează conştient martorul ocular, pregătit psihic, adică blocat mental, spre liftul gravitaţional.
Cea de-a treia posibilitate, rampa, e coborâtă de OZN numai atunci când aparatul zburător a aterizat sau pluteşte la foarte mică distanţă deasupra solului. Sunt cazuri când ufonauţii îi cer persoanei răpite să-i însoţească la bord, folosind în acest scop telepatia sau limbajul semnelor, dar au existat şi incidente când extraterestrii l-au împins, l-au îmbrâncit sau chiar l-au târât pe individ pe rampa înclinată. Ajungând la capătul de jos al rampei, mulţi au simţit că nu

trebuie să mai păşească, pentru că – aproape plutind – au şi ajuns sus. De aceea, specialiştii cred că rampa e un fel de scară rulantă sau un fel de trotuar mişcător, înclinat. Nu există date privind dimensiunile rampei, dar se poate presupune că trebuie să fie suficient de lată ca, în funcţie de caz, să încapă pe ea două persoane răpite, cu câte un extraterestru de o parte şi de alta. Doi oameni stând umăr lângă umăr necesită un spaţiu de circa un metru. Deci, lăţimea minimă, ca să încapă şi extraterestrii, trebuie să fie de doi metri. Cam aceasta poate fi lăţimea rampei, în timp ce înclinaţia ei diferă, motiv pentru care nu i se poate determina lungimea exactă. În schimb, e cert că nu depăşeşte diametrul OZN-ului, deoarece e lăsată din interiorul obiectului. Un capăt e coborât până la nivelul solului, iar celălalt se află la nivelul median al OZN-ului. Înălţimea acestuia din urmă, stabilită pe baza celor de mai sus, se află la doi-trei metri înălţime faţă de cel mai de jos punct al OZN-ului.
Ajungând la capătul superior al rampei „la bordul OZN-ului, nu se vede nicio uşă, iar persoana răpită se pomeneşte într-un coridor întunecos. Pe pereţii acestui coridor, arcuiţi şi boltiţi spre tavan, se află mici puncte luminescente sau lămpi intens luminate. Printr-o uşă situată la capătul acestui coridor, se ajunge într-o încăpere mică, întunecată, care are în partea opusă o altă uşă. Pentru că uşa din faţă se deschide doar după câteva secunde, după ce uşa din spate se închide, se poate presupune că e vorba de o cameră-ecluză.
E foarte interesant faptul că martorii oculari relatează nu numai despre lumina intensă, neobişnuită, ci şi despre nişte stâlpi subţiri, transparenţi, prin care pare să urce un fascicul de lumină albăstruie. Originea acestuia nu e încă determinată, dar se poate presupune că e în legătură cu tunelul luminos al liftului gravitaţional.
Din coridorul circular, pe care l-am amintit deja, se deschid numeroase uşi.
Deci, să ne imaginăm că, ieşind din camera-ecluză, ne întoarcem spre dreapta şi ajungem într-un coridor circular, care coteşte spre stânga. După o vreme, ajungem de unde am plecat. Spre dreapta e şirul de uşi, în timp ce în stânga vedem liftul gravitaţional.

PLANUL OZN-ULUI
După cum am arătat anterior, în declaraţiile martorilor oculari sunt descrise mai multe tipuri de OZN-uri implicate în cazurile de răpiri. În majoritatea incidentelor, vehiculul are două sau trei nivele. La primul nivel – sub cupola aflată în partea de sus a OZN-ului – se situează sala de comandă a vehiculului, unde se poate ajunge cu ajutorul liftului gravitaţional din centrul OZN-ului (nivelul A din imagine). Nivelul cel mai des amintit în rapoartele despre răpiri e cel din centrul vehiculului, cel de lucru (nivelul B). Sub acesta, în partea inferioară a navei, se află aşa-numitul nivel tehnic (nivelul C), unde este situat sistemul de propulsie şi unităţile generatoare de energie ale OZN-ului. Aici au ajuns foarte puţini martori oculari, motiv pentru care nu dispunem de o imagine atât de exactă, ca în cazul nivelului de lucru.
Chiar dacă niciunul dintre martorii oculari nu a văzut toate încăperile OZN-ului, s-a reuşit alcătuirea unei imagini destul de detaliate a nivelului de lucru (vezi figura). Pereţii încăperii din centrul vehiculului (1) nu se intersectează, excluzând punctele unde se află uşile de acces spre alte încăperi. Din rapoarte reiese că în spatele a- cestor pereţi se află numeroase rafturi, sertare şi şiruri de recipiente bizare. Totodată, prin existenţa acestor dulapuri înzidite se explică de ce interiorul OZN-ului pare pustiu. În încăperi abia dacă se află vreun obiect de mobilier, util din punctul de vedere al martorilor oculari. Această simplitate poate fi motivul pentru care, multă vreme, cercetătorii au interpretat eronat imaginea recepţionată despre interiorul OZN-urilor şi au ajuns la concluzia că, dacă există obiecte de folosinţă curentă, OZN-urile nu pot veni de foarte departe, deci se deplasează în salturi spaţiale sau se desprind dintr-o navă purtătoare, o navă-mamă. Tocmai aceste obiecte înzidite fac dovada faptului că OZN-ul parcurge o distanţă mare şi în spaţiul cosmic pentru că, prin retragerea respectivelor obiecte se măreşte spaţiul util şi, odată cu acesta, spaţiul vital de pe aparatul izolat. Să ne gândim că noi, oamenii, schimbăm de nenumărate ori locul mobilierului din locuinţa noastră sau măcar în câte una din încăperile sale.

Pe scurt, nişele din spatele pereţilor fac logică amplasarea încăperilor vehiculului. Cu siguranţă planul rotund sau oval al încăperilor, respectiv tavanul boltit, reprezintă rezultatul unei proiectări logice. Dacă ne imaginăm că ne aflăm în interiorul unei camere sferice, uşor aplatizate, cu diametrul de cinci metri şi, în plus, pustii, interiorul ar manifesta asupra noastră o puternică senzaţie de apăsare. Totodată, dacă pe tavanul interior al încăperii e proiectat un cer înstelat sau un cer senin cu câţiva norişori, deja ne găsim într-un spaţiu care dă senzaţia de calm, de întindere nesfârşită, ceea ce, în cazul îndelungatelor călătorii cosmice, este indispensabil.
Dar, să revenim la interiorul OZN-ului.
CAMERE ŞI HOLURI
i
Urcând rampa (2), ajungem în camera-ecluză (3). În continuarea acesteia se află coridorul circular (4), care înconjoară tunelul luminos, protejat de un fel de izolator plasma tic al liftului gravitaţional (5). Pe peretele exterior al coridorului circular se află uşile înzidite, a- proape de neobservat, prin care se poate ajunge în spaţiile de lucru (6-7-8-9-10). Dintre acestea, cea mai mare este încăperea ovală, cu pereţi arcuiţi, care apare extrem de des în relatările răpiţilor. Aici aceştia sunt examinaţi medical, biologic şi genetic (6). Din aceasta, se ajunge în camera apropiată sau într-un hol perpendicular pe centrul vehiculului. La unul din capetele acestuia se află o cameră mică, multifuncţională (13). Această încăpere are, conform relatărilor martorilor oculari, două funcţiuni. Astfel, poate fi un fel de salon de aşteptare, unde persoana răpită întâlneşte alţi răpiţi, care aşteaptă pe o banchetă circulară, ieşită din perete, să fie examinaţi, probabil. După opinia altor martori, încăperea ar fi un fel de baie, de decontaminare, unde persoana răpită este spălată cu un lichid – cu siguranţă un dezinfectant. Este un lichid asemănător cu apa, dar puţin mai dens. De cele mai multe ori, persoanele răpite sunt îngrijorate de faptul că trupul lor va fi udat cu acest lichid şi poate aceasta explică şi faptul că mulţi dintre ei, după ce ajung acasă, se simt deosebit

de murdari, lipicioşi, motiv pentru care fac un duş îndelungat. De multe ori, tocmai în timpul acestor băi, martorii oculari conştientizează faptul că s-a întâmplat ceva cu ei, întrucât descoperă pe trup răni şi tăieturi a căror provenienţă nu şi-o pot explica.
în locul unde acest hol perpendicular se intersectează cu coridorul circular din mijlocul OZN-ului, pe podeaua (12) holului, se a- flă o placă circulară cu diametrul de 1-1,5 metri. Acesta este liftul interior, cu ajutorul căruia se poate ajunge la nivelul C al navei, aşa- numitul nivel tehnic. Despre acest lift şi despre nivelul C există deosebit de puţine rapoarte, deoarece doar 2-5% dintre martorii oculari ajung până aici. Dintre încăperile aflate la nivelul de lucru, am a- mintit deja sala de consultaţii. Uneori, în această încăpere există două mese, iar deasupra acestora, fixat de tavan, se află câte un aparat multifuncţional complicat de mari dimensiuni.
Din această încăpere se deschide aşa-numita sală de examinare a embrionilor (7), unde are loc studierea embrionilor şi în a căror pereţi se află recipientele în care sunt ţinuţi – în funcţie de dezvoltarea lor, probabil donaţi – embrionii. Într-un capăt al acestei săli se află o nişă unde se derulează examinările acestor embrioni.
Camera rotundă (8), aflată lângă camera-ecluză, este, de asemenea, multifuncţională. Deseori, această cameră are şi un geam mare şi e plină de monitoare şi aparate. După toate probabilităţile, aceasta este încăperea în care martorilor oculari li se proiectează diferite imagini holografice (pe care noi le numim imagini spaţio- temporale) şi unde are loc conversaţia despre Pământ, Univers, omenire şi ufonauţi, dialog derulat între persoana răpită şi extraterestri. De aceea, vom numi această încăpere – camera de comunicaţii.
în următoarea sală, similară ca mărime, formă şi mobilier, martorii oculari ajung rar. De cele mai multe ori, abia dacă reuşesc să a- runce o privire prin uşa deschisă şi, conform relatărilor, aici se efectuează alte experienţe. Din această încăpere sunt coordonate rampa, liftul gravitaţional, raza teleportoare, camera-ecluză şi alte dispozitive, încă necunoscute nouă. Se poate presupune că tot aici ajung informaţiile despre exterior, înregistrate de senzorii externi ai OZN-u-

lui (presiune, temperatură, ionizare etc.). Având în vedere faptul că în acest spaţiu sunt şi ufonauţi care au activitate, mulţi – probabil eronat – consideră această încăpere sala de comandă a OZN-ului.
Lângă aceasta se află cea mai terifiantă încăpere a vehiculului, camera despre care avem doar informaţii vagi, având în vedere faptul că foarte puţini martori oculari au reuşit să arunce o privire înăuntru, camera de mutilare.
în spatele sălii de mutilare a oamenilor şi animalelor (10), se află recipiente transparente, conţinând fragmente din trupuri umane şi de animale, organe şi membre. În mijlocul încăperii se află o masă de consultaţii, dar deasupra ei nu se află aparatul amintit anterior.
Cabinetul medical este, probabil, sala cea mai auster mobilată, în această încăpere, care are dimensiunile cele mai mari, se găseşte una sau două mese de examinare, cu unităţi multifuncţionale amplasate deasupra lor, o lumină intensă sau, dimpotrivă, o semiobscuritate înfricoşătoare.
SALA CENTRALĂ DE CONSULTAŢII
Camerele din interiorul vehiculului sunt încăperi funcţionale, de formă rotundă sau ovală. Sălile de comandă şi cele de cercetare sunt separate. În acestea din urmă au loc examinarea subiecţilor răpiţi şi discuţiile dintre aceştia şi extraterestri. O altă sală e destinată mutilărilor, alta examinării embrionilor şi alta derulării experienţelor. Putem denumi ansamblul – laborator ştiinţific experimental mobil.
Cea mai mare şi, totodată, cea mai importantă încăpere din acest laborator, pare să fie aşa-numita sală de consultaţii (6), în care au loc examinările medicale şi genetice. Diferită de conturul spaţiului interior al OZN-ului, această sală nu este circulară, ci ovală, cu dimensiunile de 6x4 metri, în care se poate accede prin trei uşi. Cea mai mare din acestea dă înspre coridorul circular (4) din centrul vehiculului şi spre liftul gravitaţional (5), în timp ce altele două dau spre sala de consultaţie a embrionilor (7) şi spre sala de aşteptare – sterilizare (13).

în general, pereţii sălii de consultaţie sunt netezi, dar există şi rapoarte conform cărora, în spatele pereţilor sunt nişe funcţionale şi martorii relatează despre conţinutul lor. Conform acestor informaţii, în spatele pereţilor sunt rafturi şi sertare în care se află instrumentarul necesar diferitelor examinări, aparate medicale şi instrumente asemănătoare acelor. În general, din spatele despărţiturilor aflate în pereţi apare un aparat de formă cubică, cu latura de 40 cm, care se deplasează, probabil pe role, până lângă masa sau mesele de examinare din mijlocul încăperii. Pe aceşti roboţi se află o mulţime de aparate, seringi şi alte instrumente. În afara acestuia, în sala de consultaţii se mai poate vedea doar aparatul suspendat deasupra mesei, care, în mod vizibil, a fost proiectat pentru scopuri diverse. Conform relatărilor câtorva martori oculari, şi pe latura mesei s-ar putea afla, ascuns, un astfel de aparat, pentru că unul dintre ufonauţii care efectuează examinările se comportă ca şi când ar citi temporar datele de pe un monitor. În acelaşi timp, pentru martorul ocular, culcat pe masa netedă şi rece, acest aparat rămâne invizibil. În pereţii sălii de consultaţii sunt plasate banchete aşezate la o înălţime corespunzătoare celei a oamenilor. Unii martori oculari au fost aşezaţi pe aceste banchete, după ce au fost examinaţi şi înainte de a fi conduşi în alte încăperi ale OZN-ului. Au existat şi martori care au putut observa, şezând pe aceste banchete, examinările medicale derulate de extraterestri asupra altor oameni.
Am dori să mai amintim un singur element de mobilier din sala de consultaţii, şi anume masa de examinare. Aceasta e înaltă de 1- 1,5 metri, cam tot atât de lată şi, în general, are o lungime de 2,5 metri. Persoana răpită culcată pe masă percepe dimensiunile acesteia, dar i se pare ciudat că fiinţele cenuşii din jurul său, înalte de doar 1-1,3 metri, pot să se aplece deasupra lor, căci, dacă fiinţele ar avea doar
1 metru, abia ar putea ajunge la nivelul mesei. De aceea, mulţi presupun că fiinţele fie plutesc, fie stau pe un podium care se înalţă din podea sau chiar din partea inferioară a mesei. Fireşte, în ceea ce priveşte interiorul OZN-ului, aceasta nu e singura enigmă, căci mai e- xistă numeroase întrebări care îşi aşteaptă încă răspunsul. Deoarece

dispunem de extrem de puţine informaţii referitoare la alte încăperi, nu le vom prezenta încă.
Rezumând, în cursul anilor anteriori, ufologii au aflat tot mai multe detalii despre liftul gravitaţional, coridorul circular din centrul OZN-ului, respectiv sala de consultaţii şi încăperile legate de aceasta. Fireşte, trebuie continuată cercetarea elementelor cunoscute ale sălilor despre care nu există decât informaţii vagi.
Dispunem de puţine intormaţii, de exemplu, despre nivelul A sau C al OZN-urilor. Primul nivel ar fi corespunzător \) de comandă a navei, în timp ce al doilea e numită de noi ni\ el tehnic, spaţiu unde se presupune că se află unităţile de propulsie, dirijare şi generatoarele de energie. Aici au avut acces extrem de puţini martori oculari. Totuşi, pe baza acestor rapoarte, dispunem totuşi de câteva informaţii interesante.
NIVELUL TEHNIC
La nivelul tehnic se poate ajunge coborând cu liftul gravitaţional^), situat în coridorul perpendicular (dintre punctul B şi coridorul circular). Această placă rotundă coboară circa 2,5 metri, în timp ce, putem observa, grosimea planşeului nivelului de lucru e de abia 30 cm. Nivelul tehnic cuprinde toată partea inferioară a navei. Diametrul său e de 7-8 metri, iar înălţimea de 2 metri. Diferit de restul OZN-ului, pe pereţii săi se pot observa elementele structurii de rezistenţă. Spre deosebire de culorile specifice suprafeţei superioare
— Negru, alb, alb-albăstrui, galben – aici predomină culoarea cenuşie, metalizată. Din câte se pare, ufonauţii nu acordă o atenţie deosebită nivelului tehnic, lucru din care putem deduce că ajung rareori aici.
în mijlocul acestui nivel, o deschizătură circulară semnalizează casa liftului gravitaţional. Spre marea uimire a martorilor oculari ajunşi aici, nivelul pare pustiu. Nu există aparatură, console, ţevi, robineţi sau orice altceva pe care noi, oamenii, ne-am obişnuit să-l vedem în sala motoarelor. Ceea ce indică totuşi funcţionarea OZN-ului sunt trei adâncituri de formă semi-sferică, aflate în podeaua sălii,

dispuse în vârfurile unui triunghi imaginar. Aceste adâncituri au diametrul de circa 1 metru; în ele se află câte un obiect de mari dimensiuni, de consistenţa unor cristale. Acestea sunt acoperite de cupole transparente. Dintre cristale, la nivelul liniei mediane a globurilor, se înalţă vertical o bară neagră, pe care se află alte bare, dispuse în cruce, iar la capetele fiecăreia se află câte un glob negru. Putem doar să ghicim funcţionarea acestui ansamblu tehnic, dar e aproape sigur că întreaga mişcare a OZN-ului e dirijată de aceste globuri. La nivelul tehnic, se mai află un recipient negru, de forma unui chivot. Probabil, în această ladă se află aparatura care deserveşte producerii razei de teleportare şi dirijării OZN-ului. Un lucru e foarte straniu în legătură cu nivelul tehnic – nu se poate atinge nimic, nici chiar pereţii! Această avertizare ne poate conduce la presupunerea că e vorba de o energie electrică, magnetică sau de altă natură, încă necunoscută nouă.
Luând liftul, ce are diametrul de 1,5 metri, ne întoarcem la nivelul de lucru, în coridorul circular şi la liftul gravitaţional. Cu ajutorul acestuia din urmă (conform părerilor altor martori, pe scări), putem ajunge în cea mai interesantă încăpere a vehiculului, la nivelul de comandă (A) al OZN-ului.
SALA DE COMANDĂ
Sala de comandă a OZN-ului diferă de sala de dirijare (9), aflată la nivelul tehnic, descris anterior. După cum am amintit, sala de dirijare a nivelului tehnic deserveşte supravegherii rampei, liftului gravitaţional, razei de teleportare, camerei-ecluză şi stocării datelor cumulate în urma acţiunilor de răpire.
În schimb, sala de comandă coordonează deplasarea vehiculului în atmosfera Pământului, respectiv în spaţiul cosmic.
Aici ne-am putea simţi ca acasă, pentru că putem observa detalii familiare filmelor SF. Printre monitoarele cât peretele şi console mai mici, putem recunoaşte panoul cu aparate de pe peretele circular al cupolei, cu diametrul de 5-6 metri, în faţa căruia se află câteva scaune.

Putem observa senzori, semnalizatoare, lămpi divers colorate, a- parate multiple, manete în formă de T, panouri şi ufonauţi care se ocupă de dirijarea aparaturii. În general, nava e condusă de 2-4 extraterestri.
Monitorul imens, care acoperă jumătate din peretele sălii de comandă, ar putea fi şi un geam, pentru că pe acesta se vede permanent imaginea exterioară, ale cărei amănunte pot fi observate şi studiate pe monitoarele mai mici, cu ecran rotund sau oval. În pofida semnalizatoarelor verzi, galbene, roşii şi albe, sala de comandă e colorată în roşu închis, negru, respectiv combinări ale acestora.
Pupitrul cu aparate iese circa 1 metru în afara peretelui şi, poate, e doar o întâmplare faptul că acesta corespunde perfect pupitrului ergonomie, recunoscut în filmul „Venirea extraterestrului”, referitor la evenimentele de la Roswell.
Fireşte, în cadrul restrâns al acestui capitol, nu e loc pentru prezentarea completă a datelor referitoare la pupitrul de comandă şi aparatele din sala de comandă.
Mai degrabă, am dori să supunem atenţiei cititorilor domeniile încă nedezvăluite din cadrul cercetărilor fenomenului. După cum s-a putut vedea, prin analizarea şi îmbinarea diferitelor amănunte din relatările martorilor oculari, ajungem la cunoştinţe tot mai profunde, mai exacte, nu numai despre OZN-uri şi forma ufonauţilor, activitatea lor, ţelurile lor şi despre interiorul vehiculelor lor, dar descoperim informaţii importante despre viaţa şi genul de activităţi desfăşurate de extraterestri.

EUROPA
Unul dintre cele mai mici continente ale Pământului este Europa, o regiune cu 800 milioane de locuitori. Ea deţine locul întâi în privinţa densităţii populaţiei, care este de 80 locuitori/kmp, pe când în A- merica de Nord, aceasta este de 13 locuitori/kmp. În toate ţările Europei au fost observate OZN-uri sau raportate întâlniri de gradul trei şi patru. Ufologia e prezentă în zeci de reviste de specialitate.
Primele OZN-uri au fost semnalate încă din timpul celui de-al doilea război mondial, fiind cunoscute sub denumirea de foo-figh- ters. În vreme ce în Statele Unite febra OZN a erupt după 1947, Suedia a fost invadată încă din 1946 de aşa-numitele „rachete fantomă” a căror provenienţă rămâne neelucidată până azi. În Italia şi Anglia s-a semnalat prezenţa OZN-urilor încă din 1940, iar în alte ţări au fost consemnate relatări despre umanoizi, chiar înainte de această dată.
Având în vedere influenţa culturii americane, asiatice şi nord- africane asupra celei europene, ne-am fi putut aştepta ca descrierea fiinţelor extraterestre să poarte amprenta acestei influenţe, iar martorii să relateze că au văzut fiinţe cenuşii sau siluete înalte, asemănătoare unor roboţi, despre care se relatase deja în fosta Uniune Sovietică şi în ţările fostului bloc socialist. Acest lucru nu este în totalitate valabil, întrucât în cazul „Zanfretta”, de exemplu, a fost văzut un extraterestru asemănător unui robot, înalt de trei metri. Tot în Italia, conform unui raport din 1947, un geolog amator a observat prezenţa unor extraterestri cenuşii. O englezoaică relata la 16 octombrie 1973, că văzuse o creatură ca un robot, c^ea ce creează similitudini cu dosarul „Zanfretta”. Diferenţa constă în faptul că femeia a văzut nişte extraterestri umanoizi. (Trebuie precizat că, în aceeaşi perioadă, în America au fost fotografiate astfel de creaturi).
Apariţia extraterestrilor în Europa este frecventă, un exemplu în acest sens fiind cel din cazul Cynthia Appleton. În numeroase rapoarte se precizează că extraterestrii umanoizi şi cei cenuşii apar

deseori împreună (vezi cazul Allan Godfrey sau cel petrecut în 1968, la Budapesta). Şi aici, ca de altfel în aproape toate cazurile, activitatea i extraterestrilor se reduce la examinarea medicală a oamenilor. Acest tip de teste prezintă un mare grad de discomfort, motiv pentru care una dintre victime, Alfred Burto, a încercat să se opună. Se pare că extraterestrii sunt foarte interesaţi de două aspecte: procreerea şi structura psihicului uman. Din relatările martorilor reiese că extraterestrii văzuţi în Europa sunt interesaţi de examinarea viitoarelor mame, nu a embrionilor.
Deseori, după apariţia vizitatorilor umanoizi, oamenii dobândesc capacităţi de percepţie extrasenzorială (ESP).
în Europa au fost văzuţi extraterestri de mici dimensiuni, îmbrăcaţi în costume asemănătoare cu cele de scafandru, cu căşti. Aceştia nu semănau nici cu „omuleţii” cenuşii, nici cu roboţii metalici sau cu uriaşii blonzi. Acest tip de extraterestri a fost fotografiat în Italia, de un inginer pe nume Manguzzi. Într-un alt caz, datând din ianuarie 1970, doi tineri schiori finlandezi au fost atacaţi de un extraterestru micuţ, cu o armă laser. Datorită rănilor, una dintre victime a decedat.
Din fericire, acest tip de întâlniri de gradul cinci, întâlniri fatale pentru oameni, nu sunt atât de frecvente în Europa ca în America. Azi, în această regiune a globului, ufologia are numeroşi adepţi. În plus, de când aparatele de vânătoare ale forţelor aeriene belgiene cooptate în NATO au urmărit timp de luni întregi OZN-uri triunghiulare, guvernele şi instituţiile implicate au devenit mai deschise faţă de cercetările în domeniu.
ASIA
Cel mai mare şi mai populat continent al Pământului este Asia. Eddie Bullard şi cercetătoarea engleză Jenny Randles, dispun de un mic număr de informaţii referitoare la întâlniri de gradul trei şi patru pe continentul asiatic.
în China, fondarea organizaţiei OZN, la sfârşitul anilor ’70, a reprezentat un moment crucial în dezvoltarea ufologiei. În scurt timp,

această organizaţie şi-a deschis filiale în multe oraşe mari. În 1981, această organizaţie şi-a înfiinţat propria publicaţie „Revista de Cercetare a fenomenului OZN” – CUB, cu un tiraj de 800.000 de exemplare. Azi, rezultatele cercetărilor ufologice chineze sunt cunoscute în Occident, graţie muncii depuse de doi cercetători – Shi Bo, ziarist din Shanghai şi Paul Dong, scriitor şi cercetător, stabilit în Oakland, California (numele său original fiind Lin Wen Wei). Cei doi au analizat peste trei mii de cazuri.
Japonia e, de asemenea, cunoscută pentru cercetările extinse din domeniul ufologiei. Unul dintre ufologii japonezi de excepţie este Jun-Ichi Takanashi, preşedinte al Japan UFO Science Society. Conform cercetărilor sale, cazurile de răpiri din Japonia prezintă asemănări izbitoare cu cele americane şi europene.
Se pare că cele mai multe apariţii ale extraterestrilor pe continentul asiatic au avut loc în zonele mai puţin populate, respectiv în Himalaya şi deşertul Gobi. Astfel, primul OZN discoidal a fost observat în Himalaya, de către membrii expediţiei Roerich, la 5 august 1927. Expediţia era organizată de Muzeul American de Ştiinţe Naturale. Cazurile semnalate în deşertul Gobi reprezintă 6,5% din cazuistica ufologiei chineze.
Nu trebuie uitat nici faptul că o mare parte din Rusia este situată pe continentul asiatic. Aici se află şi două din cele mai mari întinse şi izolate locuri de pe Pământ: stepa rusească şi taigaua siberiană.
Ahmad Jamaludin, unul din cercetătorii asiatici care îşi desfăşoară activitatea la Pahang, în Malaezia, a atras atenţia cercetătorilor asupra altor aspecte interesante. El relatează despre întâlnirile băştinaşilor cu vizitatori neobişnuiţi. Ei îi numesc pe vizitatori „oameni Bunisi”. Au aspect umanoid, dar sunt mult mai scunzi.
Numărul rapoartelor cu privire lâ vizitele extraterestrilor este, totuşi, extrem de redus şi, oricât ar părea de absurdă supoziţia lui Jenny Randles, cum că extraterestrii ar prefera, dintr-un oarecare motiv, rasa albă, nu avem destule argumente s-o contrazicem. O astfel de excepţie de la teoria formulată de Randles o reprezintă răpirea unui negru şi a soţiei acestuia. Teoria lui Ahmad, conform căreia ex-

tratereştrii preferă rasa albă, ar putea fi o explicaţie pentru numărul redus de întâlniri de gradul patru de pe continentul african şi asiatic..
AMERICA DE NORD
Deşi e al treilea ca mărime, continentul nord-american se situează în urma Europei, Asiei, Americii de Sud şi Africii, din punctul de vedere al densităţii populaţiei, cu doar 13 locuitori/kmp. În ceea ce priveşte ufologia, totul începe în America. Chiar şi originea termenului „OZN” se află aici.
Sunt demne de atenţie numărul şi frecvenţa apariţiilor OZN-urilor pe acest continent. Guvernul SUA finanţează de peste douăzeci de ani cercetarea în domeniul ufologiei. Având în vedere că în decursul acestei perioade s-a înregistrat de 12.000 de ori prezenţa OZN-urilor pe teritoriul SUA, ajungem la concluzia şocantă că s-au înregistrat trei astfel de apariţii pe zi.
Să nu uităm că, în mare parte, prezenţa OZN-urilor e semnalată de martorii oculari, astfel că e posibil să fi existat un număr mult mai mare de vizite ale extraterestrilor. Bob Hopkins, un renumit cercetător al întâlnirilor de gradul patru afirma următoarele: „Cazurile devenite cunoscute sunt doar vârful icebergului şi putem doar bănui cât de mare este acest icebergului”.
Desigur, am putea şti mult mai multe despre OZN-uri şi extraterestri dacă guvernul american s-ar hotărî să facă publice dosarele secrete referitoare la acest subiect. Mulţi sunt de părere că între guvernul SUA şi extraterestri s-a stabilit, cu decenii în urmă, un fel de acord, în care se stipula că, în schimbul informaţiilor privind tehnologia extraterestră, guvernul SUA îşi dă acordul tacit ca extraterestrii să efectueze teste pe subiecţi umani. E greu de spus dacă în aceste afirmaţii există vreun sâmbure de adevăr, un lucru, însă, e cert: cercetările ufologice au fost deseori împiedicate de organele guvernamentale, mai ales de CIA. Dacă, în pofida ameninţărilor, ufologii se interesează de câte un caz OZN, deseori li se spune că ancheta s-a încheiat, cazul respectiv fiind clasat.

Dacă analizăm rapoartele în care sunt descrişi extraterestrii, se observă faptul că, asemenea raselor umane, şi aceştia au diferite culori ale epidermei. În Statele Unite, spre deosebire de America de Sud, s-a semnalat prezenţa omuleţilor cenuşiil.
S-ar putea spune că aceştia au invadat continentul, pentru că în majoritatea relatărilor se face referire la acest tip de extraterestri. Printre cei care au fost răpiţi de extraterestrii cenuşii figurează: Betty şi Bamey Hill, Betty Andreasson, un anume Jack, Judy Doraty, Charles Moody, Travis şi Walton. În mod uimitor, în rapoarte figurează foarte rar sau chiar deloc extraterestrii prietenoşi şi umanoizii înalţi şi blonzi, care apar atât de des pe alte continente. E posibil, oare, ca, omuleţii cenuşii să-şi fi delimitat, deja, atât de strict, teritoriul de vânătoare încât alţii nu mai au acces? Dar, în acest caz, cum se explică prezenţa pe continentul american a unor fiinţe de genul omuleţilor pomeniţi de Lonnie Zamora, a fiinţelor cu urechi mari din Hopkinsville, a ciudatului aparat care i-a răpit pe pescarii din Pascagoula, a robotului din Falkville sau a fiinţelor de cristal, care au răpit-o pe Sarah H.? Să fi încheiat, oare, ceilalţi extraterestri o înţelegere cu omuleţii cenuşii?
AMERICA DE SUD
întâlnirile cu extraterestrii, ce au avut loc pe continentul sud-a- merican, sunt demne de interes, întrucât aici a fost semnalat primul caz de răpire, cel al lui Villas Boas. Deşi, ca suprafaţă, continentul se situează pe locul patru (după Asia, Africa şi America de Nord), iar din punctul de vedere al densităţii populaţiei se află pe locul trei (după Europa şi Asia), în ceea ce priveşte răpirile şi întâlnirile cu extraterestri, este zona în care au fost semnalate foarte multe astfel de cazuri. Numărul mare de răpiri situează continentul pe locul doi, după SUA. În schimb, dacă luăm ca punct de plecare multitudinea întâlnirilor de gradul trei şi patru, America de Sud se află în frunte.
Din cele douăsprezece tari ale continentului, cele mai multe relatări despre vizitatorii extraterestri provin din Brazilia, Argentina

şi Venezuela, în timp ce, în restul ţărilor au fost semnalate puţine cazuri de acest gen.
în 1954, în Venezuela, au existat foarte multe relatări despre întâlnirile cu extraterestri, între 1966-1967. Acest lucru s-a întâmplat în Brazilia şi între 1975-1978, în partea sud-vestică a continentului, mai exact în Argentina şi Chile. Întâlnirile de gradul trei se derulează ca în alte părţi ale lumii, dar America de Sud e continentul unde apar în număr mare vizitatori diferiţi de cei cenuşii şi de umanoizii amintiţi până acum. Vizitatorii sunt toţi violenţi, duri şi se pare că nu se dau în lături de la a ataca oamenii, după cum confirmă cazurile. E adevărat că, dacă le comparăm cu cazurile semnalate pe alte continente, acestea pot fi considerate excepţii.
Violenţa extraterestrilor observaţi în ţările Americii de Sud este destul de evidentă. O bună dovadă în acest sens e cazul lui Villas Boas, care a fost răpit cu violenţă de nişte extraterestri, fiind obligat să întreţină raporturi sexuale cu o ufonaută. Un caz asemănător a fost semnalat după douăzeci de ani, în august 1962, când un bărbat a fost răpit de lângă propriul fiu. În 1974, extraterestrii au răpit-o pe soţia unui pescar.
Nici continentul sud-american nu e scutit, însă, de răpiri de pe şosele, de apariţia extraterestrilor în casele celor „vizitaţi”, de tele- portări misterioase sau autovehicule zburătoare.
Oricât de apropiat ar fi continentul nord-american, relatările despre OZN-uri diferă de cazurile sud-americane. În rapoartele cercetătorilor sud-americani se precizează că extraterestrii umanoizi sunt preocupaţi de răpiri.
O primă relatare despre omuleţii cenuşii se întâlneşte doar în raportul lui Luli Oswald, din 15 octombrie 1979. Deşi în rapoartele anterioare mai sunt consemnate astfel de fiinţe micuţe, acestea nu sunt atât de amănunţit descrise ca în relatarea lui Luli. În schimb, majoritatea vizitatorilor umanoizi par să confirme teoria, conform căreia Pământul e vizitat de două rase diferite, care şi-au delimitat teritoriile, deşi, se pare că în zilele noastre, ambele părţi încalcă această înţelegere.

AFRICA
Aşa cum am văzut în capitolele anterioare, în majoritatea rapoartelor despre extraterestri e vorba de omuleţii cenuşii sau de extraterestri. Ambele specii aveau în comun scopul răpirii: supuneau oamenii unor teste minuţioase. Dacă verificăm originea faptelor, toate acestea par secundare. Asemănarea dintre cazuri dovedeşte faptul că avem de-a face cu evenimente reale, neinventate.
Dar există oare întâlniri de gradul trei şi patru, pe un continent precum Africa? Relatări despre OZN-uri, vizitatori nocturni sau incidente petrecute pe şosele nu lipsesc din cazuistica celui de-al doilea mare continent al Terrei.
E adevărat, cercetătorii validează foarte puţine cazuri, dar acest lucru are numeroase explicaţii. Eddie Bullard, cunoscut ufolog, a găsit doar trei cazuri, în vreme ce, Jenny Randles a descoperit şase. În schimb, coordonatorul african al organizaţiei MUFON-HUMCAT, fondate de Cynthia Hind, dispune de numeroase rapoarte despre întâlniri de gradul trei şi despre răpiri datorate extraterestrilor.
Cu câţiva ani în urmă, în împrejurimile oraşului Dar-es Salaam din Tanzania, unde au mai fost observaţi extraterestri, o englezoaică a văzut nişte mici fiinţe umanoide.
Spre marea sa uimire, Cynthia Hind a descoperit şi relatări ale unor cazuri de răpire în care victimele au fost luate din propria casă. Un extraterestru cu aspect umanoid a răpit o femeie care îşi făcea o cafea. A târât-o spre uşă, de unde au pătruns împreună într-un tunel, iar apoi într-un loc care semăna cu un spital. Aici, cu ajutorul unui fascicul luminos (element repetitiv în cazuistica răpirilor de pe teritoriul african), a paralizat-o şi a culcat-o pe o masă; femeia a leşinat. Şi-a revenit a doua zi, în camera sa şi a descoperit că avea vâ- nătăi pe braţe şi pe picioare, acolo de unde o apucase extraterestrul. Nu trebuie să depunem un efort prea mare ca să ne dăm seama că femeia a fost răpită. Şi pe acest continent există svibiecţi aleşi cu anticipaţie, pe care extraterestrii îi vizitează periodic sau prin care ne transmit mesaje. De exemplu, soţia unui ofiţer, susţine că printr-un

mesaj telepatic, extraterestrii i-au comunicat faptul că sunt dirijaţi în toate acţiunile pe care le întreprind. Putem deduce că extraterestrii sunt efectiv constrânşi să acţioneze ca nişte roboţi. Există şi rapoarte mai detaliate decât cele de mai sus, ca de exemplu cazul lui Peter şi Francis petrecut în 1974, sau incidentul Muchena, din 1981, devenit cunoscut în toată lumea. Ambele au fost prezentate anterior, fără a explica, însă, de ce sunt atât de puţine cazuri de extraterestri care vizitează pământul Africii. Cynthia Hind consideră că o primă cauză este faptul că în Africa sunt greu de stabilit contacte, datorită distanţelor mari dintre comunităţile umane. În plus, majoritatea oamenilor nu cunosc accepţia unor cuvinte ca: umanoizi, OZN-uri şi extraterestri. De aceea, orice lucru neobişnuit care s-ar întâmpla este explicat făcându-se referire la fantome, la spiritele strămoşilor sau la intervenţia unor forţe supranaturale. Respectul şi teama fată de forţele necunoscute e atât de mare, încât oamenii nu vorbesc despre astfel de experienţe, nici măcar între ei. Părerea Cynthiei Hind cuprinde mult adevăr; nu trebuie să uităm că putem procura informaţii despre cazurile de răpiri folosind cazuistica europeană mult mai bogată.
AUSTRALIA – NOUA-ZEELANDĂ
în raport cu dimensiunile continentului, populaţia Australiei şi Noii-Zeelande este relativ redusă. Densitatea populaţiei este de 3 locuitori /kmp, faţă de 74 locuitori/kmp, cât este în Europa. În schimb, cazuistica nu oglindeşte acest lucru, deoarece cele două ţări se situează undeva pe la mijlocul listei în privinţa numărului de observaţii legate de fenomenul OZN.
întrucât regresia hipnotică nu a fost folosită în multe cazuri, s-a pierdut un material faptic valoros, legat de întâlnirile de grâdul patru. Un mare număr de cazuri devenite publice conţin elemente comune, cum ar fi: existenţa unui fascicul luminos, prezenţa factorului Oz, efectul Poppins sau date despre fiinţe umanoide şi teste medicale. În aceste cazuri de întâlniri de gradul patru e posibil ca ex-

tratereştrii să fi blocat profund conştiinţa subiecţilor umani, ceea ce ar explica sărăcia de informaţii.
Cele mai semnificative rămân întâlnirile de gradul trei, care sunt mai numeroase decât răpirile.
O privire de ansamblu ne demonstrează că incidentele OZN de pe teritoriul australian nu diferă cu nimic de întâlnirile care au fost înregistrate în America sau Europa.
EFECTELE RĂPIRILOR
Ca să putem analiza efectele fenomenului OZN, este necesar să studiem tipul de întâlnire şi să stabilim cât de credibilă este aceasta.
Ştim că întâlnirile de gradul întâi induc subiectului uman o stare de dezorientare, dublată de labilitate afectivă. Cei care îşi păstrează echilibrul emoţional caută să observe cât mai multe amănunte, pentru ca, mai târziu, să poată descrie exact forma obiectului, culoarea, mişcările lui etc. De obicei, însă, atunci când farfuria zburătoare se pune în mişcare, martorul se sperie, fără să mai poată reţine vreun detaliu semnificativ. În cazul întâlnirilor de gradul doi, s-au semnalat numeroase efecte ale prezenţei OZN-urilor asupra martorilor, care au fost afectaţi şi la nivel fizic. De asemenea, şi mediul înconjurător suferă influenţe mecanice, adeseori observându-se plante arse, iradieri etc.
în cazul întâlnirilor de gradul trei, martorul ocular este conştient şi încearcă să observe detaliile cu atenţie sau, panicat, fuge ca să se protejeze. Întâlnirea durează câteva secunde sau maxim câteva minute. Sunt deosebit de rare cazurile în care întâlnirea durează câteva zeci de minute, ca în cazul „Gill” din Noua Guinee sau „Lonnie Za- mora”, deşi, în acesta din urmă, poliţistul din Soccoro i-a văzut pe extraterestri doar preţ de câteva secunde. Ca să putem analiza efectele întâlnirilor de gradul patru, trebuie să explicăm „scenariul” după care se desfăşoară un astfel de caz. După cum am mai spus, răpirile se derulează urmând o schemă aproape identică. Cele mai frecvente răpiri de pe şosele se petrec astfel: martorul sau martorii oculari se

deplasează cu maşina pe o şosea puţin circulată, când la un moment dat, atenţia le este atrasă de un sunet, un fascicul luminos sau chiar de o farfurie zburătoare. Există apoi situaţiile în care interiorul maşinii este brusc inundat de o lumină orbitoare, după care maşina este ridicată în aer şi tractată de o undă energetică spre OZN; în tot acest timp, martorii oculari îşi pierd cunoştinţa, revenindu-şi doar la bordul navei extraterestre. Alteori, motorul maşinii se opreşte, iar efectul Oz nu întârzie să apară, alterând starea de veghe a subiecţilor. Apoi îşi fac apariţia extraterestrii, care sunt descrişi în 60% din cazuri ca fiind cenuşii şi scunzi, în 20% din relatări fiinţe umanoide înalte şi blonde, în 1% – roboţi metalici, iar în 19% din cazuri sunt prezenţi cei care au o înfăţişare complet diferită. Martorul sau martorii oculari sunt ameţiţi sau îşi pierd cunoştinţa, sub efectul unui fascicul luminos. Urmează efectul Poppins, plutirea, de care oamenii îşi a- mintesc în general doar sub hipnoză. E interesant că, deşi această ultimă modalitate de răpire e mult mai complicată decât cea a subiecţilor aflaţi într-o maşină, aceasta este totuşi preferată de extraterestri. Poate că e o modalitate mai sigură. După ce martorul ocular ajunge la bordul OZN-ului, îşi revine şi se pomeneşte pe o masă plasată în mijlocul încăperii. Aici, extraterestrii supun subiectul răpit unor teste medicale minuţioase, care includ şi nivelul psihic. Examinările încep aproape întotdeauna cu testarea la nivelul fiziologic, adică prelevarea unor fragmente de epidermă, de unghii, a unei a- numite cantităţi de sânge, a unor fire de păr, şi continuă cu examinarea urechilor, danturii, ochilor. În 20% din cazuri aceste examinări sunt efectuate cu un instrument care emite fie o rază luminoasă, un fascicul luminos sau o lumină de formă sferică. În 5% din cazuri subiectul este obligat să întreţină relaţii sexuale cu straniile fiinţe, dar în 50% din cazuri, testele se efectuează la nivel ginecologic, prelevându-se probe anatomice şi studiindu-se modalitatea de reproducere. În acest ultim tip de cazuri, în minimum 50% din situaţiile date, extraterestrii iau probe de ovule cu ajutorul unui instrument în formă de ac. Apoi, în 15% din cazuri, examinările medicale sunt urmate de teste psihologice. Astfel, martorul simte că îi este manipulată

conştiinţa, vede imagini legate de trecutul sau viitorul său, e interogat etc. După aceste examinări, extraterestrii devin mai sociabili şi, în 80% din cazuri, comunică cu persoana răpită. După întâlnirea cu extraterestrii, aceste persoane se simt slăbite, ameţite şi îşi revin cu greu din această stare. În 80% din cazuri, între momentul întâlnirii cu extraterestrii şi cel în care martorii oculari îşi revin, trece o perioadă de timp de care aceştia din urmă nu-şi amintesc.
în cursul întâlnirilor de gradul întâi, observarea OZN-ului le provoacă martorilor oculari o reacţie euforică. Cei care au fost martori ai vizitelor extraterestrilor devin mai deschişi faţă de alte enigme, precum: teleportarea, telekinezia etc.
întâlnirile de gradul doi sunt considerate a fi cazurile în care OZN-urile lasă urme la aterizare. În majoritatea incidentelor, aceste urme reprezintă iradieri radioactive de mică intensitate, deşi uneori nivelul radiaţiilor poate fi periculos. O altă caracteristică a întâlnirilor de gradul doi o reprezintă aşa-numitul efect electromagnetic (EM). Din acest motiv, apariţiile OZN-urilor sunt corelate cu defectarea anumitor aparate electrice precum radiouri sau ceasuri şi a motoarelor maşinilor. Conform opiniei unor cercetători, efectul EM este provocat de câmpul electromagnetic al sistemului de propulsie al OZN-ului. Alte teorii susţin că OZN-urile utilizează electromagnetismul aparatelor electrice pământene pentru a-şi atinge scopul. Astfel s-ar explica frecventele căderi de tensiune constatate în zonele unde au aterizat OZN-uri.
Conform altor cercetători, extraterestrii se folosesc de electromagnetism pentru a opri motoarele maşinilor sau, aşa cum s-a întâmplat în septembrie 1976 în Iran, pentru a împiedica avioanele de vânătoare să le distrugă.
Cele întâmplate italianului Fortunato Zanfretta şi braziliencei Lu- li Oswald, aventura fantastică a sud-africanilor Peter şi Francis sau peripeţiile familiei Knowles, din Australia, confirmă că extraterestrii pot prelua controlul asupra vehiculelor.
De multe ori, OZN-urile emit unde radioactive, care le provoacă martorilor oculari afecţiuni uşoare, trecătoare, deşi uneori aceste răni
217
Dosarele OZN 2: EXTRATERESTRII
pot ti permanente. Din această categorie fac parte, de exemplu, in- flamaţiile oculare, reducerea acuităţii vizuale, înroşirea sau arderea pielii, hipotensiunea, leucemia, plăgile etc. Aceste efecte au fost constatate în cazul lui Fortunato Zanfretta, Villas Boas, Luli Oswald, Antonio Tesca, Antonio Severin, Charles Moody, Mona Stafford şi prietenele sale sau în cazul membrilor familiei Knowles.
Aceste afecţiuni nu mai sunt atât de frecvente în cazul întâlnirilor de gradul trei, întrucât martorii oculari îi observă pe vizitatori în plină activitate, aşa cum s-a întâmplat în cazul Lonnie Zamora, al poliţistului din Soccoro, cel al poliţiştilor din Pretoria sau cel al d-nei Sylvester şi al copiilor săi, în Australia. I
E adevărat, şi aici există excepţii. Una dintre ele este atacul violent din 1954 al unor fiinţe ciudate, caz petrecut în America de Sud. În unele cazuri, extraterestrii au folosit arme laser, dar se presupune că acestea au fost utilizate doar pentru autoapărare.
Folosirea acestor arme pare a fi fost cauza decesului tragic al tânărului schior finlandez sau al lui Ignacio de Soussa, în 13 august 1967. În ambele cazuri, decesul s-a datorat iradierii. În ceea ce priveşte întâlnirile de gradul patru, s-a constatat că acestea au două tipuri de efecte: directe şi indirecte, tardive.
Efectele directe sunt cele fizice, biologice şi psihice, provocate înainte de răpire, în timp ce efectele indirecte, tardive, sunt de factură psihologică.
în general, efectul fizic direct e perceput imediat după ce răpirea a sfârşit. Aici se poate include, de exemplu, teleportarea, când cel care a fost răpit îşi revine la zeci de kilometri depărtare de locul unde ar fi trebuit să fie.
Cel mai bun exemplu în acest sens e cazul petrecut în 1974 în Iran când extraterestrii l-au abandonat pe un tânăr de 19 ani la distanţă de 500 km faţă de locul unde l-au răpit. ~
Tot în categoria efectelor fizice directe pot fi încadrate şi iritaţiile apărute în cazul întâlnirilor de gradul doi.
Efectul psihologic direct se poate rezuma într-un singur cuvânt: GROAZA! Acest efect apare numai în cazul celor care sunt conştienţi

de faptul că sunt răpiţi, cărora extraterestrii nu le blochează memoria şi care, deci, îşi amintesc că au fost protagoniştii unei întâlniri de gradul trei sau patru.
Fenomenul apariţiilor unor falii temporale trebuie considerat un efect psihologic pentru că martorii oculari constată imediat că a trecut
O perioadă de timp în care nu îşi amintesc ce au făcut. Acest lucru
1 s-a întâmplat în 25 iulie 1979 lui Shari N., o tânără de circa treizeci de ani, în Canoga Park, California.
Conform opiniei lui Budd Hopkins, unul din cei mai pasionaţi cercetători ai răpirilor efectuater de către extratereştrii şi a pierderilor temporale, numărul celor care recunosc că au fost protagoniştii unor întâlniri de gradul patru reprezintă doar o mică parte din numărul real al celor care au avut o astfel de experienţă, care e de ordinul miilor.
Efectele indirecte, tardive, sunt percepute de martorii oculari după câteva săptămâni, chiar luni, de la întâlnirea cu extraterestrii. Printre altele, aceste efecte se manifestă în felul următor:
— Teamă şi aversiune. În mod inexplicabil, martori oculari încep să se teamă de lucruri până atunci familiare, precum: acul seringii, instrumentele medicale etc.
— Senzaţii de nelinişte. Acestea pot fi legate de locul în care a avut loc răpirea, pe şosea sau în dormitor. În primul caz, pe o anumită porţiune a şoselei, individul se confruntă cu o senzaţie de nelinişte, de îngrijorare.
— Vise obsesive. Individul visează OZN-uri, extraterestri şi se trezeşte cu senzaţia că acest vis are legătură, în mod inexplicabil, cu un eveniment petrecut anterior.
— Capacităţi mentale ieşite din comun, precum vise premonitorii şi acutizarea percepţiilor extrasenzoriale.
— Insomnii
Există, însă, multe alte efecte, care, până acum nu s-a stabilit dacă au într-adevăr legătură cu răpirile.
Din această categorie fac parte schimbările de comportament, a- pariţia unor deprinderi noi, de obicei pozitive, ca: renunţarea la fumat, optarea pentru un mod de viaţă vegetarian etc.

Printre efectele sesizate mai târziu se numără şi dobândirea de capacităţi paranormale, tămăduitoare.
În orice caz, fenomenul OZN este unul ale cărui implicaţii sunt mult mai numeroase, explicaţiile pe care le cere existenţa sa fiind imposibil de cuprins în paginile unei singure cărţi. La acestea se adaugă şi faptul că multe dintre aspectele care caracterizează existenţa acestui fenomen sunt, la ora actuală foarte greu, dacă nu chiar imposibil de explicat, pe baza datelor pe care le avem la îndemână.
Dar, oare, vom putea spune vreodată că am elucidat într-adevăr acest mister?

Aproape fără excepţii, de ani şi ani, omul s-a dovedit lipsit de apârare, în faţa orgiilor naturii. Iar catastrofele nucleare, aviatice şi maritime au lăsat în urma lor mii şi mii de victime, marcând irevocabil omenirea vulnerabilâ.

Cinefilii (şi nu numai) vor fi probabil încântaţi de această incur siune în lumea celei
— ^1 1 _ *
ştiinfifico-fantastice) de la începuturile cinematografiei, până în zilele noastre.

